
Įžanga 


Pasaulis aplink mus nuolat keičiasi. Sykiu su mumis pavasario gaivą 
keičia sodri vasaros branda, gamtos pilnatvės ruduo ir žiemos ramybė. 
Vėjo gausmas medžių viršūnėse, gimtojo miesto šurmulys ir vaikų balsai, 
mažytis girinis balandis ir dangaus aukštis supa mus kaip savaime 
vertingi ir tolygūs mūsų pasaulio ženklai. 

Toks jau yra homo sapiens egzistencijos vyksmas, kad esame su- 
tverti išlikti permainingame pasaulio bėgsme. Bene taip svarbu, kokia 
mūsų kiekvieno pasaulėžiūra, akių spalva ar būdas? Visi kartu esame 
čia, šioje Baltijos pakrantėje, nebe pirmą tūkstantmetį. Su sava kalba ir 
kultūra. Dažnokai skaldyti, mėtyti ir vėtyti istorijos sūkuriuose. Tokia 
realybė, taigi logiška, kad ir mūsų kultūra dažnai po kruopelę išbarstyta 
svetimose pagairėse. Galime dėl to save smerkti ar jausti nesmagumą 
kitų, didžiųjų ir stipriųjų akivaizdoje, o galime tiesiog pasistengti atras- 
ti, saugoti ir gausinti tai, ką turime. Pirmasis kelias nereikalauja didelių 
jėgų ar ištvermės. Prarasti lengva. Paneigti, atmesti, lengva ranka perleisti 
kitam, kad nereikėtų kažkuo rūpintis pačiam - taip pat. Tačiau tai su- 
menkina gyvenimo prasmę, pasididžiavimą savimi. Sudėtingiau šiuo 
atveju antra: gebėti surinkti išbarstyta ir pateikti visuomenei. Ar tai būtų 
istorijos, matematikos, literatūros, ar kita sritis — užpildytinų spragų 
esti daug. 

Knyga, kurią laikote rankose, taip pat gimė iš paskatos suteikti 
daugiau žinių apie vieną iš ryškiųjų XX a. I pusės lietuvių ir lenkų litera- 
tūros asmenybių - Juozapą Albiną Herbačiauską (1876-1944). Nušviesti 
jo gyvenimą, kūrybą bei charakterio savitumą. Iki šiol neturėjome jokios 
išsamesnės knygos apie šį dvikalbį, lietuvių-lenkų, Ienkų-lietuvių rašy- 
toją, kultūros, visuomenės veikėją, švietėją, lietuvių tautinio atgimimo 


puoselėtoją, vertėją ir publicistą, pirmąjį lietuvių kalbos kurso lektorių 
Krokuvos Jogailaičių universiteto istorijoje ir vieną ryškiausių dėstytojų 
Lietuvos respublikos universitete Kaune. Žmogų, be kurio sunku įsi- 
vaizduoti tuometinę Krokuvą ir tarpukario Kauną. Jo gyvenimas ir kūryba 
tėra tyrinėti fragmentiškai, dažnai pirmiausia susiviliojus egzotika — 
domėjosi spiritizmu, buvo smarkaus būdo, mėgo aštrų, stiprų žodį ir 
skambią polemiką, taigi jam dažnai lipdyta skandalingo asmens, deka- 
dento ir panašios nepakankamai pamatuotos etiketės. Tuo tarpu dažnai 
nuošalyje atsidurdavo Herbačiausko kultūrinė, literatūrinė veikla, dieg- 
tos meno naujovės, santykiai bei kontaktai su daugybe žymių XX a. 
pirmosios pusės Lietuvos ir Lenkijos literatų, politikų, mokslininkų, tokių 
kaip M. Romeris (Kauno universiteto rektorius), M. Biržiška, V. Myko- 
laitis-Putinas, J. Tumas-Vaižgantas, A. Jakštas-Dambrauskas, J. Gabrys- 
Paršaitis, M. Sleževičius, A. Smetona, E. Galvanauskas, F. Kirša, J. Ke- 
liuotis, P. Galaunė, M. Zdziechowskis, J. Rozwadowskis, E. F. Jančiaus- 
kas (E. F. Janczewski, Jogailaičių universiteto rektorius, kilęs iš Žemai- 
tijos), J. Pilsudskis, tuo metu — Lenkijos vyriausybės vadovas, I. Pade- 
rewskis, L. Wasilewskis ir daugybe kitų abiejų kultūrų žymiųjų inteli- 
gentų. Antai 1906-1914 m. jis buvo plačiai žinomas lenkų literatūros 
kritikas ir publicistas, lietuvių literatūrai svarbus ne tik kaip lietuvių 
modernizmo pradininkas ir pirmojo lietuvių literatūros almanacho 
(„Gabija“, 1907) sudarytojas, bet ir kaip daugelio straipsnių kultūros 
temomis autorius. Tačiau jo, anot J. Aisčio, įžvalgios mintys ir toliare- 
giškos idėjos dažnai palikdavo nuošalyje, nustelbus egzotikai. J. A. 
Herbačiausko knygos abiem kalbomis, iš kurių žymi dalis visai nepa- 
žįstama mūsų skaitytojui, ir gausūs straipsniai iki šiol tebėra pasklidę 
kiek Lietuvos, tiek ir Lenkijos archyvuose. Maža to, lietuviški jo kūriniai 
neprieinami dažnam lenkų skaitytojui, o lenkiški - dažnam lietuviui. 

Bene dėl tokios informacijos stokos sklando daugybė legendų. 
Prieštaringų gandų, paslaptingų istorijų, nutylėjimų... Kad rašytojas gana 


dažnai patekdavo į dėmesio lauką, rodo gausūs straipsniai apie jį 
abiejose valstybėse: Lenkijoje apie jį rašė K. Buchowskis, A. Hutnikie- 
wiczius, J. Kurka, Z. Lešniodorskis, A. Makowieckis, Z. Stoberskis, ir 
kt., Lietuvoje — A. Jakštas-Dambrauskas, B. Babrauskas, V. Berenis, 
V.Daujotytė-Pakerienė, P. Karuža, V. Krėvė, V. Mykolaitis-Putinas, 
R. Mažukėlienė, B. Meržvinskaitė, A. Jurgutienė, A. Šimėnas, E. Vait- 
kevičiūtė, V. Sirutavičius ir kt. Nepaisant gausių straipsnių, apie J. A. 
Herbačiauską dažnai, dargi rimtuose leidiniuose bei enciklopedijose, 
rašyta su klaidomis, supainiojant faktus, paliekant daugiau mįslių, nei 
atsakymų. 

Knygoje išsamiai aprašomas Juozapo Albino Herbačiausko asmuo, 
gyvenimo bei kūrybos peripetijos lietuvių — lenkų kultūrų sankirtoje. 
Rašytojo kelias nuo gimtosios Suvalkijos iki pat Helcų senelių prie- 
glaudos Lenkijoje ilgas ir raizgus. Matome jį, jaunutį gimnazistą, sprun- 
kantį nuo caro žandarų. Žingsniuojantį tarp senųjų Krokuvos mūrų, 
Jogailaičių universitete, tenykščių meno kabaretų bei kavinių šurmuly- 
je... Paslaptingąjį, hofmaniškąjį Juozapą Albiną, lenkų modernistiniams 
leidiniams verčiantį senąsias lietuviškas sakmes. Antai jis jau lietuvių 
jaunuomenės tautinio darbo įkarštyje: tiek aistringai ginąs lietuvių na- 
cionalinio judėjimo reikalus, tiek ir šmėkščiojąs audringuose politinių 
lietuvių ir lenkų santykių sūkuriuose. 

Ties vienu asmeniu susikryžiuoja spalvingas ir daugialypis moder- 
nistinės lenkų kultūros pasaulis - ir Nepriklausomos Lietuvos respublikos 
atkūrimo entuziazmas Kaune, tuometinėje Laikinojoje Sostinėje. Popu- 
liarus rašytojas, aštrialiežuvis oratorius, Lietuvos universiteto lektorius, 
nuolatinis Konrado kavinės lankytojas, kultūrinių diskusijų dalyvis ir, 
anot M. Avietėnaitės, nerami siela tuometinėje Lietuvoje... Toks kelias 
ir toks gyvenimas teikia dėkingą progą tyrinėtojui: per vieną asmenį 
atskleisti itin sudėtingą ir daugiabriaunę mūsų valstybės kultūros, 
istorijos epochą. 


Taigi šioje knygoje aprašyti XX-a. pradžioje bei XX a. pirmojoje 
pusėje Lietuvoje bei Lenkijoje, Krokuvoje, Kaune ir kitur vykę kultūros, 
literatūros pokyčiai, diegtos meno formos bei sklaida. Susistemintos 
ligšiolinės fragmentiškos žinios, atskleisti tarpkultūriniai dviejų tautų 
santykiai, XX a. pradžios Lietuvos ir Lenkijos kultūros įvairovė ir jos 
atspindžiai J. A. Herbačiausko veikloje ir kūryboje. Siekta, remiantis 
naujomis žiniomis, mūsų skaitytojui dar nežinomais rašytojo biogra- 
fijos faktais ir kūriniais, užpildyti svarbią lietuvių, iš dalies ir lenkų 
literatūros, kritikos istorijos spragą. Todėl aptariamos autorės surastos 
Lietuvoje dar nežinomos rašytojo knygos lenkų kalba, cituojami kūrinių 
ištraukų vertimai, parodantys J. A. Herbačiausko kūrybos bruožus, me- 
nines įtakas, biografijos ir kūrybos kitimus. Pateikiami su J. A. Her- 
bačiausko asmeniu susiję iki šiol lietuvių literatūros moksle, kritikoje 
nepanaudoti dokumentai, J. A. Herbačiausko bendražygių bei amži- 
ninkų prisiminimai, autentiški liudijimai, leidžiantys suvokti ir atskleisti 
rašytojo asmenybės ir kūrybos savitumą. Pasakojama apie jo litera- 
tūrinius, asmeninius kontaktus, pasaulėvaizdį ir kūrybos kelią, glau- 
džiai susijusį su įvairiopais Lietuvos-Lenkijos tarpusavio santykiais XX a. 
pradžioje. 

Prabėgus kone penkiasdešimčiai tylos metų, vertėjo pasistengti — 
kad mitologizuotas lietuvių - lenkų literatūrų autorius pagaliau užimtų 
deramą vietą abiejų šalių literatūroje patikimos medžiagos ir argumen- 
tų pagrindu. 

Knygos struktūra gal kiek neįprasta ir kartu labai paprasta. Pradėjus 
nuo epochos atmosferos aprašymo, lietuvių tautinio judėjimo svetur, 
joje chronologine tvarka (nuo 1930 m.) nagrinėjamos Juozapo Albino 
Herbačiausko knygos ir kūriniai: jų atsiradimo ir apogėjaus istorijos, 
aplinkybės bei priežastys. 


Nuoširdžiai dėkoju atvertusiems knygą. 2006-aisiais atšventėme 
jau šimtas trisdešimtąsias Juozapo Albino Herbačiausko gimimo meti- 
nes. Puiki proga šiandien prisiminti legendas — ir išvysti už jų realų, 
ryškų ir tikrą Juozapą Albiną... 

Pagarbiai ir iš visos širdies dėkoju tiems, be kurių šios knygos nebūtų 
buvę. Pirmiausia Profesoriui Juozui Girdzijauskui už lydėjimą neleng- 
vame moksliniame kelyje, kultūros, tolerancijos, pagarbos literatūrai ir 
žmonėms pamokas. Jogailaičių Profesoriui Tadeuszui Bujnickiui, retos 
vidinės kultūros inteligentui. Ačiū gerbiamai prof. V. Daujotytei-Pake- 
rienei, kuri pirmoji Lietuvoje sudarė J. A. Herbačiausko lietuviškos kūry- 
bos rinktinę ir atvėrė kelią besidomintiems šiuo rašytoju. Taip pat — 
Vilniaus universiteto Rektoriui prof. B. Juodkai, Jogailaičių universiteto 
Rektoriui F. Ziejkai, Lenkijos mokslininkams: prof. L. Bednarczukui, 
prof. H. Markiewicziui, prof. T. Ulewicziui, prof J. Prokopui, prof. 
H. Kotarbiūskiui, prof. B. Wydro, prof. M. Podraž-Kwiatkowskai, re- 
daktoriui T. Kadenacui. Visiems atvykusiems į mano disertacijos, skirtos 
J. A. Herbačiauskui, gynimą Kaune: prof. L. Bednarczukui, prof. M. Jac- 
kiewicziui, Lietuvos mokslininkėms prof. R. Koženiauskienei, prof. 
E. Ulčinaitei, dr. Ž. Sidabraitei ir prof. K. Nastopkai. Už palaikymą ir 
pagalbą noriu padėkoti esamai ir buvusiai Vilniaus universiteto Kauno 
humanitarinio fakulteto administracijai: dekanui doc. dr. St. Girdzi- 
jauskui, doc. dr. D. Grundey, prof. R. Čiegiui, doc. dr. V. Pasvenskienei, 
doc. dr. A. Šalčiui, VU Doktorantūros skyriaus vedėjai S. Vaškevičienei 
ir jos kolegėms. 

Jaučiu gilią pagarbą ir dėkingumą Lietuvos akademinės, kultūrinės 
ir literatūrinės visuomenės atstovams: istorikui, rašytojui doc. dr. R. Mar- 
čėnui, Lietuvos Rašytojų sąjungos Kauno skyriaus pirmininkui, poetui 
P. Palilioniui, poetui, bardui E. Janušaičiui, poetei E. A. Puišytei ir kitiems. 


Už talką dėkoju Lietuvos Rašytojų sąjungos pirmininko pavaduotojai, 
Tarptautinių ryšių skyriaus direktorei, rašytojai B. Jonuškaitei, lietuvių 
literatūros puoselėtojai Lenkijoje Z. Mrozikowai ir savo vyrui Edgarui, 
visad rėmusiam ir palaikiusiam. Taip pat PAU i PAN, BUJ, Czartoryskių 
bibliotekoms, Rzym.-Kat. Šw. Mikotajaus parapijos kanceliarijai Kroku- 
voje, Narodowa Bibliotekai Varšuvoje, Lietuvių literatūros instituto 
archyvo, Kauno apskrities Viešosios bibliotekos Retųjų spaudinių fon- 
do, Vilniaus universiteto bibliotekos, Maironio Lietuvių literatūros mu- 
ziejaus, Ryšių istorijos muziejaus darbuotojams, Lietuvos Respublikos 
Seimo narei, rašytojai D. Teišerskytei, S. Kasparaičiui, A. Mitrulevičiui, 
A. Žilinskui. 

Nuoširdus ačiū už literatūros paveldo puoselėjimą knygos rėmė- 
jams! 


Autorė 

Dviejų kultūrų Žmogus 


Juozapas Albinas Herbačiauskas 
(J6zef Albin Herbaczewski, 1876-1944) 
žinomas kaip XX amžiaus pradžios lie- 
tuvių ir lenkų kultūros veikėjas, dvikalbis 
rašytojas, rašęs lietuvių ir lenkų kalbomis, 
vertėjas, publicistas, modernizmo pra- 
dininkas lietuvių literatūroje. Pirmojo lie- 
tuvių kalbos kurso Jogailaičių universitete 
lektorius ir vienas iš Lietuvos (Kauno) uni- 
versiteto profesorių. Taip pat viena iš ryš- 
kiųjų visuomenės bei kultūros figūrų XX 
a. pradžios Krokuvoje bei XX a. pirmo- 
sios pusės Kaune. Lenkijoje ir Lietuvoje 
jis pagarsėjo kaip gan prieštaringa ir paini 
abiejų kultūrų asmenybė. Gimęs dar 
spaudos draudimo laikotarpiu Lietuvoje, 
Herbačiauskas priklausė dviem skirtin- 


Juozapas Albinas Herbačiauskas 
[apie 1933 m.]. Nuotr. iš 
„Tygodnik Ilustrowany“. 1933. 
Nr. 51 (3862). P. 1006. 


goms epochoms: carinės Rusijos priespaudos ir viltingo mūsų valstybės 


augimo laikams. Pats patyręs priespaudą, persekiojimą už draudžiamą 


lietuvišką spaudą, pasitraukė į Lenkiją. Išstumtas iš Lietuvos sunkiu laiku, 


sunkiai prigijo svečioje šalyje. Ėmė rūpintis lietuvybe ir užsiėmė pro- 


lietuviška veikla ten, kur galėjo — Krokuvoje, Jogailaičių universitete. 


Tai daugeliui užkliuvo, Herbačiauskui buvo nelengva, tačiau jaunatvė 


turi savų ypatumų ir energijos. 


Kadangi Krokuvoje tuo laikotarpiu buvo gan daug lietuvių jaunuo- 


menės, nepriteklius kentė bendrai. Dailininkas P. Rimša, XX a. pradžioje 


Lenkijoje studijavęs dailę, mini sunkias lietuvių jaunimo gyvenimo sąly- 


11 


gas: „Krokuvos lietuvių būrelis gyveno bičiuliškai. Materialinės sąlygos 
visų buvo nelengvos, net sunkios. Bet jei vienas kur pagriebdavome 
kokį pinigą, tai jau tuomet visiems gerai. O jeigu, tuos išleidus, būdavo, 
nebepasiseka uždirbti ir niekas neprisiunčia, tuomet mums badmetis.“ | 

Glaudėsi studentai neretai po tris, keturis, penkis viename bute, 
vertėsi itin sunkiai: „Krokuviečiai tikrai gyvi buvo daugiausia dvasia. 
Kas su jais susitikdavo, netrukdavo įsitikinti. Vienas draugas (...) rašė: 
„ką tik mačiausi su Varnu. Dieve mano, koks suvargęs, suliesėjęs, 
sudžiūvęs, gali sakyti, tik šešėlis. Skirgaila, gali sakyti, badauja, o Varnas 
valgo daugiau, bet ne sočiai“. (...) Maistas - tai arbata, „bulka“ ir „povid- 
los“? (iš kažkokių vaisių juoda košė, bet pigi). Viską vienoje mažoje 
krautuvėlėje imdavome kreditan“, - mena P. Rimša. „Tos „povidlos“ 
taip įkyrėjo, jog nebegalėjome į jas ir žiūrėti. Dabar ėmėm raugintus 
agurkus. Kai jau ir tie įkyrėjo, vėl griebėmės „povidlų“ *. Čia po humoro 
gaidele - iš tiesų skurdas. Juolab kad dažnas iš Krokuvos jaunųjų lietu- 
vių buvo vienaip ar kitaip praradęs šeimos finansinę paramą. A. Varnas 
ir I. Šlapelis užrūstino tėvus metę mokslus dvasinėje seminarijoje. A. Sta- 
neika, 1863 m. sukilimo dalyvio sūnus, buvo pašalintas iš gimnazijos 
paskutiniųjų klasių už tai, kad nevaikščiojo išpažinties. Tokia dviguba 
kaltė supykdė dievotą tėvą. Jam liepus sūnui nesirodyti namie, Staneika 
prisiglaudė tame pačiame studentų būrelyje: „7863 metų sukilimo 
dalyvio - emigranto sūnus, išaugęs toli nuo Lietuvos, visai nemokėjęs 
lietuviškai, išgyvenęs sunkų konfliktą su tėvais. Aš jį jau radau studentų 
būrelyje. „Broliukai, priimkite, tėvas išvarė“, - prieš metus ar dar 
anksčiau jis kreipėsi į Skirgailą, Varną ir Šlapelį, sulankstytu virduliu 
nešinas...“ * 


" Rimantas J. Petras Rimša pasakoja. - V. 1964. P, 93. 

2 „powidla“dgs. — lenk.: marmeladas, džemas, uogienė. 
3 Rimantas J. Petras Rimša pasakoja. - V. 1964. 

* Ten pat. P. 93-94. 

Šiai kompanijai priklausė irJ. A. Herbačiauskas, palyginti su kitais, 
jau senbuvis Krokuvoje. Vertėsi jis irgi sunkiai, griebdamasis įvairių 
atsitiktinių darbų, taisydamas korektūras ir kt. Neretai ir užsakymus 
gaudavo iš savo tautiečių. P. Rimšos manymu, šiame mieste gyvenančių 
lietuvių paveiksluose „bent iš dalies taip pat atsispindėjo vaiduokliška 
Krokuvos dvasia. Kiek šiame mieste buvo lietuvių ar bent Lietuvos 
žmonių ir kas jie, niekas nesigilino, bet nuogirdos apie vieną kitą 
pasiekdavo ausis.“ * Antai dauguma studentų pažinojo J. Angrabaitį, 
lietuvį verslininką, turėjusį devocionalijų krautuvę. Jis gyveno pasitu- 
rimai, „kartais paremdavo lietuvius studentus. Taip Herbačiauskas yra 
buvęs korektoriumi. Skirgailai duodavo kai ką perrašinėti ir taip kokia 
krona sušelpdavo. Bet Herbačiausku jis skusdavosi: - Kaip galima šelpti 
bedievį: jis burnoja prieš dvasininkus, dievą ir šventuosius!“* 

Garsėjo J. A. Herbačiauskas ne tik kritiškais pasisakymais dvasi- 
ninkijos adresu. Jis taip pat buvo savotiškas jaunųjų menininkų sluoksnio 
„frantas“, madų etalonas. P. Rimša, prisimindamas, kaip jis, sodžiaus 
berniokas, taikėsi prie Lenkijos jaunimo madų, rašo: „Mat, Naudžių 
kaimo bernelis įsigeidė vaikytis madas, nors labai varžė tuščia kišenė. 
Oi, išgudrėjau per trejetą metų! Kuklus, čerkesinis vaikinukas išaugo į 
tikrą ano meto stileivą. Ėmiau vaikščioti apkares didelėmis garbanomis 
ant kaktos ligi akių ir ant kaklo ligi apykaklės. Vėliau (Krokuvoje) ir 
žandenas užsiauginau, net ir ūselius pagal Herbačiauską.“ 7 Ilgainiui 
elegantiškasis Herbačiauskas ir pražilo, ir-sulyso, tapo piktesnio būdo, 
tačiau ūseliai ir kiek senamadiška kaklaskarė taip ir liko jo „vizitine 
kortele“. 

Aptariant tai, kas jungė lietuvių jaunimą XX a. pradžios Krokuvoje, 
šalia bendrų studijų, nepriteklių ir madų reikia paminėti bene svar- 


3 Ten pat. P. 94. 
S Ten pat. 
" Ten pat. P. 53 


13 


biausia — tautinio susitelkimo idėjas. Daugelyje didesnių Europos miestų, 
kur buvo bent kiek gausiau. studijuojančių ar nuolat gyvenančių lietuvių, 
panašiu metu kilo mintys steigti lietuvių draugijas. Meno, kultūros 
puoselėjimui ir bendram darbui Lietuvos labui. Tokios draugijos buvo 
įvairios, narių tautybės požiūriu neretai mišrios. 

Pirmąsias lietuvių draugijas Paryžiuje įsteigė emigrantai, atsidūrę 
čia po 1831 m. ir 1863 m. sukilimų. 1831 m., susibūrus daugeliui 
sukilimo dalyvių, buvo įkurta Lietuvių draugija (Towarzystwo litewskie), 
veikusi šalia 1832 m. įkurtos Lenkų demokratų draugijos (Towarzystwo 
demokratyczne polskie). Lietuvių draugijai priklausė A. Mickevičius 
bei K. Nezabitauskis-Zabitis. O 1863 m. sukilimo dalyviai, atvykę į 
Paryžių, savo ruožtu įkūrė lietuvių draugiją „Želmuo“. Pirmieji jos 
iniciatoriai buvo M. Bukauskaitė-Geršinskienė (M. Bukowska) ir lietuvių 
emigrantas M. Akelaitis. Nors narių nebuvo itin gausu, draugija rinko 
knygas tautinei lietuvių bibliotekai, rengė paskaitas apie lietuvius, padėjo 
1900 m. pasaulinėje Paryžiaus parodoje įrengti lietuvių skyrių, sulaukusį 
didelio dėmesio. Į „Želmens“ draugiją 1904 m sausio 31 d. įstojo ir P. 
Rimša kartu su J. Petruliu, M. Rėmeriu ir P. Rimgaila. Tačiau ši draugija 
jiems nepatiko savo iš dalies prolenkiška pozicija. Kilo mintis įsteigti 
naują draugiją. Tų pačių metų kovo mėnesį Paryžiuje buvo įsteigta 
lietuvių draugija „Lituanija“. Ji turėjo viso labo keliolika narių, tarp jų 
buvo ir P. Rimša, J. Petrulis, M. Romeris bei jaunieji Geršinskiai Sta- 
nislovas, Emikas, Marė ir Kamilė. Draugija perėmė „Želmens“ bib- 
lioteką, diskutavo kultūros klausimais, kaip rašo P. Rimša, „gyveno 
Lietuvos meile“. 1905 m. į „Lituanijos“ veiklą įsijungė A. Žmuidzi- 
navičius ir T. Ivanauskas. P. Rimšos teigimu, labai žymus draugijos 
nuopelnas buvo tas, kad ji padėjo susidaryti blaivų, demokratinėmiįs 
pažiūromis grįstą sveiką požiūrį į Lietuvą. Taip esą savo pažiūras tik 
„Lituanijoje“, susidūręs su kito sluoksnio žmonėmis, ėmė permąstinėti 
ir M. Romeris. 

Pats Rimša 1904 m. iš Paryžiaus išvyko į Varšuvą, vėliau - į Krokuvą. 
Jis itin vaizdžiai aprašė senosios Lenkijos sostinės, menančios Jogailos 
laikus, atmosferą ir nuotaikas. Krokuva esanti graži savo senove, gražios 
esančios jos apylinkės. Viskas joje alsuoja ryšiais su praeitimi ir patrio- 
tizmo dvasia. Tačiau krinta į akis XX a. pradžios Krokuvos kontrastai — 
skurdo ir pertekliaus, socialinės nelygybės. Joje ryškios nuotaikos, 
sukeltos liguisto misticizmo, tikėjimo stebuklais ir dvasiomis, nutolimo 
nuo tikrovės. Panašios nuotaikos XX a. pradžioje vyravo daugelyje 
Vakarų Europos šalių. Rimšos žodžiais, „...šio miesto dvasinis kūdikis 
Juozapas Albinas Herbačiauskas kartą teisybę pasakė, prasitardamas, 
kad Krokuvoje ne gyvenimo, bet kapinių kvapu kvėpuojama.“ Panašūs 
miestų aprašymai vyrauja didesniojoje J. A. Herbačiausko literatūrinės 
kūrybos dalyje. Tad tikėtiniausia, kad miestų jo kūriniuose prototipas, 
ypač naktinio miesto atmosferos, yra Krokuva. P. Rimša cituoja tokius 
J. A. Herbačiausko žodžius: „Krokuvoje viskas kaip sapne. Čia kiekvie- 
nas daiktas, kiekvienas dalykas turi savo paslaptingai išvirkščią prasmę, 
kurią aiškina daugybė „pranašų“. Čia ne tik žmonės, bet ir oras tveria 
vien tik „galvosūkius“. Krokuva labai pagarsėjo - kaip „tautiškos magijos 
sostapilė“. Mat, žmonės baisiai garbina tokius dalykus, kurių niekados 
nebegalima išaiškinti, išrišti, o kuriais galima be galo ilgai didžiuotis — 
Krokuva apsakinėja savo sapnus, o visa Lenkija stebisi.“ * Krokuva, 
kaip idėjų židinys, tuo metu teikė savišką kultūrinį toną visai Lenkijai. 
P. Rimša pasakojo, kad kai M. Romeris pasiryžo 1907 m. parašyti savo 
„Litwa“, apsigyveno Krokuvoje. Vėliau jis sakydavęs, jog kitur ano meto 
sąlygomis jam būtų buvę sunkiau tą veikalą sukurti. Anot Rimšos, gal ir 
dėl to, kad Krokuva garsėjo savo bibliotekomis ir archyvais. Paties M. R6- 
merio teigimu, įkvėpimo jis sėmėsi iš pokalbių su J. A. Herbačiausku, 
kuriuos užsirašinėdavo, iš pastarojo idėjų bei surinktos medžiagos. 


* Rimantas J. Petras Rimša pasakoja. - V. 1964. P. 88. 

Tuo metu Krokuvoje susirinko gana nemažas būrys lietuvių jaunimo. 
Apie jų ketinimus steigtį savąją lietuvių draugiją jau buvo žinoma 
Varšuvoje ir Paryžiuje gyvenančių tautiečių tarpe. Aktyviausi veikėjai, 
P. Rimšos teigimu, buvo A. Varnas ir J. A. Herbačiauskas. Krokuvoje 
idėja įsteigti lietuvių draugiją sklandė jau nuo 1903 m. Panaši, Lietuvių 
savišalpos draugija, beveik tuo pat metu įsikūrė Peterburge, tokia pat 
įsteigta Varšuvoje. Dar viena lietuvių draugija buvo 1903 m. lapkričio 
mėnesį K. Puidos iniciatyva organizuota Berlyne. Tuo metu Berlyne 
gyveno maždaug 1000 lietuvių. Tačiau didelė jų dalis jau tolo nuo 
savo lietuviškų šaknų. „Iš trijų dešimčių mano aplankytų lietuvių, — 
pasakojo Puida, - dešimt jau nebemoka lietuviškai, antra dešimtis vos 
bekalba ir apie jokią tautybę nenori nė girdėti, trečioji dešimtis lyg 
rodė norą būti lietuvininkais, bet iš jų tik trys sutiko prisidėti steigiamon 
draugijon.“ ? Berlyno lietuvių draugijos pirmininku tapo Berlyno Vete- 
rinarijos akademijos studentas A. Zaunius (M. Zauniūtės, Tilžės krašto 
visuomenės ir tautinio judėjimo veikėjos, brolis). 1904 m. Krokuvoje 
buvo įsteigta draugija „Rūta“. Minėti čia studijavusio lietuvių jaunimo 
aktyvieji, J. A. Herbačiauskas ir A. Varnas, tapo jos vadovais: pirmininku 
(Herbačiauskas) ir sekretoriumi (Varnas). 

XX a. pradžios lietuvių draugijose skirtinguose miestuose akcentuoti 
tie patys tikslai ir veiklos barai: čia „mezgėsi lietuvių inteligentijos 
kultūrinė šviečiamoji veikla, brendo tautinė sąmonė, kristalizavosi 
nacionalinio judėjimo uždaviniai ir tikslai.“ '? Krokuvoje taip pat kilo 
ir idėja suburti pavieniui išsisklaidžiusius, neretai sunkiai besiverčiančius 
lietuvių dailininkus. Kaip pavyzdį jie regėjo panašią Krokuvos Dailės 
draugiją ar Lietuvių studentų draugiją Varšuvoje, kurioje pirmojo XX a. 
dešimtmečio pabaigoje buvo jau apie 17 narių "'. Būtinybę organizuotis 


* Rimantas J. Petras Rimša pasakoja. - V. 1964. P. 66. 
** Ambrasas J. Kunčiuvienė E. Lietuvių dailininkų organizacijos 1900-1940. - V. 1980. P. 7. 
" Tarp jų buvo ir Juozapo Albino Herbačiausko brolis Boleslovas Feliksas (Laimutis) Herbačiauskas. 

1905 m. Krokuvoje iškėlė J. Stankevičius. Jo teigimu, tokia draugija 
padėtų pakelti visuomenės susidomėjimą daile, taip pat pagerintų 
dailininkų bei dailę studijuojančių padėtį. Tokios draugijos idėją palaikė 
ir J. Basanavičius. Dailės draugija turėtų imtis rengti lietuvių dailės 
parodas, rinkti liaudies meno kūrinius, su aktualiais dailės klausimais 
supažindinti visuomenę. Ši idėja „visus entuziastiškiausiai pagavo. (...) 
Ypač stipriai ją parėmė A. Varnas, J. A. Herbačiauskas ir I. Šlapelis.“ "* 
Vis dėlto ilgą laiką pagrindinį vaidmenį, buriant studijuojantį Krokuvoje 
lietuvių jaunimą, teko atlikti „Rūtos“ draugijai. O kalbant apie antrąjį 
sumanymą - „pirmieji burti dailininkus ir užmegzti glaudesnius ryšius 
su gimtuoju kraštu pabandė Krokuvos Dailės akademijoje studijavę 
lietuviai.“ ' Mūsuose šios dvi draugijos, Dailės ir „Rūta“, neretai 
painiojamos, tuo tarpu tai buvo dvi visiškai atskiros draugijos. Pirmoji, 
„Rūtos“ draugija, egzistavo kaip kultūrinė-visuomeninė lietuvių draugija. 
Antrosios, Lietuvių dailės draugijos steigimas pajudėjo vėliau - 1905 
m. pavasarį buvo suformuluoti tik Lietuvių dailės draugijos įstatų 
projekto metmenys. Taip pat Krokuvos lietuviai studentai sudarė konk- 
retų jiems žinomų lietuvių dailininkų sarašą (surašė apie 20). A. Varnas, 
A. Staneika ir P. Rimša susiruošė tų pačių 1905 m. vasaros atostogų 
metu vykti į Lietuvą ir užmegzti glaudesnius ryšius su vietiniais Lietuvos 
dailininkais. Tačiau planams sutrukdė 1905 m. revoliucijos neramumai. 
Sumanymas vėl buvo iškeltas P. Rimšos, kuris 1906 m. „Vilniaus žiniose“ 
išspausdino straipsnį „Reikalinga dailės mylėtojų draugija“.'* Taigi 
J. A. Herbačiauskas dalyvavo daugelyje XX a. pradžios lietuvių kultūros 
permainų bei organizuotoje veikloje — aktyvistas, entuziastas, idėjų sklei- 


. dėjas. Beto, ir su lenkais jį jungė menininkų bendrumas, jų tarpe Herba- 


'2 Rimantas J. Petras Rimša pasakoja. - V. 1964. P. 92. 

“ Ambrasas J. Kunčiuvienė E. Lietuvių dailininkų organizacijos 1900-1940. — V.1980. P. 7. 

M Rimša P. Reikalinga dailės mylėtojų draugija.// Vilniaus žinios. - 1906 m. kovo 24 d. (balandžio 
6 d.). Nr.63. 

čiauskas taip pat įsigijo bičiulių, tapo tam tikro neoficialaus Krokuvos 
bohemos rato nariu.“ "- 2 

XX a. pradžioje jis lenkų tarpe garsėjo kaip lietuvių rašytojas, rašąs 
straipsnius apie lietuvių literatūrą bei lietuvių liaudies kūrybą ir skelbiąs 
juos Krokuvos žurnaluose. Tokie J. A. Herbačiausko straipsniai atitiko 
ir to laikotarpio Krokuvos jaunųjų menininkų nuotaikas bei interesus: 
pačioje Lenkijoje XX a. pradžioje buvo kilęs didelis susidomėjimas 
etnine kūryba, išpopuliarėjo Tatrų kalnų tema, ypač Jaunosios Lenkijos 
judėjimo atstovų kūriniuose. Jie liaudies dainose, tarmėse, simboliuose 
ieškojo naujų meninių formų ir įkvėpimo, išgrynintos meno dvasios. 
Čia Herbačiausko pastangos pristatyti lenkų kultūrinei visuomenei 
lietuvių tautą, kaip originalią ir išsiskiriančią, davė vaisių. Juo labiau, 
kad lenkų visuomenėje dar neslūgo ir susidomėjimas pačiu lietuvių 
tautiniu judėjimu. Jį vertino teigiamai arba kritikavo. Tačiau juo domė- 
josi. Šis dėmesys smarkiai sumažėjo I Pasaulinio karo metais, kai lenkų 
visuomenę užgriuvo kitokios problemos ir bėdos. 

J. A. Herbačiauskas rašė straipsnius lietuvių literatūros ir etninės 
kūrybos tema į lenkų modernistų žurnalą „Museion“ ir konservatyvesnįjį 
„Šwiat StowiafAski“, skaitė pranešimus. Vieną iš tokių pranešimų aptaria 
Franciszekas Gawetekas savo straipsnyje „Poezja ludowa litewska“. 
„Anot Herbačiausko“, - rašo Gawetekas, - „lietuvių liaudies dainoje 
susiliejo du pradai, t. y. : idealusis pradas ir žemiškasis pradas. Pirmasis, 
autoriaus ||. A. Herbačiausko] nuomone, dominuoja visose dainose. 
Lietuva labai myli gimtąją žemę kartu su jos vaisiais: kiekviena gėlė, 
kiekvienas medis ar žvėris čia kadaise buvo žmogum ir tiktai už kokį 
nors nusižengimą tapo paverstas į tikrą augalą ar žvėrį. Apeiginėse 
dainose bemaž visada sutinkamos tikros gėlės. Dainose esti šlovinamos 
motina, našlaitė. 

Autorius dainas skirsto į: 

1) istorines, kurių sudėtin įeina mitologija ir karo dainos, 

2) visuomenines-papročių, kurioms priklauso apeiginės ir meilės 
dainos, 
3) raudas, t. y., gedulo dainas. 


Ypatingą vaidmenį atlieka, anot Herbačiausko, padavimai, pasakos, 
legendos. Liaudies dainose dažnai glūdi lietuvių kovų su skandinavais, 
vengrais, kryžiuočiais prisiminimai.“ 5 F. Gaweteko nuomone, nepaisant 
subjektyvių folkloro vertinimų, J. A. Herbačiausko parengtas supažin- 
dinimas su lietuvių liaudies kūrybos poezija buvo reikalingas, nes tema 
ypač mažai žinoma lenkų skaitytojui. į 

J. A. Herbačiauskas rašė gana įvairiomis temomis. Sekė bei apta- 
rinėjo tautinės literatūros, kaip pats vadino, kelią Lietuvoje, domėjosi 
"lietuvių tautinio judėjimo veikėjais ir pristatinėjo juos bei jų nuveiktus 
darbus lenkų kultūrinei visuomenei. 1911 m. J. A. Herbačiauskas apra- 
šė J. Mačiulį-Maironį, kaip eilėraščio „Vakaras ant ežero Keturių Kan- 
tonų“ autorių. Iš Herbačiausko straipsnių bei viešų atsiliepimų lietuvių 
literatūros klausimais gan aiškiai matyti, kaip keitėsi jo paties požiūris 
ne tik į literatūrą, bet ir į lietuvių tautinio judėjimo klausimus. Štai 
1911 m. jis mini Maironį, kaip jauniausiajai Lietuvos dainių kartai pa- 
dariusį daug didesnę įtaką nei A. Baranauskas, kuris „šovinizmo fana- 
tikų nuomone, laikytinas netgi „polonizatoriumi“ už tai, kad buvo karštas 
Hetuvių-lenkų susivienijimo šalininkas.“ '* Dar daugiau —J. A. Herba- 
čiausko žodžiais, pasakytais tais pačiais 1911 m., Maironio poezija 
esanti dirbtinai patriotiška, aiškiai antilenkiška, išauklėjusi jauniausią 
lietuvių nacionalistų kartą. O pora metų vėliau Herbačiauskas Maironį, 
jau be panašių ūdijimų, priskiria iškiliesiems lietuvių tautinės literatūros 
kūrėjams. 

Žurnale „Šwiat StowiaAski“ J. A. Herbačiauskas rašė ir dar apie 
vieną didžiųjų tautinio judėjimo veikėjų — V. Kudirką. Priskyrė jį prie 


15 Jackiewicz M. Literatura litewska w Polsce w XIX I XX wieku. - Olsztyn. 1999. P. 65. Cit. iš: 
F. Gawetek. Paezja ludowa litewska. // Litwa i Ruš. — 1913. T. 2. P. 126. 
'** Herbaczewski J. A. Wspėtczesna literatura litewska. / Šwiat Stowiaūski. 1911. T. 1. P. 276-277. 

būrio „Lietuvos mylėtojų“, kūrie išsisklaidė į visas keturias pasaulio 
puses, „liko tiktai vienas Vincas Kudirka, kurį, be abejonės, dera vadinti 
atgimstančios Lietuvos genijumi.“ ' Po poros metų Herbačiauskas rašė, 
kad V. Kudirka — „radikalios krypties kūrėjas (...), lenkų pozityvizmo 
pasekėjas, genialus publicistas.“ '8 Tuo tarpu A. Jakštą-Dambrauską jis 
apibūdino kaip jaunų lietuvių rašytojų grupės, kuri garsiausiai pašiepia 
lenkus, „tykojančius Lietuvos laisvės ir garbės“, vedlį.'? J. A. Herba- 
čiauskas pristatė lenkų spaudoje ir M. Gustaitį, apibūdindamas jį kaip 
talentingą „Krymo sonetų“ vertėją.?? M. Jackiewiczius pažymi, kad 
M. Biržiška M. Gustaitį mini viso labo savo veikalo apie literatūrą pa- 
baigoje. Taigi M. Biržiškos ir J. A. Herbačiausko literatūros bei vertimų 
vertinimo kriterijai, netgi kalbant apie konkrečius žymius lietuvių litera- 
tūros veikėjus, smarkiai skyrėsi. Čia verta prisiminti ir kardinalų jų abiejų 
politinių pažiūrų skirtumą: Biržiška priklausė socialdemokratų krypčiai, 
jaunystėje dargi dalyvavo ginkluotų socialistų ratelių veikloje, nors pats 
asmeniškai jokio teroro griežtai nepripažino; o Herbačiauskas garsėjo 
kaip dešinysis, tuo tarpu visko prosocialistinio ir prorusiško nuo pat 
jaunystės kęste neapkentė... Abu stengėsi veikti Lietuvos naudai, kartais 
bendromis pastangomis: antai brolių M. ir Vc. Biržiškų impresijas aptik- 
sime Herbačiausko sudarytame pirmajame lietuvių literatūros almana- 
che „Gabija“ (1907). Kita vertus, racionaliam M. Biržiškai dažnai užkliū- 
davo ne itin pamatuoti, jo manymu, ankstyvieji prounijiniai Herba- 
čiausko pasisakymai. Taigi šių asmenų santykiuose būta gilesnių menkos 
tarpusavio simpatijos priežasčių. 

Savo straipsnyje apie lietuvių literatūrą J. A. Herbačiauskas gan 
išsamiai aprašė S. Kymantaitę-Čiurlionienę: „S. Kymantaitė-Čiurlionienė 


17 Herbaczewski J. A. Wspėtczesna literatura litewska. / Šwiat Slowiaūski. 1911. T. 1. P. 280. 
'8 Herbaczewski J. A. Widunas i dzisiejsza literatura litewska. / Museion. 1913. Nr. 7. P. 94. 
19 Herbaczewski J. A. Wspėtczesna literatura litewska. / Šwiat Stowianski. 1911, T. 1. P. 278. 
Ten pat. P. 277. 

vertingame kritikos veikale „Lietuvoje“, skirtame tautinės literatūros 
reikalams, pirmoji išdrįso sukelti maištą prieš pražūtingą lietuvių 
kūrybinės minties vystymui partinių vadovų globą, kuri pirmiausia 
jaunąją kartą apkvailino ligi savo ankštų avantiūrų lygio. Iš kiekvieno 
Lietuvos rašytojo tikrai reikalaujama didžiausių kūrybos pastangų, 
didžiausio menininko pasiaukojimo, didžiausios doros ir kilnumo“ ?'. 

Taigi J. A. Herbačiausko veikla bei kūryba buvo savotiškas abiejų 
kultūrų, lietuvių ir lenkų, rezultatas. Lenkams jis pristatinėjo lietuvių 
kultūrą, tai, kas jam pačiam joje rūpėjo ir atrodė ypač svarbu. Lietuviams 
bandė perteikti visas tas audringas XX a. pradžios meno naujoves, 
kuriose pats entuziastingai nardė: Jaunosios Lenkijos neįtikėčiausiuose 
meno eksperimentuose, S. Przybyszewskio „nuogos sielos“ idėjose... 

J. A. Herbačiauskas iškyla kaip dviejų kultūrų lydinys viename 
asmenyje. Tokiam „dariniui“ maža vien išorės aplinkybių, reikalingas 
ir savarankiškas asmens apsisprendimas, o jo negali būti be tam tikros 
charakterio tvirtybės. Įdomi šiuo atžvilgiu abiejų brolių Herbačiauskų 
istorija. V. Nortautas savo straipsnyje „Formation and Durability of Ethnic 
Identity. The Case of the Poles in Lithuania“, rašo: „Herbačiauskų 
atvejis šiek tiek skiriasi. Jie [broliai Herbačiauskai] gimė lenko tėvo ir 
lietuvės motinos šeimoje. Brolis Boleslovas (1875-1943) buvo litera- 
tūros vertėjas ir dirbo Lenkijos valstybės administracijoje. Nors jis išmanė 
lietuvių kalbą, save laikė lenku. Jo jaunesnysis brolis Juozapas Albinas 
(1876-1944) turėjo dvigubą identitetą. (...) Paklaustas apie savo iden- 
titetą, jis dažnai paaiškindavo, jog iš tėvo paveldėjo lenkų kultūrą ir 
lietuvių kraują iš motinos, tačiau priklauso abiem tautybėms. Įdomu 
pastebėti, kad J. A. Herbačiauskas identiteto nepakeitė ir neadaptavo 


* Herbaczewski J. A. Wspėtczesna literatura litewska. // Šwiat StowiaAski. 1911, T. 1. P. 279- 
280. 

2 Nortautas V. Formation and Durability of Ethnic Identity. The Case of the Poles in Lithuania. 
Prieiga iš Interneto: httpy//www.artium.lt 

J.A.Herbačiausko laiško 
faksimilė. [apie 1925 m.] 


eu jp 


esa AS Kes, 


visą savo gyvenimą, nors jautė spaudimą iš abiejų pusių [Lietuvos ir 
Lenkijos].“ 2 XX a. pradžios lietuvių ir lenkų santykių kryžkelėse toks 
spaudimas buvo suprantamas, tačiau tai nepalengvino J. A. Herba- 
čiausko padėties. Jo pastangos įsitvirtinti ir adaptuotis vienoje bei kitoje 
valstybėje retai suteikdavo stabilumą ar kokį nors pastovesnį statusą. 
Kadangi administracinės, visuomeninės karjeros J. A. Herbačiauskas 
arba nesiekė, arba neįstengė padaryti, pastovumo daugiausia ieškojo 
kultūrinėje veikloje. Čia jo amplua atsiskleidžia gana įdomiu aspektu: 
originali natūra, ryški asmenybė, nuolatos ką nors reformuojanti. 


2 Nortautas V. Formation and Durability of Ethnic Identity. The Case of the Poles in Lithuania. 
Prieiga iš Interneto: http;/Awww.artium.lt 

Lietuvos ir Lenkijos kultūrinė aplinka 
XX a. pradžioje 


Lietuvos ir Lenkijos sąveika sudėtinga kiek istorine, tiek ir kultūrine 
prasme. Skirtingais laikotarpiais intensyvesnė ar silpnesnė, nulemta 
abiejų valstybių vidaus padėties, o neretai ir situacijų tolimesnėse 
valstybėse: Vokietijoje, Rusijoje. Antai dviejų valstybių unijos idėja darė 
įtaką kai kurių lietuvių ir lenkų kultūros veikėjų pozicijai netgi XX a. 
pradžioje. Ją vienu savo gyvenimo laikotarpiu bandė populiarinti ir J. 
A. Herbačiauskas. Greičiausiai tai perėmė iš lenkų veikėjų savo 
gyvenimo Krokuvoje metu, todėl pateiksiu ir lenkų istorikų traktuotę 
šiuo klausimu. Jie spėliojo, koks tolesnis galėjo būti Lietuvos ir Lenkijos 
Respublikos vystymasis, jei jos egzistavimas nebūtų buvęs prievarta 
nutrauktas? Jų teigimu, jei nebūtų buvę Rusijos inspiruotų bendros 
Lietuvos-Lenkijos Respublikos padalijimų, skirtumai tarp Lenkijos ir 
Lietuvos ilgainiui būtų išnykę ir istorinėje Lietuvos-Lenkijos teritorijoje 
būtų išaugusi lenkiškos kultūros vieninga konstitucinė respublika.2* 
Tačiau V. Trumpa pateikia faktų, kurie verčia suabejoti šia hipoteze. Jis 
rašo, kad „1794m. sukilimo vadams teko į Lietuvos gyventojus kreiptis 
lietuvių kalba“. Taip pat pabrėžia XIX a. Lietuvoje vykusių procesų vie- 
ningumą ir svarbą: „XIX a. apskritai buvo tautų atbudimo amžius. (...) 
XIX a. Lietuvoje politiškai kova vyko pirmiausia tarp rusų ir lenkų, kaip 
dominuojančių politinių mažumų, o tos kovos ir bendrosios Europos 
istorijos įtakoje augo ir brendo lietuvių tauta, kuri atsirems ne į 1772 m. 
sienas (...), bet į XIII a. Lietuvą.“ * 


2 Lietuva. Lietuvių enciklopedija. T. XV. - V. 1991 .P. 326. 
35 Ten pat. 

Kultūrinę raidą lėmė ir skirtingos ekonominės aplinkybės: centrinėje 
Lenkijoje baudžiava panaikintą jau 1807 m., Napoleono Varšuvos Kuni- 
gaikštystei suteikta konstitucija, o Lietuvoje tik 1861 m. Įvykęs 1863 m. 
sukilimas abiejų kraštų teritorijoje skyrėsi savo forma, dalyvių kilme, jį 
lydėjo prieštaringumai tarp lenkų, lietuvių ir baltarusių, tačiau abiejuose 
kraštuose nusinešė tokias pačias aukas. Vienas didžiausių skirtumų, 
apibūdinančių aktyviąsias visuomenės jėgas Lietuvoje ir Lenkijoje 
1863 m. sukilime, - tai, kad, kaip ir ankstesniame 1831 m. sukilime, 
Lietuvoje gausiau dalyvavo valstiečiai. (Lenkijoje beveik visai nedaly- 
vavo.)?9 Tai rodo didelį valstiečių sluoksnio aktyvėjimą bei sąmoningu- 
mą ne tik savo teisių gynimo, bet ir tautinio telkimosi atžvilgiu. Tokiu 
atveju išnyksta lietuvių valstiečiui primestas „prasto mužiko“ įvaizdis. 
Valstiečiai pasireiškia kaip gaivi ir ištverminga jėga. XIX a. sukilimai 
lėmė vėlesnius Lietuvos visuomenės pokyčius, socialinių sluoksnių pasi- 
keitimą vaidmenimis tautos švietime ir kovoje dėl krašto nepriklauso- 
mybės. Šie pokyčiai įnešė ir tam tikrą kultūros specifiką: Lietuvoje kul- 
tūrinėje ir tautinėje veikloje, vėliau valstybės nepriklausomybės atkūrime 
iš kaimo, valstiečių sluoksnio kilusi inteligentija dalyvavo daug aktyviau, 
nei bajorija. Kitaip šie procesai atrodė Lenkijoje - ten kultūroje bajorija 
vaidino itin svarbų vaidmenį. 

1863 m. - riba, po kurios abiejų kraštų kultūrinė raida nukrypo itin 
skirtingais keliais. Verta konkrečiai išdėstyti metus, faktus ir kai kuriuos 
kultūrinius įvykius, palyginti panašumus ir skirtumus. 

1864 m. Lietuvoje ir Lenkijoje nuvilnijo represijų banga. Lietuvoje 
panaikinta bajoriškoji savivaldybė su seimeliais ir teismais. Tai suteikė 
rusų valdžiai didžiules galimybes smulkmeniškai manipuliuoti krašte. 
Trėmimai ir egzekucijos sukrėtė abu kraštus; antai ištremta buvo net 
45 000 šviesuomenės ir aukštuomenės šeimų. Kartu tai suformavo kitokį 


26 Mitoszas Cz. Lenkų literatūros istorija. = V. 1996. P. 220. 

požiūrį į „lietuviškumą“ ir „Ilenkiškumą“. Kaip rašo Cz. Mitoszas, „tai 
neišvengiamai paveikė lenkų sąmonę. (...) Senojoje Respublikoje riba 
tarp „lenkiškumo“ ir „nelenkiškumo“ nebuvo ryški. (...) Tačiau Lenkijai 
praradus nepriklausomybę, „lenkiškumo“ idėja pamažu iškilo kaip 
neapčiuopiama tikrovė, reikalaujanti ištikimybės ir egzistuojanti net 
neįsikūnijusi valstybėje. (...) Neapykanta pagrindinei valstybei oku- 
pantei - Rusijai gundė lenkus suvokti abiejų šalių kovą kaip šviesos 
(demokratijos) ir tamsos (tironijos) jėgų kovą. (...) Surasti tinkamą po- 
žiūrį į to laikotarpio lenkų literatūrą - tai užduotis, kuri niekada iki 
galo nebuvo įvykdyta. (...) lenkų romantizmas tapo visuomeniškai labai 
aktyvus ir aiškiai pratęsė daugelį švietimo epochos idėjų.“ ?7 

Lietuvoje taip pat ėmė kristalizuotis nauji tikslai, XIX a. pabaigoje 
išaugę į galingą tautinį sąjūdį. Pastarasis išugdė tautinės Lietuvos 
valstybės idėją. Taigi ir Lietuvoje, ir Lenkijoje panašiu metu pasirodė 
nepriklausomos valstybės vizija. Tačiau 1918 m. Lenkiją galime laikyti 
vadinamąja Polonia restituta, savotišku senosios feodalinės Lenkijos 
atstatymu, o 1918 m. Lietuvą pavadinti Lithuania restituta visiškai 
netinka. Tai iš dalies paaiškina XX a. pradžioje, nepriklausomos Lietuvos 
laikotarpiu, iškilusias vidaus ir išorės problemas bei įtemptus santykius 
su Lenkija, kurios „pretenzijos į kai kurias žemes kaip tik buvo paremtos 
senosios valstybės Polonia restituta idėja.“ ?8 

1864 m. Lietuvoje įvestas spaudos lotyniškais rašmenimis drau- 
dimas, aiškinamas ir kaip rusų siekis silpninti lenkų įtaką Lietuvoje. 
Analogiškas spaudos draudimas ištiko ir Lenkiją, tačiau čia susidarė 
savotiška situacija: Rusijos, kaip visų slavų tautų globėjos, amplua galėjo 
susvyruoti, taikant panašias sankcijas lenkams, t. y., tokiems patiems 
slavams. Taigi lenkai buvo apkaltinti „susivakarietinimu“. Cz. Mitoszas 
pasakoja apie J. Samarino sudarytą programą, kaip elgtis su Lenkija. 


"7 Ten pat. P. 221. 
28 Lietuva. Lietuvių enciklopedija. T. XV. - V. 1991. P. 330. 

Esą yra trys „lenkų klausimo“ elementai: lenkų liaudis kaip tautinė idėja, 
lenkų valstybė kaip politinė idėja ir „polonizmas“ kaip kultūrinė idėja. 
(Lietuvoje tuo metu stiprėjo ir skleidėsi .„lietuviškumas“.) J. Samarinas 
nurodė esant reikalinga šiuos elementus atskirti: galima pripažinti lenkų 
teisę į tautinį gyvenimą, bet negalima toleruoti atskiros lenkų valstybės 
idėjos. ?? Panašiai rusų akademikas A. F. Hilferdingas savo studijoje 
apie Lietuvą ir Žemaitiją ragino domėtis lietuvių kalba, netgi siūlė steigti 
jos katedras Rusijos universitetuose, tačiau neįsivaizdavo kokio nors 
įmanomo lietuvių atsiskyrimo nuo imperijos.30 

Lietuvoje ir Lenkijoje priverstinai įvesta rusų kalba mokyklose, bajo- 
riją spaudė dvarams uždėti milžiniški mokesčiai. Tuo pat metu pradėta 
kampanija prieš Katalikų Bažnyčią, kaip stabdį rusifikacijai. Tačiau ir 
Lenkijoje, ir Lietuvoje pasikėsinimas į religiją sukėlė audringą reakciją. 
Katalikų Bažnyčia viena iš pirmųjų pakilo kovai su spaudos draudimu, 
bet šis slogus laikotarpis, neabejotinai, daug daugiau atėmė iš lietuvių 
kultūros. Palyginimui su lenkų kultūros situacija tuo pat laikotarpiu — 
keletas faktų. Antai 1864 m. Lietuvoje įvedamas spaudos draudimas, 
stiprinama rusifikacija. Lenkijoje mokyklose įvedama rusų kalba. 
1883 m. Lietuvoje atsiranda pirmasis lietuvių laikraštis „Aušra“. Spaudos 
draudimo sąlygomis sunkiai skinasi kelią lietuvių literatūra. Tuo tarpu 
1866 m. Austrija suteikia autonomiją savo lenkiškosioms provincijoms, 
todėl sparčiai išauga Krokuvos, kaip pažangių kultūros idėjų židinio, 
reikšmė. Lietuvoje tebesitęsia spaudos draudimas. Tuo tarpu 1887 m. 
Varšuvoje pradedamas leisti Z. Przesmyckio-Miriam literatūrinis žur- 
nalas „Žycie“, jame publikuojami E. A. Poe, Baudelaire'o, Verlaine'o 
eilėraščių vertimai. Apie 1890 m. Lenkijoje subręsta rašytojų karta, 
ėmusi kurti moderniąją lenkų literatūrą. (Vėliau šiai kartai pritaikytas 
pavadinimas „Jaunoji Lenkija“ .) Jos pradėti literatūriniai ieškojimai lenkų 


2 Cz. Mitoszas. Lenkų literatūros istorija. — V. 1996. P. 312. 
30 Lietuva. Lietuvių enciklopedija. T. XV. - V. 1991. P. 331. 

rašytojų tebetęsiami ir dabar. „Jaunosios Lenkijos“ judėjimas ugdė ir J. 
A. Herbačiauską kaip kūrėją, paskatino jį skleisti moderniosios kūrybos 
idėjas Lietuvoje. 

Taigi, kol Lietuvoje tebeslegiama lietuviška spauda ir persekiojami 
jos skaitytojai (šitaip Lenkijon pabėgo ir J. A. Herbačiauskas), Lenkijoje 
suveši „naujojo meno“ banga, intensyvėja kultūriniai ieškojimai. 

Apie 1896 m. patekęs į Krokuvą, J. A. Herbačiauskas rado čia 
visiškai kitokią, laisvesnę nuo žandarų ir cenzūros aplinką, nei savajame 
krašte. Greitai ėmė su užsidegimu į ją gilintis. Perėmė idėjas, surado 
bendraminčių, pabandė visa tai sulydyti su rūpimu jam pačiam - lietu- 
viškumo propagavimu, savųjų sutelkimu. Kad skaitytojams būtų aiškesnė 
terpė, kurioje jaunasis J. A. Herbačiauskas prigijo, aptarsime bene pa- 
grindinį meno reiškinį to meto Krokuvoje - modernistinį meno judėjimą 
„Jaunoji Lenkija“. 

Jo siela ir lyderis buvo lenkų rašytojas Stanistawas Przybyszewskis. 
Kiek spalvinga, tiek ir prieštaringos šlovės asmenybė. Žmogus, lavinęsis 
Berlyno bohemos aplinkoje, anksti išgarsėjęs savo originaliais veikalais. 
Jokių nuoseklių studijų jis nebaigė, tačiau mokslinosi itin intensyviai: 
gilinosi į Spencerio, Darwino, Zola, Ibseno, Nietzsche's, Schopenhau- 
erio veikalus, dailės istoriją, vokiečių ir skandinavų literatūrą, demo- 
nologiją, architektūrą... Aplinkinių atmintyje S. Przybyszewskis išliko 
kaip asmuo, gebėjęs povyza, iškalba, gestais, požiūriais sukurti aplink 
save savotišką „magnetinį traukos ir entuziazmo lauką“, anot 
L. Krzywickio.?? Nietzsche's veikalų ir savo neurofiziologijos studijų 
pagrindu parašytos esė užtikrino Przybyszewskiui kelią į vokiečių- 
skandinavų bohemos ratą Berlyne. Čia jis užmezgė pažintis su tokiais 
XX a. pradžios Vakarų Europos kultūros novatoriais, kaip dailininkas 
E. Munchas, eseistas O. Hanssonas, romanistas ir dramaturgas A. Strind- 


3 Hutnikiewicz A. Mtoda Polska. - Warszawa.1994. P. 202. 

bergas. Šlovė ir garsas apie egzotiškąjį slavą materialinei S. Przyby- 
szewskio gyvenimo pusei teigiamos įtakos, deja, nepadarė. Vertėsi jis 
imdamasis pačių įvairiausių uždarbių,-daugiausia plunksna. 1893 m. 
S. Przybyszewskis vedė norvegę Dagną Juel. 1893-1897 m. parašė 
literatūrinius esė apie Munchą, Hanssoną, Nietzsche, Chopiną, pir- 
muosius romanus „Homo sapiens“ ir „Šėtono vaikas“ („Satans Kinder“). 
Tuo metu garsas apie „genialųjį lenką“ pasiekė ir Lenkiją. Pasigirdo 
pirmieji balsai, kviečiantys „garsenybę“ apsilankyti gimtam krašte. 

S. Przybyszewskis grįžo, pargabendamas į Krokuvą nemaža links- 
mo, judraus chaoso, siautulio, idėjų, boheminio šėlsmo ir gan greitai 
suburdamas aplink save būrį meno bei naujovių entuziastų. 1899 m. 
Krokuvos meno žurnalo „Žycie“ pirmajame numeryje S. Przybyszewskis 
paskelbė savo programą-manifestą „Confiteor“ ?2. „Menas negali būti 
įspraustas į kokius nors rėmus, negali tarnauti kokioms nors idė- 
joms“, - tvirtino jis ir aukštino „antitendencingą meną“, „meną menui“. 
Toks menas esąs pačioje vertybių hierarchijos viršūnėje. S. Przybyszew- 
skis tvirtino, kad meno prigimtis apskritai yra metafizinė ir religinė, jis 
sutampa su absoliutu: „Menininkas šiuo atveju yra žynys, magas, tarpi- 
ninkas tarp meno-absoliuto ir pasaulio. (...) menas mūsų supratimu 
nėra nei grožis, nei pažinimo dalis (...) - menas yra atradimas to, kas 
amžina, nepriklauso nuo permainų ar atsitiktinumų, įvykių ar laiko...“ 33 
Menas yra egzistencijos atspindys. Visų dvasios formų ir išraiškų at- 
spindys, nepriklausomai, ar tos išraiškos geros ar blogos, gražios ar 
bjaurios. Šį požiūrį S. Przybyszewskis vadino pagrindiniu savosios este- 
tikos punktu. Jis smerkė bandymus meną išnaudoti moraliniams, visuo- 
meniniams ar kitokiems panašiems tikslams. Taip pat teigė, kad meni- 


32 S.Przybyszewskio manifestas „Confiteor“ pirmąkart buvo paskelbtas 1899 m. Krokuvos meno 
leidinyje “Zycie“, 1899. Nr.1, vėliau perspausdintas tome „Na drogach duszy “ (Krakow, 
1900, antras leidimas 1902 m.). 

* Ten pat. 

ninkui visi dvasios pasireiškimai yra tolygūs. Menininkas tiesiog at- 
veria sielos gyvenimą, atskleidžia visas jo formas, jam nerūpi nei etiniai, 
nei visuomenės reikalai, nei ribos ar formulės bei taisyklės, kuriomis 
visuomenė suvaržo laisvą sielos raišką. Jo uždavinys - viešas parodymas 
to, kas paslėpta. Suprantamas tampa šio judėjimo atstovų „konfliktas“ 
su miesčioniškąja visuomene. Jos etines nuostatas Przybyszewskis 
apibūdino taip: ši visuomenė teigia, kad tam tikras problemas reikia 
nuslėpti, nutylėti ir pridengti. O menininkas, anot S. Pzybyzsewskio, 
pripažįsta tik įtampą, su kuria siela išsiveržia išorėn. Menas neturi jokio 
specialaus tikslo, jis jau pats savaime yra tikslas, taip pat yra absoliutas, 
nes atspindi dvasioje glūdintį absoliutą. O kadangi yra absoliutas, jo 
neįmanoma įsprausti į rėmus, priversti kam nors tarnauti. Menas yra 
visa ko pradžia, stovi virš gyvenimo, nežino tiesų ar teisių, tiktai amžiną 
tąsą. Anot S. Przybyszewskio, elgtis kitaip - nukelti meną nuo pjedestalo, 
valkioti po visas — turgaus aikštes ir gatves yra šventvagystė. Menas yra 
aukščiausia religija, o menininkas - jos žynys, „dvasininkas“. Jis pats 
yra ypatingas tiktai dvasios įtampa, jėga, kuria jos būsenas atveria ir 
parodo. Tad menininkas — kosminė, metafizinė galia, kurios dėka 
"atsiveria absoliutas ir amžinybė. S. Przybyszewskio pasekėjams didelę 
įtaką padarė taip pat jo „nuogos sielos“ („naga dusza“) koncepcija. 
Diskusijas ir pokalbius šia tema mini jo amžininkai, garsaus Krokuvos 
menininkų kabareto „Zielony Balonik“ (Žaliasis balionėlis) dalyviai. 
„Nuoga siela“, S. Przybyszewskio teigimu, yra žmogaus labiausiai 
atsiskleidusi individualybė, jo ypatingumas, giliausias „aš“. „Nuoga 
siela“ egzistuoja už bet kokių įsipareigojimų ar normų. Tai pirminė 
gyvenimo apraiška. Išsamiausias, aiškiausias jos pavidalas yra „meilė“, 
suvokiama kaip kažkas neapsakomai tyra, kažkas neregėtai tragiška 
savo „nuolatiniu androginizmo ilgesiu“. Tai esąs nepasiekiamas dviejų 
asmenybių siekis susilieti į vieną psichinę monadą. Ir, sekdamas įkandin 
šio aklo potraukio, žmogus laužo savo paties susikurtas normas. Pats 

S. Prybyszewskis teigė, kad „nuoga siela“ atsiveria kraštutinėse, bent 
jau neįprastose situacijose. jo 

Įdomu pastebėti, kad stipriausiu, ryžtingiausiu gyvenimo varikliu 
jis laikė seksualinį potraukį, o seksualinę ekstazę — momentu, kuriuo 
minėtas Žmogaus ypatingumas, jo sielos „absoliutas“ atsiskleidžiąs 
labiausiai. Tokie požiūriai į žmogaus sielos ypatumus neretai įkvėpdavo 
S. Przybyszewskį savotiškiems eksperimentams: Cz. Mitoszas pasakoja, 
kad S. Przybyszewskis atėjusiems lankytojams pirmiausia sugirdydavęs 
butelį konjako, po to duodavęs išversti keletą puslapių kokio nors 
sudėtingo tuo momentu jo po ranka turimo teksto ir tik po tokios 
„įžangos“ pradėdavęs pokalbį. Tačiau, regis, tokios koncepcijos buvo 
patrauklios daugeliui. S. Przybyszewskis esą dėl to patirdavęs ir 
nepatogumų, mat neretai gerbėjai ir pasekėjai, o ypač - pasekėjos jo 
teiginius ar reformas suprasdavę pernelyg tiesiogiai. Jo paties bei 
aplinkinių gyvenime šios pažiūros paliko ir gana konkrečių įspaudų. 
Taip, pvz., paskui originalųjį S. Przybyszewskį nusekė, palikusi vaikus 
ir vyrą, kito Jaunosios Lenkijos atstovo J. Kasprowicziaus žmona. Įdomi 
šios istorijos įtaka abiems kūrėjams: ponia Kasprowicz sutramdė aud- 
ringą S. Przybyszewskio gyvenimo būdą, įpratino jį tvarkingai ir nuo- 
sekliai rašyti (kritikų teigimu, nuo tokio režimo S. Prybyszewskio kūriniai 
suprastėjo, matyt, pakeistas gyvenimo būdas neišėjo į naudą). J. Kaspro- 
wiczius tuo tarpu po šių įvykių parašė bene gražiausius ir vertingiausius 
savo kūrinius — himnus. 

Įsižiebus Jaunosios Lenkijos judėjimui, sparčiai įsiplieskė kaimy- 
ninės šalies modernistų diskusijos meno klausimais. Bene karščiausiai 
ginčytasi dėl meno tikslo ir meno (taip pat menininkų) santykio su 
visuomene. Diskutavo jaunieji, ypač „Krokuvos jaunųjų“ menininkų 
grupė, ir vyresnieji, kuriems atstovavo kūrėjai pozityvistai: B. Prusas, 
A. Swietochowskis. Jaunieji, ypač S. Przybyszewskis, Z. Przesmyckis- 
Miriam, stengėsi sukelti visuomenės domėjimąsi meno reikalais, meno 

problemos svarba. Tai nebuvo lengvas uždavinys. Visuomenė, pripra- 
tusi regėti meną kaip tam tikrą moralės įrankį, ieškoti jame konkrečios 
vertės, nesuvokė meno savarankiškumo idėjos. Pozityvistai atvirkščiai 
— stengėsi propaguoti mokslo, o ne meno, naudą ir interesus. Iškilo ir 
ekonominių problemų: leidiniai, skirti tik menui, susidūrė su materia- 
liniais sunkumais. Mažai kas geidė tokius finansuoti. Tad, bent pradiniu 
laikotarpiu, tokių leidinių programos buvo itin atsargios. Antai Z. Przes- 
myckis-Miriam pirmajame Varšuvos „Žycie“ numeryje rašė, kad esteti- 
niai visuomenės poreikiai yra tokie pat stiprūs, kaip ir materialiniai bei 
moraliniai poreikiai, skelbė „Grožio idealą“, tačiau taip pat diploma- 
tiškai priminė, kad dalis žurnalo yra skirta ir mokslo bei visuomenės 
faktams.“ 

Dar didesnį įkarštį sukėlė diskusija dekadentų ir dekadentizmo 
tema. Ši tema itin aktuali ir lietuvių literatūroje: XX a. pradžioje sąvoką 
„dekadentai“ buvo bandyta taikyti daugeliui kūrėjų modernistų, taip 
pat ir Herbačiauskui, tačiau ją taikiusieji ne visuomet įsigilindavo į 
sąvokos esmę. Dar daugiau painiavos atsirado po sovietinio periodo, 
kai „dekadentu“ vadintas dažnas nejtikęs režimui menininkas. Tokius 
„sąvokų mitus“ neretai formuoja greitai prigyjančios, tačiau seklios po- 
puliariųjų terminų traktuotės. Šiais atvejais tam, kas „nepažinu“, sten- 
giamasi duoti aiškią, dažnai kategorišką etiketę. Taigi verta konkrečiau 
aptarti termino „dekadentizmas“ istoriją ir su juo susijusias diskusijas 
Herbačiausko meninėje aplinkoje. 

XX a. pradžioje Krokuvoje aplink leidinį „Žycie“ susiformavusi jau- 
nų menininkų grupė nelaikė savęs dekadentais ir buvo ne dekadentai 
pagal šiuolaikinį prancūziškąjį dekadentizmo suvokimą. J. A. Herba- 
čiauskas, pritardamas jiems, išreiškė savo ne dekadento poziciją. 


* Przesmycki-Miriam Z. Nasze zamiary. / Žycie. Nr. 1. 1890. Warszawa. Pagal: Programy i 
dyskusje literackie okresu Mtodej Polski. - Wroctaw - Warszawa — Krakėw. Zaktad Narodowy 
Imienia OssoliAskich. - Wydawnictwo. 2000. Swd. Podraza-Kwiatkowska M. 

Pozityvistų karta, buvusi prieš pat. „jaunuosius“, itin negatyviai 
vertino jų kuriamą literatūrą: juos vienodai erzino ir augantis menininko 
kultas visuomenėje, praradusioje mokslininkus, ir greitas lyrikos vysty- 
masis. Kritikuotas jaunųjų menininkų egotizmas, smulkmeniška psi- 
chinių būsenų analizė, nervinių ligų apoteozė, karai su logika, erotizmas 
ir kt. Kritikavo vyresnieji jaunuosius negailestingai, dažniausiai pasi- 
telkdami terminą „dekadentai“. Ypač jį mėgo vartoti konservatyviųjų 
rato atstovas T. Jeske-Choinskis, knygos „Tvarka gyvenime ir literatūroje“ 
(Rozktad w žyciu i literaturze, 1895) autorius. 

Žinomas prancūzų rašytojas Paul Borget, daug aptarinėtas ir nagri- 
nėtas to laikotarpio lenkų spaudoje, taip apibrėžė reiškinį, pavadintą 
„dekadentizmu“: dekadentizmas iškyla tada, kai visuomenė produkuoja 
perteklių individų, netinkamų ar neįgalių bendram darbui. Pozityvistai, 
kuriems tiesioginis darbas visuomenei buvo bene aukščiausiai kotiruo- 
jama vertybė, gan lengvai pasičiupo šį terminą ir kaip negatyvų apibū- 
dinimą prilipdė visai jaunajai menininkų kartai. 

Betgi prieš jokį pavadinimą bei apibūdinimą nebuvo taip griežtai 
ir triukšmingai protestuota, kaip prieš pavadinimą „dekadentas“. Patys 
jaunieji Krokuvos menininkai atsisakė pripažinti šią įkyriai peršamą 
etiketę ir pagrindė tai konkrečiais, įtikinamais argumentais. Nuo jos, 
klijuotos kunigo J. Pawelskio, energingai gynėsi S. Przybyszewskis: 
„Vadina mane dekadentu, o aš visiškai nesu dekadentas. Jei man ką 
nors ir galima prikišti, tai tikrai ne jėgos ir aistros stoką“ 99 

Kai T. Jeske-Choinskis parašė, esą po žurnalo „Chimera“ vėliava 
prasidėjusi dekadentizmo kampanija, susilaukė labai aštraus Z. Przes- 


a 

Vėliau papildytas jo knygos leidimas pasirodė 1905 m. Varšuvoje, jau pavadintas 
„Dekadentizmas“ (Dekadentyzm ). 

Przesmycki-Miriam Z. Nasze zamiary. / Žycie. Nr. 1. 1890. Warszawa. Pagal: Programy i 
dyskusje literackie okresu Mtodej Polski. - Wroclaw - Warszawa - Krakėw. Zaktad Narodowy 
Imienia OssoliAskich. - Wydawnictwo. 2000. Swd. Podraza-Kwiatkowska M. P. 20. Cit.iš: 
Korespondencja Redakcji. / Žycie. 1898. Nr. 38-39. 

myckio-Miriam atsakymo: „Tegul ponas suvokia pagaliau, kad deka- 
dentizmas, kaip mokykla ar sritis, niekada ir niekur neegzistavo! Deka- 
dentizmas yra bet kokio troškimo, bet kokios kūrybos, bet kokio talen- 
to - jei ponas to nori - nebuvimas. Tuo labiau, jei ko nors siekiama, ko 
nors trokštama, kas nors jungia, kas nors ką nors kuria ir teikia nauja, 
apie dekadentizmą negali būti nė kalbos. Galbūt jo ieškoti reikėtų kur 
nors kitur, tikriausiai tarp išdžiūvusių lig skiedrų idealų gromuliuoto- 
jų.“ *7 1902 m. Varšuvos „Gtos“ penkiasdešimtajame numeryje pasirodė 
S. Brzozowskio straipsnis „My mtodzi“. Jis su įkarščiu aiškino: „Netiesa, 
kad mes, jaunieji, buvome tiktai visuomenės pelėsiai, netiesa, kad ne- 
galėjome nieko nauja ir kūrybinga įnešti į kultūros lobyną“ *. 

Jaunieji menininkai neigė to laikotarpio visuomenės vertybes - stabi- 
lumą, materialumo svarbą, jie skelbė išskirtinumą ir individualybę kaip 
idealą, protestavo prieš sunumeravimą ir suvienodinimą ligi pilkos masės. 
Individas, o ne visus suniveliuojančios visuomenės reikmės tapo svar- 
biausiu. Antai 1899 m. L. Krupnickis leidinyje „Prawda“ įnirtingai pro- 
testavo prieš masę „suvarytų į krūvą ir sunumeruotų kaip gyvuliai“ ??... 

Vyresnieji pabandė griebtis argumento, esą jaunieji „dekadentiškai“ 
nepaiso politikos, jiems stinga patriotizmo ir t. t. Antai S. Szczepanows- 
kis prikišo Jaunosios Lenkijos atstovams patriotizmo stoką. Į šį priekaištą 
tučtuojau sureagavo gabus polemistas A. Gėrskis. Jis aštriai ir aršiai 
sukritikavo kartą, negalinčią pasigirti ypatingais patriotiniais darbais ar 
sąsajomis su patriotizmu. A. Gorskis turėjo teisę karščiuotis — mat jis 
kartu su F. Nowickiu ir W. Feldmanu priklausė Krokuvos meno jaunuo- 
menės grupei, 1891m. atiduotai teismui už patriotinę visuomeninę 
veiklą. A. Gorskis pabrėžė, kad įprastai dekadentais laikomi politiniai 


3 Chimera.1901. T. 1, P. 184. 

38 Programy i dyskusje literackie okresu Mtodej Polski. - Wroctaw — Warszawa - Krakow. 
Zaktad Narodowy Imienia Ossoliūskich. - Wydawnictwo.2000.Swd. Podraza-Kwiatkowska 
M. P. 20. 

3 Ten pat. 

opurtunistai, o to iš tiesų neįmanoma prikišti nei jam, nei jo bendražy- 
giams. 

Tuo pačiu metu panašūs judėjimai-kilo ir Prancūzijoje, Vokietijoje, 
Skandinavijoje, Austrijoje, Ispanijoje... Juos visus jungė žodis „jaunas“, 
kaip savotiška nuoroda į pasirinktą poziciją: sukurti naują meną. Į tokį 
tikslą vedė įvairūs keliai. Pats paprasčiausias buvo paneigti „senąją 
kartą“, kaltinant išeikvotu ir nepasiteisinusiu pozityvizmu bei utilita- 
rizmu. Tai sukūrė iš dalies konfliktinę situaciją tų metų lenkų kultūroje, 
mat Jaunosios Lenkijos atstovai pasisakė ir prieš daugelį visuomenės 
reiškinių. Prieš tai, ką patys vadino „miesčionizmu“ (jų mėgstamas 
terminas buvo „mydtarz“ - „miesčionis, filisteris“), be to, aštriai kritikavo 
jau įsitvirtinusius meno ir mokslo pasaulyje autoritetus. J. A. Herba- 
čiauskas itin tiesiai nusakė tokios kritikos esmę: „Literatūra, kuri nieko 
nepasako, man neturi jokios vertės, nors ir turėtų visuotinai pripažinto 
autoriteto šlovę. Nieko nepasakančią literatūrą vadinu „pantomima 
kurčnebyliams“ *? O tikroji kūrinio vertė, Herbačiausko teigimu, yra 
ne tai, ką autorius gražiai pasakoja, o „tiktai tai, kuo autorius šventai, 
skaisčiai tiki, ką pasiaukojamai myli, į ką deda savo, kūrėjo, viltis...“ *! 

Kitas klausimas, kaip šio judėjimo atstovai savo poziciją išreiškė. 
Jie ieškojo naujų formų, gilinosi į žmogaus jausmus, itin daug dėmesio 
skyrė psichologijos apraiškoms ir jų tyrinėjimams. Tačiau tuo pat metu 
aštriai kritikavo protą ir jį aukštinusius, sausą kriticizmą moksle. Tai 
suteikė jų raštams kandumo, o naujumo paieškos dažnai įgaudavo 
netikėtas kryptis: besaikio maištavimo, didelio artistiškumo kūryboje ir 
gyvenime, paradoksų taikymo kūriniuose. Tačiau dėl to daugelio jų 
raštams pristigo sunkiasvorio solidumo - taip literatūros klasikos rinkoje 
vertinamos monetos. Paradoksalu, tačiau dėl mįslingų priežasčių šie 
kritikų peikiami raštai garsėja populiarumu tarp skaitytojų. 


* J. A.Herbaczewski. I nie wėdž nas na pokuszenie... - Krakow. 1911. P. 11. 
41 Ten pat. P. 7. 

Pradžios pabaiga 
„TYRŲ VIENUOLIS“ — HERBAČIAUSKO GYVENIMO 
TRAGIKOMEDIJA 


1930 m. Kauno Valstybiniam Dramos teatrui J. A. Herbačiauskas 
įteikė trijų veiksmų dramą-misteriją „Tyrų Vienuolis“. Šios dramos ant- 
ras veiksmas taip pat buvo išspausdintas kultūros žurnale „Gaisai“. *2 
Kaip rašė lenkų tyrinėtojas Z. Solakas, „didžiausią sensaciją sukėlė 
įteikęs [Herbačiauskas] Kauno teatro direkcijai dramą-misteriją „Tyrų 
Vienuolis“ - sceninį traktatą apie šiuolaikinį Šv. Pranciškų iš Asyžiaus, 
atrastą Lietuvoje“ *3. Šv. Pranciškaus iš Asyžiaus motyvas J. A. Herba- 
čiausko kūryboje atsirado greičiausiai dėl J. Kasprowicziaus įtakos. Apie 
1904 m. šis išvertė ir žurnale „Chimera“ išspausdino poemą „Hymn 
Šw. Franciszka z Assyžu“ 44 

J. A. Herbačiauskas „Tyrų Vienuolio“ veiksmui sukūrė specifinę, 
maskarado erdvę: „Anonimijos gyvenimas virto nuolatiniu maskaradu. 
(...) Maskaradauti — reiškia jiems: gyventi.“ * Nuolatinė žmogaus 
dėvima kaukė, ar tai būtų socialinė aplinka, ar šeimos ratas, ar kūryba, 
rašytojui neatrodo tikras, visavertis gyvenimas. Ji atima galimybę būti 
natūraliu, taigi ir sulaukti tikros aplinkinių reakcijos į save, šitaip susi- 
formuoja uždaras visuotinės veidmainystės ratas. Dramoje nusakomos 
istorinės situacijos, diktatūros sistema, įvairios socialinių santykių 
kombinacijos, jausmai, nuotaikos formuoja iliuzinę, iškreiptą erdvę. 
Imami realybės elementai, aliuzijos į klasikinius kūrinius, realūs 


* Herbačiauskas J. A. Tyrų Vienuolis. Trijų veiksmų misterija dell'arte. II veiksmas. / Gaisai, 
T. 2. Nr. 9-10. P. 379-414. Apie pirmo ir trečio veiksmo likimą duomenų nėra. 

Materialy i miscellanea. Solak Z. Kowienskie listy Jėzefa Albina Herbaczewskiego. - Studia 
historyczne.R.XXXIV, 1991, Z.3(134). PL ISSN 0025-1429. P. 463. 

*“* Hymn Šw. Franciszka z Assyžu. // Chimera. Nr. 12. 1900. P. 103-122. 

* Herbačiauskas J. A. Erškėčių vainikas. - V. 1992. P. 287. 

žmonijos istorijos veikėjai ir iškreipto atspindžio principu sudaroma jų 
karnavalinė imitacija. Antai vienas iš pagrindinių herojų, Valdovas = 
sekąs Napoleono I pavyzdžiu, tačiau „paveldėjęs“ iš savo prototipo 
ribotą, įmanomą tiktai uždaroje diktatūros ir maskarado erdvėje iliuzinę 
didybę. Iškreiptoje atmosferoje ir herojų teiginiai iškreipti, veidmainystė 
triumfuoja su visomis to pasekmėmis. Maskarado taisykles gali paneigti, 
iš jo išsiveržti tik ypatingi, natūralų žmogiškumą, o kartu savarankiškumą 
išlaikę herojai. Tokia yra Valdovo Meilužė, apibrėžiama kaip „buvusi 
kunigaikštytė, žinoma gražuolė (...), Rytų temperamentu liepsnojanti, 
katastrofiškai drąsi (...) vaikščioja kaip gyvatė Kobra (ant uodegos 
stovėdama), visą savo kūną lankstydama, visu savo kūnu kalbėdama.“ ** 
Kobros įvaizdis, taikomas moteriai, J. A. Herbačiausko kūryboje gan 
dažnai vartojamas kaip „tikrojo“ moteriškumo, reiškiamo paslaptim, 
maištu, gebančio identifikuoti „tikrąjį“ vyriškumą, analogas. Kūrinyje 
„Tyrų Vienuolis“ ši herojė yra taip pat mistinio androgino moteriškoji 
dalis. Antroji, vyriškoji androgino dalis — tai paslaptingas jaunuolis, 
kurio „malonios šypsenos šviesus androgeniškas veidas; jo balsas si- 
dabru skamba“*, pasirodo ankštuose iliuzijų ir netikrumo rėmuose maiš- 
taujančios moters sukeltame chaose. Tyrų Vienuolis, pasirodąs kaip 
šventas pranašas, minėdamas Dievo vardą: „Garbė Dievui! (Tyla, nieks 
neatsiliepia) Atvykau!“ *8 Jis nedėvi kaukės ir karnavalinio kostiumo, 
laiko save žmogumi, atsisakydamas apibūdinimų „darbininkas“, „val- 
dovas“ ir kt.: „Aš - žmogus! (...) noriu, kad ir tu žmogumi būtum!“ * 
Žmogiškumas iškyla kaip aukščiausia vertybė, Dievo atspindys ir 
galimybė ištrūkti iš uždaro rato: 

„Valdovas (visiškai jau įsiutęs). Gana, gana tos komedijos! to mas- 
karado! 
*6 Herbačiauskas J. A. Erškėčių vainikas. - V. 1992. P. 288. 
*7 Ten pat.P. 288. 


*8 Ten pat.P. 311. 
9 Ten pat.P. 312. 

III Balsas. Juk tu pats tik maskarado didvyris! Maskaradas baigsis, 
ir tu pasibaigsi, išgaruosi!..“ 59 

Tuo tarpu Tyrų Vienuolis ir Valdovo Meilužė sugeba iš iliuzinės 
erdvės išsilaisvinti. Kaip savotiška Dievo rūstybės forma, maskarado 
paskutiniąją sceną, šokį Sen Sanso „Danse macabre“ ritmu, nutraukia 
žaibas. „Reginys. Užburtu vainiku guli negyvi šokėjai (vyrai ir moterys); 
pačiam lavonų vainiko vidury - kaip rutulio taškas guli negyvas Valdo- 
vas!“5! Šio finalo išvengia tik Tyrų Vienuolis, Valdovo Meilužė ir paslap- 
tinga persona — kuprotas Valdovo juokdarys, Kuprius-Paikius, daugiau 
šeimininku manipuliavęs ir skatinęs maskaradą, nei jį juokinęs. Iš esmės 
Tyrų Vienuolis šiuo atveju reprezentuoja dieviškąją, Kuprius-Paikius — 
demoniškąją, Valdovo Meilužė —- žmogiškąją plotmes. Pasirinkimo 
situacijoje atsiduria pats žmogus. J. A. Herbačiauskas šia drama dar 
kartą realizavo savo kūrybinę nuostatą - gyvenimas yra scena, o veiksmo 
vieta, herojai, jausmai ir įvykiai tėra sudėtinės komedijos de//'arte da- 
lys. Šis kūrinys sykiu ir parodija politine, greičiausiai stalininės diktatū- 
ros, tema. 

Tačiau Valstybės Dramos teatro scenos drama taip ir neišvydo. Gal 
dėl skonių skirtumo, o gal būta ir kitų priežasčių. Pastebėtina, kad J. A. 
Herbačiausko santykiai su lietuvių teatru bei teatralais Kaune neretai 
būdavo įtempti. Antai jo straipsnis „Mūsų Valstybės Dramos Teatras 
(Pastabos rimtai diskusijai išprovokuoti)“5?, parašytas gyvenant Kaune, 
gana aiškiai nušviečia šios įtampos kilmę, priežastis bei raišką kul- 
tūrinėje publicistikoje. Mat daugelį opių kultūros klausimų, tokių, kaip 
populizmas rimtojo meno srityje, pusiausvyros propaguojant skirtin- 
gas meno rūšis stoka, rašytojas kritikuodavo gan aštriai ir tiesiai. „Ope- 
ra pas mus nuolatinėje „madoje“. Būti operos spektakly kažkaip „išdidu, 


30 Ten pat.P. 309. 
3 Ten pat. P. 316. 
*2 Herbačiauskas J. A. Mūsų Valstybės Dramos Teatras.// Gaisai. T. 1. Nr. 4. P. 358. 

garbinga“. Būti dramos spektakly kažkaip „gėda“. (...) Operos artistai 
laiko save išrinktais aristokratais („gvardija“) ir į dramos kolegas žiūri iš 
aukšto, išdidžiai (jie pilka „armija“). Gal aš klystu, bet aš taip tikrai 
jaučiu. Operos artistų akimis į dramą žiūri ir mūsų „aukštos sferos“. 
Mūsų dramos teatras kaž koks „pridėčkas“ operos teatrui.“ 53. - piktinosi 
Herbačiauskas. Jo žodžiuose būta tiesos: skaitant XX a. trečiojo dešimt- 
mečio Kauno spaudos kultūros įvykių apžvalgas** akivaizdu, kad maksi- 
malią vietą užima pastabos, pranešimai ir žinutės apie operas. Tuo tarpu 
kitoms sritims tenka vos dešimt-dvidešimt procentų spaudos dėmesio. 
Galėjo tam turėti įtakos ir tuometinio prezidento, A. Smetonos, meninis 
skonis: jis labiausiai mėgo operą. Buklesnis solistas nevengdavo tuo 
pasinaudoti. Kalbėta, kad žymiojo solisto Kipro Petrausko, garsėjusio 
plačiu gyvenimo būdu, alga prilygo ministro pirmininko atlyginimui... 
Taigi Herbačiauskas turėjo pamatą piktintis: „Jeigu mūsų drama dar 
netobula (dar ne Stanislavskio teatras), tai - logiškai svarstant dalyką - 
reikėtų jį nuolat tobulinti! To griežtai reikalauja mūsų tautinės kultūros 
balsas (jo gal nieks negirdi, bet aš girdžiu). Ne čia vieta kalbėti apie 
dramos teatro reikšmę tautos kultūrai. Apie tai buvo ir pas mus kalbėta, 
bet kaž kaip bailiai.“ 5 Rašytojas buvo įsitikinęs, kad dramos teatras 
gali padėti šviesti visuomenę, gryninti ir švarinti lietuvių kalbą. Prie- 
kaištavo, kad artistai scenoje dažnai tą lietuvių kalbą darko. Jo žodžiais, 
lingvistams turėtų rūpėti ne tik literatūros, bet ir dramos veikalų kalba: 
„Čekų dramos teatras išmokė (sunkiausiais Austrijos jungo laikais) jau- 
nąją čekų kartą gražiai, pavyzdingai čekiškai kalbėti ir (kas labiausiai 
pažymėtina) sutautino daugybę suvokietėjusių čekų (miestelėnų ir ba- 
jorų). (...) Tos dramos teatro reikšmės pas mus dar nenorima suprasti.“ 3* 


33 Herbačiauskas J. A. Mūsų Valstybės Dramos Teatras./ Gaisai. T. 1. Nr. 4. P. 358, 

54 Žr. spaudos leidinius: „Gaisai“, „Naujoji Romuva“, „Rytas“, „Akademikas“, „Lietuvos žinios“, 
„Klaipėdos žinios“, „Lietuvos aidas“ ir kt. 1924-1932 m. laikotarpiu. 

35 Ten pat. 

36 Ten pat. 

J. A. Herbačiausko tvirtinimu, lietuvių teatrui stinga kūnu ir dvasia 
atsidavusio režisieriaus. Gabiuosius režisierius, pvz., Sutkų, jo nuomone, 
būtų buvę galima išsiųsti trejiems metams pasitobulinti į užsienį arba 
rasti kitų talentingų kandidatų. „Bet niekam nerūpėjo mūsų dramos 
„likimas“. Kol gyva, tol gyva“, - širdo, ironizavo ir sielvartavo Herba- 
čiauskas. Jis itin vertino pastangas dirbti profesionaliai: „Boriso Daugu- 
viečio nuopelnai mūsų teatrui neabejotini. (...) Tačiau jis būtų daug 
daugiau nuveikęs, jeigu trijų kačių už uodegos nuolat negaudytų.“ 37 
Šalia B. Dauguviečio - gerai atsiliepė ir apie Oleką-Žilinską: „Apveiz- 
dos“ režisierium mūsų dramos teatrui galėtų būti Oleka-Žilinskas. Jis 
kūrybiniam scenos darbui puikiausiai pasiruošęs, vaidybos kūrybą mylįs 
žmogus. (...) Būtų labai gaila, kad Žilinsko talentą Kaunas - kaip svies- 
tą - sutarpintų „konvencionalizmo liepsnoj“... Nevisada gerai pataikauti 
„aukštoms sferoms“.“ 38 

Už tokį aršų tautiškumo reikalų gynimą teatro sferoje Herbačiauskas 
netruko sulaukti kritikos. Galop įsivėlė į polemiką ir su pačiu Oleka- 
Žilinsku. Šis ilgainiui ėmė nejtikti Kauno kultūros publikai dėl to, kad 
vaidinti ėmė kviestis Rusijos aktorius, statyti A. Čechovo bei kt. Rusijos 
dramaturgų veikalus. Jam priekaištauta dėl išlaidumo bei rusų propa- 
gavimo:3? „...ėmė skleistis teatriškos „pikto gėlės“ — intrigos, paskalos, 
skundai. Neigiamos nuotaikos persimetė į visuomenę ir pikčiau ėmė 
skambėti spaudoje. Tikslas buvo, žinoma, kilnus: lietuviškumo gynimas. 
Kaip ironiškai viename straipsny pažymėjo Balys Sruoga, didžiausias 
lietuviškumo gynėjas teatre buvo Juzefas Herbaczewski, vėliau išdū- 
mes savo Lenkijon. Jo galva, Oleka-Žilinskas buvęs kaip ta viduramžinė 
adatos galvutė - pilnas velnių sektantas, nihilistas, masonas, bolševikas, 
voldemarininkas, jėzuitas. (J. Herbačiauskas buvo rašytojas, universiteto 


“7 Ten pat. P. 359. 
38 Ten pat.P. 360. 
5 Blekaitis J. Algirdas Jakševičius — teatro poetas. - V.1999, P. 63. 

profesorius ir mistikas, o gal tiksliau mistifikatorius).“ *? Čia verta atkreipti 
dėmesį, kad prieš išvykdamas, iš Kauno Herbačiauskas spaudoje aštriai 
polemizavo su pačiu B. Sruoga, ypač pastarąjį sunervinęs terminu „sruo- 
gizmas“, kurį pavartojo nusakyti kūrybiniam „klanizmui“ ir prorusiš- 
koms pažiūroms. Tuo tarpu apibūdinimai Olekos-Žilinsko adresu, nuo 
„Nihilisto“ iki „voldemarininko“, Herbačiausko žodyne įkūnijo visus 
įmanomus neigiamus žmogaus bruožus. 

Tokie aštrūs abipusiai vertinimai galėjo turėti įtakos ir Herbačiausko 
dramos kūrinio, taip ir nepatekusio Kauno Dramos teatro scenon, liki- 
mui. Tuo tarpu spaudoje buvo paskelbtas tiktai antrasis kūrinio veiksmas, 
apie pirmojo ir trečiojo veiksmų tolesnį kelią kol kas duomenų nėra. 
Neabejotinai egzistavęs kūrinio rankraštis galėjo dingti II Pasaulinio 
karo metais, gyventojų evakuacijos iš Varšuvos į Krokuvą suirutėje. 

Suprantama, kodėl J. A. Herbačiauskas šitaip sielojosi dėl Kauno 
dramos teatro situacijos — savo akimis buvo matęs Krokuvos dramos 
teatro suklestėjimą S. Wyspianskio teatrinių reformų laikais, kuriančius 
ir vaidinančius garsiuosius Krokuvos aktorius Kisielewskį, Pawlikowskį, 
Solskį... Kitas reikalas, kad itin apčiuopiamų rezultatų jo viešai išsakytos 
mintys nesulaukė. Užtat Kauno kultūrinėje spaudoje įsižiebė polemika 
teatro tema ir išjudino su šia opia sritimi susijusius klausimus. 


“0 Blekaitis J. Algirdas Jakševičius — teatro poetas. — V.1999. P. 63. 

J. A. Herbačiausko savitumas 


TARP DVIEJŲ TĖVYNIŲ 


Kultūrinė tapatybė lemia tam tikrus išskirtinius kūrėjų bruožus. 
Tautiškumas, santykis su gimtąja etnine bei aplinkinių kraštų kultūromis 
suformuoja sąlyčio kultūras. Tautos bendrauja tarpusavyje - pasaulyje 
gana reti izoliacijos atvejai ir dažniausiai jie būna nenatūralūs, kaip, 
pvz., sovietmečio „geležinė uždanga“. Tokie ryšiai reikšmingi keletu 
aspektų. Iš jų kylanti meninė, kultūrinė įtampa, mainai bei perėjimai 
lemia atskirų rašytojų ar sambūrių kūrybos ypatumus. Tuo tarpu pasie- 
nio zonose susiformuoja specifinės, paribio kultūros. Optimaliausia, 
kai bendruomenės uždarumas pakankamas, kad būtų išlaikytas tautinis 
išskirtinumas ir individualios kūrybos savitumas, o atvirumo užtenka 
išvengti kultūrai taip pat kenksmingo visiško hermetizmo. 

Kūrėjus priskirti keletui kultūrų išsyk, kaip susijusius su daugiau 
nei viena kultūrine zona, galima remiantis keliais aspektais: kūrybos 
aktualijomis, jų pačių liudijimais, dvikalbyste - dvikalbių rašytojų sluok- 
sniui priklauso L. A. Jucevičius, A. Baranauskas, J. Baltrušaitis, J. A. 
Herbačiauskas, V. Krėvė, O. Milašius, T. Venclova ir kt. Pastarasis 
kriterijus šiuo metu yra bene populiariausias. Taip pat remiantis genea- 
logija ir kilmės tyrinėtojų hipotezėmis. Skirtingais laikotarpiais tokių 
dviejų kultūrų žmonių gausa ar retėjimas priklauso nuo istorinės situa- 
cijos, tautos (kultūros bendruomenės) uždarumo ar atvirumo. Egzistuoja 
tam tikri pastovūs dėsniai, nulemiantys dvikalbystės situacijos suakty- 
vėjimus, kaip, pvz., XIX a. lietuvių literatūroje, ir nuslopimus. Šiuo 
atveju J. A. Herbačiauskas vertintinas kaip priklausantis visam dvikalbių 
rašytojų sluoksniui ir sykiu vienas iš paskutiniųjų dvikalbių autorių XX a. 
lietuvių literatūroje. Tokių autorių gyvenimo bei kūrybos tyrimas 

vertingas ir svarbus tuo, kad vienu metu suaktualinama keletas kultūrinių 
zonų. Herbačiausko atveju galime išvesti savotišką jo gyvenimo 
laikotarpių bei priklausomybės lietuvių ar-lenkų kultūros zonoms kreivę. 

Juozapas Albinas Herbačiauskas gimė 1876m. spalio 20 d. 
Suvalkijoje — Lankeliškiuose, Stolaukelių sodžiuje, Kajetono ir Marijos 
Magdalenos Linkaitės šeimoje. VI. Sirutavičiaus teigimu, pats rašytojas 
savo giminę kildino iš Baltarusijos, o Lietuvos Mokslų akademijoje, 
Rankraščių skyriuje, saugomi iš Gudijos į Prienų apylinkes atsikėlusių 
Herbačiauskų, tiksliau - Horbačiauskų bajorystės įrodymo dokumentai 
(1822m. lapkričio 14 dienos)“'. V. Daujotytė-Pakerienė mini, kad šei- 
moje broliai buvo trys*?, t. y., Juozapas Albinas, Boleslovas ir Feliksas. 
Trečiasis brolis, muzikas, miręs gan jaunas, ir žinių apie jį esama itin 
mažai. 

Čia reikėtų patikslinti, kad būtų išvengta tam tikros painiavos: broliai 
buvo tik du. Lietuviškuose šaltiniuose Bolestowas neretai pavadinamas 
Bolestowu Herbačiausku-Szczęsny arba Bolestowu Herbačiausku- 
Laimučiu. Iš pažiūros atrodytų, kad Szczęsny — antroji pavardės dalis 
ar bent jau literatūrinis pseudonimas. Tačiau šis brolis taip pat turėjo 
du vardus: Bolestow Szczęsny Herbaczewski (Bolestowas Szczęsnas 
Herbačiauskas, 1875-1943). Šiuo atveju lietuvių tyrinėtojus greičiausiai 
supainiojo XIX a. lenkiškų vardų tradicija: kai kurie lotyniškos kilmės 
vardai XIX a. buvo sulenkinami, pavyzdžiui, Laurent-Wawrzynec (lie. 
būtų Laurynas), Feliks-Szczęsny (arba Laimutis). Dėl to ir Juozapo Al- 
bino brolis, taip pat turėjęs du vardus, pasisakydavęs kaip Bolestow 
Szczęsny Herbaczewski, taip pat sutinkamas, kaip Bolestowas Felik- 
sas.9* B. F. Herbačiauskas baigė Marijampolės gimnaziją, vėliau dvasinę 


s 


Sirutavičius VI. Apie „blogą lietuvį“ Juozapą Albiną Herbačiauską. Lietuvių Atgimimo istorijos 
studijos. T.8. —- 1996. P. 273. 

Herbačiauskas J. A. Erškėčių vainikas. - V. 1992. P. 7-8. V.Daujotytė-Pakerienė. Įžangos str.: 
Gyvenimo artistas ir sau žmogus. 

Nuoširdžiai dėkoju už šį patikslinimą ir paaiškinimą Profesoriui Mieczystawui Jackiewicziui. 

seminariją, tačiau dvasinių įšventinimų nepriėmė, studijavo literatūros 
istoriją ir filosofiją Lenkijos Laisvajame universitete (Wolna Wszechnica 
Polska) Varšuvoje. Esti duomenų, kad priklausė Lietuvių draugijai Varšu- 
voje. Prieš Pirmąjį Pasaulinį karą buvo slaptųjų lenkų nepriklausomybės 
ir švietimo organizacijų narys ir bendradarbiavo nelegaliuose leidi- 
niuose. Dėl šios veiklos buvo kelis kartus įkalintas. 1916 m. gegužės 
28 dieną vedė Ireną Prawdzič-Strožewską. 1918 m. buvo lenkų vyriau- 
sybės komisaras Seinų apskrityje, vėliau — šios apskrities viršininkas. 
1920 m. tapo Volynės ir Podolės civilinės valdžios administracijos 
departamento direktoriumi, o 1924 m. - Bedarbystės Fondo prie Darbo 
ir Visuomeninės rūpybos ministerijos direktoriumi. Buvo pirmos Profe- 
sinės darbininkų sąjungos Bedarbystės fondo organizatorius ir 
pirmininkas. Šalia politinės ir profesinės veiklos užsiėmė ir literatūrine: 
buvo prozininkas ir poetas, rašė lenkiškai, kūryba priskiriama Jaunosios 
Lenkijos laikotarpiui. Iki 1918 m. išleido kelis prozos rinkinėlius, 
parengė spaudai poezijos, bet jie, kilus Pirmajam Pasauliniam karui, 
nebuvo išspausdinti, taip pat išvertė ir išleido lietuvių novelių rinkinį 
(„Mtoda Litwa“ („Jaunoji Lietuva“, išleista 1907 m. Varšuvoje). Keletas 
jo kūrinių buvo premijuoti (1907 ir 1908 m.). 1912 m. jo draminis 
kūrinys „A konwalie gdy zakwitną...“ gavo S. Wyspianskio vardo 
premiją. Kūriniai taip pat buvo ne kartą konfiskuoti, kaip apysaka „Jako 
bogowie“, o už pratarmę J. W. Jarocinskio poezijos rinkiniui buvo 
nubaustas metais kalėjimo. Varšuvoje taip pat skaitė paskaitas visuo- 
menei (1917 m. - apie A. Mickiewiczių ir Lenkijos atgimimą), organi- 
zavo švietimo akcijas. Jo kūrinių, išverstų iš lenkų kalbos, spausdinta 
kultūros žurnale „Gaisai“ „Vairas“ “*, ir kt. 


* Herbačiausko B. kūrinys „Jaunoji Lietuva eina!“, išspausdintas žurnale „Vairas“, verstas iš 
lenkų kalbos. 

Kaip pateikia S. toza, Bolestowas Feliksas nuo 1924 iki 1943 m. 
gyveno Varšuvoje““, prie Lvove gatvės nr. 11 — taigi tuo metu, kai į 
Lenkiją, į tą patį miestą, 1933 m. atvyko gyventi J. A. Herbačiauskas. 
Be atskiros paieškos, tyrimo sunkoka tiksliai nustatyti, ar brolių santykiai 
buvo ypač artimi, ar jie bendravo ne itin glaudžiai, juolab kad 
Bolestowas Feliksas save laikė lenku, o Juozas Albinas save - lietuviu. 
Bent jau archyvuose kokios nors jų tarpusavio korespondencijos nėra, 
nors išlikę nemažai B. F. Herbačiausko laiškų kitiems asmenims. 

J. A. Herbačiauskas, kaip ir brolis, taip pat mokėsi Marijampolės 
gimnazijoje. Apie šį laikotarpį interviu“ J. Keliuočiui pasakojo: „Gim- 
nazijos mokslą ėjau valdžios lėšomis, nes gerai mokiausi. (...) Bet 
gimnazijos baigti neteko. Iš šeštos klasės buvau pavarytas už laikymą 
pas save nelegalių knygų. Tokių knygų aš daug turėjau ir daug jų 
skaičiau. Kartą vienas mano draugas parašė man laišką, siūlydamas 
pasikeisti nelegaliomis knygomis. Laiškas pateko direktoriui, nes mo- 
kinių laiškai gimnazijos vadovybės buvo tikrinami. (...) Padarė kratą. 
Rado uždraustų knygų. Išdavė vilko bilietą ir atidavė žandarų globon. 
(...) žandarai pareikalavo, kad išvažiuočiau iš Marijampolės.“ *' Iš 
Marijampolės gimnazijos pašalintas 1894 m., tikėtina, kad išvyko tais 
pačiais metais. Nuvyko į Varšuvą. Viename saldainių fabrike dirbo 
buhalterio padėjėju. Bet tuo pasitenkinti nenorėjęs, tad slapta perėjo 
sieną Silezijos krašte ir nuvyko į Krokuvą. (Šaltiniuose nurodomi 1896 m. 
arba 1898 m. Tikėtiniau 1896 m. - E. V) „Čia tuoj nuėjau į policiją ir 
pasisakiau, kas esąs. Austro-Vengrija globojo politinius rusų pabėgėlius. 
Todėl nesipriešino, kad aš Krokuvoj apsigyvenčiau.“ *3 Taigi rašytojo 
pasaulėžiūros ištakų reikia ieškoti dar XIX a. pabaigoje, kai jis, jaunas 


65 Loza S. Kto jest kim w Polsce. - Warszawa, 1938. 

* Pasikalbėjimas su J. A.Herbačiausku.// Naujoji Romuva. -- 1932. Nr. 12. P. 265-267. 
5 Ten pat. 

68 Ten pat. 

gimnazistas, atsidūrė žandarų priežiūroje. Kaip ir daugeliui lietuvių 
kultūros veikėjų, spaudos draudimo laikotarpio realijos ne tik nulėmė 
posūkį J. A. Herbačiausko gyvenime, bet ir padarė įtaką jo pasaulėžiūrai 
bei tolesnei gyvenimo veiklai. 

Krokuvoje J. A. Herbačiauskas - iš pradžių laisvas Krokuvos Jogai- 
laičių universiteto klausytojas. Vėliau, nuo 1911 m. iki 1923 m. rug- 
pjūčio mėnesio dirbo čia lietuvių kalbos lektoriumi - pirmuoju lietuvių 
kalbos lektoriumi Jogailaičių universiteto istorijoje. Herbačiauskas gavo 
šį darbą profesorių J. Rozwadowskio ir M. Zdziechowskio rekomen- 
dacijų dėka. Tiksli jo darbo pradžios data nėra visiškai aiški, tačiau 
1911 m. birželio 27 d. raštą“? profesoriui J. Rozwadowskiui dėl referato 
penktajam fakulteto tarybos posėdžiui parengimo pasirašė tuometinis 
Filosofijos fakulteto dekanas ir J. A. Herbačiauskas. Rašytojas nurodė ir 
savo gyvenamosios vietos adresą: „ul. Wolska 18“. Namas dar išlikęs 
Krokuvoje. Tikėtina, kad per karą jis smarkiai nenukentėjo, nors dabar- 
tinė būklė gan apgailėtina. Namas yra kieme, visiškai greta Jogailaičių 
universiteto rektoriaus E. Jančiausko"", kilusio iš Žemaitijos, ir garsiojo 
rašytojo H. Sienkiewicziaus buvusių namų, šiandien krokuviečių švel- 
niai vadinamų „Sienkiewiczėwka“ ?!. Laikantis elementarios logikos 
dėsnių galima teigti, kad E. Jančiauskas, H. Sienkiewiczius ir J. A. Herba- 
čiauskas, siejami artimos kaimynystės, o E. Jančiausko atveju ir lietu- 
viškos kilmės, artimiau pažinojo vienas kitą. Juolab kad retkarčiais 
neabejotinai prasilenkdavo tame pačiame kieme. Lietuvių kalbos 
lektorius galėjo lankytis žemaičių kilmės rektoriaus namuose. Iš čia 
verta atkreipti dėmesį ir į tai, kad darbo Jogailaičių universitete 
laikotarpiu J. A. Herbačiauskas dėl sunkių materialinių aplinkybių 


a 
> 


Dok. Nr. [2]. 1911, 27 d. czerwca, Krokuvos Jogailaičių universiteto archyvo fondai (toliau — 
Archiwum U)), Lektorat języka litewskiego, 1911-19(2)1, 1919-1927, WF IL.191. 

Edward Janczewski (Edvardas Jančiauskas). Mirė Krokuvoje 1918 m. 

Edvardas Jančiauskas buvo vedęs lenkų rašytojo H. Sienkiewicziaus seserį ir šeima Krokuvoje 
gyveno Sienkiewiczių name. Dabar ten įsikūręs to paties pavadinimo viešbutis. 

dažnokai kreipdavosi dėl finansinės paramos. Palanki rektorato pozicija 
tokių Herbačiausko prašymų. atžvilgiu aiškiai atsispindi universiteto 
dokumentuose. Antai 1917 m. rugsėjo 20 d. atsakyme į paramos 
prašymą tarpininkaujant fakulteto dekanui rašoma: „Rektoratas (...) 
lektoriaus J. A. Herbačiausko prašymą karštai paremia, kaip teiktiną 
peržiūrėti,“ "* 

Prašyme lektoriaus vietai užimti, kaip lietuvių kalbos išmanymo 
įrodymą J. A. Herbačiauskas suminėjo savo knygas lietuvių kalba. 
Pateikiu prašymo tekstą: 

„Filosofijos fakulteto Garbiųjų Profesorių Kolegijai! 

Pasirašiusysis prašo Gerbiamą Profesorių Kolegiją paskirti jam 
lietuvių kalbos dėstymo kursą ir tam tikslui prideda: 1) curriculum vi- 
tae, 2) metrikus, 3) 2 knygas —- kaip lietuvių kalbos žodžio ir rašto 
išmanymo įrodymą. 

J. A. Herbačiauskas []. A. Herbaczewski/“ "3 

Lektoriumi dirbo iki 1913-1914 m. pavasario semestro. Tada 
pasiprašė atleidžiamas: 

„Gerbiama Profesorių Kolegija! 

Dabar turiu garbės Gerbiamai Profesorių Kolegijai pranešti, kad 
nuo 1913/1914 metų vasaros semestro nepageidauju užimti lietuvių 
kalbos lektoriaus pareigų ir prašau tos [mokslo] krypties vadovo 
atsakymo. Priežastys, kurios mano asmenį šiam poelgiui paskatino, yra 
tokios svarbios, kad niekaip negaliu nepasitraukti. 

Gerbiamą Profesorių Kolegiją prašau priimti nuoširdžios padėkos 
žodžius už bendradarbiavimą su manimi per 1/2 metų mano Lektoriaus 
darbo. 

J. A. Herbačiauskas [J. A. Herbaczewski|“ 72 


"2 Dok. L. 1562. Nr. 3. 1917 09 20. Archiwum UJ. 
"3 Dok. Nr. 856, Archiwum U). 
“ Dok. Nr. 633, Archiwum UJ. 


46 


Atkreiptinas dėmesys į tai, kad rašte Filosofijos fakulteto profesūrai 
jis dėkoja už pusantrų metų bendro darbo, o nuo 1913/1914 pavasario 
semestro nori pasitraukti. Galbūt pasiprašė atleidžiamas ir dėl fizinės 
būklės - vėlesniu gyvenimo laikotarpiu jis užsiminė, kad seniai vargina 
sunki vidurių liga, o jaunystėje sirgęs anemija. Taigi oficialiai dirbti 
universitete Herbačiauskas greičiausiai pradėjo nuo 1912 m. rudens 
semestro. Lietuvių kalbos paskaitų tikroji pradžia yra 1912 m. rugsėjo- 
spalio mėnuo. G. Lemanaitė mini, kad kunigaikštis Liubomirskis Žalgirio 
mūšio penkių šimtų metų sukakties proga 1910 m. paaukojo pinigų 
lietuvių kalbos katedrai Jogailaičių universitete įsteigti'?, o pati katedra 
atsiradusi 1911 m. 

Remiantis skirtingomis institucijų veiklos pradžios datomis ir kate- 
gorišku J. A. Herbačiausko atsiribojimu nuo kunigaikščių Liubomirskių 
fondo, peršasi išvada, kad tai galėjo būti panašiu metu universitete 
veikę, panašaus pavadinimo, tačiau iš skirtingų iniciatyvų atsiradę 
„lietuviškos institucijos“. 

Ką būtent turėjo omenyje Herbačiauskas, laiške „Kurier Litewski“ 
redakcijai pabrėžęs, kad su šiuo fondu jis visai nesusijęs idėjiškai ir 
atsisakydamas komentuoti kasmetines lietuviškas paskaitas, rengiamas 
fundatoriaus pageidavimu?“, kol kas nėra visiškai aišku. Greičiausiai 
Liubomirskių fondo veikloje jis linko įžiūrėti kokias nors kitas, ne vien 
mokslines, užmačias lietuvių ar Lietuvos atžvilgiu. 

1914 m. žiemos semestro metu J. A. Herbačiauskas vėl dėstė lietuvių 
kalbą. Apie darbą pirmajame Pirmo Pasaulinio karo etape, 1915- 
1916 m., duomenų nėra. Universiteto archyvo dokumentai rodo, kad 
jis dėstė ir 1917 m. bei 1918-1919 m. žiemos semestrą. 1920 m. vasario 
17 d. Herbačiauskui universitetas išskyrė dotaciją, apibrėžtą kaip 


" Lemanaitė C. Jozef Albin Herbaczewski w Krakowie / Dzieje, narėd, kultūra. - Wydawnictwo 
UJ, 1998. P. 14. 
** Kurier Litewski. 1913. T. 2. Nr. 278. P. 7. 

piniginę pašalpą mokslinei kūrybai paremti.?7 Lektorius vertėsi sun- 
kiai — pašalpų kreipdavosi kone kasmet. 1921 m spalio 19 d. datuotame 
dokumente pažymima, kad Jogailaičių universiteto lektorius J. A. Her- 
bačiauskas kreipėsi į Jogailaičių universiteto Filosofijos fakulteto tarybą, 
prašydamas papildomos kompensacijos už lietuvių kalbos paskaitų 
skaitymą. Savo prašymą jis motyvavo apverktina materialine padėtimi. 
Filosofijos fakulteto dekanas, įsitikinęs, kad J. A. Herbačiausko padėtis 
iš tiesų prasta, be to, jis sunkiai serga, pasiūlė tarybai peržiūrėti prašymą 
ir skirti papildomą 22 000 markių kompensaciją.?? 1921 m. lapkričio 
8d. J. A. Herbačiauskui išmokama 20 000 markių kaip „vienkartinė 
pašalpa“ ir pan. Maždaug tuo laiku greta, Vokietijoje, siautė infliacija, 
tad žmonių, gyvenančių kaimyninėje Lenkijoje, sunki materialinė padė- 
tis nebuvo retas atvejis. Manoma, kad viena iš priežasčių, kodėl Herba- 
čiauskas turėjo nuolatinių išlaidų, buvo jo pastangos remti lietuvių stu- 
dentus, „naujokus“ Krokuvoje, kuriuos dažnai taip pat įvesdavo į savo 
pažįstamų vietinių menininkų ratą. Tai mini M. Romeris, J. Gabrys- 
Paršaitis, M. Biržiška ir kt. Antai net nejautęs Herbačiauskui didelės 
simpatijos Biržiška rašo, kad „vienam kitam lietuviui menininkui ar 
studentui Krokuvoje bestudijuojant, savo tautiečiams, Krokuvos 
„naujokams“, visų ten žinomas ir visur besisukinėjąs judrusis Juozas 
[Herbačiauskas] pats savaime virsdavo čia keliarodžiu, juos įvesdavo į 
lenkų tarpą.“ "? Taip pat jis dalijosi savo biblioteka — turėjo itin daug 
„prolietuviškų“ spaudinių, carizmo uždraustų lietuviškų leidinių, leistų 
Prūsijoje, taip pat „Aušros“, „Šviesos“, „Varpo“, Ūkininko“, „Apžvalgos“, 
„Tėvynės sargo“, „Darbininkų balso“ komplektus.š? Tai įrodo J. A. Her- 


"7 Dok. Nr. [2]. 1920 m. vasario 17 d.: „Rubryka: zasilki na popieranie twėrczošci naukowej“, 
Archiwum UJ. 

78 Dok. Nr. L: 1335. Archiwum UJ. 

Biržiška M. Lietuvių tautos kelias į naująjį gyvenimą. — Los Angeles, 1953. T. 2. P. 198-201. 

Maksimaitis M, įv.str. „M. Romerio gyvenimas ir veikla“, M. Rėmeris, Valstybė ir jos 

konstitucinė teisė / Valstybė. — Vilnius, 1995, t. 1. P. 15. 

bačiausko prolietuviškąją veiklą, dėmesį tautinio gyvenimo Lietuvoje 
aktualijoms, pastangas palaikyti „savuosius“ bei populiarinti lietuvybę 
Lenkijoje. Kitas dalykas, kaip jis regėjo ir kaip palaipsniui kito jo ateities 
Lietuvos vizija, nuo unijinės koegzistencijos iki savarankiškos šalies - 
atitinkamai lietuvių tautinio judėjimo raidai iki valstybingumo atkūri- 
mo 1918 m. 

1919-1920 m. Herbačiauskas lankėsi Kaune bei Vilniuje. Šis vizitas 
į Lietuvą paliko ryškų pėdsaką rašytojo gyvenime. Būtent dėl jo 
Herbačiauskas susilaukė bene daugiausia kaltinimų ir abejonių; taip 
pat būtent šis vizitas į Lietuvą jam pačiam tapo didelio lūžio momentu. 
Daugumos šaltinių teigimu, J. A. Herbačiauskas vyko Lietuvon įkalbėtas 
lenkų politiko L. Wasilewskio, o kadangi tuo metu ir pats pritarė abiejų 
valstybių suartėjimo, unijos idėjai, sutiko būti dviejų šalių tarpininku. 
Tapo įpainiotas į politinius žaidimus, ir juo, kaip ir daugeliu svetur 
gyvenančių lietuvių, buvo gana negražiai pasinaudota. Apie tai dar 
kalbėsime. 

Grįžęs į Krokuvą, J. A. Herbačiauskas vėl dėstė Jogailaičių univer- 
sitete. Apsilankymas Lietuvoje smarkiai pakoregavo jo požiūrį kiek į 
Lietuvos nepriklausomybės faktą, tiek ir į kai kurių lenkų politinių sluok- 
snių poziciją lietuvių atžvilgiu. Tuo tarpu pats rašytojas garsėjo tiesmuku 
būdu ir dar tiesesniu žodžiu. Taigi netrukus vieši Herbačiausko 
pasisakymai lietuvių ir lenkų klausimais, ypač lenkų pozicijos lietuvių 
atžvilgiu kritika išprovokavo aštrią reakciją. Jo lojalumui Lenkijos 
valstybei ištirti, remiantis Gdansko žurnalistų skundu dėl rašytojo 
pasisakymo „Žaliojo balionėlio“ kavinėje, buvo suformuota speciali 
drausmės komisija. Komisijos (1921m. gruodžio 13d., todėl kai kur 
nurodoma šios komisijos data — 1922m.) išvadose teigiama, jog jo 
straipsnių tonas yra neabejotinai prieštaringas ir išsiskiriančios formos, 
tačiau vis dėlto juose nėra ko nors, kas liudytų autoriaus nusistatymą 
prieš Lenkijos valstybę. Nesaikingumas, nesusivaldymas Herbačiausko 

viešuose pasisakymuose, be abejo, priklauso nuo jo individualybės. 
Dėl incidento „Michaliko“ kavinėje komisija nusprendė, kad minėtas 
pokalbis buvo privataus pobūdžio ir negali būti laikomas viešu pasi- 
sakymu. Drausmės komisija primygtinai pasiūlė ateityje J. A. Herba- 
čiauskui laikytis didesnio saiko, kalbant apie politinius reikalus.*' Po 
šio incidento jam taip pat sumažino algą. Sunku spėti, ar lietuvis lektorius 
būtų šitaip palyginti lengvai išsisukęs, jei komisijos narių tarpe nebūtų 
buvę keleto artimų bičiulių iš Filosofijos fakulteto profesūros rato... 
Jogailaičių universitete jis dėstė lietuvių kalbą iki iki 1923 m. birželio 
30 d.2?, 0 1923 m. rugpjūčio mėnesį atvyko į Kauną. 

Nuo 1925 m. rugsėjo 1 d. J. A. Herbačiauskas ėmėsi dėstyti lenkų 
kalbą bei literatūrą Lietuvos (Kauno) universiteto Slavų kalbų ir literatūrų 
katedroje kaip lektorius, perrenkamas kasmet vieneriems metams (tik 
nuo 1930 m. rugsėjo 1 d. buvo išrinktas etatiniu lektoriumi)??. Kauno 
universitete jis dėstė tik iki 1932 m. pavasario semestro. Nurodoma, 
kad buvo atleistas nuo 1932 m. rugsėjo 1 d., tada „jis dėl susidėjusių 
aplinkybių iš universiteto pasitraukė“ **. 

1923 m. jam grįžus į Lietuvą, „rugpjūčio 4 d. „Metropolyje“ įvairių 
meno sričių atstovai iškilmingai sutiko J. A. Herbačiauską, atvykusį 
gyventi į Kauną, ir jo žmoną Teofilę Herbačiauskienę (T. Herbaczewska). 
Ilgametis Krokuvos universiteto lietuvių kalbos lektorius buvo ištrauktas 
iš baisaus skurdo ir troškios aplinkos, kurioje jis skundėsi esąs žmogus 
be tėvynės, vienodai svetimas ir lenkams, ir lietuviams.“ 85 

Dok. Nr. L3996/21. Archiwum UJ. 

Dok. Nr. L: 3551/5645/22, Polecenie wyplaty, 28.X.1922, Archiwum UJ. 

Vytauto Didžiojo universitetas, Antrųjų penkerių veikimo metų (1927.lt.16. - 1932.1X.1) 
apyskaita. — Kaunas, 1933. P.206. (1922 m. vasario 16 d. įsteigtas Kaune universitetas 
pavadintas Lietuvos universitetu, vėliau jubiliejinių Kunigaikščio Vytauto metinių proga 
pervadintas į Vytauto Didžiojo). - Kauno Technologijos universiteto muziejaus fondai. 

Ten pat. 

Gudaitis L. Laiko balsai. - V.1985.P.266. Remiasi: J. Vienožinskio laišku J. Tumui. VVUBR, E 
122-33; J. A. Herbačiausko laišku A. Dambrauskui-A. Jakštui. - VVUBR, E 112-37. 

Sugrįžo Herbačiauskas B. Sruogos kvietimu - šis tikėjosi, kad 
naujasis lektorius pagyvins bei išjudins meninę aplinką. Pirmiausia 
apsistojo Kęstučio viešbutyje Laisvės alėjoje, po to ėmė nuomotis butą 
Gedimino gatvėje. Kaip nurodė apie 1924 m. laiške profesoriui M. 
Zdziechowskiui, Gedimino g. 24/4. 1924 m. Herbačiauskas rašė jam 
apie savo paskaitas bei universiteto atmosferą. Pažymėtina, kad kurį 
laiką jų santykiai buvo šiek tiek pašliję: prieš išvykdamas į Kauną, 
Herbačiauskas susiginčijo su M. Zdziechowskiu berods, dėl skirtingų 
požiūrių į Vilniaus krašto okupaciją. Po to jam rašė pamenąs akimirkas, 
kai tik profesoriaus pagalbos dėka išliko ir prašąs išsaugoti gerus 
prisiminimus apie jį...5* Taip pat dalijosi tolesniais darbo planais: 
„Pakartotinai paprašė mane universitete dėstyti lenkų kalbą ir naująją 
lenkų literatūrą (lenkiškai! šį semestrą nuo rudens dėstysiu „Lenkų 
romantizmo tragedija - Mickiewiczius - Wyspianskis“). Dėkinga tema 
- terra incognita lietuvių jaunimui... jeigu sveikata leis ir Dievo malonė 
bus man palanki, gal gerai susidorosiu su šia sunkia užduotimi.“ *7 
Kalbant apie Herbačiausko dėstymą, įdomu tai, kad studentams skaitė 
kursus apie tuos lenkų literatūros procesus, kuriuose pats gyvai dalyvavo. 
Antai su Wyspiaūskiu jungė netgi bendrai lankytas garsus menininkų 
modernistų kabaretas — „Žaliasis balionėlis“. Taigi galėjo perduoti 
jaunuomenei visa tai liudytojo lūpomis. Dėstė iki 1933 m.; pasitraukimo 
iš universiteto ir išvykimo iš Lietuvos priežastys nurodomos įvairiai, jų 
buvo daug. 

Tuo metu Kauno universitete dėstė ir studijavo daugybė pačių 
įvairiausių charakterių žmonių. V. Katilius, studijavęs Kauno universiteto 
Humanitarinių mokslų fakultete aprašomuoju laikotarpiu, mini dėstytojų 


86 Herbačiausko J. A. laiškas prof. Zdziechowskiui M. 1924m. Cit.iš: Materiaty i miscellanea. 
Solak Z. Kowienūskie listy Jozefa Albina Herbaczewskiego. — Studia historyczne.R.XXXIV, 
1991, Z.3(134). PL ISSN 0025-1429. P. 463-464. 

87 Herbačiausko J. A. laiškas Zdiechowskiui M. Ten pat. P. 468. 

būryje Herbačiauską. Įsiminęs jam pastarasis kaip „polonistas, visus 
stebinęs Przybyszewskio ir Wyspianskio šlovintojas, ekscentriškas deka- 
dentas [pats Herbačiauskas su šiuo apibūdinimu nesutikdavo - E. V], 
kuris Jakštą plūsdamas betgi rašė: „Keistai juokingi tie ponai estetologai, 
monologai, kurie tvirtina, kad žmogaus kūryba —tai tik dieviško Logoso 
emanacija**, aidavimas - tikrai fatalingas determinizmas...(...) Angelas 
labai nuobodus, o velnias pasiutusiai įdomus... Kas bijosi nuodėmės, 
tas meno kūrėju negali būti... Kas neperėjo per kurtizanės sielą, tas 
laisvu niekados nebus...““ ** Reikia čia paminėti, kad, nors kurtizanės 
motyvas gan dažnas J. A. Herbačiausko kūriniuose, subtiliu lyčių san- 
tykių klausimu jis garsėjo kaip padorus ir santūrus, jei ne drovus žmo- 
gus??. Pasak M. Vaitkaus, bendraudamas su moterimis Herbačiauskas 
visad elgdavosi pagarbiai ir subtiliai: „... įdomu, kad tas mūsiškis 
Cagliostro maža teturėjo bendra su tikrojo Cagliostro bendralaikiu 
Casanova, ne vien vikriu chiromantu astrologu, bet ir nuostabiu 
(atleiskit!) mergininku: santykiuose su moterimis, kiek žinau, Herba- 
čiauskas buvo santūrus bei taktingas (gal čia pasireiškė ir lenkų roman- 
tizmo įtaka šalia savo romaus temperamento); apie jį nebuvo apyvartoj 
linksmų ir nelinksmų pikantiškų istorijėlių, kaip, sakytume, apie 
L. Girą...“ *' Svarbiausia jam esanti moters kūno, proto ir sielos grožio 
dermė, - prisipažino Herbačiauskas, atsiliepdamas į vieną iš pirmųjų 
grožio konkursų Lietuvoje. ?? V. Daujotytė-Pakerienė pabrėžia šiuos 
rašytojo žodžius: „Gyvenimo artistui moteris - daugiau negu draugė: ji 
jam sesuo! Juodu abu - vienuoliai. Jiems abiem vaikai - kūriniai.“ *3 


8 J. A. Herbačiauskas turi omenyje A. Jakšto-Dambrausko požiūrį. 


8? Katilius V. Židiniai ir žmonės. — V. 1997. P. 13. 

9 Vaitkus M. Juozas Albinas Herbačiauskas. Žiupsnelis atsiminimų. // Aidai. 1953. Nr. [2]. 
P. 442-448. 

*! Ten pat. 

22 Herbačiausko J. A. rankraštis. Maironio Lietuvių literatūros muziejaus archyvas. Rš. Nr. 3. L. 7. 

3 Herbačiauskas J. A. Erškėčių vainikas./ |žangos str. Daujotytė-Pakerienė V. Gyvenimo artistas 
ir sau žmogus. - V. 1992. P. 13-14. 

Taigi neretai iššaukiančiuose jo žodžiuose slypėdavo daug paradoksų 
ir artistiškumo, skirtų skaitytojų auditorijai išjudinti, o gal ir reklamai. 
Būtų pernelyg lengva visa tai susieti vien tik su jo keistu charakteriu, o 
tai padarius — nurašyti asmens komizmui. 

Daugelis amžininkų mini J. A. Herbačiausko įtaigumą, entuziazmą, 
jaunatvišką įkarštį. Buvęs nuolatinio jaudulio šaltinis tuometiniame Kau- 
ne, ir ne tik todėl, kad, norėdamas to ar vengdamas, savo ekscentrišku 
elgesiu tiekė sensacijas aibei Kauno laikraščių... Bičiulių, studentų tarpe 
garsėjo kaip ugningas oratorius, patrauklios išvaizdos, tvirto balso ir 
ūmoko būdo vyriškis. Gyvenimo Kaune laikotarpiu rašytoją pažinojęs 
M. Vaitkus vėliau rašė: 

„Nedaug kartų man yra tekę jį susitikti bei pasikalbėti; betgi 
įspūdžiai pasiliko nekasdieniški. Taip pat buvo, kai sekiau jį iš tolo ar 
skaičiau jo rašinius, ar veizdėjau jo atvaizdus. Vis atrodė jis man įdomus, 
vertingas, nepaprastas, net keistas. Nesistebiu, kad daugeliui savo 
bendralaikių, o ypač jaunesniajai kartai, jis stipriai imponavo; o meni- 
ninkai tapytojai labai mėgo daryti jo portretus; ir kurgi nedarys! Tokia 
grakščiai tauri galva su ilgais vešliais plaukais; toks ryškus ir gražus 
indoarijiečio profilis; tokia augšta mąstytojo kakta; tokios dailios, gilios, 
reikšmingos akys; tokia forminga bei proporcinga nosis; tokios dailiai 
išpjautos lūpos, besišypsančios mįslingai - tartum paniekiamai ar pašie- 
piamai, o išdidžiai. 

Nors jis man atrodė įdomus, bet, prisipažinsiu, labai neimponavo: 
neatrodė turįs didesnės erudicijos ar mąstąs giliai, ar galvojąs griežtai 
logiškai. Ir šiaipjau kaip žmogus netraukė manęs giliau susipažinti ar 
suartėti, nes stipriai skyrėsi savo pasaulėžiūra, mąstysena ir 
temperamentu, o nesistengė ar nemokėjo lengvai prieiti prie žmogaus, 
lipšniai prakalbėti, pasitikimai praskleisti vidų ir nuoširdžiai su- 
sibičiuliauti. Toks buvo jis, mažiausia, bent mano, ar, sakysime, Jakšto 
ar Maironio atžvilgiu. Betgi susidomėti kone kiekvieną priversdavo. 

Tad susidomėjau juo nuo pat jo pasirodymo mūsų raštijos padangėje.“ ** 
Charakterį tikrai turėjęs ne šilkinį. Antai kartą itin karštai polemizavo 
su A. Jakštu-Dambrausku ir Herbačiauskas smarkiai įsižeidė, kai prelatas 
šiurkščiai sukritikavo jo kūdikį, „Gabijos“ almanachą, ir apskritai jaunųjų 
lietuvių modernistų kūrybą. Anot Vaitkaus, „... Herbačiauskas ne 
visuomet bylojo taip tauriai bei pakiliai, kaip Erškėčių Vainike: kilus 
ginčui, net ir privačiam, griebdavos ne kartą šiurkščių, net užgaulių 
žodžių. Taip jisai anuo metu labai nemandagiai išplūdo Adomą Jakštą 
savo laiškuose anam Tautos veteranui dėl kažkurių ten ideologinių ar 
kurių kitų dalykų. (...) Įdomu, kad Herbačiauskas, sultingai ir stipriai 
iškoliojęs Jakštą savo laiškuose, kiek vėliau, kaip niekur nieko, apsilankė 
pas įžeistąjį ir ramiai šnekėjosi: vyras turėjo drąsias akis, kurias ne bet 
kurie dūmai grauždavo.“ * 

Bene geriausiai, gyvendamas Kaune, J. A. Herbačiauskas sutarė su 
J. Keliuočiu ir F. Kirša. Jų prisiminimuose atskleidžiamas gyvos, ambi- 
cingos ir gan sudėtingos asmenybės vaizdas. J. Keliuočio teigimu, „J. 
A. Herbačiauskas giliai nujautė lietuvių tautos dvasią, sakydamas: „Visa 
Lietuvos gamta laukia Švento Vyro ateisiant! Visos katalikiškos tautos 
turi savo šventuosius... Tik viena Lietuvių - jauniausia - tauta dar neturi 
grynai tautiško, grynai lietuviško („kaulais ir gyslomis“) švento žmogaus! 
Ji jo laukia... Visa Lietuvos gamta dvelkia to lūkesio melancholija...“ * 
Tokiam J. A. Herbačiausko nujautimui žymią įtaką padarė mesianizmo 
idėjos: O pastarąsias jis perėmė bene iš W. Lutostawskio, garsaus mesia- 
nizmo šalininko, dėsčiusio Krokuvos Jogailaičių universitete tuo metu, 
kai ten studijavo Herbačiauskas. Kas žino, gal, stebėdamas iš toli ir iš 

arti savo tėvynainių rūpesčius, jis ir pats pagalvodavo tapsiąs tuo 
mesiju... ne veltui mėgo vartoti žodžius „misija“, „pranašas“, o save 
vadinti dviejų tautų tarpininku. 

Vienas iš išsamesnių J. A. Herbačiausko požiūrių šaltinių yra 
1932 m. „Naujajai Romuvai“ duotas interviu“?, tad vertėtų jį aptarti 
išsamiau. „J. A. Herbačiauskas daugiausia branginamas mūsų jaunuo- 
menės. (...) Vargiai rastume kitą kurį rašytoją, kurio gyvenimas ir asmuo 
taip glaudžiai sutaptų su jo kūryba...Visa jo asmenybė - vienas dina- 
mizmas, vulkaniška lava, audra, skaldanti žaibus. Todėl taip įvairiai jis 
yra vertinamas. Jo stilius tikrai moderniškas, sintetinis ir dinamiškas, 
sugestyvinis ir muzikalinis... žmonėms be emocionalinio turtingumo 
ir be muzikalinio pajautimo jis sunkiai įkandamas. Ypač jis nesu- 
prantamas sauso, analitinio proto žmonėms“, - tokie apibūdinimai 
paaiškina kai kuriuos J. A. Herbačiausko, kaip universiteto dėstytojo, 
ypatumus. Emocijas jis gebėjo duoti, todėl kūrinius mėgo jaunuomenė 
ir paprasti skaitytojai. Jo paskaitos turėjo būti įdomios ir entuziastingos, 
anot R. Mažukėlienės, studentai į jas griūte griūdavo — tačiau sauso 
analitiškumo šiam lektoriui stigo. Taip pat galima nuspėti, kad Herba- 
čiauskui turėjo būti sunkoka laviruoti tokioje sudėtingoje socialinėje 
terpėje, kaip universitetas. „J. A. Herbačiauskas — labai judrios inte- 
ligencijos, entuziastas, kupinas kūrybinės ugnies idealistas, nuostabiai 
širdingas ir draugiškas, visados atviras ir įdomus. Jis kartais per daug 
brutaliai tiesą į akis pasako ir tuo įgyja sau priešų. Bet jis tiesus“ ?8— 
tvirtino J. Keliuotis. Kitaip tariant, Herbačiauskas nebuvo melagis ir 
nebuvo veidmainis. Tai retos savybės, ypač jei toks žmogus geba 
nemeluoti ir pats sau. Gyventi tokiam dažniausiai nelengva. 


* Pasikalbėjimas su J. A. Herbačiausku. // Naujoji Romuva. 1932 m. Nr. 12. P. 265 - 267. 
38 Ten pat. 

Pastarąją išvadą šis literatas savo gyvenimų patvirtino. Anot Keliuo- 
čio, Herbačiauskas „reaguoja į.visus gyvuosius mūsų tautos klausimus. 
Ne visados galima su juo sutikti. Bet visados įdomu jo nuomonę už- 
girsti“. Tokiam nuolatiniam lietuvių visuomenės reikalų sekimui reikėjo 
pirmiausia neblėstančio dėmesio, be to, nemaža darbo ir pastangų. 
Spaudos draudimo laikotarpiu J. A. Herbačiauskas taip pat įdėmiai sekė 
lietuvių tautinio atgimimo aktualijas ir į jas reagavo; tuo metu tai reika- 
lavo ir atitinkamų išlaidų, ir drąsos. Anot bendražygio, „J. A. Herba- 
čiauskas - tai pati audringoji vienatvė, gyvybės ir kūrybos pasiilgusi.“ ** 
Savo vienišumą pats rašytojas dažnai pabrėždavo. Kartais tai tapdavo 
jo legendų apie save dalimi, išskirtinumo siekiu, kartais - lemdavo jo 
nepritapimą. 

Interviu „Naujajai Romuvai“ Herbačiauskas pats nurodė savo sti- 
liaus ypatumus ir ištakas. Jo teigimu, išaugo katalikų rašytojų įtakoje — 
E. Hello, L. Bloy, Verlaine'o, Barbey d'Aurevilly. Antai E. Hello rašė: 
„Tas, kurs uždėjo ranką ant klingės ir žiūri atgal, nėra tinkamas Dievo 
karalystei, pasakė pati Tiesa.“ '99 Sykiu jis taikliai apibūdino literatūros 
kritikos esmę. Anot šio mąstytojo, kritikas turėtų būti nepavydus, „jo 
didžiausias džiaugsmas rasti genijų ir su visu jaunos dvasios entuziazmu 
sušukti: „štai genijus!“ (...) Tas, kurs gali nepažįstamam kūrėjui pasakyti: 
Brolau, tu esi genijus! Tas pats laimi nemirtingumą, kurį kitam žada. 
Suprasti - tai prilygti, pasakė Rafaelis. (...) Kritika turi būti ištikima kaip 
vaisingumas. Ji turi dabarty tarti ateities žodį.“ '**' Herbačiauskas api- 
būdino savo stilių kaip agresyvų ir sintetišką: „Savo agresyviu stiliumi 
provokuoju naujas situacijas.“ '9* Sakėsi savo mintis reiškiąs vis nauju 
stiliumi, bet pagrindinės idėjos nekeičiantis, liekąs ištikimas savo esmei. 


* Pasikalbėjimas su J. A. Herbačiausku. / Naujoji Romuva. 1932 m. Nr. 12. P. 265-267. 

Tuo laiku pasitaikančią nuomonę, esą Herbačiausko stilius sunkus ir 
nesuprantamas'93, paaiškina jo paties teiginiai: „Senoviškai rašyti aš 
nenoriu. Rašau lakoniškai. Mano stilius sintetinis ir muzikalinis. Skai- 
tytojas, mane norįs suprasti, turi pats kurti ir turėti muzikalinį pajautimą. 
Stiliaus muzikalinė ritmika man turi dideliausios reikšmės.“ '9+ 

Interviu J. Keliuotis pasiteiravo J. A. Herbačiausko nuomonės apie 
aktualiuosius lietuvių tautos klausimus: kodėl esti tiek daug tarpusavio 
nesutikimų, nepaisant tautinės vienybės idėjų? „Aš seku gyvenimo 
užkulisius ir juntu, kad mus savo intrigomis skaldo lenkai, vokiečiai ir 
bolševikai. Mūsų kaimynai žiūri į mus kaip į grobį ir nenori, kad mes 
būtume vieningi, nes vienybė mus padarytų vieningais. (...) Mūsų 
spaudai turėtų rūpėti mūsų tautos ir valstybės sąmoningas gyveni- 
mas.“ '05 — atsakė Herbačiauskas. Jo nuomone, kultūrai ir tautos dvasiai 
pakelti svarbiausios sąlygos - elito, dvasios aristokratijos suformavimas. 
Talentingų žmonių organizavimasis, nes dabar jie „žūsta nekultūringoje 
aplinkumoje, besigrumdami su per didelėmis kliūtimis.“ '** Būdamas 
inteligentijos atstovas, jisai keikia to meto Lietuvos inteligentus, prisi- 
imdamas sau jų nuodėmes ir teigdamas, kad Lietuvai reikalingas tei- 
singas šeimininkas, išmintingas ūkininkas, o ne tuščiažodis Iėbautojas. 
Jo nuomone, „Jie neturi dar atsakingumo jausmo: „Lietuva tesirūpina 
uriadninkas, o mes rūpinkimės kekšėmis, kortomis ir degtine“ - štai 
daugelio mūsų inteligentų devizas.“ W7 

J. A. Herbačiauskui artima ir svarbi jaunuomenė bei jos reikalai. 
Dirbdamas universitete, jis artimai bendravo su studentais kiek audi- 
torijose, tiek ir už jų ribų, dalyvavo jaunųjų Lietuvos kūrėjų renginiuose. 
Jaunimui imponavo jo užsidegimas, originalumas ir nuoširdumas. 


103 Jakštas A.-Dambrauskas A. , Biliūnas J. 

J. Aistis atsiminimuose rašė: „Lankydavau Herbačiausko paskaitas. 
Regulamine būdavo: Wyspianski, Norwid, Žeromski ir panašiai.“ (...) 
„+ O auditorijoje — vis tie patys: Smetona su šeima ir Voldemaras su 
meilužėmis.“ '98 Tai, ką visi matė ir nutylėjo, Herbačiauskas dažnai 
pasakydavo tiesiai: „Pirmąjį garbino [Herbačiauskas] nuobodžiu filo- 
sofijos profesorium, o antrąjį stačiai kretinu. „Nesuprantu - sakydavo 
jis nuo katedros, - kaip tasai kretinas, tapes ministru, galėjo pasidaryti 
įdomus vyras?!“'9? Kokias asociacijas J. A. Herbačiauskui kėlė Volde- 
maro pavardė ir kokias savybes jis priskirdavo, vadindamas ką nors 
„voldemarininku“ - aišku iš jo žodžių apie tuomet garsią Voldemaro 
knygos istoriją: „Norint padauginti mūsų tautinę, originalių, dramatinių 
kūrinių repertuarą, seniai buvo galima kasmet skelbti dramos konkursus! 
„Aukštos sferos“ pyko ant tų, kurie tokį sumanymą „nachališkai“ drįso 
pastatyti [iškelti]! Girdėjau, kad ponas Voldemaras gavo 40 000 litų 
avanso už (risum teneatis, amici!) dar neparašytą knygą! Pasirodo, kad 
keistiems tikslams yra per daug pinigų. Tik Valst. dramai nėra pinigų 
parūpinti sau repertuarą! Gėda ir skaudu apie tai rašyti.“ V9 J. Aistis 
prisimena Herbačiauską ir kaip žmogų, įnirtingai gynusį tuos lietuvių 
kultūros reiškinius ir žmones, kurie jam atrodė vertingi: naujoves, 
kultūros kaitą, sodžiaus lietuviškumą....,1926 metų rudenį pamačiau jį 
Meno mokykloje besiginčijantį su latvių dailininku Suta. Svečias buvo 
kiek storžievis: jis su purvais maišė mūsų Čiurlionį ir tvirtino, kad Žalia- 
kalnio lūšnose daugiau meno, negu Čiurlionio beprotiškuose kliedėji- 
muose. Herbačiauskas pasiuto: žaibais ir perkūnais spjaudėsi, bet latvis 
buvo kietas ir laikėsi savo. Juozas Albinas iš apmaudo net balkonėlin 
pasilipo ir šaukė: „Neklausykite, ponai, šito latvių nepraustaburnio muži- 
ko!“. Špygą jam parodė, spjovė į jo pusę ir, ranka rodydamas duris, 


108 Į. Aistis. Milfordo gatvės elegijos. Laikas ir žmonės. - V. 1991. P. 242. 
108 Ten pat. 

rėkė: „Lauk!“ Latvis šypsojosi ir atrodė patenkintas visu tuo triukšmu, 
kuris jau buvo į tikrą bobturgį pavirtęs.“ “* Šiame J. Aisčio pasakojime 
nėra tikslesnio latvio kalbos perteikimo, taigi sunkoka nuspėti bendrą 
vaizdą. Akivaizdu, kad į Čiurlionio maišymą su purvais Herbačiauskas 
reagavo maišydamas su purvais patį latvį"'?... Tad šis J. Aisčio liudijimas 
iš dalies atskleidžia ir ūmų Herbačiausko būdą. „Tai buvo keistas, tikrai 
nemūsiškas žmogus, nors kilimo - tikras zanavykas, - rašo Aistis. - Jis 
pirmasis buvo pradėjęs skelbti modernius meno ir literatūros šūkius 
savo „Gabijoje“ ir polemikose su Druskium - Jakštu-Dambrausku.“ V3 
J. A. Herbačiauską ir Kauno gimnazistai kviesdavosi skaityti paskaitų, 
kartu rengdavo literatūros vakarus. Aistis pasakoja, kaip tokio vakaro 
metu skaitęs romansą apie Provanso Loransą. Po paskaitos priėjęs Her- 
bačiauskas ir kamantinėjes, ką Aistis žinąs apie provansalų poeziją. 
Bet „aš jam nieko negalėjau pasakyti apie principus, kurių pats neži- 
nojau, ir apie provansališką poeziją nieko negalėjau pasakyti. Jis tik 
išsižiojo, plačiai išskėtė plasnojančias rankas ir nieko nepasakė. Bet tai 
reiškė, kad su tokiu nėra ir kalbos“ ."'* Herbačiauskas turėjo gerą humoro 
jausmą, ir, anot Aisčio, gal net toliaregiškų idėjų, tačiau skeptiškų lietuvių 
tarpe nerasdavo jį suprantančių. Todėl esą daugelis iš jo rankovėn kike- 
no. Palankiau nusiteikusieji neretai ieškodavo racionalių paaiškinimų 
savitam rašytojo būdui. Antai M. Vaitkaus nuomone, Herbačiausko 
atveju daug nusvėrė maišytas kraujas ir glaudus santykis ne tik su 
lietuvių, bet ir lenkų kultūra, kuria jis kvėpavęs nuo studijų Krokuvoje 
laikų. O, anot kunigo, nors „toji kultūra bei toji dvasia, kaip ir kitų 
tautų, turi didelių vertybių bei gražių ypatybių, betgi turi ir silpnesnių 
pusių. Lenkai linke (...) gaudyti blizgančius paradoksus bei sąmojus, 


"W J. Aistis. Milfordo gatvės elegijos. Laikas ir žmonės. - V. 1991. P. 242. 

"2 Verta prisiminti, kad S. Čiurlionienę-Kymantaitę jis pažinojo asmeniškai, o galbūt ir patį M. 
K. Čiurlionį, taigi ginti galėjo ne tik modernaus meno koncepciją, bet ir bičiulės vyro atminimą. 

per daug pasiduoti vaizduotės bei jausmų įtakai, svajoti apie nepaprastai 
kilnų tautos pašaukimą bei didingus žygius ir skonėtis neaiškiu, 
misticizmo persunktu religingumu (...). Toji lenkų dvasinė atmosfera 
veikė bei formavo Herbačiauską ir stipriai pa veikė, ne vien teigiamaisiais 
savo elementais, bet ir neigiamaisiais. Šie pastarieji jame pasireiškė 
tuo, kad jis irgi susidarė kažin kokią keistą dvasinę-mistinę pasaulėžiūrą, 
buvo lyg kokiu jos pranašu bei „dvasininku“, skelbė ją miglotais, neva 
giliais, posakiais, rizikingais paradoksais; mėgo ir mielai vartojo vykusį 
ir mažiau vykusį sąmojų, gražų - originalų žodį, spalvotą, emocionalų, 
stiprų (kartais ir per stiprų) posakį; buvo gyvos vaizduotės ir ne visai 
teapvaldytų jausmų žmogus, o kaip lietuvis - dar ir kietas užsispyrėlis 
individualistas, neaplaužytais ragais bei šakomis, augštai apie save 
manąs (kas buvo dar potencijuota lenkiškųjų įtakų). Jo raštuose bei 
kalbose visa tai labai skaidriai reiškėsi, žavėdama jaunuosius ir gero- 
kai apsukdama ne vienam stipresnę ar silpnesnę galvą (...), o erzinda- 
ma daugelį vyresniųjų ir sudarydama bendrą kažkokio revoliucinio 
pažanguolio opiniją...“ W 

Garsėjęs daugeliui modernistų būdinga nepriklausomo menininko 
pozicija, Herbačiauskas išsiskirdavo ir nuolatinių maištavimu prieš poli- 
tizuotą meną - turėjo savą meno, ypač tautinio, supratimą ir tvirtai jo 
laikėsi. Prisiminkime, kad savai nuomonei reikšti niekada neieškojo 
žodžio kišenėje: „Atsimenu, vieną naujaromuvių trečiadienį kalbėjo 
majoras Tomkus apie tautinį meną. Herbačiauskas pradėjo spragsėti, 
kaip ugnin įmesta žalia skuja: „Nesuprantu, ką tas pilietis kalba! (Jis tą 
pilietį gerai pažinojo ir kavinėse vakarus su juo praplepėdavo). Prašau, 
žodžio! Prašau man žodžio! Pilieti! Pakaks, pakaks. Sakau, pilieti - 
ppakakss! Pagal tą pilietį atrodo, kad menas bus tautinis tik tada, kai 
dailininkas nupieš Nemuną ir jame besimaudančią tautinę vyriausybę. 


"5 Vaitkus M. Juozas Albinas Herbačiauskas. Žiupsnelis atsiminimų. / Aidai. 1953. P. 443 - 444. 

Ne, pilieti, klysti! Jei dailininkas gerai nupieš ir kopūstą, tai ir tas kopūstas 
bus tautinis menas!. .“ V* Taigi tautinio meno vertės kriterijus Herba- 
čiauskui buvo meninis kūrinio lygis, o ne vaizduojami objektai. Tai, 
kas jam rūpėdavo, ne visada perteikdavo tiesiai; laikėsi bene iš Jaunosios 
Lenkijos perimtų jausmų raiškos būdų. Todėl kartais kalbėdavo, anot 
Aisčio, graudžiai, „kartais apokaliptiškomis vizijomis. Jis jau buvo 
pakilęs lenkuosna kakti, kai vieną kartą prisėdau prie jo pas Konradą 
[Makso Konrado kavinėje Kaune - E. V.]. Ilgai jis susimąstęs tylėjo, 
paskui garsiai, lyg vienas sau, pradėjo pasakoti: „Jei aš valdyčiau Lietuvą, 
tai užtraukčiau pusės milijardo paskolą ir pastatyčiau kiekvienam mūsų 
sodiečiui mūro trobesius su giliais ir tvirtais pamatais. Ateis laikas, kai 
kiti nušluos šiuos mūsų visus pilkus medžio namelius. Mūsų sodietis 
turi giliai šion žemėn įsitvirtinti...“ V Įdomu pastebėti: įsitvirtinti, kitaip 
tariant, ištverti ir atsilaikyti turįs sodietis. Panašu, kad, nors propagavo 
elitui skirtą kultūrą, vis dėlto tautos atrama Herbačiauskas laikė maiti- 
nantį jos sluoksnį - sodžių, agrarinės kultūros aplinką. 

1933 m. J. A. Herbačiauskas išvyko iš Lietuvos. Kodėl — esti įvairių 
nuomonių bei versijų. Kad esą įsižeidė dėl per menkos jam skirtos 
pensijos, kad viešai išplūdo iš ateitininkų į „Trečią Frontą“ perbėgusią 
Salomėją Nėrį, o iš to vėliau kilo ir konfliktas su jaunąją poetę užtarusiu 
B. Sruoga, V. Krėve bei universiteto vyresnybe... Anot V. Gustainio, 
pradinė konflikto priežastis buvo tai, kad viename savo pasisakyme, 
sukrėstas tokio žinomos poetės ateitininkės poelgio, J. A. Herbačiauskas 
viešai pareiškė, kad ji „Už Railos b... pardavė Kristų!“ "8. Jau pagarsėjusi 
jaunoji poetė labai įsižeidė ir pasiskundė B. Sruogai, nuo to viskas ir 
prasidėję... Paradoksalu, tačiau ir S. Nėriai šis žingsnis kainavo visuo- 


"e Aistis J. Milfordo gatvės elegijos. Laikas ir žmonės. - V. 1991. P. 243. 

menės palankumą. Herbačiausko atveju konfliktas išaugo iš dalies ir 
dėl to, kad būta pasinaudojusių proga suvesti sąskaitas. Mat žymus 
aštrialiežuvis, tikėtina, ne visiems įtikdavo. Kaip teigia M. Vaitkus, „Her- 
bačiauskas buvo gabus ir rimtas publicistas ir nemaža toje srity nudirbo. 
(...) Herbačiauskas sielojosi labiausiai Lietuvos kultūra, tautos ateitim, 
visuomenės bei jos veikėjų negalavimais. Būdamas iš prigimties kritikas, 
polemistas, satyrikas, turėdamas karštą temperamentą ir aštrų, kartais 
grubų, liežuvį, o nestigdamas drąsos, aštriai ir sėkmingai pildavo į kailį 
visokiems izmams, kartais nukaldamas naują izmą, kaip štai buvo nu- 
kalęs „sruogizmą“ ir kurį laiką ji „Nlaujojoj] Romuvoj“ kedenęs (kiek 
teisingai - čia ne vieta spręsti). Tame laikrašty (žurnale - E. V.] jiedu su 
Keliuočiu atsidėję kovojo su įsigalėjusiu tuomet karjerizmu bei arivizmu. 
Žinoma, įsigijo priešų, bet ir pritarėjų.“ V? 

Bene dėl versijų gausos ar savotiškos šį Herbačiausko biografijos 
momentą gaubiančios tylos didžiuma lenkų, lietuvių tyrinėtojų tiesiog 
konstatuoja, kad šis jo gyvenimo laikotarpis yra mažiausiai žinomas. 
Čia išryškėja vienas paradoksas: yra išlikę nemaža liudijimų iš Konrado 
kavinės lankytojų, Kauno universiteto studentų lūpų apie audringą 
Herbačiausko reakciją į su išvykimu susijusius įvykius. Jis tuomet su 
daug kuo kalbėjo, rašė raštus ir laiškus A. Smetonai, J. Tumui-Vaižgan- 
tui... Iš kur tad tasai neaiškumo įspūdis?'?? „Man su juo visą laiką 
nesisekė, - pasakoja apie tą laikotarpį Aistis. - Jo išleistuvėse, suruoštose 
keliais mėnesiais prieš jojo išvykimą, pasakiau pirmą viešą kalbą. Jis 
piestu pašoko, dūrė į mane išilgai ilgo stalo pirštu ir tarė: „Kaip aš galiu 
pasilikti tame krašte, kur taip supuvęs jaunimas? Jis nori, kad aš nusi- 
lenkčiau Lipčiui-pipčiui, Šeiniui-...ikniui!. .“** J. Aistis prisiminimuose 


18 Vaitkus M. Juozas Albinas Herbačiauskas. Žiupsnelis atsiminimų. // Aidai. 1953. P. 446—-447. 

"20 Nepatvirtintais duomenimis, iš Maironio Lietuvių literatūros muziejuje saugomų V. Gustainio 
atsiminimų puslapis apie minimus įvykius buvo išimtas. Tikėtina, kad paties V. Gustainio 
giminaičių. 

2? Aistis J. Milfordo gatvės elegijos. — V. 1991. P. 243. 

taip pat pasakoja, kaip, pasklidus gandui apie Herbačiausko ketinimą 
nusižudyti, jaunimas iš Kauno universiteto Studentų sąjungos ėję pas jį 
į svečius ir kaip Herbačiausko žmona jų prašiusi vyrą nuo tos minties 
atkalbėti, nes jos jis neklausąs. 

Vienas iš paskutiniųjų rašytojo viešų pasirodymų Kauno visuomenei 
buvo jo kalba Šaulių sąjungos namuose. Liesokas, jau visiškai pražilęs 
rašytojas tuo metu buvo jau nebe stiprios sveikatos, kalbėjo sėdėdamas. 
Tačiau, anot klausytojų, kaip visad - ugningai, aukštu, stipriu, rėksmingu 
balsu. Vėliau Aistis mini: 

„Tik iš traukinio lango jis [Herbačiauskas - E. V.] rimtai ir susigrau- 
dinusiai šypsojosi ir kartojo: „Pasiliekate sveikučiai! Sveikučiai, svei- 
kučiai, sveikučiai - pasiliekate!“ Šalia jo stovėjo sausa, kukli ir tyli, 
kaip šešėlis, ponia, kuriai buvo lygu likti ir lygu keliauti. Nesu matęs 
žmogaus veide tokios rezignacijos, tokio abejingumo, kaip josios. Ji 
visur jį sekė ir beveik su juo vienu kalbėjo. Nežinau, nei kas ji buvo, 
nei iš kur ji kilusi, bet tuos paskirus žodžius, kuriuos kartais pasakydavo, 
tardavo, regis be svetimo akcento, nors senoviškai.“ '*? Sprendžiant iš 
apibūdinimo - kalbama apie J. A. Herbačiausko žmoną. 

1933 m. išvykęs į Lenkiją, Lietuvon J. A. Herbačiauskas nebegrįžo. 
Gyveno, itin skurdžiai versdamasis, Varšuvoje. B. Paszkiewiczius apie 
paskutinius jo gyvenimo metus Varšuvoje prisimena: trumpai regėjęs 
Herbačiauską vizito pas savo giminaitį metu. Jis užsuko, liūdnas ir 
susimąstęs stovėjo prie lango, tylomis žvelgdamas į gatvę. Po kuklaus 
pasisveikinimo nepratarė nei žodžio. Anot Paszkiewicziaus, jis buvo 
kone neatpažįstamai pasikeitęs. Sunku buvę beatpažinti kažkada 
linksmą, elegantišką ir žaismingą Herbačiauską, kompanijų sielą tame 
nusilpusiame aiškiai nuo ilgo badavimo, neįtikėtinai sulysusiame 
žmoguje'?3... Retsykiais jį sušelpdavę pažįstami inteligentai, jų tarpe ir 


'22 Aistis J. Milfordo gatvės elegijos. - V. 1991. P. 244. 
123 Paszkiewicz B. Pod znakiem „Omegi“. - Warszawa. 2003. 

B. Pasziewicziaus giminaitis. Rašė nebe taip dažnai, spėtina, kad ir jo 
straipsnius priiminėjo ne itin palankiai. Antai jau 1921 m. jis su nuo- 
skauda minėjo sulauktą apibūdinimą abiejų šalių spaudoje - „Wrėg 
Polskę, zdrajca Litwy“ („Lenkijos priešas, Lietuvos išdavikas“)!*, 
Paradoksas, bet ir gyvenimo pabaigoje jį tebevertino panašiai: Varšuvos 
slaptosios policijos manymu, Herbačiauskas buvo lietuvių šnipas, 
1933 m. specialiai atsiųstas iš Lietuvos, tad jo bute dažnai rengdavo 
kratas. 

Apie Varšuvos laikotarpį bei apie savo požiūrį į „antgamtinius reiš- 
kinius“ J. A. Herbačiauskas pasakojo laiške prof. Marianui Zdzie- 
chowskiui 1937m. Anot Z. Solako, dėl rašytojo dėmesio spiritizmo 
temoms kiek jo amžininkai, tiek ir tyrinėtojai, susivilioję egzotika, daž- 
niausiai pamiršdavo ar tiktai fragmentiškai įvertindavo reikšmingą jo 
vaidmenį lietuvių tautiniame judėjime ir lietuvių-lenkų santykiuose 
XX a. pirmojoje pusėje. Tikėdamasi, kad šio rikto išvengs skaitytojai, 
pacituosiu laišką išsamiau: 

„Esu truputį nustebintas skeptiškos pono refleksijos apie žmogaus 
asmens nemarumą. Priklausau tiems nedaugeliui, kuriems Dievas 
suteikė malonę mirusius matyti! Man nėra reikalinga tikėti, aš žinau, 
kad žmogus po mirties gyvena. Tos žinios, savaime aišku, negalima 
laisvai spaudoje publikuoti - negalima paversti prostitute spiritistų 
modelio. Ta žinia yra intymi žinia... Tos žinios perlų negalima mėtyti 
kiaulėms. Stebina mane, kad Profesorius nenorite subręsti lig tos žinios 
įvaldymo. Pamenu Vl[adislavą] Davidą - pozityvistą. Tiktai man vienam 
Davidas prisipažino, kad dažnai matosi su savo mirusia žmona ir 
pokalbius veda. Pamišėlis?! Kas nepažino bendravimo su mirusiaisiais 
malonės, tas Davido prisipažinimo negali suprasti. Neturi ponas 
Profesorius jokio pagrindo šia tema pesimistu būti. Esu įsitikinęs, kad 


124 Herbaczewski J. A. Litwa a Polska. Rozwažania na czasie. - Wil 1921. P. 1. 

prieš mirtį ponas Profesorius staiga pamatys savo numylėtą sutuoktinę. 
Ji Jam pasakys dieną ir valandą jo mirties... 

Katalikų bažnyčia nelaikė pamišėliais reginčiųjų dvasias, pripažino 
juos šventaisiais. Ar gali Profesorius tų šventųjų vardus išskaičiuoti. 
Nesuprantu, kaip galima tvirtinti, kad mirusiųjų matymas yra nesude- 
rinamas su protu. Juokina mane tas skepticizmas mažo proto žmonių... 

“Aš matau mirusius kiekvieną kartą, kai to matymo noriu, aš nejau- 
čiu susidvejinimo tarp proto ir matymo fakto, kad matau. Man mirusiųjų 
regėjimas yra natūralus reiškinys — netgi viršnatūralus. 

Kuo aš užsiimu Varšuvoje? Gimiau „biednas“, turiu mirti „biednas“. 
Vegetuoju be skundo. Rengiuosi nuėjimui - rašau. Prašom šį prisipa- 
žinimą priimti pažodžiui! Ruošiuosi... Degu... nykstu... Nenoriu būti 
tikru pamišėliu, tikinčiu, kad kas nors kada nors „atras“ Herbačiauską, 
kaip Norwidą. Noriu numirti tikroj ramybėj. Laisva šnekėtis su mirusiais 
negu kad kalbos su žmonėmis. Suprantu tai, kas vyksta. Žinau, kad 
1938 metais Lenkija išgyvens nepriklausomybės praradimo pavojų. 
Matau aiškiai tą momentą... Tyliu, nenoriu save pamišėliu išstatyti. Ar 
pavyko Solovjovui pranašyste priversti atsikvošėti Rusiją? Iš tikro ne. 
Neturiu ambicijų būti pranašu ir todėl tyliu. Tikiu sau. Tai mano jėga. 

Spaudžiu delną Profesoriui 

Nuoširdžiai atsidavęs 

J. A. Herbačiauskas“!25 

Tuo metu Kaune tebuvo jau tik vienas bičiulis, su kuriuo Herba- 
čiauskas susirašinėjo — J. Keliuotis. Kodėl šitaip, pats laiškuose išdėstė. 
Anot Herbačiausko, nenorįs prievarta pirštis į bičiulius jį atstūmusiai 
visuomenei, nematąs reikalo. Laiškuose skaudžiai, atvirai sielvartavo 
dėl Lietuvos likimo bręstančio karo akivaizdoje, dėl jos ateities, bene 
labiausiai — dėl to, kad pats nieko neįstengęs padaryti, kad ją pakeistų. 


125 1937 [?]m. PAN archyvas, Varšuva. Pabraukta greičiausiai paties J. A. Herbačiausko. 

Šiuo metu kažin ar beverta svarstyti, kas būtų. buvę, jei rašytojas būtų 
rinkęsis kitokias priemones, švelnesnį toną, jei būtų ėjęs kitu, diploma- 
tiškesniu keliu, pagaliau, jei būtų sutikęs priimti mažesniąją pensiją. 
Tikėtina, kad, jei jam išpultų gyventi mūsų dienomis, nueitų tą patį 
kelią, ir kritikuotų tuos pačius reiškinius, kol galop - o sancta simplici- 
tis! — kažin ar bebūtų reikalingas trokštančiai materialinių gėrybių, o 
ne sunkios atsakomybės, valdžiai ar daug ką matančiai ir suvokiančiai, 
bet tylinčiai visuomenei. 

Paskutinių jo straipsnių (Lenkijos spaudoje) datos - 1938 m. Karo 
metais, prieš 1944 m. garsųjį Varšuvos sukilimą, buvo evakuotas. 

Mirė 1944 m. Helcų senelių prieglaudoje Krokuvoje, palaidotas 
tame pačiame mieste Rakowicų kapinėse. Sic transit gloria mundi... 126 
Ant kapo ilgus metus žėlė žolė ir kur ne kur - saulutės. Būtumėte atpa- 
žinę iš kuklaus kryžiaus, su lakonišku įrašu lenkų ir lietuvių kalbomis: 
„Juozapas Albinas Herbačiauskas. 1876-1944. Rašytojas.“ Krokuviečiai 
tebemini, kad šio rašytojo kapą savo pirmojo oficialaus vizito Krokuvoje 
metu aplankė Prezidentas Valdas Adamkus. 

Šiemet, 2007 m., Krokuvoje iškilmingai atidengtas naujas paminklas 
rašytojui: „Gegužės 12 d. Krokuvos Rakovicki kapinėse Lietuvos ir 
Lenkijos Prezidentai iškilmingai atidengė Juozapo Albino Herbačiausko 
antkapinį paminklą ir pagerbė lietuviškai ir lenkiškai rašiusio rašytojo 
atminimą. Rašytojo Herbačiausko palaidojimo vietos sutvarkymo dar- 
bus inicijavo Lietuvos Respublikos ambasada Lenkijoje ir Adomo Mic- 
kevičiaus Lietuvos ir Lenkijos santykių rėmimo fondas Vilniuje. 
Antkapinio paminklo projektą parengė architektas Vytautas Zaranka, 
metalinį kryžių restauravo restauratorius Kęstutis Norkūnas. Antkapinio 
paminklo pastatymą rėmė LR Užsienio reikalų ministeriją, UAB „Vil- 
niaus kapitalinė statyba“, Lietuvos rašytojų ir dailininkų sąjungos.“ *?7 


726 lot. „Taip praeina pasaulio šlovė“ 
127 Prieiga internete: http:/Avww.lietuva.pl/index.php?language=ltapage=744id=567 

ZENONO BALTRUŠIO NUOTR. 


EuGeENIjJos VAITKEVIČIŪTĖS NUOTR. 


Brolių Juozapo Albino ir Boleslovo Felikso Herbačiauskų tėviškėje Lankeliškėse 
2006 m . Sodyba neišlikusi 


EuGENijos VAITKEVIČIŪTĖS NUOTR. 


Namas Wolska g. 18, Krokuvoje, 
kuriame gyveno J. A. Herbačiauskas. 
2004 m. 


Juozapo Albino Herbačiausko kapas 
Krokuvoje, Rakowicų kapinėse. 2004 m. 

Antkapinio paminklo J. A. Herbačiauskui atidengimas Krokuvoje. 2007 m. 
Iš dešinės: Lenkijos Respublikos Prezidentas L. Kaczyūskis, Lietuvos Respublikos 
Prezidentas V. Adamkus 


Džojos BARYSAITĖS NUOTR. 


Ceremonijoje dalyvavo Lietuvos Respublikos Prezidentas V. Adam- 


kus, Lenkijos Respublikos Prezidentas L. Kaczynskis, Lietuvos amba- 
sados Lenkijoje atstovas E. Stankevičius, Adomo Mickevičiaus Lietuvos 
ir Lenkijos santykių rėmimo fondo pirmininkė G. Drėmaitė ir kt. 
Rašytojo tėviškėnai, Vilkaviškio krašto muziejaus direktoriaus 
A. Žilinsko iniciatyva, ruošiasi senosios Herbačiauskų sodybos vietoje 
brolių rašytojų atminimui pastatyti paminklinį akmenį. Taigi, mielieji, 
penkiasdešimt metų užsitęsusi tyla eižėja, ir, kad ir kaip tuo neįstengtų 
patikėti patsai Juozapas Albinas, šiandien mes atrandame jį iš naujo. 

Šypsosi dievai 


J. A. Herbačiauskas, pradėdamas paskutinįjį savo gyvenimo ketvirtį, 
taip pat paskelbė bene stambiausią savo kūrinį lietuvių kalba. 1929 m. 
Kaune pasirodė jo novelių knyga žaisminga antrašte, „Dievo šypsenos“. 
Po tokiu pavadinimu slypėjo ne linksmybė ar feljetonai, o ypač būdin- 
gas vėlesniesiems J. A. Herbačiausko kūriniams sarkazmas, ironija, gro- 
teskai. „Savo gyvenimo uždavinį mūsų „ašarų pakalnės“ scenoje vai- 
dinkit taip, kad pats Viešpats Dievas sužavėtas šauktų: bravo, bravissi- 
mo“, - taip drąsiai vaidinkit nors menką pajaco rolę, - ir tik tada supra- 
sit Meno kūrybos aiškią „paslaptį“: ne minios, bet dievų akivaizdoje 
gyventi ir mirti! '?8 - rašė jis knygos pradžioje, iš naujo akcentuodamas 
savo paties jaunystės idėjas. 

Apskritai, nuotaikos J. A. Herbačiausko kūriniuose svyruoja nuo 
emocingo entuziazmo jaunystėje iki sarkastiškos pašaipos gyvenimo 
pabaigoje. Kiek jis entuziastingai, su polėkiu rašė 1905 m. „Lietuvos 
atgimimą lenkiškosios idėjos atžvilgiu“ (Odrodzenie Litwy wobec idei 
polskiej), 1906 m. - „Pasmerkimą. Dvasios tragediją keiksmų ir tremties 
dykumoje“ (Potepienie. Tragedya duszy na pustynie klątwy i wygna- 
nia)'??, iškeldamas paslaptingą, tragišką herojų — maištininką, 1908 m. 
— jausmingą ir novatorišką „Erškėčių vainiką“, tiek bėgant metams jo 
kūriniuose entuziazmas blėsta. Vis dažniau romantišką polėkį keičia 
aštrus ironizavimas, kvietimą veikti, keisti, - nusivylusio kritika ir pesi- 
mizmas. Taip nuo emocijų, jaunatviško idealizmo raiškos pereinama į 
analitinių požiūrių išryškėjimo etapą, maždaug nuo 1911 m. iki 1927 m. 
Tuo metu jis parašo knygas „Ir neleisk mūsų gundyti...“ (I nie wėdž nas 


128 Herbačiauskas J. A. Dievo šypsenos. T. 1. - Kaunas. 1929. P. 3. 
28 Toliau: Potepienie. 

na pokuszenie..., 1911), „Skausmo balsas“ (G/os bėlu, 1912), „Amen. 
Ironiškas mokslas protiškai subrendusiems vaikams“ (Amen. Ironiczna 
nauka dla umystowo dojrzatych dzieci, 1914), brošiūrėlę „Kur eini, 
Lietuvi?“ (1919), „Apie Vilnių ir ne tik apie Vilnių“ (O Wilno i nie tylko 
o Wilno, 1922), daug straipsnių kultūros, literatūros temomis lietuvių 
ir lenkų spaudoje. 

J. A. Herbačiauskui įpusėjus šeštąją dešimtį parašytoje dramoje- 
misterijoje „Tyrų Vienuolis“ ir ypač „Dievo šypsenose“ išryškėja jau 
kito, vėliausiojo kūrybos laikotarpio bruožai — analitinis požiūris per- 
auga į siekį kūriniuose išreikšti nepaaiškinamus, paslaptingus dalykus. 
Jis supina savo itin autobiografinį stilių su fantastiniais elementais, 
egzotiką derina su įtikinamumu. Tačiau kartu išlaiko paradoksų, dina- 
mikos ir gyvumo kupiną kalbėjimo būdą. 

Bičiulis J. Keliuotis, pirmiausia pažinęs Herbačiausko kūrinius, o 
tik paskui patį asmenį, vėliau prisimins: „Jis atrodė man intuicijos, 
jausmų, širdies ir fantazijos žmogus, kovojąs už kūrybos ir minties laisvę, 
už literatūros nepriklausomumą ir originalumą. Man tik ne visada buvo 
suprantama jo astrologija, kabalistika ir okultizmas. (...) tas man atrodė 
kaip visiškai nereikalingas, jo kūrybą ir jį patį kompromituojąs balastas. 
Atmetus šį balastą, jo filosofija bus šiek tiek gimininga šiandien ma- 
dingoms Vakarų filosofijos srovėms — egzistencializmui ir personaliz- 
mui.“ 39 Sprendžiant iš artimiau Herbačiauską pažinojusių nuomonės, 
tokių astrologinių, kabalistinių ir pan. temų atsiradimas tekstuose ir 
rašytojo asmenį gaubianti chiromanto aureolė esą turėjo vieną, itin 
paprastą ir prozišką, priežastį: „po karo iš Krokuvos V. Krėvės ir B. Sruo- 
gos rūpesčiu grįžęs J. A. Herbačiauskas lietuvių visuomenei buvo neži- 
nomas (...) Pradžioj neturėdamas nei pastovaus darbo, nei pragyvenimo 
šaltinio, slegiamas vienatvės izoliacijos, visuomenės indiferentizmo ir 


50 Keliuotis J. Mano atsiminimai apie Juozą Albiną Herbačiauską, Vincą Krėvę, Balį Sruogą ir 
apie buržuazinę cenzūrą. 1961 m. vasario 2 d. - F. 31/44. LNMB RS. P. 1. 

materialinio skurdo, ėmė savo paskaitose. ir pasikalbėjimuose skelbti 
okultizmo, astrologijos ir kabalistikos „atradimus“. 1?! 

Kaip apie rinktinę „Dievo šypsenos“ rašė Z. Solakas, „Herbačiauskas 
išleido savo svarbiausią kūrinį lietuvių kalba, knygą „Dievo šypsenos“, 
sulaukusį geroko pasisekimo, pirmiausia „kairuoliško“ jaunimo tarpe.“ 
Turbūt „kairuolišką“ jaunimą viliojo Herbačiausko „Dievo šypsenose“ 
pademonstruotas sarkastiško maištininko požiūris, iš dalies — gal ir 
laisvamanybe atsiduodantys ironiški svarstymai Dievo asmens tema: 
„Parduodu sudėvėtas Dievo kelnes“, „Esu Dievo sąžinė“ ir pan. teiginiai. 
Tačiau, nepaisant to, „kad kai kurie kritikai jo asmenyje jau regėjo 
lietuvių modernizmo kūrėją — kitų buvo vadinamas netgi „lietuvių 
Meyrinku“ - oficialios sferos nepripažino jam „literato patento“ V?. 

A. Vaičiulaitis, lietuvių rašytojas ir kultūros veikėjas, šitaip apibūdina 
„Dievo šypsenų“ pasirodymą: „Pagaliau su savo stambiausiu veikalu 
(lietuvių kalba - E. V.) pasirodė J. Herbačiauskas, išlaikęs ir savo neramų 
temperamentą, ir modernišką braižą. Kai kiti minėtieji autoriai buvo 
tradicinio meno atstovai, jų tarpe Herbačiauskas skambėjo kaip nova- 
torius.“ 22 A. Vaičiulaičio teigimu, jis buvo vienas iš keleto „autentiškų 
modernistų lietuvių literatūroje ligi dabartinių dienų. (...) jo raštai trykšta 
kibirkštimi, drąsa, kaprizingu temperamentu, netikėtais posūkiais ir 
nuoširdžiu naujų kelių ieškojimu.“ '3* 

Vilniaus universiteto bibliotekos Rankraščių skyriuje saugomi su 
„Dievo šypsenų“ knygos išleidimu susiję dokumentai atskleidžia ir finan- 
sinę šio kūrinio pasirodymo pusę. Antai pirmasis Herbačiausko avansas 


i Keliuotis J. Mano atsiminimai apie Juozą Albiną Herbačiauską, Vincą Krėvę, Balį Sruogą ir 
apie buržuazinę cenzūrą. 1961 m. vasario 2 d. - F. 31/44. LNMB RS. P. 4. 

Už Materialy i miscellanea. Solak Z. Kowienskie listy Jėzefa Albina Herbaczewskiego. - Studia 
historyczne. R. XXXIV, 1991, Z. 3(134). PL ISSN 0025-1429. P. 463. 

33 Vaičiulaitis A. XX a. pradžios ir nepriklausomybės laikų literatūra. / Lietuva. - Lietuvių 
enciklopedija. — V. : Lietuvos enciklopedijų redakcija. 1991. T. XV. II leidimas. P. 615 - 620. 

134 Ten pat. 

už šią knygą buvo penki šimtai litų. „Dievo šypsenas“ buvo užsakyta 
spausdinti Kauno Zavišos ir Steponavičiaus spaustuvėje (pačią knygą 
išleido leidykla „Universitas“), knyga išleista 3000 egzempliorių tiražu. 
Esti užuominų (I. Kisino spaudos leidinių kataloge), kad 1929 m. buvo 
išleistas J. A. Herbačiausko „Dievo šypsenų“ pirmas tomas. Buvo pla- 
nuojama išleisti antrąjį, tačiau jo likimas nežinomas. Daugiau didesnės 
apimties kūrinių, knygų J. A. Herbačiauskas nebepaskelbė. Išvažiuo- 
damas į Lenkiją, sakėsi turįs dar parašęs veikalų, bet užuot juos Lietuvoje 
palikęs - verčiau išsiveš arba sudegins. Ilgą laiką Lietuvoje buvo 
geriausiai žinomos ir darė didžiausią įtaką tik dvi jo knygos: „Erškėčių 
vainikas“ ir „Dievo šypsenos“. Herbačiausko skelbtos meninės nuosta- 
tos, šūkiai bei neįprastas tuometiniame kontekste stilius „negalėjo 
neveikti karštų ir svajingų jaunuomenės širdžių. Deja, retai kas galėjo 
paskaityti jo raštus (...) Tik po I Pasaulinio karo jo straipsniai Bare, 
Skaitymuose buvo pasiekiami, bet platesnė visuomenė jų neskaitė.“ 135 

Savo apimtimi didžiausios ir būtent analitinės knygos literatūrinė- 
mis, kultūrologinėmis, lietuvių tautinio judėjimo ir lietuvių-lenkų san- 
tykių temomis nebuvo pažįstamos lietuvių skaitytojui dėl įvairių, taip 
pat ir istorinių aplinkybių, o iš trumpų A. Jakšto-Dambrausko recenzijų'3* 
tuometinė visuomenė vargu ar galėjo susidaryti išsamesnį įspūdį apie 
jų turinį. Tad ir poveikio daryti ar atgarsio sulaukti negalėjo. 

Dabar būtų ypač sunku nuspėti, kokį vaidmenį būtų šie veikalai 
atlikę, jei būtų buvę suaktualinti jau XX a. pradžioje ar pirmojoje XX a. 
pusėje. Pats j. A. Herbačiauskas sakėsi, kad lietuvių rašytoju, nepaisant 
jo kūrinių lietuvių kalba, jį esą pripažįsta tik nedidelė grupė draugų, 
pvz, Faustas Kirša. „Rašau lenkų ir lietuvių kalbomis. Išleidau knygas. 


"35 Keliuotis J. Mano atsiminimai apie Juozą Albiną Herbačiauską, Vincą Krėvę, Balį Sruogą ir 
apie buržuazinę cenzūrą. 1961 m. vasario 2 d. - F. 31/44. LNMB RS. P. 4. 

"6 A. Jakštas-Dambrauskas „Draugijoje“ recenzavo knygas „Potepienie“, „Erškėčių vainikas“ ir 
almanachą „Gabija“. 

Iš lenkų literatūros išbrauktas, į lietuviškąją neįrašytas. (...) Tikri lietuviai, 
rašantys tik rusiškai (Baltrušaitis) ir prancūziškai (Milašius) priklauso 
lietuvių literatūros herbynui, tačiau aš už tai, kad, rašydamas lietuviškai, 
rašau dar lenkiškai, nežadinu pasitikėjimo. (...) Oficialios sferos 
nesuteikia man literato patento.“ 137) — viename iš laiškų pasiguodė 
rašytojas. 

Praktiškai jis pats save priskyrė „dvikalbiams rašytojams“, taigi 
galima J. A. Herbačiauską laikyti dar vienu savitos kūrėjų grupės atstovu. 
Kaip teisingai minėjo V. Kubilius, jis buvo „dviejų kultūrų žmogus“ 68, 
„Dviejų tėvynių“, vienodai mylimų, sūnus, kaip sakėsi pats 


Herbačiauskas. 


37 Materialy i miscellanea. Solak Z. Kowienskie listy Jozefa Albina Herbaczewskiego. - Studia 
historyczne. R. XXXIV, 1991, Z. 3(134). PL ISSN 0025-1429. P. 463-464. 
“8 Kubilius V. XX amžiaus literatūra. — V. 1996. P. 109-113. 

Kūrėjo ir politikos akistata: 
1919 m. vizito Lietuvon užkulisiai 


Kūrėjas, gyvenantis sudėtingu laikotarpiu ir besilaikantis kokios nors 
visuomeninės pozicijos, neretai susigundo peržengti savo, kaip kūry- 
bos žmogaus, vaidmens visuomenėje rėmus ir padaryti visuomeniškai 
aktyvų žingsnį. Jeigu tai, kaip nutiko J. A. Herbačiausko atveju, yra 
politinės veiklos žingsnis, atsiranda grėsmė įsipanioti į nepažįstamą 
politinių žaidimų sritį. Į kokius užkulisius galėjo XX a. pirmojoje pusėje 
įsipainioti kultūros žmogus, vaizdžiai iliustruoja J. A. Herbačiausko 
vizitas į Lietuvos Respubliką 1919 m., inspiruotas Leono Wasilewskio 
- Lenkijos politinės figūros ir maršalo J. Pilsudskio aplinkos žmogaus. 
Kad taptų aiškesni kai kurie politikos ir kūrybos žmonių sąsajų pavojai, 
dėsningumai ir kebeknės, slypėję po vadinamu „lietuvių klausimu“ 
tuometinės politikos fone, pateiksiu skaitytojui keletą istorinių faktų. 

L. Wasilewskio asmuo Lenkijos, Lietuvos bei apskritai Pabaltijo 
politinėje situacijoje XX a. pradžioje buvo gana svarbus. Taip pat jis 
suvaidino vieną iš lemiamų vaidmenų situacijoje, į kurią buvo įtrauktas 
J. A. Herbačiauskas 1919 m. Tuomet L. Wasilewskiui kilo idėja — pro- 
pagandiniams unijiniams tikslams reikia surasti tikrą lietuvį, kuris su- 
tiktų viešai save reprezentuoti. Čia ir buvo įpainiotas, pasinaudojus jo 
svajonėmis suartinti lenkus ir lietuvius, J. A. Herbačiauskas. 

Pirmaisiais Nepriklausomos Lenkijos metais L. Wasilewskis, žino- 
mas lenkų kultūros ir visuomenės veikėjas, priklausė artimiausiai J. Pit- 
sudskio aplinkai ir užsiėmė aktyvia politine veikla. Nuo 1918 m. lap- 
kričio 18d. iki 1919 m. sausio 16 d. jis užėmė Lenkijos užsienio reikalų 
ministro pareigas, buvo pirmosios Lenkijos Užsienio reikalų ministerijos 
organizacinės struktūros kūrėjas. Būtent jo iniciatyva buvo įkurtas spe- 


75 


cialus departamentas Lietuvos ir- Baltarusijos. reikalams. L. Wasilewskis 
taip pat vykdė keletą diplomatinių akčijų. Vienas iš pirmųjų jo užsienio 
politikos tikslų buvo „draugiškų santykių su-didžiosiomis Vakarų ir Šiaurės 
Amerikos valstybėmis užmezgimas ir palaikymas“. “? 1919 m. sausio 
16 d. J. Moraczewskio vyriausybė pasitraukė, perduodama valdžią 
kompromisiniam I. Paderewskio kabinetui. Tačiau tai nereiškė, kad jai 
priklausiusio Wasilewskio aktyvi politinė veikla baigėsi. Garsiosios Taikos 
konferencijos Paryžiuje metu L. Wasilewskis buvo Lenkijos Vyriausybės 
delegacijos atstovas, Tautinio Komiteto narys. Savo padėtį jis stengėsi 
išnaudoti užmezgti santykiams su Rusijos pavergtomis bei siekiančiomis 
įtvirtinti savo nepriklausomybę tautomis. Apie kontaktus su Baltijos šalių 
atstovais L. Wasilewskis informuodavo Pitsudskį. Lenkijos Maršalas 
atitinkamai siuntė į Paryžių konkrečias instrukcijas. Vienoje iš jų minėjo 
sugrįžimą prie federacijos koncepcijų ir ragino Wasilewskį toliau palaikyti 
kontaktus su latviais ir estais. Rašė: „jeigu jie prisijungtų prie kokios nors 
federacijos, neįsivaizduoju, kad lietuviai išgalėtų pasipriešinti tokiam 
dvigubam spaudimui“.*“? Tačiau Wasilewskiui nepasisekė pateisinti J. 
Pitsudskio lūkesčių. Tarpininkaujant advokatui B. Krzyžanowskiui, jis 
užmezgė kontaktus su kai kuriais lietuvių delegacijos nariais, tačiau tai 
jokių rezultatų nedavė. Berods, geriau klostėsi santykiai su estais. Juos 
Wasilewskis užmezgė 1919 m. kovo mėnesį. Informuodamas apie tai 
Pilsudskį, rašė, kad estams ir latviams esanti reikalinga politinė ir karinė 
išorės pagalba, tad jie pritaria bendro estų-latvių-lenkų fronto 
suformavimui. Čia turinti parodyti iniciatyvą Lenkija, atsistodama galimos 
tų valstybių lygos priešakyje. 1919 m. rugpjūčio 23d. raporte Wasilewskis 
pranešė J. Pilsudskiui apie estų prašymą pripažinti jų valstybę de facto ir 
taip pat norą užmegzti su Lenkija stabilius diplomatinius santykius. Reiškė 


38 Stoczewska B. O Leonie Wasilewskim. Cit. iš: Dokumenty przelomu. // Kultura Polski. - 
1918. XII. 15. Prieiga internete: http:/Awww.omp.org.pl/stoczewska2.html 
40 Wasilewski L. Jozef Pitsudski, jakim go znatem. - Warszawa. 1936. P. 174. 

taip pat įsitikinimą, kad estų prašymo patenkinimas būtų išmintingas 
postūmis iš Lenkijos pusės. 

B. Stoczewskos nuomone, Baltijos šalių klausimai L. Wasilewskiui 
ypač rūpėjo. Ji pateikia faktą, kad 1919 m. balandžio 23 d. raporte 
Wasilewskis rašė, jog norėtų užsiimti pasienio ir Baltijos šalių klausimais 
ir todėl turįs atsisakyti lenkų pasiuntinio Jugoslavijoje pareigų, kurias 
jam dėl gero serbų-chorvatų kalbos išmanymo norėjo patikėti I. Pade- 
rewskis. (Greičiausiai kalbos išmanymas galėjo būti ne vienintelė 
priežastis išsiųsti L. Wasilewskį į Jugoslaviją - I. Paderewskiui taip pat 
rūpėjo Lietuvos klausimas...) Tikėtina, kad L. Wasilewskis, palaikomas 
J. Pitsudskio, būtų siekęs tapti Lenkijos atstovu Baltijos šalyse. 1919 m. 
L. Wasilewskiui teko susidoroti su dar viena J. Pilsudskio užduotimi, 
kadangi „7979 m. liepos mėnesio viduryje jam sugrįžus į Varšuvą pasi- 
rodė, kad Latvijos ir Estijos delegacijos, klaidingai informuotos apie 
lenkų kariuomenės tariamai planuojamą Kauno užėmimą, atvyko į tą 
miestą derėtis su lenkais.“'*' L. Wasilewskiui teko skubiai vykti į Lietuvą 
išsiaiškinti šį reikalą. Be to, tai buvo proga pasidomėti britų bandymais 
suburti rytiniame Baltijos krante antibolševikinį bloką. L. Wasilewskis 
susitiko su britų karinės misijos atstovu Lietuvoje kpt. Brode. 
Kalbėdamasis su juo „stengėsi užsitikrinti anglų paramą, idant Lenkija 
būtų skirta Baltijos šalių bloko vadove.“ '*? Taip pat vedė derybas su 
lietuvių vyriausybe. Derybose buvo bandoma aptarti ir sienų klausimus. 
L. Wasilewskis užtikrino, kad Lenkija neturi jokių aneksionistinių 
užmačių Lietuvos atžvilgiu ir pasiūlė išspręsti lig tol buvusius tarpusavio 
nesutarimus plebiscito keliu. Būdą, reikia pastebėti, siūlė gan keistą: 
Lietuvos teritorijose, kiek užimtose lenkų, tiek ir lietuvių kariuomenės, 
turėtų įvykti atstovų į Lietuvos Seimą rinkimai. Jie esą turėtų išspręsti 


“! Stoczewska B. O Leonie Wasilewskim. Cit. iš: Dokumenty przelomu. // Kultura Polski. - 
1918. XII. 15. Prieiga internete: http//www.omp.org.pl/stoczewska2.html 
42 Ten pat. ; 

visus politinius, susijusius su kaimyniniais kraštais klausimus ir pan. Sų 
šiuo pasiūlymu lietuviai, be abejo, nesutiko. L. Wasilewskiui lietuvių 
vyriausybė priminė etnografines Lietuvos sienas - Kauno gubernija, 
Prūsų Lietuva, Suvalkijos gubernija, dalis Gardino gubernijos ir Vilniaus 
kraštas su jam priklausančiu Vilniumi. Taip pat nurodė, kad rinkimai 
gali vykti tik tuo atveju, jei lenkų kariuomenė pasitrauks iš Lietuvos 
teritorijos ir tose vietovėse bus suformuota lietuvių administracija. 
Šią L. Wasilewskio kelionę į Lietuvą minėjęs P. Klimas nurodo, kad 
1919 m. Lietuvos santykiai su Lenkija buvo ypač raizgūs. Pirmasis diplo- 
matinis konfliktas, jo teigimu, buvo 1919 m. sausio 2 d. M. Biržiškos, 
tuo metu vyriausybės įgaliotinio Vilniuje, pasiųsta protesto nota lenkų 
kariuomenės vadui gen. Wejtko dėl ginkluoto jaunimo užimtų Vilniaus 
miesto gatvių, darytų kratų, sukeltų riaušių ir t. t.'“3 1919 m. vasario 
12 d. Lietuvos vyriausybė Kaune gavo notą iš Lenkijos vyriausybės, 
kurioje Lenkija teigė pripažįstanti Lietuvos teisę pačiai tvarkyti savo 
likimą. Taip pat teigė, kad Lietuvos vyriausybės apibrėžtoje teritorijoje 
yra ir lenkų, ir baltarusių (gudų), kurie nesutinka dėtis prie Lietuvos ir 
todėl Lenkija negali pripažinti Lietuvos valstybės su tokiomis sienomis. 
Tačiau sutinka užmegzti draugiškus santykius dėl bendrų interesų. Vėliau 
sekė nepavykęs lietuvių delegacijos vizitas į Varšuvą. O jo metu - Len- 
kijos kariuomenės veržimasis į rytus, rusų pajėgų išstūmimas iš Lietuvos 
ir įžengimas į Vilniaus kraštą. Anot P. Klimo, veržimasis į Vilnių tuomet 
dar neatrodė atvira agresija: „Galima buvo manyti, kad tai strateginis 
manevras, kuriuo Pilsudskis norėjo užkirsti Rusijos kelią į vakarus.“ 1** 
Po to kilo dar didesnės diplomatinės ir karinės painiavos, lietuvių 
delegacija Varšuvoje iš lenkų Lietuvos nepriklausomybės pripažinimo 
nesulaukė, o tuo tarpu Lenkijos Steigiamasis Seimas priėmė.nutarimą 
vaduoti Vilniaus žemes nuo rusų ir jas prijungti prie Lenkijos Respubli- 


143 Klimas P. Iš mano atsiminimų. = V. 1990. P. 227-228. 
44 Ten pat. P. 235. 

kos. 1919 m. gegužės mėnesį į Kauną atvyko St. Staniszewskis, Przes- 
myckis, majoras M. Mickiewiczius, leit. Hurczykas ir kt. Čia vėl keitėsi 
reikalavimai pripažinti nepriklausomybę, reikalavimų ir Lietuvos teri- 
torijos su Vilniumi nepripažinimai, raštai bei instrukcijos... Galop 
1919 m. rugpjūčio mėnesį į Kauną atkeliavo ir L. Wasilewskis. Betgi... 
„Tokia pat bevaisė buvo ir rugpjūčio mėn. Wasilewskio misija Kaune, 
kurį lydėjo majoras Kasprzyckis. Kartojosi tos pačios tezės be kokių 
nuolaidų galimybės.“ “5 Po nenusisekusios misijos ir derybų su lietuvių 
vyriausybe Kaune L. Wasilewskis trumpam užsuko į Vilnių, po to grįžo 
į Varšuvą, kur vėl susitiko su J. Pitsudskiu. Tarp kitko, lietuvių atstovai 
taip pat pabandė susitikti su Pitsudskiu, deja, be rezultatų: „Bergždžios 
paliko taip pat pastangos sueiti kontaktan su Pilsudskiu, pas kurį vyko 
Voldemaras su Herbačiausku, o kitu atveju - Stašinskas“ .“* Yra žinoma, 
kad 1919 m. spalio 3 d. J. A. Herbačiauskas kartu su Mykolu Biržiška 
lankėsi pas J. Pilsudskį. Ten rašytojas raginęs Pitsudskį keisti Lenkijos 
politiką Lietuvos atžvilgiu, nes ligšiolinė esą tik stumianti lietuvius ieškoti 
sau naujų sąjungininkų. '*7 Vėliau J. A. Herbačiauskas buvo susitikęs 
su Lenkijos Užsienio reikalų ministerijos Lietuvos sekcijos vadovu 
M. Araszewskiu ( nei tiksli data, nei tikslus pokalbio turinys nežinomi). 
Tuo tarpu L. Wasilewskio susitikimai su J. Pitsudskiu nepraėjo be 
ženklo. Vėl atgimė „koncepcija įtvirtinti Lietuvoje prolenkišką vyriau- 
sybę, su kuria įmanoma būtų aptarti netgi federacijos klausimą.“ “8 
Šį kartą idėjos esmė buvo Lietuvoje sukelti politines permainas, 
išnaudojant vidinę situaciją — t. y., pačius lietuvius su vietiniais lenkais. 
Anot B. Stoczewskos, šis sumanymas buvo nepagrįstas — dėl to, kad 
lenkų politikai klaidingai įvertino situaciją Lietuvoje. Įsitikinimą, kad 


5 Ten pat. P. 236. 

46 Ten pat. P. 236. 

147 M. Biržiška. Dėl mūsų sostinės. P. 68. 

148 Klimas P. Iš mano atsiminimų. - V. 1990. P. 227-228. 

idėją bus lengva realizuoti, jie grindė pirmiausia lenkų politiniuose 
sluoksniuose paplitusia nuomone apie lietuvių veikėjus kaip apie žmo- 
nes, konfliktuojančius tarpusavyje ir besivadovaujančius asmenine 
nauda. 1919 m. lenkų politikai taip pat tikėjosi, kad tuometinė M. Sle- 
ževičiaus vyriausybė Lietuvoje neturės didelio tautos, liaudies palai- 
kymo, kad iš tikrųjų visuomenė esanti nusiteikusi prolenkiškai. Pagaliau 
lenkų pusėje vyravo tvirtas įsitikinimas, kad tokia maža valstybė, kaip 
Lietuva, nesugebės išsilaikyti savarankiškai. 

„„„„kažkoks šnibždesys buvo girdėti kampuose ir pakampėse apie 
naujus pavojus iš šlėktos ir bajorų, kurie uostęsi su Pilsudskiu“, - rašo 
P. Klimas apie nuotaikas Kaune 1919 m. vasarą. „Kaip vėliau paaiškėjo 
iš slaptų archyvų, rastų Niekrašo sode, dabartinėje Salomėjos Nėries 
gatvėje, Lenkijos karo vadovybė ir, žinoma, pati vyriausybė ruošė 
neokupuotoje Lietuvoje maištininkų dalinius, kurie Ispanijos vidaus 
kovų metu (1936) gavo būdingą „penktosios kolonos“ vardą. (...) Mūsų 
saugumo organai (Liudas Gira buvo jų viršininkas) tada iššifravo 435 
asmenis, kurie ruošė visos Lietuvos pajungimą Lenkijai, sudarę slaptas 
karines organizacijas, vadinamas POW (Polska Organizacja Wojskowa) 
ir OSN (Organizacja strzelcėw nadniemeriskich).“ “** Šią slaptą 
organizaciją globojo oficialus Lenkijos atstovas Kaune, karininkas 
Dunin-Wąsowiczius. Tarp POW nuovadų vadų žymiausias buvo poru- 
čikas Raimundas Kawalecas, turėjęs pseudonimą - Adam Južwik. Visos 
POW nuovados ir kt. padaliniai priklausė nuo paties Pitsudskio. POW 
perversmo tikslas buvo išprovokuoti lenkų kariuomenės įsiveržimą. P. 

Klimas mini POW bylos archyve rastą raštą iš Varšuvos, iš esmės 
atskleidžiantį požiūrį į Lietuvą““?. Jame informuojama, kad Lietuvoje 


“43 Ten pat. P. 238. 

60 |. Mitkiewicziaus teigimu, prieš vykdamas į Lietuvą atlikti diplomatinės misijos 1938 m. , jis 
susipažino su V. Zubovo pasakojimu apie Lietuvą, kurį sakosi radęs Lenkijos Kariniame archyve 
Varšuvoje. Plačiau žr. : Mitkiewicz L. Kauno atsiminimai. 1938 — 1939. — V. 1998. 

yra 2 ir 2/3 mln. gyventojų, iš jų tik 72 proc. esą lietuviai. Aukštasis 
mokslas ir inteligentija esantys taip pat lenkų kultūros. Ekonominiai 
resursai menki. Motyvuojama, kad Lietuva dėl to negali būti nepri- 
klausoma ir jai reikalinga globa ir apsauga, tad Lenkija yra suinteresuota, 
kad Lietuva neatitektų Rusijai arba Vokietijai. Taip pat POW rašte 
teigiama, kad „Lenkija viena tėra kvalifikuota prijungti Lietuvą ir ta 
unija apdrausti taiką...“**' Turint omenyje, jog Kauno POW skyrius 
informavo vadovybę Lenkijoje, kad perversmo atveju Kaune būsiąs 
palaikymas ir t. t., peršasi mintis: galbūt vietinių POW atstovų siekis 
buvo bet kokia kaina, netgi dezinformuojant savo vadovybę, išprovo- 
kuoti lenkų kariuomenės įsiveržimą į Pirmąją Lietuvos Respubliką? B. 
Stoczewska teigia, kad „Kauno perversme“ organizatoriaus rolę J. Pit- 
sudskis patikėjo ne kam kitam, o būtent L. Wasilewskiui. Šitaip, nepa- 
vykus diplomatiniams žygiams, Wasilewskis įsivėlė į slaptą karinę avan- 
tiūrą. Ji taip pat pabrėžia, kad Wasilewskis laikėsi požiūrio, jog lietuvių 
vyriausybė yra provokiška. Tokią poziciją bent keletą kartų viešai, savo 
straipsniuose ir analitinėse knygose, išreiškė ir J. A. Herbačiauskas. 
Vėliau, 1925 m., L. Wasilewskis prikišo lietuvių vyriausybei, kad visą 
savo energiją atidavusi „atgauti lenkiškam Vilniui“, taip pat, kad, kai 
vokiečių okupantų apleistose žemėse kūrėsi sovietiniai rajkomai, Lie- 
tuvos Valstybės Taryba ieškojo paramos ir pagalbos Berlyne. 

Kodėl L. Wasilewskis buvo įsitikinęs perversmo idėjos sėkme, nėra 
aišku. Pagaliau šiuo atveju tai turbūt ir nėra svarbiausia. Galbūt tikrai 
buvo iš dalies dezinformuotas? Greičiausiai pasitikėjo vietine POW 
struktūra. B. Stoczewskos manymu, L. Wasilewskis turėjo būti pakan- 
kamai įsitikinęs sėkme, kadangi asmeniškai paruošė prolenkiškos vyriau- 
sybės deklaracijos tekstą ir narių sąrašą. Perversmas buvo suplanuotas 
naktį iš 1919 m. rugpjūčio 31 d. į rugsėjo 1 d. Kaip žinoma, jis nepa- 


5! Klimas P. Iš mano atsiminimų. — V. 1990. P. 239. 

sisekė. Smulkiau apie tai pasakoja P. Klimas: „Penktosios lenkų kolonos 
uždavinys Lietuvoje buvo skundų, nepasitenkinimų, šmeižtų, melų ir 
derklų dumblu apniaukti tikrovę, kad sąmyšis ir išprovokuota netvarka 
pateisintų „taikos intervenciją“, kaip tauriąją Lenkijos kariuomenės 
misiją. Todėl svarbiausias POW žingsnis ta kryptimi buvo tariamasis 
liaudies sukilimas ir perversmas. Ir tie pora šimtų suokalbininkų jį ruošė 
rugpjūčio pabaigoje, turėdami pasidaliję visą neokupuotą Lietuvą į 13 
„obwodų“ (apskričių) su komendantais ir plackomendantais, su 
politinėmis, ryšio ir žvalgybos sekcijomis.“ POW nariai savo raportuose 
skundėsi vadovybei tam tikromis problemomis — kad dvarininkai prie 
perversmo prisidedą tik už pinigus, o to meto kariuomenėje „saviems“ 
karininkams tekę mokėti algą. Tačiau sukilimo pasisekimu, teigia P, 
Klimas, „peowiakai“ dėjosi įsitikinę, informavo Varšuvą apie lietuvius 
Pitsudskio šalininkus, apie daugelį lietuvių „simpatikų“, apie susitarimą 
dėl plebiscito ir dėl naujo „santaikos“ kabineto.“ '*2 Taip pat pranešė 
turį tokį tarpininką, kaip Valstybės Tarybos narys S. Narutavičius, 
Lietuvos ir Lenkijos federacijos šalininkas. Jau buvo sudaryti sąrašai 
lietuvių, kurie turėjo būti suimti, nustatyti sprendžiamieji, pagrindiniai 
punktai Kauno miesto žemėlapyje. Buvo numatyta nutraukti telefono 
ir telegrafo linijas, provincijoje susprogdinti Lyduvėnų tiltą ir bent keletui 
valandų užimti Kauno-Musninkų ruožą, kol ateis Lenkijos armija. Ta- 
čiau, likus vos dienai iki numatytos perversmo datos, lietuvių Žval- 
gyba, vadovaujama L. Giros, areštavo apie 300 įtariamųjų lenkų. Tarp 
jų — apie 20 karininkų. Taip planuotas Kaune POW perversmas „nuėjo 
vėjais“: „Žvalgyba, ne be romantiškų intarpų, susekė visus siūlus ir 
pačiupo ne tik maištininkus, bet ir visus jų archyvus ir šifrus. Mėginęs 
pabėgti visos tos pralaimėtos akcijos vairuotojas Dunin-Wąsowiczius 
teišsigelbėjo savo diplomatiniu imunitetu“ 33 Kauno POW komendantas 


'52 Ten pat. P, 242. 
153 Ten pat. P. 242. 

Kawalecas ir Kauno POW žvalgybos šefas Niekrašas bandė suruošti 
antrąjį maištą, kol taip pat buvo areštuoti rugsėjo pabaigoje. Jie bandė 
įtikinti Santarvės misijas, kad lietuvių saugumo tarnyba įtariamus lenkus 
areštavo tik dėl savo šovinizmo, o telefono ir telegrafo linijos buvo 
nutrauktos tyčia, suimtiesiems apkaltinti. Tačiau, kadangi į lietuvių 
rankas pateko ir POW dokumentai, įkalčių greičiausiai nestigo. Teismas 
pasibaigė „tik po metų (1920. XII. 11-24). Šeši didieji sąmokslininkai 
buvo nuteisti kalėti ligi gyvos galvos. Kiti nuo 15 ligi vienerių metų 
sunkiųjų darbų (iš viso 48, kaip juos tada vadino, „iskarijotai“). Kokia 
klaiki buvo ta „brolystės“ pamoka!“ 5* 

Paskutinis slaptos lenkų karinės organizacijos bandymas, Klimo 
nuomone, buvo 1920 m. vasario 21-23 d. įvykęs Panemunės įgulos 
maištas. Jo teigimu, versija, kad tai buvusi Lietuvos-Baltarusijos komu- 
nistų partijos akcija, yra neteisinga. Pastariesiems toks sukilimas būtų 
buvęs beviltiškas ir beprasmis jau vien dėl to, kad bet kokiam palaikymui 
ar rusų kariuomenei kelias buvo uždarytas, tuo tarpu lenkų kariuomenė 
buvo čia pat prie demarkacijos linijos. Anot B. Stoczewskos, šis POW 
planuotas perversmas labai pakenkė lietuvių - lenkų santykiams, o pir- 
miausia - pačiam L. Wasilewskiui, „kuris visai operacijai skyrė nemažai 
energijos ir žymias sumas iš neišsiskiriančio pertekliumi valstybės 
iždo“ (155 

Šitaip baigėsi trečiasis L. Wasilewskio politinių akcijų „Lietuvos 
klausimu“ etapas. Po 1919 m. rugpjūčio įvykių jis nusprendė apsistoti 
Vilniuje. Tolesnių bandymų įtvirtinti antivyriausybinę „opoziciją“ Lie- 
tuvoje neatsisakė. Tačiau „sutinkamai su Pilsudskio direktyvomis, pa- 
keitė savo veiklos principus“ *** Dabar jis jau nebandė užmegzti oficialių 


4 Klimas P. Iš mano atsiminimų. - V. 1990. P. 243. 

!55 Stoczewska B. O Leonie Wasilewskim. Prieiga internete: http://www.omp.org.pl/ 
stoczewska2.html 

“6 Ten pat. 

kontaktų su lietuvių vyriausybe ar vėl iš naujo kurti slaptą tinklą Lietu- 
voje. Ėmėsi veiklos, kuriai buvo.bene gabiausias - plačios propagandos 
dviejomis kryptimis. Pirmoji - bandymai diskredituoti Valstybės Tarybą 
ir Vyriausybę lietuvių visuomenės akyse. Antroji — įrodinėti lietuvių 
kraštutines antilenkiškas nuotaikas. L. Wasilewskio tribūna tapo Vilniuje 
leidžiamas leidinys „Nasz Kraj“. Jis neoficialiai tapo „Nasz Kraj“ vyriau- 
siuoju redaktoriumi. Nors pats iš tiesų straipsnių neskelbė, dauguma 
straipsnių, pasirodžiusių šiame leidinyje 1919 m. rudenį, buvo sukurti 
ir aprobuoti jo iniciatyva. Tuose tekstuose neretai buvo griebiamasi 
ypač aštrių apibūdinimų ir kaltinimų Lietuvos Valstybės Tarybai. 

Sykiu jam kilo dar viena idėja - surasti „tikrą“ lietuvį, galėsiantį 
viešai pasisakyti kaip unijos šalininką. Tuo tikslu ir buvo pasitelktas J. 
A. Herbačiauskas. Pastarasis prieš numatytą kelionę į Lietuvą 1919 m. 
vasario mėn. 14 d. laiške I. Paderewskiui rašė priklausąs tai lietuvių 
grupei, kuri pritaria Lietuvos ir Lenkijos susivienijimui, tačiau angliško 
unionizmo prasme: „Istorinė lenkų misija Lietuvoje, mano supratimu, 
yra ne lietuvių ir baltarusių valdymas, o pagalba toms tautoms (...) 
Lenkas - mokytojas, o ne lenkas — valdovas.“ “7 Save Herbačiauskas 
tuo momentu laikė žmogumi, galinčiu tapti ryšininku tarp abiejų tautų 
ir tokiu būdu padėti ir Lenkijai, ir Lietuvai, kuri, anot rašytoją Lenkijoje 
pasiekdavusios informacijos iš atitinkamų politinių sluoksnių, pasukusi 
didelio pavojaus, klaidingu keliu... Negana to, joje šovinistiškai ujami 
čia gyveną lenkai. Tačiau jis taip pat pabrėžė laikąs keistomis aneksio- 
nistines lenkų diplomatijos sferų pretenzijas lietuvių ir baltarusių žemių 
atžvilgiu. 158 

M. Biržiška taip komentuoja vizitą: „Federalistiniai Pilsudskio ir jo 
šalininkų sumanymai Lietuvos atžvilgiu atsikirto į kietą lietuvių tautos 


57 Herbačiauskas J. A. O Wilno i nie tylko o Wilno. — Wilno. 1922. P. 6. 
158 Ten pat. P. 7. 

poziciją (...)- siekimą nepriklausomybės be federalistinių ar unionistinių 
varžtų. (...) Čia ir pasisiūlė Herbačiauskas Varšuvos vyriausybei (jos 
užsienių reikalų ministerijai) tinkamai lietuvius paveikti.“ Esą lenkai, 
nežinodami tikrojo J. A. Herbačiausko svorio lietuvių visuomenėje, 
„abejodami tačiau leido 1919 m. vykti į Vilnių ir Nepriklausomą Lietuvą 
„bandyti“. Vilniuje, laikraštyje „Gtos Litwy“ J. A. Herbačiauskas parašė 
kelis „lietuvius ir lenkus pamokančius straipsnius“, vėliau išleistus atskira 
knygele „O Wilno i nie tylko o Wilno“. Mykolo Biržiškos teigimu, 
„Varšuvos nustatytas, Kaune jis puolė „vokišką“ Lietuvos vyriausybės 
politiką, bet ministerio pirmininko Sleževičiaus paaiškintas susiprato 
lenkų esąs prigautas ir užsigavęs, nieko nepešęs, grįžo Krokuvon.“ 159 

Savo pokalbį su Ministru pirmininku Mykolu Sleževičiumi ir viso 
vizito Lietuvon istoriją pats J. A. Herbačiauskas aprašė knygoje „Litwa 
a Polska. Rozwažania na czasie“. Krokuvoje prieš kelionę aplinkiniai 
(Herbačiauskas jų konkrečiai neįvardija) esą jį gąsdino ir atkalbinėjo 
vykti. Galima suabejoti Mykolo Biržiškos teiginiu, kad pats J. A. Herba- 
čiauskas siekė viso labo manipuliuoti Lietuvos visuomenės nuotaikomis, 
politinėmis aplinkybėmis ar skatinti panašius nešvarius dalykus. Tikėtina, 
kad jisai suvokė, kuo rizikuoja, važiuodamas į Lietuvą tokiu metu ir iš 
tiesų puoselėjo iliuziją tapti valstybių vienijimosi šaukliu. 

„Patikimi“ informatoriai iš lenkų pusės Varšuvoje ir Vilniuje 
pripasakojo man daug „autentiškų“ daiktų apie tai, kas dedasi „Kauno 
Lietuvoje“, dažnai ir pačiam Kaune. (...) ... taip ryškiai vaizdavo man 
„gąsdinančias Kauno gyvenimo scenas“, kad ėmė neraminti mane 
mintis, ar atsitiktinai ne pakvaišėliai mano tėvynei vadovauja.“ 169 
prisimena pats J. A. Herbačiauskas. O dėl savo statuso ar visuomenės 
opinijos įgyti kokias nors nerealias vizijas neleido aplinka: „Ponas į 


159 Biržiška M. Lietuvių tautos kelias į naująjį gyvenimą. T. 2. Justinas ir Albinas. - Los Angeles. 
1953. P. 201. 
160 Herbaczewski J. A. Litwa a Polska. Rozwažania na czasie. — Wilno. 1921. P. 17 - 21. 

Kauną ruošiatės? Nevažiuokite, ponas, nes ir Tamstą ten užmuš... Ponas 
turite pas juos negerą markę... Laiko Tamstą išdaviku...“ 19 

Tačiau užsispyręs „litvinas“ nuvyko Nepriklausomon Lietuvon ir, 
kaip pats sakosi, sužinojo, kad dauguma gandų ir kalbų tėra sufabrikuoti 
„kresovcų“, t. y., pasienio gyventojų, kad paveiktų 400 000 lietuvių 
Vilniaus krašte ir palenktų juos lenkų krašto pusėn. VI. Sirutavičius teigia, 
kad nėra tiksliai žinoma, kada J. A. Herbačiauskas atvyko į lenkų užimtą 
Vilnių — ar iki 1919 metų rugpjūčio pabaigos, t. y. iki POW akcijos 
Kaune, ar jau po jos.'*2 J. A. Herbačiauskas, pasakodamas apie savo 
viešnagę, mini, kad jos metu „Kaune atskleista slapta lenkų organizacija, 
pavaldi P. O. W. ir sudaryta iš besąlygiškai Lenkijai atsidavusių asmenų, 
dėjusi pastangas nuversti lietuvių vyriausybę ir įvesti diktatūrą. Dėl tos 
priežasties vyko asmenų areštai. Lenkų spauda (...) kaltino lietuvių vy- 
riausybę „nežabotu lenkiškumo naikinimu be jokios kaltės iš lenkų 
pusės“ 163 

1919 m. rugsėjo 23 d. jis kartu su M. Biržiška iš Vilniaus atvyko į 
Kauną. Po poros dienų Kauno teatre kartu su A. Janulaičiu ir M. Biržiška 
skaitė pranešimus, skirtus Lietuvos ir Lenkijos tarpusavio santykių prob- 
lemoms. Betgi Kauno publika J. A. Herbačiausko mėginimą pateisinti 
uniją paprasčiausiai nušvilpė - tad tikroji situacija ir nuotaikos lietuvių 
visuomenėje pasirodė esančios visiškai kitokios, nei rašytojui teigė 
politiniai Pilsudskio šalininkai... 

Susitikęs su lietuvių politikais M. Sleževičiumi ir A. Smetona, J. A. 
Herbačiauskas savo požiūrį į lietuvių ir lenkų tarpusavio situaciją gan 
smarkiai pakeitė. Apie šiuos susitikimus J. A. Herbačiauskas, jau grįžęs 
į Lenkiją, atsiliepė gana palankiai. Vykusius pokalbius detaliau aprašė 
minėtoje knygoje: „Man atvykus į Kauną - jau vėlų vakarą - savo 
161 Ten pat. 

*2 Sirutavičius V. Apie „blogą lietuvį“ Juozapą Albiną Herbačiauską. // Lietuvių Atgimimo istorijos 


studijos. T. 8. - 1996. P. 285. 
*3 Herbaczewski J. A. Litwa a Polska. Rozwažania na czasie. — Wilno. 1921. P. 17. 

prezidiumo kabinete mane priėmė pats gerbiamasis ministeris pirmi- 
ninkas D-r. Sleževičius. Nuoširdžiai pasveikino ir detaliai pasiteiravo 
apie mano vizito tikslą. „Ar jau nebėra jokios vilties, kad tarp lietuvių ir 
lenkų vyriausybių galėtų užsimegzti kokie nors draugiškesni santykiai? 
Iš esmės dėl to atvažiavau, kad čia, vietoje, ištirčiau tikrąją padėtį“, — 
užvedžiau pokalbį politine tema. - „Mano vaidmuo - kaip tarpininko 
- gali šiek tiek jums praversti, kaip lemta...“ - „Niekur nedemonstra- 
vome, - atsakė ministeris pirmininkas, — ir nedemonstruojame piktų 
kėslų Lenkijos atžvilgiu. Melagis tas, kas poną kitaip informavo. Norime 
susitarimo su Lenkija, tačiau ne savo garbės, ne mūsų tautos išdidumo 
kaina... Mes absoliučiai negalime atsisakyti penkių Vilniaus gubernijos 
apskričių, organiškai surištų su Kauno teritorija. Ir kuo remiantis galima 
pasiekti susitarimą su Lenkija? Mums patiems - išsižadėjimas, auka, 
žala, o lenkams - pelnas, turtėjimas mūsų sąskaita. Tokiu atveju susita- 
rimas neįmanomas.“ 16* 

Nepaisant J. A. Herbačiausko pastangų užmegzti dialogą, kito po- 
kalbio metu ministras pirmininkas M. Sleževičius pareiškia kategoriškai: 
„Buvusiose Lietuvos Didžiosios Kunigaikštystės žemėse gali atgyti tik 
dvi valstybės — lietuvių ir baltarusių. Lenkiškasis pleištas (Vilniaus ir 
Gardino gubernijos) yra nereikalingas, nes niekaip valstybiškai neįro- 
dytas, išskyrus „falšyvą“ gyventojų lenkų statistiką.“ '*5 Anot jo, kiek- 
vieno, kas besėdės prezidento ar ministro pirmininko kėdėje, lenkai 
neapkęs lygiai taip pat, kaip jo - „labiausiai užkietėjusio Lenkijos prie- 
šo“ '66- ir dėl tos pačios priežasties, t. y., atsisakymo išsižadėti Vilniaus... 
O įrodymai, kad Lietuvoje nekalti lenkai nepersekiojami, yra netgi labai 
aiškūs. 

Apie lenkų Lietuvoje poziciją J. A. Herbačiauskas su akivaizdžiu 


164 J. A. Herbaczewski. Litwa a Polska. Rozwažania na czasie. - Wilno. 1921. P. 15. 
165 Ten pat. P. 15 
166 Ten pat. P. 17. 

sarkazmu rašo: „Kauno Lietuvoje lenkai yra unijos su Lenkija šalinin- 
inkai, tačiau ypatingos reikšmės. Tai reiškia: nenori Lietuvos kaip sava- 
rankiškos valstybės, nori Lenkijos su Vilniumi, Kaunu, Marijampole, 
Palanga, Klaipėda... Litvinams - „chlopams“ priklauso tiktai kultūrinė 
autonomija (savaime aišku, ribose, apibrėžtose lenkų). Krašto valdy- 
mas privalo būti lenkų rankose, nes lietuvių inteligentija neturi jokios 
vertės — nei moralinės, nei intelektualinės. (...) Kultūringiausias ele- 
mentas yra lenkai, taigi jiems krašte priklauso viršesnė padėtis...“ 167 
Tuo tarpu Lietuvos veikėjus jis vertina kaip labai daug gero padariusius 
savo kraštui itin sunkiomis sąlygomis. 

Bene geriausiai 1919 m. J. A. Herbačiauskas apibūdino tuometinį 
Lietuvos prezidentą Antaną Smetoną ir būtent pastarajam tenka aiškios 
rašytojo simpatijos. Anot jo, prezidentas esąs „vienas iš daugiausiai 
vilčių teikiančių lietuvių inteligentų, kurio gyslomis tekąs tikrasis 
„geniusz chlopa litewskiego'*““, - žmogus protingas, įžvalgus ir taktiš- 
kas.“ '*6? Tuose A. Smetonos žodžiuose, kuriuos cituoja savo atsimi- 
nimuose J. A. Herbačiauskas, lengva nuspėti paties rašytojo sielvarto 
atgarsius: „Siūliau jiems, - skundėsi man prezidentas, atsakingus postus 
vyriausybėje - nepriėmė, atmetė su gestu paslėptos piktos paniekos 
mano „chlopiškam“ asmeniui. Stengiausi ir stengiuosi užglaistyti tauti- 
nius nesutarimus krašte, tačiau visada tuščiai. Neapkenčia mūsų, „chlo- 
pų“, ir tiek... Jeigu mano vietoje sėdėtų kunigaikštis Radvila, pilna būtų 
šita salė pačių tiktai lenkų... Kunigaikštis Radvila — tai ne kažkoks 
Smetona, kurio prosenelį galbūt koks nors Radvilų prosenis rykštėmis 
plakė... O vis dėlto, - baigė su šypsena, - blogai daro, kad taip su 
mumis elgiasi. Miestas, turintis būti ryšiu tarp Lietuvos ir Lenkijos, tapo 
tuo, kuris kasa bedugnę tarp abiejų tautų, idant abeji į tą bedugnę 


167 Ten pat. P. 18. 
168 „lietuvių valstiečio genijus“, lenk. 
169 Ten pat. P. 19, 

įgriūtų... Liūdną puslapį turėsime naujojoje Lietuvos istorijoje, labai 
liūdną...“ 9 

1919 m. įvykių užkulisiai atrodo dar įdomiau M. Rėmerio dieno- 
raščiuose pateiktų faktų bei požiūrių šviesoje. Tuo momentu, 1919 m., 
jie abu su Herbačiausku, kaip pažymi V. Berenis, bandė suartinti Lie- 
tuvos ir Lenkijos valdžių pozicijas ir sumažinti tarpusavio priešiškumą. 
M. Romeris cituoja Herbačiausko laišką — matyt, reakciją į anksčiau 
minėtą L. Wasilewskio mėginimą rašytoju, kaipo „tikru lietuviu“, pasi- 
naudoti: „... ponas Wasilewskis viską man sugadino, visa politika šio 
„valstybės žmogaus“ (o, ironija!) pasireiškia tuo, kaip sukelti Kaune 
lenkų revoliuciją (sic!) pretekstu, kad „lietuviai žudo lenkus“, okupuoti 
visą Lietuvą kaip Rytinę Galiciją. Jis nepripažįsta Lietuvos valstybingumo 
net federacijoje su Lenkija. Jis turi „autonomijos“ sprendimą ir taip 
kelia klausimą: Kauno valdžia atsisako Vilniaus krašto ir sutinka būti 
Lenkijos draugu... nenuostabu, kad gėdingai pralaimėjo...“ V' Anot 
V. Berenio, M. Rėmerį pribloškė tai, kaip Herbačiauskas laiške apibū- 
dino Lenkijos valstybės vadovą J. Pitsudskį: „Nenoriu išsklaidyti Jūsų 
iliuzijų dėl Pilsudskio asmens. Pats netrukus įsitikinsite, kas jis yra. Ne 
jo aplinkos žmonės, bet jis pats savo „idealizmą“ Lietuvos atžvilgiu 
nužemino. Jis nekenčia etnografinės Lietuvos, nes jos nesupranta, 
nejaučia!. . Belvederyje pažinau tikrą Lietuvos priešą! Pasakiau jam 
drebančiu, bet stipriu balsu: „Jei, Ponas Vade, neužimsi Kauno, suklupsi 
ties Lietuva ir nukrisi! Buvo didelis sumišimas. Galvojau, kad išprašys 
mane už durų...“17?| 

Nutraukęs vizitą, rašytojas grįžo į Krokuvą. Savo pakitusią poziciją 
jis emocingai išdėstė straipsnyje „Požegnanie“[„Atsisveikinimas“]: 


170 |. A. Herbaczewski. Litwa a Polska. Rozwažania na czasie. - Wilno. 1921. P. 19. 

7! Rėomer M. Dziennik. T. XXV I. 7 XI 1919. Cit. iš: Berenis V. M. Romeris apie Juozapą Albiną 
Herbačiauską. // Kultūros barai. 2007. Nr. 7. P. 88. 

72 Ten pat. 

„Tikėjausi, kad mano gera valia bus tas idealus ryšininkas tarp Lenkijos 
ir Lietuvos (...) - neišeis! Abi pusės blogai mano intenciją suprato. (...) 
Iš mano asmens norėjo tik taraną padaryti-sugriauti arba lenkišką, arbą 
lietuvišką mūrą! Dovanokite, ponai intrigantai, bet aš - žmogus, nuo 
ankstyvos jaunystės pasišventęs vertam, naudingam darbui, riteriškai 
tarnystei (...) turiu tokius šarvus, kokius jūs, ponai žemų instinktų 
kurstytojai, niekinate šiandien kaip „romantizmą“. Baigia jisai pažadu 
grįžti Vilniun tik tada, kai čia „karališka Adomo Mickiewicziaus Dvasia 
karaliaus - Dvasia amžinojo Demokrato, Tadeuszo Kosciuszkos!“'73, 
Tarp kitko, šį pažadą rašytojas išlaikė ir okupuotame Vilniaus krašte 
nesilankė. Gyveno Lietuvoje — tiktai Kaune. 

Laikui bėgant tokie Herbačiauko nusiteikimai tik stiprėjo; taip pat 
didėjo dėmesys lietuvių krašto įvykiams. Vizitas Lietuvon pradėjo lūžio 
periodą, kurio liudijimų galima aptikti laiškuose. Antai 1920 m. spalio 
27 d. laiške profesoriui M. Zdziechowskiui jis rašo: „Reikėjo laukti iki 
1920 m., kad Ponas Dievas ironiškai visiems parodytų, kokia iš tiesų 
yra „Lenkijos istorinė dvasia“, kad visi, netgi Lenkijos draugai, turėtų 
pažinti visą šlykštumą melo, susikaupusio per eilę „šventos nelaisvės“ 
metų. O dievoti „Kristaus Lenkijos“ apologetai (...) bailiai tyli ir toleruoja 
tą niekšystę, tikėdamiesi, kad išsiteisins 1921 metais veidmainiška fraze: 
„tai darė valdžia, o ne mes!. . (...) P. S. Nesu aš lietuvių šovinistas, nes 
apskritai mano devizas yra: „pirmiausiai žmogus, po to tauta!“'?* 

1920 m. lapkričio 1 d. Herbačiauskas, bene įsižeidęs dėl trumpo ir 
neutralaus profesoriaus atsakymo (atsakė nesuprantąs), rašo antrąjį, kate- 
goriškesnį laišką. (Mano manymu, tokį atsakymą į Herbačiausko laišką 
opiais politiniais klausimais M. Zdziechowskis galėjo parašyti ir dėl 
cenzūros.) Jame piktinasi lenkų politikais, valdančiųjų pozicija ir pan. 


173 J. A. Herbaczewski. Litwa a Polska. Rozwažania na czasie. - Wilno. 1921. P. 30-31. Iš: 
„Gtos Litwinėw“. 1919m. Nr. 105. 
“74 Ten pat. P. 32-33. 

„Ir ko Ponas Profesorius nesupranta? Ar to viso šlykštumo melo, apie 
„Kauno“ Lietuvą sufabrikuoto Varšuvoje? (...) Baisu pagalvoti, kur Jus 
lenkus] nuves jūsų pasipūtimas, jūsų aklas militarizmas - jūsų panpo- 
lonizmas!(...) aš, gindamas Lietuvą, atiduosiu viską, ką iškovosiu pasi- 
aukojančiu darbu!“'75 

1921 m. lapkričio 21 d. Filosofijos fakulteto dekanui buvo atsiųstas 
raštas iš Jogailaičių universiteto tuometinio rektoriaus. Rašte nurodoma, 
kad į universitetą buvo atsiųstas skundas iš laikraščio „Codzienny Kurjer“ 
redakcijos dėl J. A. Herbačiausko elgesio „Michaliko“ kavinėje („Žalia- 
jame balionėlyje“). Herbačiauską kaltino tuo, kad „šeštadienio naktį 
Michaliko kavinėje, susitikęs žurnalistus iš Gdansko ir galvodamas, 
kad jie yra vokiečiai - pažemino Lenkiją ir lenkus prieš svečius iš Gdans- 
ko ir patarė jiems sąjungą su Lietuva prieš Lenkiją. Du lenkų žurnalistai 
iš Gdansko, kurie ten buvo, prieš išvykdami surašė skundą dėl Herba- 
čiausko „Kurjer Codzienny“ redakcijai ir prašė apie tai pranešti Uni- 
versitetui, redakcija tai ir padarė.“ V* Nereikia daug pastangų įsivaiz- 
duoti, ką įtemptoje atmosferoje, ypač didėjant endekų partijos'?? įtakai 
Lenkijoje, Herbačiauskui galėjo reikšti toks poelgis viešoje vietoje. 
Dokumente taip pat nurodoma, kad pasirašiusysis „prideda „Gros 
Narodu“ numerį"8, pristatytą p. dr. Dudės, miesto aktų archyvaro, ku- 
riame perspausdintas Herbačiausko straipsnis apie Lenkiją, paskelbtas 
užsienyje.“ "* Anot rektoriaus, kadangi Herbačiauskas yra universiteto 
lektorius, „leidžiu sau atkreipti Filosofijos fakulteto, kuriame jis dirba, 
dėmesį į aukščiau išdėstytus faktus ir laukiu padėties išsiaiškinimo 
Fakultete.“ 180 


175 Ten pat. P. 33—34. 

*76 Dok. Nr. : L. 3996. Archiwum UJ. 

77 Endekai - sutrumpintas Lenkų tautos demokratų partijos (Polska partia narodowo demokra- 
tyczna) pavadinimas. 

'8 Numeris nenurodytas, tikėtina, kad tai „Gtos Narodu“, 1912 m. Nr. 6. 

V Ten pat. 

180 Ten pat. 

Ilgainiui Herbačiauskas vis ryžtingiau dėsto savo nuomonę ir pa- 
smerkimus lenkų bei lietuvių spaudoje. Neretai susilaukia griežtų at- 
kirčių. Taip, pvz., 1921m. spalio 9 d. „Glos narodu“ išspausdintame 
straipsnyje „Iskierki. Zlošliwe brednie p. Herbaczewskiego“ (P. 2) 
neprisistatęs autorius rašo, kad „Nowiny Wileūskie“[„Vilniaus žinio- 
se“] Herbačiauskas paskelbė straipsnį, kuris esąs „begėdiškiausias pask- 
vilis Lenkijos ir lenkų adresu“ . Turimas omenyje greičiausia J. A. Herba- 
čiausko straipsnis „Politika bez perspektywy“. Anonimas cituoja „begė- 
diškiausias“ Herbačiausko straipsnio ištraukas, pvz. : „Okupuoti, kolo- 
nizuoti, sulenkinti Lietuvą ir Ukrainą - ir basta! Paprasčiausia argumento 
tiesa — spardyti, mušti, niekinti, nekęsti, juodinti lietuvį ir rusą ir norėti 
iš jų „Jogailos meilės!“(...) Verta paklausti šiandienos Lenkijos statytojus, 
ar Lenkijai tik vienintelei (...) laisva daryti tai, ką jau uždrausta daryti 
Vilhelmų Vokietijai ir Michailo Rusijai?!“ ir kt. 

Baigiamas straipsnis „Iskierki...“ gan griežtu siūlymu Herbačiauskui 
tuomet ir nešdintis į Kauno Lietuvą, nes „lenkų kantrybė turi turėti 
ribas...“ Tų pačių metų pabaigoje J. A. Herbačiausko elgesiui tirti for- 
muojama drausmės komisija ir t. t. Taigi viešas savų pakitusių požiūrių 
dėstymas geruoju nesibaigė. Tuo tarpu iš antrosios pusės J. A. Herba- 
čiauskas ligi pat gyvenimo galo susilaukdavo aštrios kritikos už 1919 m. 
bandymą kištis politikon, dargi taip nesėkmingai ir kenksmingai tuo- 
metinei jaunai Lietuvos valstybei, ir savo prounijinius pasisakymus. 

O po garsiojo vizito emocingas rašytojas ugningai stojo lietuvių 
pusėn, pasirodė jau kitokio tono jo straipsniai ir knygos... Tokio jo 
pokyčio finalu tapo jau minėtas sugrįžimas į Lietuvą 1923 m., o liudy- 
tojais — net trejetas šiuo Herbačiausko gyvenimo laikotarpiu parašytų 
knygų, skirtų vadinamajam „lietuvių-lenkų klausimui.“ 

Sūkuriuose 


VILNIUS — LIETUVIŲ IR LENKŲ SANTYKIŲ ŽIDINYS 


Vilnius, Wilno. Šio miesto pavadinimas XX a. pradžios lietuvių bei 
lenkų kultūroje, literatūroje figūravo kaip keleto tautų - lietuvių, lenkų, 
baltarusių, žydų — kultūros centro ir nesantaikos simbolis. Vadinamasis 
„Vilniaus klausimas“ kėlė galvos skausmus politikams ir audrino tauti- 
nes ambicijas. Lenkų kultūrai senasis Vilniaus universitetas davė iški- 
liausius romantizmo epochos kūrėjus: A. Mickiewiczių, J. Stowackį... 
Pripažinti, jog tai suteikęs miestas buvo kitos šalies teritorija ir nuosa- 
vybė, nebuvo lengvas žingsnis. O klausimai, kieno kūrėju laikytinas 
Mickiewiczius, ir kaip apibrėžti Vilniaus vietą Respublikos kultūroje, 
atsižvelgiant į vėlesnį jos skilimą į dvi savarankiškas valstybes, tebe- 
jaudina lenkų ir lietuvių kultūrinę visuomenę iki mūsų dienų. Lietu- 
viams Vilnius - senoji kunigaikščio Gedimino sostinė, Lietuvos valsty- 
bės aukso amžiaus centras. Savo ruožtu aiškias kultūrines, ir ne tik 
tokias, pretenzijas į Vilnių XX a. pradžioje reiškė baltarusiai ir rusai. 
Vienas iš giliausiai tyrinėjusių šiuos klausimus, M. Romeris, 1906 m. 
rašė: Vilnius —tai „senosios Lietuvos sostinė ir iki dabar centrinis lietuvių- 
baltarusių provincijos miestas. Kaip toks, kaip kultūros ir inteligencijos 
centras, papildomai dar apsuptas istorinės tradicijos aureole, šiandien 
Vilnius jau yra nesantaikos obuolys, dėl kurio kovoja kelios tautybės. 
Vilniaus valdymas reiškia krašto valdymą, nes jis yra politinės istorinės 
Lietuvos širdis.“ '*' Turint omenyje Vilniaus vaidmenį vystantis Lenkijos 
kultūrai, senąjį universitetą, buvusį kalve didžiausių asmenų ir vardų, 
itin svarbių XIX a. trečiojo dešimtmečio lenkų kultūrai ir tokių bran- 


181 Rėomer M. Stosunki etnograficzno-kulturalne na Litwie / Krytyka. 1906 m. Nr. 2. P. 156. 

gių — kaip Mickiewiczius, Stowackis, Lelėvelis, Šniadeckiai — lenkai 
savo ruožtu, anot M. Romerio, remiasi savosios inteligentijos istorija ir 
lenkų tautybės Vilniaus gyventojų dalimi, esančia tame mieste šian- 
dien. Lietuvos Didžiosios Kunigaikštystės tradicijomis remiasi ir balta- 
rusiai, Vilniaus miestą laikydami ir savosios kultūros vystymuisi svarbia 
vieta. Pretenzijos iš carinės Rusijos pusės, M. Romerio teigimu, esą 
kone mažiausiai pagrįstos, tačiau vienos iš agresyviausių. Jų argumentai 
ne itin atitiko istorinius faktus, t. y., aiškiai ankstesnį Lietuvos Didžiosios 
Kunigaikštystės susiformavimą nei Rusios, tačiau gana gerai atspindėjo 
valstybinę poziciją. Teigta, kad ir Lietuva, ir Lenkija dar neatmenamais 
laikais priklausę senovės Rusijai, o carienė Jekaterina II tiktai sugrąžinusi 
šiuos kraštus rusų tautai. Taigi ir Vilnius ta pačia neatmenamų laikų 
teise priklausąs Rusijai. 

Tolydžio stiprėjant Lietuvos bei Lenkijos nepriklausomybės sie- 
kiams, Vilniaus klausimas kilo vis dažniau ir aštriau, kol 1919 m. Len- 
kijos kariniai daliniai jėga užėmė Vilniaus kraštą. Toks įvykių posūkis 
atitinkamai pakreipė abiejų valstybių tarpusavio santykius, diploma- 
tinius, ekonominius, kultūrinius... Susikryžiavus skirtingų visuomenių 
bei tautybių interesams, sustiprėjo ir įtampa kultūros bei literatūros 
srityse. Sentimentus bendrai istorinei praeičiai, iš dalies būdingesnius 
lenkų visuomenei, negu lietuvių, pakeitė argumentų ir kontrargumentų 
kova, o asmenų, tebetikinčių gera abiejų valstybių valia ir kompromiso, 
kultūrinio bendradarbiavimo galimybėmis, tolydžio mažėjo. Iš tokių 
rato bene atkakliausiai - o gal naiviausiai? — „dviejų savo tėvynių“ 
draugyste ir gerų santykių vizija tikėjo J. A. Herbačiauskas. Per savo 
gyvenimą jis išbandė skirtingus tokios bičiulystės skatinimo bei mezgimo 
variantus. Skleidė informaciją apie lietuvių tautą ir lietuvių tautinio 
išsivadavimo judėjimą - ir nuolat sulaukdavo griežtų oponentų ver- 
tinimų bei smerkimo pačioje Lenkijoje. Beldėsi į lietuvių širdis ir pro- 
tus — tačiau tik laikas ir geranoriški žingsniai, tokie reti didžiųjų valstybių 

politikoje mažesniųjų atžvilgiu, būtų galėję išdildyti polonizacijos 
laikotarpio įspaudus. Kreipėsi į šlėktas - sulaukdavo atkirčio, jog tesąs 
plikbajoris. Etninę lietuvių kultūrą pats labai vertino, tačiau idealiausia 
tautos kultūros raiška laikė etninės ir elitinės, aristokratinės kultūros 
pilnatvę, taigi vien kaimo kultūros tradicija jo netenkino. Kai griebėsi 
konkrečių žingsnių, jo nuomone, turbūt turėjusių pagaliau aiškiai 
išreikšti jo paties požiūrius ir abi tautas suartinti, atvykęs į Nepriklau- 
somą Lietuvos Respubliką 1919 m. ir paskyrė tiems klausimams tris 
savo knygas - patyrė fiasko... 

Minėto 1919 m. vizito Lietuvon literatūrinis rezultatas buvo Her- 
bačiausko knygelė, neretai pavadinama ir brošiūra, „Kur eini, Lietuvi?“ 
(1919), knyga „Litwa a Polska. Rozwažania na czasie“ (1921) ir knyga 
„O Wilno i nie tylko o Wilno“ (1922). 

Kaunas anuo metu, arba 
Nepriklausomos Lietuvos Respublikos 
širdies reikalai 


XX a. pirmojoje pusėje, 1919-04-1920-07 ir 1920-10-1939-09 
lenkų karinės galios laikė užėmusios Vilnių. Vietiniai lenkai džiaugs- 
mingai sutiko maršalą Pitsudskį, pakeliui iš lietuviškos gimnazijos iš- 
krapštė gimnazistus, o didžiulės susirinkusių minios skandavo: vade, 
vesk mus į Kauną!. . Jaunutėms Pirmosios Lietuvos Respublikos institu- 
cijoms teko spėriai išsikraustyti į antrą pagal dydį Lietuvos miestą Kauną. 

Kauno mieste įsikūrė visos Lietuvos Respublikos ministerijos, aibė 
diplomatinių atstovybių, stambiųjų įmonių, Aukštieji kursai, kultūros 
bei meno organizacijų, leidyklų, knygynų... 1922 m. čia įsteigtas Lietu- 
vos universitetas, nuo 1930 m. pervadintas į Vytauto Didžiojo. Buvusi 
apleista karinė tvirtovė sparčiai išaugo į gan solidų kultūrinės, meninės, 
politinės ir visuomeninės veiklos centrą. Tiesėjo gatvės, puošėsi vieš- 
bučiai, dygo meno, kultūros klubai. Kaunas budo itin atsakingai tuo 
laikotarpiu pareigai: garbingai atstovauti jaunajai Lietuvos valstybei 
permainingoje tarptautinėje arenoje. Tuometinėje Laikinojoje sostinėje 
suklestėjo kultūrinės spaudos leidimas, meno parodų rengimas, pagau- 
sėjo literatūros kūrinių leidyba. Senojoje Rotušės aikštėje, Laisvės alėjoje 
telkėsi knygynai ir redakcijos, populiarios kavinės ir jose mėgstantys 
pasišnekučiuoti meno žmonės. „Metropolyje“, „Konrado kavinėje“, „Bo- 
žegrajkoj“, „Pale-Ale“, „Versalyje“ noriai šurmuliavo žurnalistai, vers- 
lininkai, menininkai, politikai, diplomatai ir tuometinio Kauno ponios 
šilko kojinėmis ir sukniomis iš Paryžiaus modisčių... Šmaikštusis nenuo- 
rama K. Binkis, pasakojama, medžiagą poezijos laikraščiui „Gėlių die- 
na“ suorganizavęs per dieną, tiesiog ... įsitaisęs Laisvės alėjoje ant suo- 

liuko. Tiesa, pastarosios liepaitės tebuvo liauni medeliai, savęsp traukę 
daugiau ištroškusių romantikos įsimylėjėlių ar guvių studentų, o ne 
ištroškusių pavėsio miestelėnų. 

Patriotizmo ir entuziazmo, būtinų ir kiekvienam normaliam valsty- 
bės piliečiui savaime suprantamų savybių, čia semtasi iš savanorių kovų 
su bolševikais, bermontininkais ir lenkais, garsiųjų Giedraičių, Širvintų 
mūšių. Sveikų ambicijų — iš tautinės savasties pajautos, gi platesnio 
kultūrinio žvilgsnio - iš atsivėrusios Vakarų Europos. 

1922 m. vasario 16 d. duris atvėręs Lietuvos universitetas traukė 
gabų jaunimą iš visos Lietuvos: čia dėstė V. Mykolaitis-Putinas, J. Jab- 
lonskis, J. Mačiulis-Maironis, V. Krėvė-Mickevičius, Vc. ir M. Biržiškos, 
A. Jakštas-Dambrauskas, B. Sruoga, St. Šalkauskis, S. Kymantaitė-Čiur- 
lionienė, „sulietuvėjęs šveicarietis“, anot J. Keliuočio — J. Eretas, gar- 
susis prancūzistas VI. Dubas, J. Tumas-Vaižgantas, J. A. Herbačiaus- 
kas... Būta šešeto fakultetų: Humanitarinių mokslų, Teisių, Teologijos- 
filosofijos, Medicinos, Technikos ir Gamtos mokslų. 1925 m. dar buvo 
įkurtas Evangelikų teologijos fakultetas. 

Humanitarinių mokslų fakulteto Literatūros skyrius turėjo lietuvių, 
lenkų, rusų, prancūzų, vokiečių kalbos ir literatūros katedras bei studijų 
programas, o Teologijos-filosofijos fakulteto Filosofijos skyriuje veikė 
Visuotinės literatūros katedra. 1933 m., t. y., praėjus pirmajam univer- 
siteto veiklos dešimtmečiui, jame gausiausiai studijavo kauniečiai bei 
marijampoliečiai, tuo tarpu itin mažai studentų būta iš vokietinamo 
Klaipėdos krašto. Užtat neretai keistasi tarpusavio vizitais: pasklaidę 
tuometinę akademinę spaudą, aptiksime žinučių apie Kauno akademi- 
nės jaunuomenės susitikimus su vilniečiais, klaipėdiečiais, viešas disku- 
sijas Klaipėdos, Vilniaus klausimais, išvykas į Latviją, Estiją ir dar toliau. 

Tuo metu veikę dvišalės, trišalės tarptautinės kultūrinių santykių 
draugijos liudija lietuvius gan sparčiai žengus į kultūrinį Vakarų Europos 
glėbį. 

Trečiojo XX a. deš. viduryje — ketvirtojo XX a. deš. pradžioje, sykių 
su vakarietiškomis akademinėmįs madomis, čia pasipylė gausybė stu- 
dentų organizacijų, korporacijų ir draugijų: kultūros, švietimo, litera- 
tūros, meno, visuomeninės veiklos, sporto... Veikė atsargos karininkų 
(„Ramovė“, įst. 1934), medikų („Gaja“), teisininkų, ekonomistų draugija 
(„Fideles lustitiae“, „lustitia“, įst. 1930 m), pedagogų (draugovė „Huma- 
nitas“, įst. 1933 m.), žurnalistų („Žurnalistų sąjunga“, įst. 1933 m.) Regio- 
ninės organizacijos, tokios kaip žemaičių Simono Daukanto draugija, 
žemaičių studentų korporacija „Samogitia“ (įst. 1929), „Filiae Samogi- 
tiae“ (įst. 1931), „Fraternitas Samogitiae“, Klaipėdos kraštui skirta „Ma- 
žoji Lietuva“, suvalkiečių (sūduvių) studentų korporacija „Sudavija“ 
(įst. 1930) bei jos skyrius „Filiae Sudaviae“, „Virgines Sudavia“ (įst. 
1931), studentų vilniečių „Vilnija“ ir kt. Katalikiškajai krypčiai priklausė 
korporacijos „Ateitis“, „Neo-Lithuania“ (neolituanų korporacija, įst. 
1922), „Filiae Lithuania“ (įst. 1929 06 02), „Patria“ (įst. 1931), „Romuvos 
vaidilutė“, „Gabija“, „Vytauto“ klubas, „Giedros“ stud., Studenčių 
ateitininkių draugovės, korp-ja „Kęstutis“, korp-ja „Šarūnas“ ir kt. Gi 
šiųjų ideologinius oponentus subūrė kairiųjų krypties „Lietuvos darbo 
jaunimo sąjunga“, „Žaizdras“, „Varpas“ (įst. 1923), „Kultūra“, „Acti- 
vitas“... Tokiame jaunimo margumyne būta visko. Anot J. Brazaičio- 
Ambrazevičiaus, korporacijų studentai, nusižiūrėję į vokiečių korpo- 
rantus, pernelyg norį ne rimtą darbą dirbti, o špagas nešioti ir alų irgi 
punšą susibūrimuose iš katilo gerti, kai tokios švabiškos tradicijos 
Lietuvoje mažiausiai tinką. Kita vertus, ne špagose glūdėjo esminė bėda: 
ketvirtajame XX a. dešimtmetyje akademinę visuomenę suneramino 
kairuoliškų, ypač socialistinių, studentų organizacijų gausėjimas. 1932- 
1934 m. studentų organizacijas ištiko nemenkos, ir spaudoje plačiai 
nuskambėję, tarpusavio rietenos, kilusios ne tiek dėl akademinių 
klausimų, kiek dėl politinių pažiūrų skirtumų. Šiuo laikotarpiu gan 
garsiai sužvango rapyros ideologinėmis temomis, negana to, visuomenė 

atkreipė dėmesį į tam tikras povandenines sroves, vis intensyviau besi- 
veržiančias iš agresyvios Rytų kaimynės pusės. Ten visa jėga siautė stali- 
nizmas, o godžiam žvėriui visad būdingas didelis apetitas mažesniųjų 
atžvilgiu. Galop susirūpinta lietuviškojo patriotizmo stoka. Tuometinių 
leidinių — „Akademiko“, „Židinio“ puslapiuose kreipiamasi į studentų 
bendruomenę, norint atkreipti dėmesį į bloga pranašaujančias tenden- 
cijas universitete, raginama suvokti ir atminti savo tautiškumą ir atvirai 
kalbama apie politizuotų kairiųjų studentų organizacijų keliamą pavojų. 
Įdomu, kad 1937 m. J. Daulius savo knygoje „Komunizmas Lietuvoje“ 
jau visai atvirai prakalbo apie pogrindinių komunistinių organizacijų 
Lietuvos valstybingumui keliamą pavojų, klastingas kultūrbolševizmo 
tendencijas kultūroje, pasireiškiančias moralinio nihilizmo ir amoralu- 
mo propagavimu ir būtinybę kuo greičiau imtis priemonių šiai lavinai 
stabdyti'82, 

Jaunuomenės karta, ugdyta jau nepriklausomoje Lietuvos valstybėje, 
rimtai ir entuziastingai ėmėsi kūrybinio darbo Būrėsi į kultūros bei meno 
draugijas, bendradarbiavo kultūros žurnaluose, savaitraščiuose, 
almanachuose, žodžiu, visokiais būdais entuziastingai šurmuliavo, 
Lietuvos kultūrą tvėrė ir dažnai jų veikla duodavo puikių rezultatų. 
Kuriantieji noriai spietėsi aplink naujus meno leidinius — vienkartinį 
poezijos laikraštį „Gėlių diena“, „Židinį“, „Gaisus“, „Naująją romuvą“, 
„Pjūvį“, „Granitą“, „Gaires“, „Barą“, „Pradus ir žygius“, „Skynimus“... 
Didžiąją Kauno literatūrinės jaunuomenės dalį subūrė antologija 
„Vainikai“, 1921 m. sudaryta K. Binkio. Po 15 metų, 1936 m., pasirodė 
ir „Antrieji vainikai“. 

Jaunimui tapo populiaru dalyvauti įvairių literatūrinių draugijų 
veikloje. Antai 1926 m. Teologijos-filosofijos fakulteto profesoriai 


'2 J, Dauliaus teigimu, minimu laikotarpiu pogrindinei probolševikinei propagandai trijose 
Pabaltijo valstybėse finansuoti J. Stalino valdžia skyrė net 50 000 aukso rublių. 

J. Eretas, S. Šalkauskis ir V. Mykolaitis-Putinas įkūrė studentų ateitininkų 
meno draugiją „Šatrija“ - bene rimčiausią tuomet jaunųjų literatų kalvę. 
Per visą veiklos laikotarpį joje būta apie tris šimtus narių. Tarp jų — 
rašytojai bei poetai A. Vaičiulaitis, J. Grušas, S. Nėris, P. Karuža, J. Ke- 
liuotis, V. Ramonas, J. Grinius, J. Brazaitis-Ambrazevičius, G. Tulaus- 
kaitė, P. Orintaitė, K. Bradūnas, J. Paukštelis, A. Nyka-Niliūnas, V. Ma- 
černis, B. Krivickas... Vadovautasi St. Šalkauskio pasiūlytu draugijos 
šūkiu: „Menas grožiui, grožis gyvenimo tobulumui!“. Daugelis iš jaunųjų 
draugijos narių anksti ėmėsi plunksnos, žymi jų dalis bendradarbiavo 
V. Mykolaičio-Putino leidžiamame „Židinyje“, kituose katalikiškuose 
leidiniuose. „Šatrijos“ draugijos garbės nariai buvo A. Jakštas, L. Gira, 
A. Maceina, B. Brazdžionis ir kt. Savotiškos „literatūrinės emancipan- 
tės“, Studenčių ateitininkių „Giedros“ draugovės merginos įkūrė 
„Trylika“ — atskirą studenčių literačių grandį. Stambi Studentų Huma- 
nitarų draugija 1926 m. įsikūrė prie Humanitarinių mokslų fakulteto. 
Ją sudarė literatūros sekcija „Šatrija“, lietuvių ir anglų kalbų, dramos- 
retorikos, spaudos komisija. Studentų Humanitarų Draugija rūpinosi 
moksliniais savo narių interesais, organizavo viešus kultūrinius ren- 
ginius, literatūros vakarus universitete, Kaune, rajonuose, įvairius mi- 
nėjimus, tuomet itin madingus literatūrinius teismus, rengė radijo va- 
landėles. 1928-1929 m. „Šatrijos“ literatūros sekcijai vadovavo J. Tri- V 
makas, 1929-1930 m.“ B. Rutkauskas, 1930-1934 m. - B. Brazdžio- 
nis. Draugijos veikloje dalyvavo J. Kuosa-Aleksandravičius-Aistis 
(J. Kossu-Aleksandravičius), B. Brazdžionis, A. Miškinis, J. Švaistas, 
K. Inčiūra, G. Tulauskaitė, A. Venclova, L. Skabeika, P. Orintaitė ir kt. 
1927-1930 m. prie universiteto veikė studento H. Blazo vadovau- 
jamas Lietuvos universiteto literatų būrelis, jo narių tarpe - P. Orintaitė, 
J. Graičiūnas, L. Skabeika, A. Miškinis, A. Venclova, B. Raila. Nuo 
1928 m. iki 1930 m. būrelis leido dvisavaitinį akademinį literatūros, 
mokslo ir kritikos laikraštį „Studentas“, redaguojamą H. Blazo. Vėliau 

leidinys perėjo universiteto studentų atstovybei ir tapo „Lietuvos stu- 
dentu“ (ėjo 1930-1934 m.). Pastarąjį redagavo A. Briedis, J. Slapšins- 
kas, Bern. Brazdžionis. Leidiniuose bendradarbiavo ir universiteto pro- 
fesūra: VI. Dubas, B. Sruoga, J. Herbačiauskas ir kt. 

Bene aštriausią ir radikaliausią poziciją studentų literatūrinių sam- 
būrių tarpe baudėsi užimti studentų literatų būrelis „Ekspress“ (1927 — 
1930 m.), telkęs vadinamus progresyviuosius, pažangiuosius ir pan. 
jaunuosius. Kitaip tariant - kairuoliškuosius ar bent taip vadinamus. Iš 
aktyviųjų „Ekspress“ narių paminėtini A. Venclova (vadovavo būreliui 
1927-1928 m.), J. Šukys, A. Ronkus, St. Anglickis. Šio būrelio narių 
laikyseną, didele dalim įžūloką, prisimena B. Raila, vadovavęs „Eks- 
press“ 1928-1929 m.: „Mes iš „Ekspress“ grupės Miškinį ir Aistį su 
didžiausiu malonumu pravardžiuodavom „graudaus sopulio poetais“, 
nors jų liūdnumas ir intymumas tada toli gražu nebuvo skabeikiško 
juodumo, o greičiau toks švelnutėlis, vienažindiškas, kaip žiogelių 
menuetas. Kai mėgindavom juos pašiepti, Aistis su Miškiniu, šiaip visada 
išdidūs ir neneigiamos nuomonės apie savo kūrybą, nepykdavo ar bent 
to nerodydavo, o tik labai ramiu balsu, ypač Aistis, kantriai aiškindavo: 
- Kad matai, broleli, nieko tu čia nepadarysi: lietuvis yra graudus!..“ 183 

„Pjūvis“ 1929 m. (ėjo iki 1931 m.) subūrė aplink save savitą, „pjū- 
vininkų“ grupę. Ją sudarė „Aušros“ gimnazijos absolventai, vėliau stu- 
dentai P. Juodelis („Pjūvio“ iniciatorius ir redaktorius), A. Miškinis, 
J. Kuosa-Aleksandravičius-Aistis bei A. Miškinio brolis vertėjas, peda- 
gogas, literatūros tyrinėtojas Motiejus Miškinis. „Pjūvininkai“ užsimojo 
gan plačiai, tačiau gan svariai: siekė įvertinti esamą lietuvių literatūros 
būklę, išnagrinėti vykstančius joje procesus Vakarų Europos literatūros 
kelio fone bei pasiūlyti kitokias, perspektyvesnes raidos kryptis. Kiek 
pabrėžtinai ir kitiems jauniesiems naujovių ieškotojams netikėtai „pjū- 


'83 Raila B. kodėl antraip? (Literatūrinės kronikos su išgyvenimais) - V. 1991. P. 30-31. 

vininkai“ pasisakė už „tradicinius principus, katalikiškus lietuvių kultūros 
pagrindus, tautines vertybes, taigi ir už patriotizmą maždaug įprasto 
mūsų „klasicizmo“ formose.“ '** M. Miškinio,.P. Juodelio straipsnių dė- 
ka žurnalas pagarsėjo aktualiomis idėjomis, tuo tarpu savo programi- 
niuose straipsniuose „pjūvininkai“ nevengė polemizuoti. Kaip, pvz., 
P. Juodelis, paskelbęs ambicingą straipsnį „Kodėl mums nepakeliui su 
Keturiais vėjais“. „Pjūvininkai“ save akcentavo kaip kuriamąją, o ne 
destruktyviąją literatūros galią, taigi užėmė priešingą, nei vadinami 
avangardistai —- keturvėjininkai, trečiafrontininkai, „ekspresininkai“ ir 
pan. - poziciją. Anot „Pjūvio“ kompanijos, jų visuomeninė ir kultūrinė 
pozicija yra „romantiškai pozityvistinis idealizmas“. Kitaip tariant, jie 
siekė kurti pozityvių vertybių bei estetinės kūrybos harmonijos pagrindu. 
Ideologinės „pjūvininkų“ pažiūros — artimiausios tautininkų krypčiai. 

XX a. trečiame dešimtmetyje universitete aktyviai veikė „var- 
pininkai“, iš kurių bene žymiausias — poetas Leonas Skabeika, „neturįs 
varžovų studentų varpininkų (maždaug liberalų, iš dalies laisvamanių) 
meninės kūrybos princas.“ '*5 Nihlistiškos povyzos, tragiško niūrumo 
dailus jaunuolis, tikėtina, būtų sudaužęs ne vienos romantikės širdį ir 
gal net davęs puikių impulsų mūsų literatūrai, tačiau itin anksti jį 
suvedžiojo potraukis marksistams, o netrukus po to pakirto džiova. 
Tuo tarpu katalikiškosios studentijos pusėje „Salomėja [Nėris-Bačins- 
kaitė] dar buvo žydriausia princesė mūsų ateitininkų žvaigždyne.“ 186 

1930 m. savo almanachą „Granitas“ išleido jaunieji katalikiškosios 
krypties rašytojai. Jo redaktoriumi tapo J. Keliuotis, taip pat įkvėpęs ir 
redagavęs neohumanistinės krypties „Naująją Romuvą“. Anot V. Gus- 
tainio, jis kvietė „... jaunimą prie katalikiškų idealų“ .'*7 Be J. Keliuočio, 


184 Raila B. kodėl antraip? (Literatūrinės kronikos su išgyvenimais) — V. 1991. P. 280. 

*5 Raila B. kodėl antraip? (Literatūrinės kronikos su išgyvenimais) — V. 1991. P. 20. 

186 Ten pat. 

187 Gustainis V. Apie Lietuvos ir Pabaltijo studentus 1920-1927 metais [rankr. ] LLTIR. F. 11-148. 

„Granite“ savo kūrybą paskelbė S. Anglickis, S. Nėris, P. Karuža, 
G. Tulauskaitė, Pr. Naujokaitis, A. Vaičiulaitis, P. Orintaitė, J. Grinius, 
I. Skrupskelis. Almanache buvo išspausdinta R. M. Rilke's, Fr. Werfel'io, 
P. Claudel'o kūrybos vertimų. Meninės „granitininkų“ nuostatos tapo 
sutelktos J. Keliuočio straipsnyje „Poezijos meno problema“: kurti 
modernišką, tačiau grįstą amžinosiomis vertybėmis literatūrą, turinčią 
išliekamąją vertę. Keletas iš „Granito“ grupės kiek vėliau, 1932 m., 
išleido alamanachą „Linija“. Pastarąjį redagavo S. Anglickis, autorių 
tarpe buvo V. Katilius, Bern. Brazdžionis ir kt. Didžioji „Granito“ grupės 
dalis sėkmingai prisišliejo prie J. Keliuočio 1931 m. pradėtos leisti 
„Naujosios Romuvos“ ir ėmė bendradarbiauti šiame žurnale — išties 
svariame, įžiebusiame vieną iš aktyviausių tarpukario Lietuvos litera- 
tūrinių — kultūrinių sąjūdžių ir inspiravusiame „Naujosios Romuvos“ 
klubo įkūrimą. 

Trečiojo — ketvirtojo XX a. dešimtmečių sandūroje išryškėjo ir 
ryžtingai save išreklamavo kairuoliškų rašytojų avangardistų sambūris 
su žurnalu „Trečias frontas“. Sambūrio dalyvis B. Raila pavadinimą 
vėliau aiškins noru išreikšti save kaip „trečiąją literatūrinę generaciją“. 
Antai pirmojo numerio manifeste skelbta, kad pirmoji generacija esą 
pomaironiniai simbolistai, antroji - sumiesčionėję ir subankrutavę 
„keturvėjininkai“, o trečioji - trupučiuką jaunesni, vos tik pasiekę pilie- 
tinio amžiaus, bet literatūriškai dar nė neprasiskleidę grafomanai, „tačiau 
labai ryžtingi, labai pažangūs ir moderniški lietuviški bernai. Vadinasi, 
mes... Teorija fantastiška, bet ji netrukus pradėjo vartyti kalnus. Tai 
nebuvo didžiai sunku krašte, kuris, kaip žinoma, neturi labai aukštų 
kalnų...“ '98 Anot Railos, „dė! pasaulėžiūros tai mes visi jautėmės 
daugiau ar mažiau laisvamaniai ir kairieji. Kai kurie šiaip jau liberalai, 
idėjiniai socialistai, o kai kurie jau „marksistai“. Bet tarp mūsų tada 


168 Raila B. kodėl antraip? (Literatūrinės kronikos su išgyvenimais) - V. 1991. P. 280. 

nebuvo nei vieno (...) tikro masono ir nė vieno komunisto...“ *89 Anot 
B. Railos, asociacija, kad: „Trečias frontas“ pavadintas komunistinės 
ideologijos garbei, galėjo kilti iš to, kad save „trečiuoju internacionalu“ 
vadino komunistinių partijų internacionalas. Tuo tarpu „trečiafronti- 
ninkai“, jo teigimu, įkūrę žurnalą ne vien ideologiniais, bet labiau lite- 
ratūriniais sumetimais. 

1930-1931 m. pasirodė 5 trečiafrontininkų žurnalo numeriai, reda- 
guojami A. Venclovos. Aktyviausi sambūrio ir žurnalo nariai - K. Kor- 
sakas, K. Boruta, A. Venclova, J. Šimkus, P. Cvirka, vėliau prisidėjo 
V. Drazdauskas, B. Raila, iš ateitininkų į trečiafrontininkus perėjo tada 
jau žymi, premijuota poetė S. Nėris '*?, Iš pradžių tik kairuoliškas, vėliau, 
kaip prisiminimuose tvirtins Raila, dėl K. Korsako įtakos žurnalas artėjo 
prie marksistinių nuostatų propagavimo, tonas politiškėjo. „Trečio 
fronto“ 6-7 numeriai buvo sustabdyti cenzūros dėl antivalstybiškos 
pozicijos. Ideologinis angažuotumas lėmė, kad ši kairiųjų rašytojų gru- 
puotė aktyviausiai siekė reklamuotis viešajame literatūriniame gyve- 
nime, daryti jam įtaką, nors aiškios konfrontacijos su visuomene vengė. 
Tačiau neišvengė. Jau pirmąjį „Trečio Fronto“ numerį aršiai užsipuolė 
ir sukritikavo K. Puida ir J. A. Herbačiauskas. Pastarasis, kadangi kęste 
neapkentė kairuoliškų, prorusiškų dalykų, ryžtingai gynė tautos teisę į 
savą kultūrą: „... mūsų dailiosios literatūros kūrybos uždavinys pirmas: 
išreikšti tautos dvasią! tautos dvasinio gyvenimo būti reiškėja!“. Tame 
pačiame straipsnyje „Rimta kūryba ar tuščias jonvaikiavimas?“, apkal- 
tino trečiafrontininkus marksizmo beždžioniavimu, o juos pačius išva- 
dino nemokšiškais gizeliais. Panašu, kad aštri dviejų krokuviškių bendra- 
žygių kritika bus trečiafrontininkus nemenkai suerzinusi. Greitai pasi- 
rodė karštas B. Railos atsakas Herbačiauskui, jo ištraukėlę pacituosiu: 


185 Raila B. kodėl antraip? (Literatūrinės kronikos su išgyvenimais) - V. 1991. P. 135. 
190 Itin išsamiai S. Nėries atėjimo į kardinaliai priešingą ateitininkams sambūrį versiją pasakoja 
Br. Raila minėtoje knygoje „kodėl antraip? (Literatūrinės kronikos su išgyvenimais)“ (V. 1991). 

„Mes, progresyvistai, norim ir stengiamės būti aktyvūs ir reiškiame 
progreso valią, mes reiškiam ne tautos, ne šio termino, apimančio 
sudėtingą, mišrią ir visuomet priešginingą klasių, luomų bendruome- 
ne, - mes reiškiam aktingo, progresyvaus žmogaus dvasią. Tai didelis 
skirtumas! Išreikšti šių žmonių dvasią, apvalyti piliečio sąmonę nuo 
chimerų, uramiglų, miesčioniškumo ir reakcijos apsvaigimų karštu, 
gyvu, stilingu žodžiu išreikšti visą šio neramaus laikotarpio istorinio 
proceso dvasią, - tai didelis mūsų naujosios literatūros kūrybos 
uždavinys. (...) Užsienio mokslinėj literatūroj šis klausimas plačiai ir 
išsemiamai išgvildentas, pernelyg gaila vietos čia nurodinėti visus 
šaltinius. Netikim, kad bent rimtesniųjų iš jų tamsta nebūtum skaitęs. 
Bet mes žinom, kad ir šimtai mūsų žurnalo puslapių būtų prirašyti, 
tamsta su savo bendraminčiais liksi tas pats. Jūs niekaip neatsisakysit 
nuo to, ką diktuoja jum jūsų klasinė prigimtis ir senutėlis sustingęs 
įsitikinimas...“ **' Jaunųjų užmojų būta gal ir romantiškų. Tuo tarpu 
rezultatai buvo tragiški, kaip parodė 1940 m. įvykiai. Iš trečiafrontininkų 
rašytojų sambūrio išaugo branduolys tų, kurie padėjo „legalizuoti“ ir 
„pateisinti“ sovietinę Lietuvos aneksiją 1940-1941 m. 

Kaune egzistavo ir neformalūs, savaime susiklostę ar privataus po- 
būdžio studentijos rašytojų sambūriai, grupelės. Iš tokių kone ilgiausiai 
išsilaikė B. Sruogos vadovaujamas Teatro seminaras, 1926-1943 m. 
veikęs universitete. Jo veikloje dalyvavo daug jaunųjų rašytojų bei 
teatralų: Pulgis Andriušis, J. Blekaitis, A. Vengris, K. Bradūnas, J. Būtė- 
nas, A. Čipkus (vėliau slp. A. Nyka-Niliūnas), K. Inčiūra, P. Juodelis, K. 
lankauskas, B. Krivickas, V. Mačernis, V. Maknys, . Miškinis, P. Orintaitė, 
H. Radauskas ir kt. 1930 m. šalia Teatro seminaro ėmė veikti Studentų 
teatro draugija (trumpai vadinta „Stedra“), 1931 m. suvaidinusi savo 


**! Raila B. Aristokratai, meistrai, „gizeliai“, salonai ir misticizmo smarvė // Trečias frontas. Nr. 2. 

premjerinį spektaklį. Tačiau 1934. m. buvo uždaryta, išryškėjus anti- 
valstybinėms komunistinėms tendencijoms draugijos viduje. Kai kurie 
jaunieji rašytojai iš studentijos tarpo išliko individualistai, neįsitraukę į 
ryškesnius literatūrinius sambūrius (H. Radauskas, V. Sirijos Gira, Pr. 
Morkūnas ir kt.). 

1940 m. sovietinė okupacija savaip nulėmė jaunųjų studentijos 
literatų kelius: daugeliui iš jų teko priverstinės emigracijos Vakaruosna 
dalia, daug atsidūrė Sibiro tremtyje. Tik nedidelė dalis iš jų, daugeliu 
atvejų ankstesnieji kairuoliškos krypties atstovai, perėjo į besiformuo- 
jančios sovietinės literatūrinės konjunktūros pusę - K. Korsakas, P. Cvir- 
ka, S. Nėris, J. Paukštelis ir kt. 

Kaune 1920 m. sausio 29 d. įkurta Lietuvių meno kūrėjų draugija 
(LMKD, veikė iki 1934 m.), su stambiausia literatūros sekcija ir šimtu 
narių. Šalia vietinių kultūros draugijų, atitinkamai besiplečiantiems 
jaunos valstybės interesams, anuometiniame Kaune steigtos ir dvišalės, 
trišalės kultūrinės draugijos. Latvija, Estija, Italija, Didžioji Britanija, 
Švedija, Norvegija, Danija, JAV, Prancūzija - bičiuliškos kaimyninės ar 
valstybės, turinčios gilias kultūrines tradicijas ir esančios pakankamai 
toli, kad neturėtų grėsmingų aneksinių užmačių, itin viliojo lietuvius. 
Bene įdėmiausiai ir dažniausiai žvalgytasi Paryžiaus link - būtent Pran- 
cūzija Pirmojoje Lietuvos Respublikoje galop buvo pasirinkta, kaip 
tinkamiausias kultūrinių ryšių partneris. Antai žvilgtelėję į XX a. trečia- 
jame dešimtmetyje Kaune veikusių tarptautinių kultūros draugijų sąra- 
šus, aptiksime Lietuvių-latvių, Lietuvių-prancūzų, Lietuvių-švedų, 
Lietuvių-estų ir kt., 1933 m. iškilmingai įsteigta danų-lietuvių draugija 
Kopenhagoje '?2... Šių draugijų veiklą, netgi prosovietinėmis tendenci- 
jomis galop pagarsėjusios Draugijos SSSR tautų kultūrai pažinti, nutraukė 
1940 m. sovietinė okupacija. 


*92 Rytas. 1933-11-16. Nr. 261 (2817). P. 5. 

Kaune aktyviai veikė ir įvairių krypčių knygų leidybos ir prekybos 
organizacijos: Šv. Kazimiero draugija Rotušės aikštėje, „Sakalo“, „Švy- 
turio“, „Varpo“ ir kt. bendrovės. Į dvi stambias ir reikšmingas organiza- 
cijas per palyginti trumpą laiką išaugo čia 1922 m. įkurta Lietuvių rašy- 
tojų ir žurnalistų sąjunga. 

Bene garsiausia ir labiausiai visuomenės mėgstama anuo metu buvo 
žydų kilmės savininkui Maksui Konradui priklausanti Konirado kavinė, 
įsikūrusi Laisvės alėjoje: marmuro staliukai, B. Pundziaus skulptūros ir 
kultūros, meno, mokslo, verslo, politikos šviesuliai, susibūrę prie kavos 
puodelio. Margaspalvė ir šurmulinga publika, nuo generolo iki plunks- 
nagraužio, nuo ministro iki kanauninko... Amžininkų atsiminimuose 
kavinė — gyvos, dažnai triukšmingos Kauno bohemos telkties vieta. 
Teatralai, literatai, universiteto žmonės, dailininkai ir studentai bei gau- 
sus būrys žydų kilmės prekybininkų mielai lankėsi tame „populiariau- 
siame Kauno plepalų klube, kur mėgdavo praleisti ištisas valandas darbo 
neturinčios poniusenkos, žydų pirklių žmonos, mūsų spauda, literatūra 
ir visi menai. (...) Konrado kavinė tą vakarą ūžė. Žmonių pilna, o vie- 
tos nedaug. Kavinė tada susidėjo tik iš prieangio su bufetu, kambario 
prie gatvės ir kiek didesnės svetainės užpakalyje. Ji dar nebuvo išplėsta 
į kiemą, kada atsirado daug daugiau jaukios erdvės ir intymumo susitikti 
tinginiams ir įsimylėjėliams aplink fontaniuką su mūsų brangaus draugo 
Broniaus Pundziaus vandennešės skulptūra. Patikslinant kai kurių rašan- 
čiųjų prisiminimus apie žavųjį Konrado plepalų klubą, reikėtų pasakyti, 
kad ten lankydavosi ne kiekvienu metu ta pati publika. Svečiai ir pasto- 
vieji klientai keisdavosi. Dieną apie 11-12 valandą čia pradėdavo gužti 
bedarbės poniutės, kai kurie „sunkiai dirbantys“ valdžios ar komercijos 
ofisų viršininkai, kiek advokatų, spaudos, mokslo ir meno atstovų. Popiet 
apie 5 valandą čia dar pasirodydavo tos pačios priešpietinės kategorijos 
dalyvių, atmiežiant juos jaunimu, ir šiaip margesnė publika. O vakarais 
užgoždavo visai kitokia miesčioniška diduomenė, valdininkai, prekybos 

ir pramonės įstaigų tarnautojai, ypač žydai su gražiomis žydėmis, kurie 
sudarydavo mažiausiai pusę visų svečių. Betir dieną, ir vakarą Konrado 
kavinė vienodai būdavo pilna rūkalo dūmų, lėkštelių ir šaukštukų tarš- 
kėjimo, gerai išmankštintų ir išsisakyti norinčių liežuvių traškėjimo, 
stiprios kavos aromato ir gardžių, „namie keptų“ pyragaičių kvepėjimo. 
Viena mano pažįstama ponia kartą tvirtino, kad jos uoslė taip jautri ir 
nosis gerai išlavinta (o nosį ji turėjo stambią, ilgą, semitišką), jog ji nė 
nepažiūrėjusi galinti pasakyti, kokį pyragaitį padavėja atnešė kaimyni- 
niam staleliui: obuolinį, vyšninį, avietinį, šokoladinį ar „su pistaško- 

mis“... *93 Šioje vietoje mezgėsi ir intensyvios literatūrinės diskusijos, 
generuoti nauji literatūriniai sumanymai, organizuoti leidiniai bei pa- 
prasčiausiai bendraujama prie kavos puodelio ar ko nors stiprėlesnio 
taurės. 

Konrado kavinės populiarumą liudija F. Kiršos, K. Binkio, P. Vai- 
čiūno, J. Keliuočio, J. Aisčio, J. A. Herbačiausko, A. Venclovos, B. Rai- 
los ir kt. jų amžininkų prisiminimai, taip pat išlikę to laikotarpio nuo- 
traukos'?*. Ypač populiarūs kauniečių tarpe buvę Konrado kavinės 
garsieji maskaradai - jiems išgalintys karnavalinius kostiumus siųsdin- 
davęsi net iš Italijos ar Prancūzijos!. . 

Kone kiekviena bičiuliška kompanija kavinėje turėjusi, anot J. Ke- 
liuočio, savo „nuolatinį“ staliuką. Šita menininkų ir visų kitų viešumą 
mėgstančiųjų meka turėjo ir ne vieną nuolatinį lankytoją. Skaitytojas 
lengvai susivoks, kad Konrado kavinė, kaip jokia kita Kaune, priviliojo 
ir J. A. Herbačiauską, seną kavinių kultūros vilką dar nuo lankymosi 
Krokuvos meno kabarete laikų. Po keleto dešimtmečių J. Keliuotis 
pasakos: „Herbačiauskas beveik kasdien ją lankydavo ir labai gyvai, 
keistai, o kartais ir triukšmingai dalyvaudavo jos pokalbiuose. Jis buvo 


"* Raila B. kodėl antraip? (Literatūrinės kronikos su išgyvenimais) — V. 1991. P. 280-282. 
14 Žr. Maironio Lietuvių literatūros muziejaus, Nacionalinio M. K. Čiurlionio dailės muziejaus 
archyvų fondus. 

Juozapas Albinas Herbačiauskas Vytauto kalne, Kauno Zoologijos sodo 
restorano-kavinės [?] verandoje 1924 m. Nuotr. ir siluetas - Prano Būdvyčio. 
Maironio Lietuvių literatūros muziejaus archyvo fondai. 28884. 


Makso Konrado kavinė Kaune 1932 m. 

Makso Konrado cukrainė Kaune 1932 m. 


KONRADO KAVINĖ IR CUKRAINĖ 


gyvuodama Kaunė per 75 metus, įrodė savo, kaip 
geriausios ir batogiausios kavinės privalumus. 


Kiekviena dieną groja įžymi D. Pomeranco kapela. 
LAISVĖS ALĖJA 25. TELEF. 2-70-15. 


CONRAD, CAFE ET CONFISERIE 


existant d Kaunas debuis 75 ans a dėmontrė des gua- 
lites du meilleur cafe et du plus commode et agreable, 


Tous les jours Ie tameux orchestrė de Pomerance. 


LAISVĖS ALĖJA 25. TELEF. 2-70-15, 


Konrado kavinės reklama 

labai greitos orientacijos, turėjo daug aštraus ir gilaus sąmojo, niekad 
jis nepristigdavo drąsios vaizduotės ir karštų jausmų. Dėl visų šių 
ypatumų juo visada buvo domimasi, jo gyvai klausomasi, jam mielai 
pasakojami savo vargai, pergyvenimai ir spėliojimai. J. A. Herbačiauskas 
labai sąmojingai komentuodavo dienos naujienas ir pašnekovų jam 
pasakojamus dalykus.“ **5 Šį išskirtinį amplua bene bus nulėmusi rašy- 
tojo jaunystės sceninė veikla - mat Krokuvos modernistų kabarete jis 
išgarsėjo būtent savo šmaikščiomis improvizacijomis dienos aktualijų 
tema. 

J. Keliuotis pasakoja netgi matęs, kaip J. Herbačiauskas garsiojoje 
Konrado kavinėje užhipnotizavęs vieno dailininko žmoną. Nutikę štai 
kaip: Herbačiauskas tądien turėjo skaityti paskaitą apie M. K. Čiurlionį 
universiteto salėje per viešą minėjimą. Proga buvusi svari ir rašytojas 
kruopščiai ruošėsi kalbai. Bet ateidamas, savo apmaudui ir nelaimei, 
nusipirko „Lietuvos žinių“ numerį, kur „juokų skyriuje iš jo buvo piktai 
ir niekinamai šaipomasi. Dėl to jis taip įsižeidė ir susijaudino, kad savo 
paskaitoj visai pamiršo kalbėti apie M. K. Čiurlionį, o tik necenzūriniais 
žodžiais išplūdo „Lietuvos žinias“. Rengėjams tai buvo labai nemalonu 
ir publika tokių keistybių buvo labai nustebinta.“ "** Panašu, kad 
„Lietuvos žinių“ plunksnagraužiai mėgo medžioti sensacijas, o iš kur 
jų rausi tuometiniame Kaune, nebent sekiodamas paskui kokį įdomesnį 
menininką... Čia verta pastebėti, kad karštakraujį Herbačiauską išvesti 
iš kantrybės, atrodo, nebūdavę itin sunku. Kitas reikalas, kad atsikvošėjęs 
jis pasijuto baisiai nesmagiai. O dar ir bičiuliai Konrado kavinėje po 
minėjimo ėmė priekaištauti, kaip jis čia dabar pasielgęs. Rašytojas dar 
labiau susijaudino, dar labiau išplūdo „Lietuvos žinias“ ir, anot Keliuo- 
čio, „lyg norėdamas išgelbėti savo šlyjantį autoritetą, iškilmingai pa- 


285 Keliuotis J. Mano atsiminimai apie Juozą Albiną Herbačiauską, Vincą Krėvę, Balį Sruogą ir 
apie buržuazinę cenzūrą. 1961 m. vasario 2 d. - F. 31/44. LNMB RS. L. 29. 
196 Ten pat. L. 8. 

skelbė, jog čia pat visų akivaizdoje jis užhipnotizuos bet kurį čia esantį 
žmogų.“ **? Pasiaukoti tokiam eksperimentui sutikusi vieno dailininko 
žmona, ir „Herbačiauskas ėmė ją hipnotizuoti, o ji, jau užhipnotizuota, 
ėmė kalbėti keisčiausias nesąmones ir net pradėjo somnambuliškai 
vaikščioti. Nusigandęs jos vyras ir kiti pokalbio dalyviai ėmė ji maldauti 
tuojau nutraukti šios moters hipnozę.“ '*3 Herbačiauskas, „triumfuoda- 
mas ir šypsodamasis, nutraukė hipnozę, moteris vėl ėmė normaliai elgtis 
ir kalbėti, o „raganius“ patenkintas kartojo: - Na, matot! Na, matot! 
Dabar mokėsite gerbti Herbačiauską? Dabar liausitės jį moralizavę! Su 
Herbačiausku nejuokaujama!“ “*? Kažin ar verta dėl šio įvykio mėginti 
suteikti rašytojui pernelyg egzotišką aureolę - amžių sandūroje žmogaus 
psichologija domėjosi dažnas praprusėlis, hipnozės reiškiniams tyrinėti 
Vakarų Europoje veikė ne viena mokslinė draugija, nebūtum nustebinęs 
tokiu dalyku nei brito, nei prancūzo. Dozė sugestijos, technikos išma- 
nymas - ir štai tau užhipnotizuota moteris. Kitas reikalas mūsiškė Kon- 
rado kavinė, taigi logiškai Herbačiauskas iš dalies susigrąžino autoritetą, 
ir, geidė jis to ar ne, pagausino legendų apie savo asmenį. Kas norėjo, 
nusprendė, kad tai tebuvęs slaptas jo ir moters sutarimas iškrėsti bičiu- 
liams pokštą, kas norėjo - šnibždėjosi, kad Herbačiauskas tai esąs tikrų 
tikriausias magas, o smetoninės poniutės vėl turėjo ką aptarinėti prie 
„kafijos“ puodelio... 

Herbačiauskas per keletą metų Kaune įgijo ir puikaus oratoriaus 
reputaciją. Gerai įvaldęs raiškaus balso tonacijas, pasižymįs lakia vaiz- 
duote, juolab eilę jaunystės metų treniravęs retorinį žodį populia- 
riausiose ir triukšmingiausiose Krokuvos kavinėse, jis labiau mėgo 
kalbėti žmonėms, nei popieriaus lapui. M. Biržiška todėl net praminė 


*7 Keliuotis J. Mano atsiminimai apie Juozą Albiną Herbačiauską, Vincą Krėvę, Balį Sruogą ir 
apie buržuazinę cenzūrą. 1961 m. vasario 2 d. - F. 31/44. LNMB RS. L. 29. 

198 Ten pat. 

19 Ten pat. 

rašytoją „boheminiu šnekučiu“. Šitokie gebėjimai prasimušdavo ir 
Konrado kavinės aplinkoje: „Kartais jį pagaudavo tikras įkvėpimas. Tada 
jis gaivališkai improvizuodavo įvairias ateities vizijas, gyvu žodžiu 
žmonių apsuptas kurdavo meno kūrinius, berdavo tikrus ir drąsius meno 
kūrybos perlus, kurių jis niekad ir vėliau neužrašydavo: jie taip ir 
palikdavo gyvi žmonių širdyse arba beprasmiškai žūdavo čia pat 
sutrypiami profanų purvinomis kojomis...“ 200, — vėliau prisimins tas 
pats J. Keliuotis. 

Būta Kaune ir daugiau klubų, kavinių, užeigų užeigėlių ir kt. Antai 
savo šmaikščiais improvizaciniais vaidinimais išgarsėjo B. Sruogos 
iniciatyva 1919 m. Kaune įkurtas „Vilkolakio“ menininkų klubas - pir- 
masis lietuvių menininkų klubas, įsteigtas į la meno kabaretas. Jis vei- 
kė iki 1934 m. Čia rengti uždari vakarai, paskaitos, minėjimai... Klubo 
patalpose buvo kavinaitė, norintys galėjo papietauti. Čia itin mėgo rinktis 
jaunesnioji inteligentija bei dar prieškarinių leidinių, „Pirmojo Baro“ ir 
„Vaivorykštės“, suburtos kartos atstovai. Pavadinimą „Vilkolakis“ pasiūlė 
F. Kirša, o steigėjai buvo B. Sruoga, V. Bičiūnas, J. Tumas-Vaižgantas, 
A. Sutkus. Ši savotiška literatų, dailininkų bendrija, įkurta 1919 m. vasarą 
prie „Vilkolakio“ teatro (buvusio Kaune, Maironio g., netoli Laisvės 
Alėjos) pirmuoju savo veiklos laikotarpiu iš dalies vykdė ir meno kūrėjų 
draugijos funkciją. Pirmuoju klubo vadovu, „vaidila“, tapo jo iniciatorius 
B. Sruoga, o vardą klubui sugalvojęs F. Kirša — sekretoriumi. Tekstus 
vaidinimams daugiausia rašė B. Sruoga ir V. Bičiūnas. Tiesą pasakius, 
konformistiškesnių personų tarpe šis klubas turėjo pernelyg triukšmingą 
ir neklaužadišką reputaciją: andai Maironis, pasakojama, atsisakęs jame 
pietauti... XX a. pr. - XX a. I pusėje tokie kabaretai buvo neregėtai 
populiarūs Vakarų bei Vidurio Europoje. 


200 Keliuotis J. Mano atsiminimai apie Juozą Albiną Herbačiauską, Vincą Krėvę, Balį Sruogą ir 
apie buržuazinę cenzūrą. 1961 m. vasario 2 d. - F. 31/44. LNMB RS. L. 28. 

1933 m. rugsėjo 18 d. Kaune, Daukanto g. 7, J. Keliuočio iniciatyva 
buvo atidarytas „Naujosios Romuvos“ bičiulių klubas. Jame buvo ren- 
giami „Naujosios Romuvos pirmadieniai“, skirti pašnekesiams įvairiais 
kultūrinio gyvenimo klausimais, dalyvaudavo įvairių krypčių literatai, 
žurnalistai, dailininkai, visuomenininkai ir kt. Prasidėjo klubas nuo J. Ke- 
liuočio, „Naujosios Romuvos“ redaktoriaus ir Naujosios Romuvos kul- 
tūrinio sąjūdžio įkvėpėjo, sumanymo rėngti reguliarius dailininkų bei 
literatų susitikimus redakcijos patalpose. Idėjai entuziastingai pritarė 
tuometinis Nepriklausomųjų dailininkų sąjungos pirmininkas A. Va- 
Ieška. Imta kiekvieno pirmadienio vakarą rinktis: svarstyti aktualius 
meno klausimus, pasišnekučiuoti geriant juodą kavą ir valgant pyra- 
gaičius. Buvo sutarta, kad „Naujoji Romuva“ iš savo pusės tieks tik 
kavą, o dailininkai, jau turintys žmonas, atsineš „šviežių ir skanių pyra- 
gaičių“. Be to, nuspręsta šio klubo posėdžių metu niekada nevartoti 
alkoholinių gėrimų, taip saugant bohemiškuosius dailininkus nuo pagun- 
dų. Aktyviausi šių „pirmadienių“ lankytojai buvo jauni dailininkai A. 
Valeška, A. Samuolis, V. Vizgirda, A. Gudaitis, J. Mikėnas, P. 
Aleksandravičius, Žilinskas, Ad. Smetona, A. Šepetys, V. K. Jonynas, P. 
Tarabilda, A. Tamošaitis, V. Petkevičius, P. Augis-Augustinavičius bei 
keletas vyresniųjų — J. Vienožinskis, P. Galaunė, A. Galdikas, P. Rimša. 
„Pirmadieniams“ pasisekus, šalia jų J. Keliuotis sumanė suburti ir jaunųjų 
rašytojų klubą. Kaip jis pasakoja, pradinį lankytojų ratą sudarė 
„granitininkai“ (leidinio „Granitas“ autorių grupė). Paskui į jį įsiliejo 
„pjūvininkai“ (leidinio „Pjūvis“ kompanija) bei kiti „Naujosios Romu- 
vos“ bendradarbiai: J. Kossu-Aleksandravičius (vėliau J. Aistis), Vyt. 
Alantas, B. Brazdžionis, J. Banaitis, A. Budrys, J. Grušas, P. Karuža, J. 
Liauda, M. Linkevičius, Alf. Keliuotis, Nelė Mazalaitė, A. Miškinis, H. 
Radauskas, A. Vaičiulaitis, G. Tulauskaitė ir kt. Taip pat prie jų prisijungė 
vyresniųjų rašytojų: J. Tumas-Vaižgantas, Vydūnas, J. A. Herbačiauskas, 
F. Kirša, I. Šeinius. „Naujosios Romuvos“ klubas surengė daug literatūros 

vakarų, kėlė ir, verta pastebėti, intensyviai sprendė aktualius literatūros 
klausimus. Klubo nariai, literatai ir dailininkai, savo kūrybinės veiklos 
vaisius pirmiausia teikdavo „Naujosios Romuvos“ žurnalui. Tai sustip- 
rino leidinio kūrybines bei intelektualinės pajėgas. Kadangi abu klubai 
buvo neoficialūs, neturėjo nei įstatų, nebuvo įregistruoti, jų veiklos 
bent oficialiai nekontroliavo tuometinė griežta valdžia, pvz., į šiuos 
susirinkimus negalėdavo oficialiai ateiti policininkai, tuo metu įpareigoti 
lankyti visus viešus susirinkimus ar sueigas. Kaip vėliau prisimins 
Keliuotis, tokių lankytojų visgi pasitaikydavo, tegul ir neoficialiai 
mėginančių kyštelėti nosį į romuviečių vakarus. Aiman, kartais jie 
susidurdavo su netikėtumais... Antai audringo būdo Herbačiauskas 
„turėjo stiprų oratoriaus balsą, turėjo improvizacijos talentą ir sunku 
būdavo kam nors kitam su juo rungtyniauti. (...) Į [Naujosios Romuvos] 
klubo posėdį atsilankęs vienas iš aukštesnių tautininkų valdininkų??!... 
pareikalavo, kad rašytojai ir dailininkai kurtų kurtų patriotinę tautinę 
kūrybą, o ne blaškytysi, ieškodami naujų kelių. J. A. Herbačiauskas 
tuojau paėmė žodį. (...) „- Ką jūs vadinate patriotine ir tautine literatūra? 
- šaukė jis. - Ar jūs turite kokį nors supratimą? Jūs tik norite, kad rašytojai 
ir dailininkai jūsų dėdėms ir dėdienėms kutentų padus, kad jiems 
smilkintų patriotinio jovalo smilkalus, kad jie galėtų ramiai išnaudoti ir 
apgaudinėti tautą ir laisvalaikiu paleistuvauti! Jūs norite, kad dailininkai 
nupieštų Nemune besimaudančią tautinę vyriausybę - ir tai vadinate 
tautiniu patriotiniu menu. Jūs ieškote tiktai padlaižių, pataikūnų, vergų, 
parsidavėlių, o kūrėjai jums nereikalingi, nes jie visada maištininkai, 
nerimo kėlėjai, trukdą valdininkams ramiai miegoti ir vagiliauti! (...) 
Ne, mes nemirsim badu, kad jūs galėtumėt ramiai būti niekšais, mes 
trenksime į jūsų idiotiškas makaules ir jūs virsite balonais, kiaulėmis 
tokiais, kokiais iš tiesų esate, ir jums bus didelė gėda, ir jūs nežinosite, 


201 Ši nutikimą prisiminimuose mini ir J. Aistis. 

kur pasprukti nuo tautos 
teismo ir juoko!“ — Minė: 
tas valdininkas spruko pro 
duris...“ 292 ir daugiau, 
berods, „Naujosios Romu- 
vos“ klubo posėdžiuose 
nebesirodė... 

Kiek vėliau abu klubai 
susiliejo į vieną, „Naujosios 
Romuvos“ klubą, kurio 
nariai buvo itin įvairių sri- 
Čių atstovai: rašytojai, dai- 


lininkai, muzikai, daininin- 
kai, dramos teatro aktoriai, „eo Kura 


mokslininkai, visuomenės I Azbišibačialiskass 


veikėjai bei politikai. Pir- L.Kazokevičiaus šaržas. 
i ies Mia A Naujoji Romuva.1932 m. vasario 21 d. 
madienių posėdžiuose ėmė Nr.8.P.172. 


lankytis dramos įžymybės: 

aktorės O. Kurmytė, O. Rymaitė, H. Kačinskas, J. Miltinis, operos 
dainininkai bei muzikai M. Rakauskaitė, Grigaitienė, Galaunienė, V. 
Jonuškaitė-Zaunienė, A. Kučingis, Augaitytė, literatai S. Santvaras, K. 
Banaitis, S. Šimkus, K. Jakubėnas, J. Kačinskas, tokie žinomi moks- 
lininkai, kaip prof. M. Romeris, prof. K. Pakštas, prof. St. Kolupaila, 
doc. J. Puzinas, doc. P. Slavėnas, prof. B. Česnys, prof. J. Šimkus, prof. 
Šivickis, prof. Kaveckas, prof. Dalinkevičius ir žymieji to meto architektai 
V. Landsbergis-Žemkalnis, A. Šalkauskis, Kavalskis, Kudokas, A. Mo- 
šinskas. Taip pat kartais užsukdavo ekonomistų, politikų, agronomų, 
taigi įvairių inteligentijos sluoksnių bei sričių atstovų. 


202 Keliuotis J. Mano atsiminimai apie Juozą Albiną Herbačiauską, Vincą Krėvę, Balį Sruogą ir 
apie buržuazinę cenzūrą. 1961 m. vasario 2 d. - LNMB RS. F. 31/44. L. 37. 

Kiekvienam posėdžiui iš anksto būdavo suplanuojama tema ir 
stengtasi kviesti pirmiausia tos temos specialistus, taigi šie susitikimai 
sykiu turėjo ir kultūrinio švietimo vaidmenį. Iš pradžių posėdžiai 
vykdavo „Naujosios romuvos“ patalpose, vėliau, narių skaičiui išaugus 
ir pristigus vietos, persikėlė į „Pienocentro“ salę. Klubas išsilaikė iki 
pat II Pasaulinio karo. 

Taigi, vadinamoji „kavinių kultūra“ sudaro itin spalvingą ir įdomų, 
sykiu bene patį nestabiliausią meno istorijos sluoksnį. Be jų 
neįsivaizduojame nei Tulūz-Lotreko, nei Pikaso, nei Hemingvėjaus. 
Dažnai būtent jų sienos sugeria triukšmingas diskusijas, šmaikščias 
mintis ar pastebėjimus, kurių niekas niekada nepasakys į diktofoną 
jokiam žurnalistui. Kiekviena karta turi savą kampą, ar tai būtų „Konrado 
plepalų klubas“, „Tulpė“, „Pegasas“, „Skliautas“ ar „B. O.“. 

Universitete, maždaug 1933 m., studento V. Alseikos iniciatyva 
buvo įkurta „Naujaromuvių“ grandis - studentijos korporacija, besiva- 
dovaujanti „Naujosios romuvos“ idėjomis, vertybinėmis nuostatomis 
ir jas tęsianti studentijos tarpe. Naujaromuviai pozicija ir laikysena 
skelbė ir „kultivavo meilę lietuviškajai kultūrai, kovojo prieš visokį 
sektantizmą ir idėjinį fanatizmą, ji buvo laisva nuo bet kokio politinio 
partiškumo ir alsavo kūrybiškumo, modernumo ir liberališkumo dvasia. 
Ji daug nuveikė, svarstydama lietuviškos kultūros ir krikščioniškojo 
humanizmo problemas, universitete rengdama viešas didžiųjų mūsų 
rašytojų, dailininkų (A. Baranausko, M. K. Čiurlionio) sukaktis, studentų 
tarpe skleisdama autentiško patriotizmo, tolerancijos, kūrybiškumo ir 
modernumo dvasią. Kiek vėliau naujaromuvių grandys ėmė kurtis ir 
Meno mokykloje, ir Muzikos konservatorijoje, ir net lenkų okupuota- 
me Vilniaus krašte,“ 293 


203 Keliuotis J. Mano autobiografija. - V. 2003. P. 159. 

1932 m. J. Keliuočio iniciatyva buvo įkurta taip pat „Naujosios 
Romuvos bičiulių sąjunga“; jau turėjusi savo įstatus ir jau oficialiai 
įregistruota Vidaus reikalų ministerijoje. Jos nariais galėjo tapti visi 
žurnalo prenumeratoriai, nepaisant jų politinių, filosofinių ar religinių 
pažiūrų skirtumų. Šios sąjungos tikslas buvo pamažu į vieną sąjūdį 
sutelkti visą Lietuvos inteligentiją, paskleisti ir įdiegti visoje Lietuvoje 
„Naujosios Romuvos“ idėjas. Įžiebti savitą lietuviškos kultūros ir krikš- 
čioniško humanizmo sąjūdį, suteikti Lietuvos kultūriniam atgimimui 
masinį pobūdį, „lietuvius pratinti prie bendro, darnaus kultūrinio ir 
visuomeninio veikimo, visame krašte kultivuoti tai, kas mus, visus 
lietuvius, jungia, ir ignoruoti tai, kas skiria, visam Lietuvos gyvenimui 
suteikti lietuvišką ir modernų pobūdį, visą lietuvių tautą sutelkti 
lietuviškos kultūros ir krikščioniško humanizmo pagrindais (...) ... galėjo 
susiformuoti nauja, moderni ir kūrybiška Lietuva, kuri, neatsižvelgiant 
į politinių ir filosofinių pažiūrų įvairumą, sudarytų organinį, autentišką 
ir nenugalimą vienetą.“ ?9* ||gainiui „Naujosios Romuvos“ bičiulių skyriai 
buvo įkurti visuose didesniuose Lietuvos centruose. Jie reguliariai rengė 
sueigas su vaišėmis, muzikos ir dainų koncertus, meno parodas, kultūros 
savaites, viešas paskaitas kultūros klausimais. Tačiau, nors buvo 
pakankamai žmonių, norinčių užsiimti šia veikla, stigo lėšų kelionėms 
apmokėti ir kt. reikmėms. Nepaisant to, „Naujosios Romuvos“ kultūrinis 
sąjūdis ir „Naujosios Romuvos“ klubas buvo bene vienas iš didžiausių 
ir perspektyviausių lietuvių kultūros bei literatūros postūmių tuo laiko- 
tarpiu. Deja, iki galo nebuvo realizuotas - J. Keliuotis, organizatorius ir 
varančioji naujaromuviečių jėga, atsidūrė Sibiro tremtyje, dargi du 
kartus. 

Laikinosios sostinės šviesuomenei teko nelengvas vaidmuo: kelti 
švietimą bei mokslą nualintoje valstybėje. Su germanizacija bei poloni- 


204 Keliuotis J. Mano autobiografija. - V. 2003. P. 161. 

zacija grūmėsi Klaipėdos krašto bei Vilniaus krašto lietuviai. Lietuvystės 
palaikymo ir sklaidos, neretai — ir finansavimo centru tapo Kaunas. 
Antai Vilniuje įsteigus lietuvių gimnaziją, savotišką lietuvystės oazę 
nutautėjusiame mieste, jos egzistavimą itin audringai vertino XX a. II- 
IV dešimtmečių lenkų oficiozinė spauda: teigta, kad lietuviai klastingai 
užsiimą antilenkiška ir antivalstybine veikla, įžūliai diegią lietuvystę 
Vilniuje, kuris laikytinas Lenkijos dalimi ir maistu bei stogu virš galvos 
vilioją vietinių lenkų vaikus į savas mokyklas. Šiame kontekste lenkų 
spaudoje buvo itin dažnai linksniuojama Kauno inteligentija, kuri rašanti 
lietuviškus vadovėlius Vilniaus vaikams, slapta remianti lietuviškumą 
tame mieste. Ypač dažnai buvo minimas Konstantinas Stašys, kurio 
milijonais esą buvusi paremta visa lietuvystės veikla. 205 

Intensyvėjant Nepriklausomos Lietuvos gyvenimui, vis sparčiau vys- 
tėsi ir kultūros įvairovė. Pagyvėjęs literatūros gyvenimas lėmė vis didesnį 
verstinės ir originaliosios bei lietuvių literatūros leidimų skaičių. Atsi- 
radus daugybei įvairių literatūros premijų bei konkursų, greičiau brendo 
ir daugiau rašė jaunieji autoriai, kartu buvo skatinami ir skaitytojai. 
Krašte kūrėsi vis daugiau bibliotekų. Formavosi nauja gabių poetų, belei- 
ristų, kritikų, literatūros mokslininkų karta. Iškilo tapytojai, grafikai, 
skulptoriai ir architektai, kurių didžioji dalis jau buvo studijavę ir užsie- 
nyje, taigi gebėjo parvežti Lietuvon svečių kraštų meno idėjas ir jas 
harmoningai jungti su lietuvių kultūros savitumu. 

Harmoningą kultūros ir visuomenės vystymąsi vis dėl to drumstė 
šešėlis — Vilniaus krašto ir Klaipėdos krašto klausimai. Kaunas tapo puikiu 
lietuvišku krašto centru, tačiau stoka miesto, nuo seno buvusio Lietuvos 
sostine, nedavė ramybės nei Lietuvos politikams, nei kultūros veikėjams, 
nei paprastiems žmonėms. Nuolatinis peršulys ir grėsmė iš dviejų šalių 
kaimynių - Lenkijos bei Rusijos — pusės, nuolatinė įtampa dėl Klaipė- 


205 Pagal: Demaskujemy akcję dywersyjną rządu litewskiego w Polsce! // Codzienny Kurjer. 
1936.07.09. Nr. 189. P. 1. 

dos krašto slėgė ne tik diplomatinius santykius - su Lenkija jų apskritai 
nebebuvo ligi pat 1927 metų, kol buvo panaikintas karo stovis su šia 
valstybe. O 1938 m. užmegzti ir diplomatiniai santykiai, tačiau tai nutiko 
dėl spaudimo iš lenkų pusės ir ultimatumo Lietuvos vyriausybei, ne 
laisva lietuvių valia. Taigi kone visą nepriklausomos Lietuvos laikotarpį 
lydėjo pastangos atsiimti Vilniaus kraštą, puoselėti ir skleisti jame lietu- 
vybę ir išlaikyti lietuvių tautos dvasią. Toje vietoje, t. y., lietuviškumą 
skatinančios veiklos Vilniuje — iš Pirmosios Nepriklausomos Lietuvos 
respublikos visuomenės bei politikos veikėjų pusės — ir Lenkijos pusės 
noro kuo sparčiau paversti Vilniaus miestą ir kraštą visateise Lenkijos 
valstybės teritorija — skaudžiai susikryžiavo ir politinės ambicijos, ir 
teritoriniai dviejų valstybių interesai. Lenkų spauda skelbė straipsnį po 
straipsnio apie tai, kaip aplinkiniais keliais klastingai veikia Kauno 
Lietuvos valdžia, kuri slapta leidžia lietuviškus vadovėlius ir juos platina 
Vilniuje, įsteigė savarankišką gimnaziją ir į ją vilioja beturčių Vilniaus 
lenkų vaikus, kad iš jų padarytų lietuvius, kad už viso to stovi Stašio 
figūra ir Lietuvos vyriausybės milijonai litų. Lietuvių spauda pasirinko 
kelią stropiai sekti įvykius kaimyninėje Lenkijoje, pakitimus, susijusius 
su šia šalimi, tarptautinėje arenoje ir ypač preciziškai fiksuoti padėtį 
Vilniaus krašte - analizavo ir linksniavo kriminogeninę padėtį, sunkias 
ekonomines sąlygas, neprižiūrimą miestą. 206 

Dėl neramios, nestabilios krašto geopolitinės padėties ir trūkstamų 
teritorijų klausimo Lietuva buvo priversta nuolat didelę dalį valstybės 
finansų skirti kariuomenės rengimui ir išlaikymui. Neslūgo ir visuomenės 
emocinė įtampa. Asmenys, mėginę ieškoti tarpusavio susitarimo būdų 
ir taikyti dvi tautas, susidurdavo su neperžengiamu slenksčiu - nei 
Lenkija norėjo Vilnių grąžinti, nei Lietuva nusileisti jo neatgavusi. Be 


206 Žr. periodinius leidinius: „Lietuvos Aidas“, „Lietuvos žinios“, „Rytas“ (1919-1939 m. laiko- 
tarpiu). 

to, buvo neakivaizdžiai reikalaujama deklaruoti savo poziciją šiuo opiu 
klausimu. Panašus likimas ištiko ir J. A. Herbačiauską. Gimęs ir augęs 
Lietuvoje, jaunystę praleidęs Lenkijoje, jis laikė save savotišku dviejų 
tautų tarpininku ir šiuo įtemptu metu mėgino ieškoti būdų suartinti 
lietuvių ir lenkų visuomenes. Gyvendamas Lenkijoje, jis populiarino 
lietuvių etninę kultūrą, pristatinėjo lietuvių tautinį judėjimą bei jo 
veikėjus. Taip pat bene iš Krokuvos politinės ir kultūrinės visuomenės 
perėmė teigiamą požiūrį į Lenkijos ir Lietuvos federacijos idėją - vienu 
savo gyvenimo laikotarpiu teigė ir rašė, kad tik tai esąs vienintelis ke- 
lias Lietuvai išsigelbėti, mat jai gresia pavojus iš Vokietijos ir iš Rusijos 
pusės. Todėl reikią susivienyti su stipresniu kaimynu. „Nuo rytų It. y., 
Rusijos - E. V.] kultūros įtakos Lietuvą gali išgelbėti tiktai Lenkija (kaip 
jau sakiau) kultūrinio bendradarbiavimo keliu. (...) Be atnaujintos 
sąjungos su Lenkija demokratinių idėjų dvasia Lietuva negali svajoti 
apie nepriklausomybę.“ 297 — rašė Herbačiauskas 1909 m. 

Jis savo nuomonę formavo remdamasis aplinka, kurioje pats gyveno, 
ir savo paties regimais faktais. Be to, nuo tam tikro momento, tiksliau — 
nuo savo vizito Lietuvon 1919 m. mažai pasitikėjo antraeiliais ar trečia- 
eiliais šaltiniais. Norint objektyviai įvertinti Herbačiausko požiūrius tuo 
laikotarpiu, verta atidžiai išnagrinėti jų pobūdį (prolenkišką, prolietu- 
višką), kaitą bei jos priežastis. 


207 Herbaczewski J. A. Tragizm odrodzenia narodowego Litwy. // Šwiat slowiaAski, 1909 m. 
Nr. 3. P. 147. 

„Žinau, kad mano balsas bus žiežirba...“ 


J. A. HERBAČIAUSKAS — LENKIJOS POŽIŪRIO Į LIETUVĄ REIŠKĖJAS 


Socialinė aplinka įvairiai veikia skirtingas asmenybes. Pats poveikis 
kaip toks egzistuoja ir daro įtaką požiūriams, juos vienaip ar kitaip 
formuoja ir išryškėja kūryboje bei viešuose pasisakymuose. J. A. Her- 
bačiausko atveju jo požiūriams jaunystėje ir pirmuoju brandaus gyve- 
nimo laikotarpiu įtaką darė dvi reikšmingos priežastys: jo paties kilmė, 
t. y., sumaišytas lietuviškas bei lenkiškas kraujas ir jį supusi gyvenimo 
Lenkijoje laikotarpiu aplinka. Kaip kažkada jis pabrėš J. Tumui-Vaiž- 
gantui — iš tėvo paveldėjęs lenkišką kultūrą, iš motinos — lietuvišką 
kraują. Ankstyvojoje rašytojo kūryboje aiškus palankumas lietuvių 
tautinio išsivadavimo idėjoms, ypač ryškus nuo 1894 m. iki kone 1911 
m., vėliau, iki 1919 m., šiek tiek nuslopo. Kokios priežastys lėmė tokius 
pakitimus ir kaip tai atsiskleidė jo literatūrinėje kūryboje bei straips- 
niuose? 

Pirmojoje savo knygoje „Lietuvos atgimimas lenkiškosios idėjos 
atžvilgiu“ (Odrodzenie Litwy wobez idei polskiej, 1905) J. A. Her- 
bačiauskas entuziastingai sveikino lietuvių tautinį judėjimą, žavėjosi 
„Aušros“ atsiradimu ir karštai palaikė lietuvių siekius. Rašė, jog ir lenkai 
turį pagaliau suprasti ir įsisąmoninti lietuvių savarankiškumo siekių 
teisėtumą ir pagrįstumą, kad „turį suprasti turį reikalą ne su kažkokia 
„ligota vizija“, o su smarkiai gaivalinga, karštai mylinčia pavojų, stipriai 
užsigrūdinusia kovoje su kliūtimis ir atkakliai savo tikslus bei ketinimus 
įgyvendinančia tauta.“ 798 Su būdingu jo ankstyviesiems kūriniams užsi- 
degimu ir emocijomis jis stojo ginti lietuvių pozicijos, save aiškiai suta- 


208 Herbačiauskas J. A. Lietuvos atgimimas lenkiškosios idėjos atžvilgiu. — Vilnius. 2001. P. 20. 

patindamas su lietuvių tauta ir jausdamasis esąs savotiškas jų siekių 
šauklys Lenkijoje. Ragino lenkus pakeisti savo bergždžią taktiką lietuvių 
atžvilgiu vesti šiuos „už lenkiškos politikos dirželio“ ir atsisakyti tuščių 
tautinių ambicijų, esą jų tauta lietuvius šio ar to išmokiusi. Taip buvo 
1905 m. Bet po šios knygos Herbačiauskas sulaukė gana griežtų atkirčių 
spaudoje. Recenzavęs knygą Z. Glogeris rašė, kad „lenkiška idėja gali 
būti traktuojama ir suvokiama lenkų istorijos fone, o Lietuvos atžvil- 
giu - Lenkijos santykio su Lietuva fone, istorinių faktų pagrindu ir kaip 
Lenkijos Karalystės, taip ir Lietuvos įstatymų leidybos pagrindu“. 29 
Recenzija labiau vertino paties Herbačiausko, kaip asmens, poziciją 
Lenkijos ir Lietuvos santykių atžvilgiu, nei pačios knygos tekstą. Antai 
Z. Glogeris tvirtino, kad lietuvių kultūra nebuvo niekaip įstatymiškai 
spaudžiama, kad pati LDK aukštuomenė rinkosi lenkų kalbą ir kultūrą 
kaip šviesos šaltinį, o pagonybė jiems patiems asocijavosi su tamsumu. 
Gana tendencingai atrinkti LDK istorijos faktai iš esmės liudijo ir paties 
recenzento, ir kartu didžiojoje lenkų visuomenės dalyje vyraujantį po- 
žiūrį. XX a. pradžioje abiejų atgimstančių tautų varžytuvės ir negatyvus 
lietuvių tautinio atgimimo vertinimas buvo dar įprastas reiškinys - silpti 
ir keistis į pozityvią pusę jis galėjo tik lietuviams tolydžio įrodant savo 
sugebėjimą egzistuoti kaip savitai savarankiškai tautai. Nuolat ginti savo 
teisę į savą istoriją, savą meną. Tokios pastangos reiškė galimybę sulaukti 
Herbačiauskui mestų priekaištų: kad jis savo knygoje svaidosi nepa- 
grįstais kaltinimais Lenkijai, kokiems niekada nesulauks paramos ir jokio 
tokius priekaištus pagrindžiančio istorinio fakto. Dar daugiau - recen- 
zentas išreiškė didelį nusistebėjimą, kad tiek žodžių, išjuokiančių ele- 
mentarų Lenkijos istorijos išmanymą, esti knygoje, bylojančioje apie 
„lenkišką idėją ir parašytoje gabaus autoriaus, gerai valdančio lenkų 
kalbą ir plunksną, kuris iš tiesų nėra lietuvis, bet lenkas“... Ar tik ne dėl 


203 Gloger Z. Odrodzenie Litwy wobec idei polskiej. Recenzja. / Tygodnik Ilustrowany, 1907, 
T. 1, Nr. 33. P. 672. 

šios pastabos J. A. Herbačiauskas kitoje savo knygoje „Pasmerkimas“ 
(Potepienie, 1906) aiškiai ir tiesiai įrašė, kad jis yra lietuvis ir kad jo 
knyga, nors rašyta lenkų kalba, priklauso lietuvių literatūrai? Kiek jo 
požiūrius paveikė ir ar iš viso paveikė, turint omenyje jo atkaklų būdą, 
griežti priekaištai, o kiek iš Lietuvos pasiekiančios dažnai tendencingos 
žinios apie tai, kas ir kaip dedasi ir kur link krypsta lietuvių tautinis 
judėjimas, šiandien sunku preciziškai nustatyti. Tačiau pokyčius rodo 
Herbačiausko straipsniai ir kai kurios jo knygose, išleistose 1919 m. — 
1922 m. laikotarpiu, išdėstytos mintys. 

Minėtame straipsnyje „Lietuvos tautinio atgimimo tragizmas“ 
J. A. Herbačiauskas laikėsi jau profederacinio, prolenkiško požiūrio. 
Įdomu tai, kad patį norą rašyti straipsnį šia tema aiškino tuo, kad jo 
ankstesnė knyga, „Lietuvos atgimimas lenkiškosios idėjos atžvilgiu“, 
reikalauja pataisymų bei papildymų. Atidžiau įsižiūrėkime, kokių, jo 
nuomone: „Žinau, kad mano balsas bus žiežirba, mesta į „parako sta- 
tinę“, pripiltą lietuvių nacionalistų, kad dėl to — kaip lietuviui — man 
gresia iš mano brolių, apraizgytų nacionalizmo, pusės būti pavadintam 
mažų mažiausiai „tautinio intereso išdaviku“. Žinau tai, bet negaliu 
tylėti! (...) Dabartinių lietuvių tautinio reikalo vadovų politika, dažnai 
prieštaraujanti atsakomybės teisei, tiesiog verčia protestuoti, bent jau 
apmesto straipsnio eskizo forma, nusakančia lietuvių klausimą iš kito 
požiūrio taško.“ *9 Herbačiausko žodžiais, lietuvių tautinis judėjimas 
nuo 1905 m. tapęs ištiktas fanatiško nacionalizmo, „tautinių instinktų 
išlaisvinimo“ . Šį judėjimo pakitimą, jo nuomone, sukėlė porevoliucinės 
nuotaikos ir tendencijos, kurioms pasidavė nedidelė lietuvių inteligen- 
tijos dalis, betgi kurios paveikė visą judėjimo kryptį. O svetimo krašto 
revoliucinės idėjos, Herbačiausko teigimu, prieštarauja gairėms, nu- 
brėžtoms V. Kudirkos, P. Višinskio... Tokių reiškinių priežastis Herba- 


210 Herbaczewski J. A, Tragizm odrodzenia narodowego Litwy. // Šwiat stowiaūski, 1909 m, T. 1 
Nr. 3. P. 11. 


124 


čiauskas įžvelgė Lietuvos politinių partijų veikloje. Jo teigimu, nusilpo 
demokratų kryptis, įsteigta P. Višinskio, kuri ir santykiuose su lenkais 
vadovavosi tolerancija, vengė provokacijų. Tuo tarpu sustiprėjusios 
„klerikalų“ ir nacionalistų partijos, dėl kurių veiklos lietuvių tautoje su- 
klestėjęs moralinis teroras, neatsakingi poelgiai, o jų politikos kursas lenkų 
atžvilgiu yra „spazmatinis, o tiksliau, epileptinis“ - didina įtampą ir aštrina 
situaciją tarp lietuvių ir lenkų. O tai esą naudinga tik Rusijai. Juolab kad 
lietuviai - anot Herbačiausko tuometinių žodžių, „šovinistai nacionalistai 
lietuviai“, vengdami polonizacijos, sėda į rusifikacijos balną. Keliskart 
straipsnyje jis užsiminė ir apie lenkų tautos demokratų (endekų) partijos 
padarytas klaidas santykiuose su lietuviais, tačiau teigė, jog tos klaidos 
vis tiek nepateisina lietuvių bloko pozicijos. Kai kurie jo straipsnio teiginiai 
šiandien atrodo keistoki. Iš dalies galima juos paaiškinti oficialiosios 
žurnalo „Šwiat stowiaūski“ pozicijos įtaka - leidinio redaktoriaus F. Ko- 
neczno korespondencija liudija, kad jis pats asmeniškai rengėsi 
organizuoti Vilniuje draugiją, skirtą kovai su lietuvių „šovinizmu“ ir 
ieškojo jai atsidavusių bendradarbių. 2" Kartu reikia pripažinti, jog 
Herbačiausko lūpomis bylojo tuo metu vyraujantis Lenkijoje požiūris. 
Galima atpažinti daugelį sąlyčio taškų, klausimų, keltų politiniuose 
Lenkijos sluoksniuose, ir argumentų, sudarančių maršalo J. Pitsudskio 
bei endekų teritorinių bei kultūrinių pretenzijų lietuviams pamatą. Tokių, 
kaip etnografinių Lietuvos ribų klausimas, lietuvių kultūrinio identiteto 
savarankiškumas ar nesavarankiškumas, Liublino unijos istorinis vaid- 
muo ir pasekmės, tolesnė galima lietuvių ir lenkų santykių raida. 

Be abejo, vienokią jos viziją reprezentavo prolenkiškoji kryptis, 
kuriai nemaža simpatijų šiuo savo gyvenimo laikotarpiu jautė Herba- 
čiauskas, ir visiškai kitaip ši vizija atrodė iš pačios Lietuvos pozicijų. 
Herbačiauskas buvo už Lietuvą, bet kritikavo Lietuvos valdžią, o Len- 


2" Koneczny F. korespondencija, PAU i PAN bibliotekos archyvas Krokuvoje. 

kijoje matė ir daug gerų ypatybių, kurios galėtų, jo nuomone, Lietuvai 
pagelbėti, o ne sutrukdyti. Jo teigimu, unija buvo galimybė pasukti 
lietuvių kultūrą ne rusišku rytų keliu, o vakarietišku lenkišku. Kaip pats 
rašė 1912 m., „Nenoriu būti eunuchu, renkančiu trupinius nuo Arciba- 
ševo, Andrejevo, Sologubo stalo.“ "2 Tačiau palyginimui verta pateikti 
keletą jau minėto F. Koneczno minčių šiais klausimais. Antai lygindamas 
lenkų ir lietuvių kalbas bei jų raidos istoriją pastarasis teigė, kad lietuvių 
kalbai skirtos gramatikos bei žodynai buvo leisti daug sparčiau nei tai 
nutiko lenkų kalbos atveju: „Lietuviai (...) buvo tie laimingieji, kurie 
galėjo atsiremti į aukštesnę, jiems labiau pageidautiną kultūrą, kai mums 
šito savo laiku stigo; mes, bėgant gimtosios rašto kalbos ištvermės 
amžiams, susidurdavome su aukštesnėmis kultūromis, priešiškai nusi- 
teikusiomis mūsų atžvilgiu. Lotynų kalba buvo vienintelė pagalbos kul- 
tūrai priemonė, tuo tarpu kai lietuviai rėmėsi gyvąja kalba.“ *9 Šio 
autoriaus teigimu, supolonizavusi Lietuvą ne lenkų, bet rusų prievarta. 
Žvelgiant iš šiandienos pozicijų, šie klausimai atrodo ir kaip iš dalies 
sėkmingai carinės Rusijos valdžios taikytas „Divide et impera“ ** 
principas. Pastarojo universalumą ir, deja, rezultatyvumą bene liudija 
ir karštos diskusijos, įsiplieskę tarp lietuvių tautinio judėjimo skleidėjų 
ir jų oponentų amžių sandūros spaudoje. Kadangi 1910 - 1911 m. J. A. 
Herbačiauskas bendradarbiavo leidinio „Šwiat Stowiaūski“ rubrikoje 
„Przegląd prasy stowianskiej“, kurioje dėmesys buvo skiriamas ir lietuvių 
spaudai, į bendrą įkarštį įsimaišė ir jo balsas. Kartais jis pats pasisakydavo 
kai kuriais klausimais, o dažniau pasitarnaudavo kaip vertėjas bei ap- 
žvalgininkas, galutinį prierašą pridėdavo pats redaktorius F. Konecznas. 
Antai iš išspausdinto „Viltyje“ atsako į K. Skirmuntaitės straipsnį „Kurier 
Litewski“, kuriame ši autorė nagrinėjo lietuvių ir lenkų kalbų Lietuvos 


21? Herbaczewski J. Albin. Literatura a žycie. / Rydwan. 1912. Nr. 4. P. 151. 
23 Koneczny F. Polska a kwestya litewska. / Swiat Stowiaūski. 1908. Nr. 68. P. 30. 
24 „Skaldyk ir valdyk“, lot. 

teritorijoje teises, J. A. Herbačiausko atrinkti „Vilties“ kontrargumentai 
sudaro gan įdomią mozaiką. Aišku, nesant pakankamai duomenų, jo 
paties dienoraščių, vargu ar įmanoma atsekti, kodėl konservatyviajai 
lenkų spaudai išvertė būtent šiuos lietuvių spaudos teiginius: „Lietuvių 
liaudis bunda, susivokia, kas jie yra. O mūsų šlėkta? Dar nežino, kas 
jie patys yra! Varšuvoje, tarp lenkų, laiko save lietuviais; Lietuvoje, 
tarp lietuvių — lenkais. Kur gi tada tasai šlėktų „kultūrinis darbas“ 
Lietuvoje? (...) Pirmuosius mūsų atgimimo ženklus („Aušros“ laikotarpis 
1883-1886) toji mūsų šlėkta užtemdė, nuteikusi lituanofobijai visą lenkų 
spaudą. Veltui ieškojome tuo metu šiltų bičiulių lenkų tautoje - veltui! 
(...) Ėmėme siekti teisių lietuvių kalbai bažnyčioje. Lenkų spauda 
apkaltino mus išdavyste, kone anarchistinėmis tendencijomis, iš anksto 
pateisindama provokacinę Lietuvos lenkų („endekų“) politiką, visą 
atsakomybę už išprovokuotas avantiūras suversdama tiktai mums. (...) 
Visa tai įvertinus, ar galima mumis, lietuviais, skųstis, kad nesame 
„Unijos šalininkai“? *5 Leidinio redaktorius savo komentare prie šios 
Herbačiausko apžvalgos teigė, kad greičiausiai lietuviai yra nepakan- 
kamai informuoti apie tikrąją situaciją ir nurodė straipsnių rinkinį, išleistą 
Varšuvoje ir skirtą būtent lietuvių spaudos draudimui, kaip palankaus 
dėmesio lietuvių kultūrai ženklą. 

J. A. Herbačiauskas savo apžvalgose daug dėmesio skyrė su švietimu 
susijusiems lietuvių — lenkų tarpusavio santykių klausimams. Iš jų 
pobūdžio ryškėja, kokios problemos 1910 m. lenkų konservatyviojoje 
spaudoje atrodė labiausiai ginčytinos ir opiausios. Pirmiausia - lietuvių 
galimybės, o tiksliau - galimybių studijuoti Krokuvos universitete 
nebuvimas Respublikos laikotarpiu bei lietuvių jaunimo nutautėjimas 
atvykus mokytis Lenkijon, lietuvių ir lenkų tarpusavio rietenų viešinimas 
užsienio spaudoje bei nesėkmingi mėginimai bendrauti su lietuvių 


215 Herbaczewski J. A. Przegląd prasy stowiaūskiej. // Šwiat stowiafski, 1910. Nr. 68. P. 50-51. 
Remiasi K. Skirmuntaitės straipsniu. 

tautinio judėjimo atstovais. Kaip jų pavyzdį J. A. Herbačiauskas nurodė 
faktą, jog lietuvių atstovai buvo kviesti į iškilmes Krokuvoje, skirtas 
Žalgirio mūšiui paminėti. Tačiau atsisakę atvykti parodė savo nenorą 
užmegzti kontaktą su lenkų visuomenę. Tikėtina, jog šiuo atveju lietuvių 
atstovus būtų tenkinęs tiktai vizitas lygiomis dviejų istorinių partnerių 
teisėmis, o siūlomas jaunesniojo Liublino unijos nario vaidmuo viešose 
iškilmėse anaiptol negalėjo tenkinti nei tautinių ambicijų, nei tikslų, 
siekiamų lietuvių tautinio judėjimo atstovų. Matyt, ne veltui J. Tumas- 
Vaižgantas vėliau lietuvių spaudoje šmaikštaus dėl paminklo Žalgirio 
mūšiui paminėti Varšuvoje: esą skulptorius galėjo žemaitį ir lietuvį pa- 
vaizduoti tokius, kokie tame mūšyje dalyvavo, su priklausančia tiems 
laikams ginkluote, o ne su kuoka rankoje, kailiais vos prisidengus, bent 
jau kelnes reikėję pridėti... 

Bene aštriausio tono Herbačiausko straipsniai Lietuvos atžvilgiu 
atsirado Lenkijos spaudoje netrukus po jo atvykimo į Varšuvą 1933 m. 
Tuo metu Lenkijos užsienio reikalų ministro Beko jis taip pat buvo 
pakviestas skaityti paskaitas apie Lietuvą Varšuvos universitete. *** Anot 
Herbačiausko, „Lietuva (tiksliau sakant, ultranacionalistinės jos vadų, 
vedlių skeveldros) 15 metų siekia sukurti savo asmenine „didžiulę 
laimę“, linkėdamos Lenkijai (delikačiai kalbant) didžiulės nelaimės! 
Dideli politikai iš lietuvių ultranacionalistų stovyklos (nebūtina minėti 
pavardžių) stengėsi ir stengiasi įtikinti pasaulį, kad tik Lenkijos pada- 
lijimas (Lenkija etnografinėmis sienomis) apdovanos visą rytų Europą 
amžina ramybe ir dar tolydžio propaguoja „susitaikymo su labiausiai 
užkietėjusiais Lenkijos priešais idėją“ (nors tie labiausiai užkietėję Len- 
kijos priešai jau ieško sutarimo su Lenkija)'.?' Reikia pripažinti, kad 


216 Rytas. 1933 12 04. Nr. 27. P. 7. 

27 Herbaczewski J. A. Lithuania antipolonica / Tygodnik Ilustrowany, 1933. Nr. 51 (3862). P. 1005- 
1006. Paskutinėje frazėje greičiausiai turimas omenyje J. Stalino ir J. Pilsudskio susitikimas 
Maskvoje. 

tai - aštrūs, neatsargūs, negalį išeiti į naudą Lietuvos įvaizdžiui Lenkijoje 
žodžiai. Kita vertus, potekstėje aiški užuomina į tuometinę bolševikinę 
Rusiją - slogutį ir rūpestį, nuolat kamavusį Herbačiauską. Šiuo kraštu, 
pradedant carine žandarmerija ir baigiant Rusija po Spalio revoliucijos, 
jis niekada nepasitikėjo, įtariai vertino viską, kas galėjo būti su ja susiję 
ir itin atidžiai stebėjo tendencijas visuomenėje. Paskutiniu gyvenimo 
Lietuvoje laikotarpiu kone beatodairiškai viešai kritikavo demokratijos 
nebuvimą, fašizmą ir marksizmą, savo lietuviškuose straipsniuose 
prikaišiodamas dygių užuominų A. Smetonos vadovaujamai valdžiai, 
pozicijos politikams, ypač asmens laisvių temomis. Čia vėl piktinosi, 
polemizavo, emocingai vienon eilėn išrikiuodamas J. Šliūpo laikų kai- 
ruoliškumą ir Majakovskį mėgdžiojančius lietuvių futuristus. Palygin- 
kime jo tekstus prieš pat išvykimą, 1933 m. Lietuvos spaudoje: „P. Praus- 
to partijofobija mane jau stebina. (...) Aš nesu opozicijos apgynėju, 
tuo labiau partijų dėl partijų gerbėju. Aš - nors poetas - moku realiai 
sekti mūsų gyvenimą ir skaitytis su konkrečiomis jėgomis, tą gyvenimą 
judinančiomis. (...) Jeigu mano nosis nenusiskundžia, kad kr[ik]demų 
ir liaudininkų partijos dvokia, tai čia vėl kalta, matyt, mano nosis... 
Vietą, kur dvokia, aš labai gerai suuodžiu... (...) jau nugalėtą, jau 
nuginkluotą opoziciją dar spardyti ir kolioti - kažkaip nepadoru, 
p. Praustasai, jei prisiminsi patarlę apie liūtą (supančiotą) ir... laisvą.“ 28 
Negalėdamas rašyti atvirai, tenkinosi kandžiomis aliuzijomis ir daug- 
taškiais: „Aš esu tikras, kad blogybes Lietuvoj pagimdė greičiau 
importuoti fašizmai ir negrizmai, negu mūsų partijos, kurios taip 
smulkiai „griešijo“, palyginus su..., kad net čyščiaus neužsitarnavo. 
Kas liečia mano „pasikeitimą“ (transamputaciją), tai pareiškiu, p. 
Praustasai, kad be priežasties nieks nevyksta, nesikeičia.“ ?'* Svarbi šiuo 


28 Herbačiauskas J. A. Gyvenimo retrodoksai // Rytas, 1933 08 04. Nr. 175 (2731). P. 3. 
213 Ten pat. 

atveju užuomina, pridedanti dar vieną priežastį prie veiksnių, kuriems 
susidėjus Herbačiauskas ir' išvyko į Lenkiją: „Pozicija pakeitė gražią 
apie mane nuomonę, ir aš pakeičiau savo gerą nuomonę apie poziciją! 
Viskas logikos tvarkoj...“ 220 

1933 m., Vokietijoje į valdžią atėjus nacionalsocialistams, 0 Rusijoje 
ėmus per kraštus veržtis bolševizmui su visomis šių procesų pasekmė- 
mis, tokių tendencijų simpatikų iš tiesų atsirado ir Lietuvoje. Tiesa, 
pastarieji daugiau žvalgėsi į Mussolini Italijoje ir dažniau samprotavo 
apie fizinio lavinimo reikmę ar aktyvesnį interesų gynimą ekonomikos 
srityje, nei apie kokias nors absurdiškas rasių teorijas, tačiau kitas spar- 
nas, neretai finansuojamas pogrindinės komunistų partijos lėšomis??!, 
stengėsi varyti vis aktyvesnę prosovietinę propagandą. Kad atidžiau 
įvertintume situaciją, reikia atiduoti žodį politinių vyksmų amžininkams; 
„Jau visiškai laikas realiai įžiūrėti universitete susidariusi būklė. O ji 
yra nenormali. (...) Lietuvis lietuviui sąmoningai daromas vilku. Dviems 
besipešant, nejučiomis leidžiama pasinaudoti trečiajam. (...) Kaip ten 
bebūtų, savo kraštą mylinti ir branginanti lietuviškoji studentija turėtų 
parodyti, kad ji per savo lietuviškąjį mokslo židinį trokšta nešti į visą 
tautos gyvenimą tautiškosios savarankiškos kultūros pradus ir kad 
greičiausiai turėtų imtis priemonių užkirsti kelią besiplečiančiam uni- 
versitete komunizmui.“ 222, 

Įvertinus tokio pobūdžio straipsnius aptariamu laikotarpiu ir šian- 
dien egzistuojančius amžininkų prisiminimus??3, verta pripažinti, kad 
dauguma Herbačiausko būgštavimų buvo pamatuoti. Taip pat - kad 
būta ir daugiau gilesnių ir labiau su visuomenine bei politine situacija 
susijusių jo išvykimo priežasčių, negu įsižeidimas dėl per mažos pen- 


220 Herbačiauskas J. A. Gyvenimo retrodoksai // Rytas, 1933 08 04. Nr. 175 (2731). P. 3. 
21 Žr. : Daulius J. Komunizmas Lietuvoje. - K. 1937. 

22 S. K. B. Pavadinkime daiktus tikraisiais vardais / Rytas, 1933 11 10. Nr. 25 (2810). P. 3. 
223 Žr. : Raila B. Kodėl antraip? - V., 1991; Aistis J. Milfordo gatvės elegijos. - V. 1991. 


130 


sijos, finansiniai nepritekliai, garsusis konfliktas universitete, polemika 
su B. Sruoga bei V. Krėve ar pagaliau garsiosios Herbačiausko frazės 
S. Nėries adresu sukeltas skandalas... 

Kitas reikalas, kad straipsniuose Lenkijos spaudoje jis kone persūdė 
ūdydamas lietuvių nacionalizmą. Anot jo, iš prigimties ramūs lietuviai 
yra užsidegę tarpusavio neapykantos manija — tokia, kokios Lietuva 
dar niekada nepatyrė, ir lietuvių nacionalizmo skorpionas jau imąs 
pats save gelti. Dalį tokio ir panašaus straipsnių tono galima priskirti 
jaučiančio didelę nuoskaudą Herbačiausko emocijoms. Kitą dalį — 
apmaudui dėl neįstengimo situaciją pakeisti. Pagaliau išvykdamas jis 
sakėsi ir toliau sieksiąs Lietuvos suartėjimo su Lenkija. Panašu, kad 
šioje valstybėje įžiūrėjo mažesnę blogybę ir potencialiai geresnį 
tarptautinių santykių partnerį, nei Rusija ar nacionalsocialistinė Vokietija. 
Varšuvoje skurdžiai gyvenantį J. A. Herbačiauską, pasakojama, buvo 
aplankęs J. Paleckis. Pastarajam rašytojas guodęsis, kad, nors ir kokius 
aštrius žodžius jis skirdavo, kad ir kaip rašė ar kalbėjo apie Lietuvos 
valdžią, atskirus asmenis, niekada per visą gyvenimą nėra pasakęs nei 
žodžio prieš pačią Lietuvą ir jos išsižadėjęs. ?* Tarp kitko, būtent J. 
Paleckis yra atsakingas už vieną gan klastingą provokaciją — už istorijos, 
neva Herbačiauskas didžiai blogai nušvietęs lietuvius čekų spaudoje 
XX a. ketvirtojo dešimtmečio viduryje, šmėkšojo tuomet dar jauno, bet 
jau smarkiai „marksistuojančio“ publicisto J. Paleckio šešėlis... 

J. A. Herbačiauskas buvo gyva, imli asmenybė. Todėl, koks priim- 
tinas jis atrodytų jaunystės laikotarpiu — „Rūtos“ draugijos įkūrėjas, 
vyskupo A. Baranausko atminimui skirto almanacho „Gabija“ sudary- 
tojas ir karštas lietuvių tautinio judėjimo interesų gynėjas bei propa- 
guotojas, reikia pripažinti, kad jis keitėsi, greičiausiai veikiamas socia- 


224 Iš autorės pokalbio su Maironio Lietuvių literatūros muziejaus darbuotoja R. Mažukėliene 
2004 02 19 Kaune. 

linių veiksnių ir Lenkijos visuomeninio konteksto. Drauge keitėsi ir jo 
požiūriai. Būdamas gyvas žmogus, jis gyvai reagavo į aplinką, kurioje 
gyveno, informaciją, kuri jį pasiekdavo, darė išvadas savaip ir elgėsi 
taip, kaip jam konkrečiu metu atrodė reikalinga. Lygiai taip neįprastai 
Herbačiausko atvejis gali atrodyti žvelgiant iš lenkų literatūros pozicijų, 
kai autorius, kuris buvo mišrios kilmės, didžiąją gyvenimo dalį išgyveno 
Lenkijoje, tituluoja save lietuvių rašytoju ir tokiu norėjo būti laikomas. 
Šiandien tegalime surinkti kuo daugiau rašytojo gyvenimo faktų, auten- 
tiškų liudijimų ir kuo tiksliau rekonstruoti jo, kaip tos abiems valstybėms 
sudėtingos epochos amžininko, požiūrių visumą. Sudėtingo charak- 
terio asmuo, ieškojęs savo kelio, formavęs savą nuomonę ir aistringai 
ją gynęs, gyvai reagavęs į savo epochos įvykius. O tai, kad visą gyvenimą 
jis tvirtino esąs lietuvis, kuriam itin artima ir sava buvusi lenkų kultūra, 
ir kad turėjęs dvi tėvynes, kurias tolygiai mylėjęs, skatina ir mus, 
literatūros tyrinėtojus ir skaitytojus bei skaitytojas, atsižvelgti ir vertinti 
šią asmenybę tolerantiškai, atiduodant pirmenybę jo autentiškiems 
požiūriams. 

Lietuva ar Lenkija? 


J. A. HERBAČIAUSKAS — LIETUVOS POŽIŪRIO | LENKIJĄ REIŠKĖJAS 


J. A. Herbačiausko požiūriai į Lietuvos — Lenkijos tarpusavio san- 
tykius skirtingais jo gyvenimo laikotarpiais skyrėsi. Jo jaunystės patirtis 
irjos tiesioginiai liudijimai, jo paties pasakojimai rodo pritarimą spaudos 
draudimo laikotarpio brandintos lietuvių šviesuomenės kartos idėjoms. 
Taigi šio rašytojo, publicisto atvejis yra tasai retas precendentas, kai 
galime, remdamiesi jo liudijimais, išsiaiškinti, koks buvo abiejų pusių 
požiūris į tuos pačius dalykus: lietuvių kultūros bei lenkų kultūros raidą 
XX a. pradžioje, abiejų valstybių nepriklausomybės siekius, kokiais 
konkrečiais veiksmais bei kokiomis visuomeninėmis tendencijomis šis 
požiūris pasireiškė. Išvykimą į Lenkiją sąlygojo nemalonumai dėl rastos 
pas J. A. Herbačiauską draudžiamos lietuviškos spaudos. Kadangi tuo 
metu jis mokėsi Marijampolės gimnazijoje, peršasi išvada, kad domė- 
jimasis spauda lotyniškais rašmenimis buvo būdingas šios gimnazijos 
moksleivijai, juolab kad J. A. Herbačiauskas interviu „Naujajai Romu- 
vai“ (1932) teigė, jog tokia spauda klajojusi tarp mokinių ir tą spaudą 
jis tada gavęs iš kito moksleivio. Atvykęs Krokuvon, jis įsiliejo į ten 
gyvenusios lietuvių studentijos tarpą, t. y., į lokalią vietinę lietuvišką 
bendruomenę, sykiu suartėdamas ir su Krokuvos menininkų ratu. Tokiu 
būdu tapo tarsi savotišku tarpininku, jau pačia savo lietuvybe ir jos 
pabrėžimu propaguojančiu dviejų tautų dialogą. Iškalbingi jo jaunystės 
prolietuviškos veiklos faktai rodo glaudų jo ryšį su lietuvių kultūra. Reikia 
logiškai įvertinti ir fizinius faktorius, stabdžiusius intensyvesnės veiklos 
galimybes: kone iki pat 1918 m. Lietuvoje jis negalėjo lankytis laisvai, 
palaikyti ryšį su Lietuvoje likusiais tėvais tegalėjo tik per atstumą, o su 
savo amžininkais - per tarpininkus ar paštu. Tuo tarpu pastarąjį stropiai 
šniukštinėjo carinė cenzūra. 

J. A. Herbačiausko pastangas dalyvauti Lietuvos kultūriniame 
gyvenime iš dalies rodo jo štraipsniąi XX a. pradžios lietuvių spaudoje. 
Antai 1906 m. „Vilniaus žiniose“ jo straipsnis „Per savižudybę... į liuo- 
sybę“ 225 įkvėpė gan aktyvią diskusiją jaunuomenės vaidmens kultūroje 
ir skurdaus gyvenimo, tragiško likimo tema. Į jame išdėstytas mintis 
greitai atsiliepė kiek jaunuomenės atstovai — K. Puida, P. Rimša, tiek ir 
vietiniai kultūros veikėjai, jų tarpe ir veiklioji G. Petkevičaitė-Bitė2?, 
Pačiam J. A. Herbačiauskui, atsidūrusiam svetimame krašte be pasto- 
vių pajamų ir paramos iš namų, itin aktualus buvo „pragyvenimo“, ar 
tiksliau — išgyvenimo klausimas. Ne veltui amžininkai prisimena jį kaip 
lieso sudėjimo, gana nervingą asmenį, besiverčiantį iš įvairiausių atsi- 
tiktinių darbų. ?7 Todėl ir spaudoje jis dažnai ragino visuomenę atkreipti 
dėmesį į apverktiną lietuvių jaunuomenės, studijuojančios užsienyje, 
padėtį, saugoti lietuvių inteligentijos potencialą ir pan. Pažymėtina, 
kad J. A. Herbačiausko sudaryto pirmojo lietuvių literatūros almanacho 
„Gabija“ pelnas, 500 litų, buvo skirtas „Žiburėlio“ draugijai, rėmusiai 
gabiuosius lietuvių studentus, šios draugijos stipendiją sunkiu gyvenimo 
laikotarpiu buvo gavęs ir jis pats. Būtent „Žiburėlio“ egzistavimą ir 
skiriamas stipendijas kaip kontrargumentą minėtoje diskusijoje „Vilniaus 
žiniose“ pasitelkė ir G. Petkevičaitė-Bitė. 

Lietuvių spaudoje J. A. Herbačiauskas kreipėsi į visuomenę ir ren- 
giamo almanacho tema: 1906 m. „Vilniaus žiniose“ pasirodė atsišau- 
kimas „į lietuvių rašytojus ir dailininkus dėl sumanymo išleisti A. Bara- 
nausko atminimui skirtą knygą“, parašytas „bendroviškai-moksliškos 
lietuvių draugovės Krokuvoje „Ruta“ vardu. ?? Bene norėdamas pa- 


225 Herbačiauskas J. A. Per savižudybę. . . į liuosybę // Vilniaus žinios. 1906. Nr. 181. P. 1. 

226 Puida K. „Chuliganų revoliucija“// Vilniaus žinios. 1906. Nr. 184. P. 1. ; Petkevičaitė-Bitė G. 
Ar iš tikrųjų Lietuva nesirūpino lig šiol savo jaunuomene? (ats. p. J. Gerbačauskiui) / Vilniaus 
žinios. 1906. Nr. 185. P. 2. 

227 Rimantas J. Petras Rimša pasakoja. - V. 1964; T. Boy-Želenski. Stėwka. — Krakow. 2002. 

228 Vilniaus žinios. 1906. Nr. 84. P. 1. 

spartinti kultūrinės Lietuvos visuomenės bendradarbiavimą, Herba- 
čiauskas prašė straipsnių laisva tema, nurodydamas tik reikalaujamą 
apimtį. Sykiu išsiuntė laiškus Lietuvos rašytojams. Antai kaip motyvavo 
leidinio planus A. Jakštui-Dambrauskui: „Mūsų draugovė — „Rūta“ — 
ketina išleisti Krokuvoje (YPAC Krokuvoje - kaipo ypatiškai istorišką 
ženklą, jogei seniausiame Jogailos sostapily — po tiek metų tylėjimo — 
taipogi (kaip ir Vilniuje) vėl pradeda griausmingai skambėti kilstančios 
Lietuvos dvasios balsas!) - ketina išleisti knygą, pašvęstą mūsų didžiausio 
XIX amžiaus dainiaus - Antano Barono - Baranausko - atminimui.“ 229 

Deja, dėl finansinių priežasčių iškilus vidinei įtampai „Rūtos“ drau- 
gijoje, ėmus varžytis dėl leidiniui skirtų lėšų, almanacho rengimas stab- 
telėjo. Galop, lėšoms visai prapuolus, teko atsisakyti galimybės papuošti 
leidinį lietuvių, Krokuvos dailės akademijos studentų, reprodukcijomis. 
Apie iškylančius leidinio rengimo sunkumus J. A. Herbačiauskas sąži- 
ningai informuodavo „Vilniaus žinių“ skaitytojus. Taigi almanachas 
„Gabija“, apie kurį bus kalbama ir išsamiau, laikytinas ryškiu J. A. Her- 
bačiausko kultūrinės veiklos krypties įrodymu ankstyvuoju jo gyvenimo 
laikotarpiu. Sykiu jis propagavo lietuvių etninį paveldą, sakmes, dainas 
bei pasakas lenkų spaudoje, taip pat paskelbė Vydūno dramos „Nelaisvi 
žmonės“ vertimą?3?. 

J. A. Herbačiausko santykis su lietuvių kultūra, kaip minėta, buvo 
įvairiopas skirtingu gyvenimo laikotarpiu. Pirmiausia - jo įsitraukimas 
į istoriją su draudžiamos lietuvių spaudos saugojimu vertintinas kaip 
potenciali galimybė, jog šis kultūros veikėjas galėjo išaugti ir subręsti 
kaip atstovas tos lietuvių tautos kartos, kuri, išaugusi iš spaudos draudimo 
laikotarpio aktualijų, tapo ir Lietuvos valstybingumo atkūrėjų karta. Toks 
buvo P. Rimša, A. Varnas, P. Klimas... Tačiau bene pernelyg jaunas jis 


228 Jakšto-Dambrausko A. ir Herbačiausko J. A. laiškai / Naujoji Romuva. 1938. Nr. 9. P. 224—-228. 
230 Lenkijos modernistinės krypties žurnale „Museion“., 

pasitraukė iš Lietuvos, kad įgytų reikiamą svorį lietuvių visuomenėje 
bei sąsajas su socialine aplinka. Reikia pastebėti, kad ir Lenkijoje jis 
netapo savas iki tiek, kad galėtų, pvz., ramiai pasisakinėti lenkų kultūros 
bei literatūros klausimais. Lietuvoje tuo tarpu, ištisai gyvenęs Lenkijoje 
dvidešimt septynerius metus, irgi nebuvo toks savas, kaip čionykštėje 
valstybingumo brendimo ir atgavimo atmosferoje augę lietuvių 
visuomenės veikėjai. Tam tikra prasme, vertindami J. A. Herbačiausko 
situaciją iš sociologinių pozicijų, galime tai pavadinti savotiškai 
nevisaverčiu gyvenimu, kai asmuo negali dėl susiklosčiusių aplinkybių 
savęs galutinai realizuoti vienoje ar kitoje visuomenėje bei geografinėje 
erdvėje. Kita vertus, sunku spręsti, remiantis tik hipoteze: kaip būtų 
buvę, jeigu biografija būtų susiklosčiusi kitaip, įmanoma tik spėlioti. 
Šiuo atveju itin svarbu, pasirėmus esamais autoriaus gyvenimo faktais 
bei kūryba, identifikuoti autentiškus jo požiūrius, faktus, užfiksuoti juos 
ir perteikti platesnei visuomenei. 

Bene pirmieji išlikę liudijimai apie ankstyvąją J. A. Herbačiausko 
veiklą svetur yra liudininkų pasakojimai apie jo „Rūtos“ draugijoje 
skaitytus referatus Lietuvos tema. Antai vienas iš jo referatų klausiusių 
studentų mini, jog Herbačiauskas dėstęs mintis apie ryšių tarp abiejų 
tautų stoką, galimą didesnį, glaudesnį lietuvių ir lenkų bendravimą bei 
šių abiejų kultūrų istorines jungtis. Kaip vertinti tokius jo požiūrius, ar 
galime tai apibūdinti kaip abiejų tautų pripažinimą esant lygiaverčiais 
partneriais kultūrinių santykių arenoje? Kaip kito jo nuomonė ir kodėl? 
Verta pažvelgti atidžiau. 

Iš pirmųjų J. A. Herbačiausko gyvenimo Lenkijoje metų yra išlikę 
itin mažai duomenų. Juolab jis nemėgo pasakoti apie savo praeitį Lie- 
tuvoje, kaip mini jo bičiuliai iš „Žaliojo balionėlio“ kabareto (T. Boy- 
Želefski). Taigi belieka remtis jo ankstyvaisiais kūriniais, korespon- 
dencija - jos, deja, taip pat yra išlikę nedaug, daugiausia Herbačiausko 
laiškų kitiems asmenims, tačiau ne jo paties gautų. Šiuo atžvilgiu itin 

vertingi laiškai kultūrinės bei visuomeninės veiklos klausimais. Antai 
panagrinėtinos jo mintys, dėstytos laiškuose A. Jakštui-Dambrauskui. 
Prabėgus maždaug dešimtmečiui nuo išvykimo į Lenkiją, jaunasis Her- 
bačiauskas rašė: „Mane kankina taip vadinama „ilgėjimo liga“, kuri 
net tokį Milžiną, kaip Mickevičių, ką tik iš proto neišvarė! (...) Siela 
mano in potentia poetiška, t. y., pilna svajojimų, gyvenanti svajonėmis 
(maneniami). Aš išsvajojau Lietuvą gražią, puikią, skaisčią - ir... staiga 
pamačiau Lietuvoje vien tik purvus, purvus, purvus... Pamačiau ir 
sudrebėjau, išsigandau. Paskui pradėjau reaguoti prieš šios dienos 
Lietuvą...“ *' Nėra galutinai aišku, kokie įvykiai inspiravo tokias 
Herbačiausko nuotaikas ir sprendimą. Įmanoma, kad tai susiję su jo 
romantiškomis idėjomis pirmojoje knygoje, „Odrodzenia Litwy wobec 
idei polskiej“, kur jis atvirai stojo „Aušros“ tautinio atgimimo sąjūdžio 
pusėn, tuo tarpu pats sąjūdis ir leidinys užgeso dėl finansinių priežasčių 
ir vidinių redakcijos nesutarimų. Taip pat verčia susimąstyti miglotos 
jo užuominos „Lietuvos Griuvėsių Gimne“: „Kas tu per „aš“7/ Lietuvos 
Kanklininkas!/ Kas toks?!? (...)Tamista gal svetimtautisY/ (...) - Aš 
Tamistos niekados nepažinojau ir dabar nenoriu pažinti! Tamistos vardas 
nelietuviškai skamba mano ausyse. O gal Tamista koksai svetimtaučių 
agitatorius? (...) Ar Tamista moki agituoti už autonomiją? Galėtum būti 
mums naudingu!.. Užmokėsim Tamistai... Tamista esi nuskuręs... badą 
kenti... piningai Tamistai reikalingi...“?3* Įmanoma, kad šiame kūrinyje 
interpretuojamas realus gyvenimo faktas ar kažkada vykęs realus 
dialogas, juolab J. A. Herbačiausko kūrybai autobiografiškumas daugeliu 
atvejų itin būdingas. Verta pastebėti, kad XXI a. pradžioje, kai įvaizdį, 
kiek politikų, tiek valstybių, dažnai formuoja masinės informacijos 
priemonės ir įvaizdžio formavimo specialistai, vargu ar stebintų kokios 


23" Jakšto-Dambrausko A. ir Herbačiausko J. A. laiškai// Naujoji romuva. 1938. Nr. 12. P. 224. 
232 Gerbačiauskas J. A. Lietuvos Griuvėsių Gimnas (Dainiaus symphoniškas sapnas)// Gabija. 
1907. - Krakow. P. 73. (Iš Maironio Lietuvių literatūros muziejaus fondų). 

nors visuomenės pastanga panaudoti savo reikmėms kultūros veikėjus. 
Tuo tarpu palyginus ištrauką su emącingais Herbačiausko pasisakymais 
spaudoje bei laiškuose apie mėginimus juo -pasinaudoti oficialiosios 
Lenkijos ar Lietuvos politikos tikslams, tampa aišku, jog tai buvo toli 
gražu ne ta asmenybė, kuri būtų galėjusi į panašius siūlymus reaguoti 
dalykiškai. Pernelyg didelė idealizmo dozė ir iš dalies ūmus charakteris, 
veikiamas modernizmui būdingos nepriklausomo menininko nuostatos, 
galėjo lemti nenuspėjamą reakciją. Antai kaip Herbačiauskas, vėlgi 
miglotai, užsiminė A. Jakštui-Dambrauskui apie 1906 m. laiške: „Aš 
suvis nereikalingai stengiausi tą gyvenimo reališkumą perdirbti pagal 
mano svajonės [apie skaisčią Lietuvą - E. V.] „paragrafą“. Suvis 
nereikalingai įsimaišiau į tą reališkumą. Suvis nereikalingai romantiškai 
politikavau... Norėdamas tą klaidą atitaisyti, nutariau būtinai išsižadėti 
to, kas mano pašaukimui kenkia. Nutariau nesimaišyti daugiau į Lietuvos 
politišką gyvenimą!“ Taip pat rašė norįs atsidėti vien tik literatūrai, ypač 
dramai. Skundėsi norįs grįžti Tėvynėn, bet negaljs, nes „Nė skatiko 
prie dūšios neturiu“. Norint rekonstruoti jo pasaulėžiūros kitimus, svarbu 
atkreipti dėmesį: Herbačiauskas rašo, jog „pergalėjusi tikyba“ ir jog 
norėjęs atlikti iš viso ligtolinio gyvenimo išpažintį, todėl ir rašęs A. 
Jakštui-Dambrauskui pirmąjį laišką. Greičiausiai čia jis aprašo momentą, 
apie kurį 1914 m. užsiminė recenzavęs jo knygą „I nie wėdž nas na 
pokuszenie...“ K. Berežynskis: „Atgailai tas keistuolis prometeistas įstojo 
į „Žaliąjį Balionėlį“, iš kurio išėjo visiškai susitaikęs su Dievu, bet užtat 
galutinai susikivirčijęs su visu pasauliu“. [paryšk. E. V.]233 

Sugretinus tekstą ir laišką, išryškėja vienas faktas: viešai yra žinomas 
J. A. Herbačiausko mėginimas dalyvauti politikoje, tačiau tai vyko 
1919 m. Kokiu pagrindu atsirado užuominos apie tokio pobūdžio veiklą, 
tačiau daug ankstyvesniu jo gyvenimo laikotarpiu, įmanoma spręsti 


233 Berežynski K. Antyindywidualnošė / Gtos Narodu. 1914 04 08. Nr. 55. P. 5. 

hipotetiškai. Palyginkime su dar viena ištrauka iš tos pačios „Lietuvos 
Griuvėsių Gimno“ atkarpos, t. y., herojaus atsaką į anksčiau cituotą 
„pasiūlymą“: „Aš moku vien tik tautybės Gimną Lietuvių širdyse tverti, 
o trokštu vien tik Lietuvos žmonių meilės...“. O štai koks menamo 
oponento atsakas: „Ligotas, neproduktyviškas idealizmas! Parazitų 
mums nereikią/ Už žodžius tavo, nelaimingas žmogeli, atsakysi prieš 
tą, kurisai manę siuntė...“ 24 

Ar galėjo nutikti taip, kad toks asmuo, kaip J. A. Herbačiauskas, iš 
tiesų galėjo duoti naudos abiems, ir lietuvių, ir lenkų pusėms įtemptame 
XX a. pradžios politikos bei istorijos žaidime? Kur ir kaip, su kuo galėjo 
vykti tie pokalbiai, kurių mįslingus fragmentus regime jo kūryboje? 
Pagaliau — ar jo noras išlikti nepriklausomam, į politiką nesikišančiam 
menininkui, padarė lemtingą įtaką jo paties lemčiai. Tai galbūt nebe- 
įrodoma. Kita vertus, geriausia išeitis aiškumo link — sekti išlikusių 
liudijimų pėdsakais. 

Minėti straipsniai bei lietuvių sakmių vertimai lenkų spaudoje buvo 
kaip pasyvi lietuvybės reklama, tautos išskirtinumo propagavimas tam 
dėkingu laiku: kai XX a. pradžioje ryškiai išaugo susidomėjimas ma- 
žesniųjų tautų, Lietuvos, Latvijos ir kt. bei specifiniu regioniniu folkloru 
(Tatrų, Zakopanės). J. A. Herbačiausko iš lietuvių kalbos į lenkų kalbą 
verstos senosios lietuvių sakmės aiškiai yra truputį beletrizuotos, sulite- 
ratūrintos, su ne itin ryškia, tačiau esančia egzotikos gaidele. Antai 
rašydamas apie lietuvių liaudies priežodžius, jis sykiu prijungia žinias 
apie burtus, o jei apie burtus, tai išsirenka aprašyti kerėjimus, susijusius 
su kapinėmis. Velnias čia vadinamas Liuciferiu (Bog i Lucifer) ir pan. 
Sakmėje apie Teisybių teisybę (Prawdziwa prawda) jis įtraukia nebū- 
dingą tokio tipo folklorui tiesioginę kalbą: „— Esu tavo. Mums kartu 
paskirta gyventi per amžius. Pagyrų neieškome. Tegul būna mūsų žemė 


234 Gerbačiauskas J. A. Lietuvos Griuvėsių Gimnas (Dainiaus symphoniškas sapnas) // Gabija. 
1907. — Krakow. P. 73. (Iš Maironio Lietuvių literatūros muziejaus fondų). 

laimės kraštas vargšams ir skurstantiems, kaip nori!“ 235 Sykiu jo verti- 
mai išsiskiria vaizdingumu, patraukliai perteiktu nacionaliniu sakmių 
koloritu, atrinktų temų, nuo Žmonijos sukūrimo iki istorinių pasakojimų, 
spektru. Save reprezentuodamas Lenkijoje kaip lietuvį, kartu 
Herbačiauskas savotiškai kūrė ir nišą, kurioje galėtų egzistuoti kaip 
originalios, savitos lietuvių kultūros atstovas. 

Lietuvos spaudoje jo pirmieji pasisakymai per atstumą susiję su 
organizacine veikla, minėto „Gabijos“ almanacho sudarymu, vėliau 
tai — Lietuvos kūrimosi, inteligentijos vaidmens bei padėties vertini- 
mai.2*6 Intensyviausiai jis bendradarbiavo lietuvių spaudoje nuo 1923 
iki 1933 m. : „Naujojoje romuvoje“, „Gaisuose“, „Praduose ir Žygiuose“ 
pasirodantys straipsniai išsiskyrė gyvumu, emocingu tonu, įžvalgiu 
kultūrinių įvykių vertinimu. Sąsajas su Lenkijos kultūriniu bei literatū- 
riniu kontekstu šiuo metu išreikšdavo daugiausia aptarinėdamas lietuvių 
teatro, kultūros padėtį. Kaimyninės šalies gyvo kultūrinio gyvenimo 
pažinimas leido lyginti dvi kultūras, išreikšti save kaip kalbėtoją lenkų 
literatūros klausimais. Be to, dalis visuomeninių, kultūrinių, politinių 
procesų, kuriuos Lenkijos visuomenė jau buvo perėjusi ir kurių stebėtoju 
jis buvo jaunystėje, ištiko sparčiai europėjančią nepriklausomą Lietuvą. 
Taigi patirtis tenai įgalino vertinti kaimyninį kraštą iš esančiojo čia 
pozicijų. Antai kritiškos pastabos jaunųjų kairiųjų Lenkijos literatų ad- 
resu bene buvo įkvėptos ir kairuoliškų lietuvių literatų laikysenos: 
„Jaunieji skelbia, kad Mickevičius jau aigyveno savo amžių ir privalo 
prasišalinti į -- muziejų. Jonas Nepomucenas Milleris, Lenkų „naujos“ 
literatūros kairysis aktyvistas-kolektyvistas, kolonisto Millerio tonu iš- 
koliojo Mickevičių („Wiadomošci literackie 1927.)(...) Mickevičiaus 
visuomenišką kūrybą, artimą grynam socijalizmui, Milleris vardan vi- 


35 Museion. 1913. T. 1. Nr. 2. P. 7. 
236 Zr. Vilniaus žinios. 1906-1908 m. 

suomeniškumo smerkia! Tačiau jam nerūpėjo logika; jis norėjo iškolioti 
genijų ir save užreklamuoti. Juk dabar tokia mada tarp jaunųjų.“ 237 

Kaune niekam nebuvo paslaptis, kad rašytojas - vienas iš aršiausių 
K. Korsako kompanijos oponentų, tad lygiai taip pat jis karšė kailį ir 
marksizmo simpatikams lenkų literatūroje. Jo tvirtinimu, „Jaunoji karta 
privalo duoti kūną (formą) senos kartos svajonei ir Lenkijos nepriklau- 
somybės idėją realizuoti - užlaikyti, kaip įvykusį istorijos faktą“ 238 Užuot 
mėginę kurti ditirambus klasių kovos literatūrai ar marksistinės kritikos 
metodui. Palyginkime su kritiškais Herbačiausko teiginiais jaunųjų 
lietuvių literatų adresu: esą jie siekią supurvinti meną, nori tiktai kolioti 
senuosius romantikus, kurie nepriklausomybę kūrė, nebejstengia rašyti 
apie rimtus dalykus rimtai ir kyla pavojus, kad tikras lietuvis apie tikrą 
patriotizmą rašyti nebedrįs... Užtenka Lenkijos pavadinimą pakeisti į 
Lietuvos — ir Herbačiausko pozicija jaunųjų lietuvių literatų, ypač 
futuristų, atžvilgiu išsakyta. Tokių konstrukcijų naudojimas tekste rodo 
šio autoriaus gebėjimą suderinti emocinę-stilistinę tekstų raišką su 
lakonišku tiksliu kalbėjimu. 

Panašiai jis aptarinėjo tuometinę Lenkijos visuomeninę situaciją iš 
lietuvių kultūrinės visuomenės atstovo pozicijų. Užuot tiesiai rašęs apie 
politines partijas, priskyrė joms skirtingų literatūros autorių adoravimą, 
bene vaizdingumo ir žodžio stiprumo dėlei. „Lenkų endekai, ch. -dekai 
ir konservatoriai bijosi gyvo Mickevičiaus - to „amžino moralinio 
revoliucionieriaus“. Konservatoriams užtenka Šujskio istorijozofijos, 
Senkevičiaus kūrybos. Endekai patenkinti R. Dmovskio, J. Kasprovičiaus, 
Novačinskio, Z. Wasilewskio kūryba. Pilsudskininkai - maršalu 
„Dziadeku“, Žeromskiu, Kaden-Bandrowskiu - na, ir pulkininkais. 
Gyvas Mickevičius — kaipo konkurentas - erzina visus“ *?, 

237 Herbačiauskas J. A. Kova prieš Adomo Mickevičiaus geniajus diktatūrą // Gaisai, T. 1. 
Nr. 4. P. 328. 


238 Ten pat. P. 329, 
233 Ten pat. P. 330. 

Herbačiausko tekstuose dažnoka „mes“ pozicija jam pasitarnau- 
davo kalbant opiomis temomis, antai prabilęs apie A. Mickiewicziaus 
(A. Mickevičiaus) lietuviškumą, jis taip pat imasi „mes“ pozicijos. Sykiu 
įprastu savo stiliumi ironizuoja, šaiposi ir švaistosi mėgstamais 
šauktukais: „Tik vienos klaidos atleisti mes jam [Mickiewicziui] negalim: 
tai tos klaidos, kad jis save lietuviu ir Lietuvą savo tėvyne vadino! Juk 
viešai Lenkijoj apie tai negalima kalbėti! Tai skandalas! Jaunuomenės 
demoralizacija! „Lietuva, tėvynė mano“ šaukia Lenkijos bronzuotas 
„viešč“ [šauklys, pranašas]! Tokių nesąmonių negalima skelbti. Gerai 
pasielgė dar prieš didįjį karą Galicijos gimnazijos mokytojas, ponas 
Sędzimir, pakeitęs „Pono Tado“ naujoj edicijoj?“? mokykloms Lietuvą — 
Lenkija! „Polsko, ojczyzna moja!“ Taip turi būti — ir basta!“ **' 

Čia pridėsime, kad 1912 m. jau minėtas F. Koneczny garsiąją 
A. Mickevičiaus frazę interpretavo tokiu būdu: ir kad kiekvienas lenkas 
galėtų tvirtai ištarti: „Litwo, ojczyzno moje“!, nes esame vienos, 
nedalomai surištos tautos vaikai. Įvilkdamas vertinimus į literatūrinį 
rūbą, Herbačiauskas nagrinėjo ir politinę Lenkijos situaciją. Kiek 
emocingai, skambokai, tačiau gana aiškiai jo tuometinio laikotarpio 
požiūriai atsiskleidžia literatūriniuose straipsniuose. Susiformavo dargi 
netikėtas paradoksas: jeigu rašydamas straipsnį apie istoriją ar politiką 
Herbačiauskas mėgo nuklysti į miglotas frazes — rašydamas tik apie 
literatūrą ir pakeliui vos užsimindamas apie politiką, kalbėjo daug 
tiksliau ir konkrečiau. Antai, pradėjęs nuo literatūros istorijos, baigdavo 
oficialiąja Lenkijos politine kryptimi ir pan. Anot jo, netikėtai prasidėjęs 
lenkų literatūros praeities knibinėjimas, jau sustojęs prie lenkų tautos 
mesianizmo klausimo (mini straipsnius Pamietnik Warszawski), kilo 
dėl dabartinės Lenkijos ekspansijos uždavinių. „Susiprasta, kad ne vien 


40 T. y. , naujame leidime. 
41 Herbačiauskas J. A. Kova prieš Adomo Mickevičiaus geniajus diktatūrą // Gaisai, T. 1. 
Nr. 4. P. 331. 

lenkų politika (bei diplomatija), bet ir lenkų literatūra privalo būti 
ekspansyvios (imperialistinės)! Endekai nori sutriuškinti su kauleliais 
tautines mažumas. (...) Aišku, kad visuomeninis gyvenimas veikia lenkų 
literatūros kūrybą. Vidujinė kova atsispindi literatūroje. Susidarė Lenkijoj 
tokios gyvenimo sąlygos, kad, neprisišliejęs prie kokios nors politinės 
grupės, rašytojas - pasmerktas žūti.“ *** Esą dabar Lenkijoje yra tiek 
literatūrinių grupių, kiek yra partijų. Rašytojai, stovintys nuošaliai, di- 
džioji jų dalis senos kartos, vos gyvuoja uždarbiaudami iš vertimų. 
Kaip tokiems priklausančius, J. A. Herbačiauskas minėjo ir savo senuo- 
sius pažįstamus — poetus K. Przerwą-Tetmajerį bei A. Lange. Taigi jo 
žodžiai, kad senosios kartos rašytojai buvo romantikai, svajoję apie 
valstybės nepriklausomybę, o šiandien, utilitarizmo aukštinimo laikais, 
jie išjuokiami, tuometiniame Lenkijos kultūriniame kontekste atrodo 
pagrįstas. 

Kintant tarptautinei situacijai, aštrėjo, iš dalies kategoriškėjo ir 
Herbačiausko pasisakymai. Iš kultūrinės srities jo keliamos temos ėmė 
krypti labiau politinėn pusėn, galop tai peraugo į atvirą konkrečių 
argumentų ir teiginių politikos klausimais dėstymą. Šio proceso rezultatu 
tapo jo pasitraukimas iš Lietuvos. Požiūrį į Lenkiją bei nuomonę apie 
abiejų valstybių tarpusavio sąveiką bene geriausiai atskleidžia jo 
paskutinysis interviu Lietuvos spaudoje. Verta atkreipti dėmesį į jo teiginį 
apie uniją - Herbačiauskas ilgainiui atsisakė minties, kad ji tiktų Lietuvai 
ir Lenkijai: „Esu susitaikinimo šalininkas. Bet tai nereiškia, kad reikia 
sudaryti uniją. Šiandien draugiškumas tarp dviejų valstybių reiškiasi 
ekonomiškais bendradarbiavimais. Reikia susitaikyti ekonominėj srity, 
o tada Vilniaus klausimas pamažu išsispręs. Tik palaipsniui.“ 23 — 
1932 m. vykusio pokalbio pabaigoje pabrėžė Herbačiauskas. 


242 Ten pat. P. 339. 
23 Prof. Herbačiausko atsisveikinimo žodis// Rytas. 1933 09 04. Nr. 200. P. 2. 

Sugrįžęs | Lietuvą 


RAŠYTOJO GYVENIMAS KAUNĖ 


Į Kauną J. A. Herbačiauskas atvyko 1923 m. vasaros pabaigoje ir 
jame apsigyveno ilgesniam laikui, iki 1933 m. Debiutavęs lietuvių litera- 
tūroje 1908 m. išleista knyga „Erškėčių vainikas“, tuomet gerai įvertinta 
lietuvių kultūros veikėjų bei kritikų už rimtį, uolumą ir rūpestį aukš- 
Čiausiais lietuvių tautos idealais. Imponavo ir vykusiai pasirinktas Herba- 
čiausko slapyvardis - Jaunutis Vienuolis. Rašytojas kunigas M. Vaitkus, 
prisiminęs Juozapą Albiną Herbačiauską, vėliau rašys: „Daugeliui savo 
bendralaikių, o ypač jaunesniajai kartai, jis stipriai imponavo.“ ** Tuo 
tarpu artimesnė bičiulystė tarp jųdviejų neužsimezgė. Po teisybei, J. A. 
Herbačiauskas, nors buvo gan populiarus tuometiniame Kaune, tikrų 
bičiulių turėjo tik keletą. Matyt, ne visiems vienodai suprantamos atrodė 
jo mintys, išsiskirianti povyza ir kartais staigus būdas. Juolab kalbėsena, 
prisodrinta efektingų paradoksų, aštraus sąmojo, sušiauštomis frazėmis. 
Anot M. Vaitkaus, jam Herbačiauskas „atrodė įdomus, bet, prisipažinsiu, 
labai neimponavo. Betgi susidomėti kone kiekvieną priversdavo. Tad 
susidomėjau juo nuo pat jo pasirodymo mūsų raštijos padangėje.“ ** 
Jaunučio Vienuolio slapyvardžiu pasirodžiusi J. A. Herbačiausko novelių 
rinktinė, lietuvių kalba išleista Krokuvoje, paliko gerą įspūdį tuometinei 
lietuvių kultūrinei visuomenei: „vardas neblogai atitiko knygelės turinį 
bei toną: Vienuolis - rimtas ir uolus, karštai sielojąsis augščiausiaisiais 
tautos reikalais: Jaunutis - jaunai, „originaliai“, labai drąsiai, patetiš- 
kai - jausmingai deklamuojąs madines mintis bei reiškiąs tokias pat 
nuotaikas. Knygelė mums, anuomet jauniesiems, labai patiko, ir mes 
palaikėme autorių nemaža žadančiu rašytoju.“ **9 


244 Vaitkus M. Juozas Albinas Herbačiauskas. Žiupsnelis atsiminimų. // Aidai. 1953. P. 442. 
245 Ten pat. 
46 Ten pat. P. 442—448, 

Nuo 1896 m. ki 1923 m. gyvenęs Lenkijoje, studijuodamas ir vėliau 
dėstydamas Krokuvos Jogailaičių universitete, J. A. Herbačiauskas su- 
rinko nemažą „kraitį“ — knygų lietuvių ir lenkų kalbomis, straipsnių 
spaudoje, propaguojančių šių abiejų tautų kultūrą, lietuvių kalbos dės- 
tymo svečioje šalyje praktikos... Sprendimą grįžti į Lietuvą nulėmė 
įvairios aplinkybės. Į nepalankią svetimtaučiams pusę pasikeitė Lenkijos 
visuomeninė atmosfera, už straipsnius ir aštrius pasisakymus lenkų- 
lietuvių santykių klausimais Herbačiausko elgesiui tirti Krokuvos Jogai- 
laičių universitete 1922 m. buvo suformuota drausmės komisija. Paga- 
liau po 1919 m. įvykusios trumpos kelionės Lietuvon jis pats buvo 
užsidegęs noru grįžti dirbti atsikūrusios Lietuvos kultūros labui. 

Vienas iš konkrečių J. A. Herbačiausko kvietėjų į Kauną buvo 
B. Sruoga?*?. Jis planavo parūpinti Herbačiauskui lektoriaus vietą Kauno 
universitete. Sruogai imponavo šio asmens veržlumas, energija, suge- 
bėjimas išjudinti aplinką. Vėlesni įvykiai atskleidė gilesnius kvietimo 
motyvus. Antai J. Keliuotis tvirtina: „Aš pats skaičiau ir turėjau savo 
archyve V. Krėvės ir B. Sruogos laiškus, rašytus J. A. Herbačiauskui, 
kuriuose juodu karštai kvietė būtinai atvykti į Lietuvą, o B. Sruoga net 
nurodė jam konkretų uždavinį: „kovoti su klerikalizmu“. Deja, šie laiškai 
karo metu yra žuvę. Bet grįžęs Lietuvon J. A. Herbačiauskas su V. Krėve 
ir B. Sruoga nesusigyveno, nesuderino savo kūrybinių pastangų, o il- 
gainiui jie pasidarė tiesiog „priešai“. (...) Krėvė ir Sruoga, praeidami 
pro mūsų staliuką [Konrado kavinėje] visada Herbačiausko adresu kaip 
kulką paleisdavo pašaipią repliką, o J. A. Herbačiauskas piktai jiems 
atsikirsdavo: „Ana! Jau Patas ir Patašonas atėjo!“ ar dar kaip kitaip. Aš 
ne kartą Herbačiausko teiravaus, kodėl jis taip nesugyvena su savo 


247 Pasakojama, kad B. Sruoga rūpinęsis, kokiu būdu Lietuvon pergabenti itin gausią ir vertingą 
Herbačiausko biblioteką. Nepatikrintais duomenimis, J. A. Herbačiauskui išvykus į Lenkiją, 
žymi dalis jo garsiosios gausios bibliotekos liko giminaičių namuose Lietuvoje. Ją sudarę 
istorijos, politologijos, kultūrologijos bei literatūros istorijos bei kritikos veikalai lenkų, rusų 
kalbomis. 

kolegomis, jis piktai juos tada apibūdindavo, tvirtindavo, jog jie jam 
labai pavydį populiarumo ir originalumo ir todėl jį persekioją; jie norį 
jį paversti savo „klapčiuku“, o kadangi jis niekad ir niekam tokiu nebuvęs 
ir nebūsiąs, tai jie ir laiką jį priešu ir persekioją, ir persekiosią iki pat 
mirties...“248 | 

Kaip ten būtų, 1923 m. rugpjūčio mėnesį J. A. Herbačiauskas atvyko 
į Kauną. Apsigyveno viešbutyje Kęstučio gatvėje, o po kiek laiko ėmė 
nuomotis butą Gedimino gatvėje (dabartiniame Kauno centre). Tą patį 
rugpjūčio mėnesį paskelbė Kauno spaudoje ugningų straipsnių Lietuvos 
situacijos ir ypač tuo metu aktualaus Klaipėdos krašto klausimo tema. 
„Artinasi valanda, kada Lietuva - kaipo tauta ir valstybė - privalo 
atsiliepti į Vakarų Europos didžiūnų (Antantės) prievartos nutarimą savo 
garbės žodžiu...“ — rašė jis straipsnyje „Gana nusileidimo“2*?. Nuo- 
širdžiai piktinosi Lietuvos teisių nepaisymu, karštai agitavo herojiškai 
ginti savo tautinę garbę. Pakilaus tono straipsnyje jis gana aštrius api- 
būdinimus skyrė Lenkijai ir Antantei, taip akivaizdžiai atiduodamas 
pirmenybę meninei savo paties jausmų raiškai, o ne diplomatijai poli- 
tinių temų atžvilgiu. „Atėmė Lietuvai Vilnių, dabar išdrįso atimti Lietuvos 
Garbę!“ (...) Drįsti reikalauti, kad Lietuva savo garbės rūbais aprėdytų 
Antantės kokotę Lenkiją - tai bjaurus ir kvailas cinizmas... Tie žodžiai 
reikia jau į Antantės akis drėbti... Reikia sujudinti visa mūsų visuomenė, 
visa tauta!“230 Šiomis natomis rašytas straipsnis tų dienų įtemptoje 
atmosferoje gali būti suprantamas, tačiau jis savo aštriu tonu galėjo 
sukelti ir nepageidaujamų pasekmių. Ypač jautrių politinių ir diploma- 
tinių Lietuvos valstybės santykių sprendimo kontekste. Tuo laikotarpiu 
didžioji dalis spaudos laikėsi kitokios nuostatos: itin kruopščiai fiksuoti 


248 Keliuotis J. Mano atsiminimai apie Juozą Albiną Herbačiauską, Vincą Krėvę, Balį Sruogą ir 
apie buržuazinę cenzūrą. 1961 m. vasario 2 d. - F. 31/44. LNMB RS. L. 33-34. 

249 Lietuvos žinios. 1923 m. rugpjūčio 21 d. Nr. 183. P. 1. 

250 Ten pat. 

visus Lenkijos įvykius bei jos situacijos pokyčius, ypač ekonominėje 
bei tarptautinių santykių srityje, kartu daug dėmesio skirti Vilniaus krašto 
kriminogeninės situacijos blogėjimui, tačiau akivaizdžiai įtampos 
neaštrinti. Taigi Herbačiausko įkarštis kažin ar itin imponavo kitiems, 
šiek tiek nuosaikesniems publicistams. 

Panašu, jog Herbačiauskas gebėjo būti analitikų rašydamas knygas 
ir meno kritikos straipsnius, tačiau pasisakydamas tautos dvasios, meno 
ir žmogaus laisvės, Lietuvos ar patriotizmo temomis dažniausiai imda- 
vosi pakilaus ir uždegančio tono. Kalbant apie rašymo būdą, pastebė- 
tina, kad stilistinės emocijų raiškos atžvilgiu J. A. Herbačiauskas buvo 
bene daugiausia šauktukų savo tekstuose naudojantis to laikotarpio 
lietuvių rašytojas. Tai nusako tam tikrą jo tekstų intonacinę melodinę 
sandarą bei retorinių sušukimų pomėgį. Tačiau toks kalbėjimo būdas, 
ypač taikomas publicistikoje, gana ryškiai išsiskyrė iš lietuvių spaudos 
konteksto ir atrodė neįprastas savo ekspresija, emocingumu. Šie bruožai 
buvo būdingi ir jo viešiems pasisakymams. Toks J. A. Herbačiausko 
asmenybės neįprastumas greičiausiai nulėmė ir amžininkų atsiminimų 
apie jį pobūdį: akcentuoti originalumą, asmenybės savybes, ekscentriką, 
mažiau dėmesio skiriant, pvz., literatūros bei kritikos darbams. 

Kaune J. A. Herbačiauskas taip pat skaitė viešas paskaitas, dalyvavo 
kūrybos vakaruose, kartu su būsimais „Keturių vėjų“ sambūrio dalyviais 
planavo leisti kultūros žurnalą „Grįžulo ratai“. Jau pirmoji Herbačiausko 
paskaita, 1923 m. rugsėjo 7 d. 18 val. įvykusi Baltosios Gulbės (Kauno 
Rotušės) salėje, sukėlė audringas reakcijas ir sulaukė prieštaringų spau- 
dos vertinimų. Bene pagrindinė priežastis - neįprastos auditorijai temos 
„sensacinis pavadinimas, tuojau primenantis tokią pat „Lietuvos“ dien- 
raščio sensacinę žinią apie vaidinimos Žaliajame Kalne, kuri pasirodė 
pramanyta nesąmonė, surinko pilną salę įvairios publikos. Savo paskaitą 
prelegentas pradėjo gan poetiškai. Pindamas legendas apie klejojančias 
dvasias demonus su žmonių ir tautų gyvenimo drama, savotišku tem- 

peramentu jis suinteresavo klausytojus ir visi įtempę klausą laukė, kas 
iš tos poezijos išeis...“?5' Taigi paskaitą J. A. Herbačiauskas susiejo su 
sklidusiomis kalbomis apie Žaliąjį Kalną, bene ieškodamas publikai 
patrauklių ir jam pačiam įdomių temų. Šitaip jam rūpimus pasakyti 
visuomenei, politikams, kultūros žmonėms dalykus pateikė žaisminga, 
artistiška forma. Tačiau vėliau, anot Lietuvos žinių korespondento, pasi- 
sekusi paskaitos įžanga virto visiems žinomais ir girdėtais pasakojimais 
apie „špukavimus ir dvasias be vietos“, kuriems paremti nerasta rimtų 
įrodymų. Visa tai sudarę keistą įspūdį - lyg tyčia būtum patekęs ne į 
rimtą paskaitą, o į savotiško akrobato seansą. 

Kas žino — gal Herbačiauskas, ištikimas savo artistiškai prigimčiai, 
tokio efekto ir siekė? „Baigdamas jis vėl šiek tiek tą keistą įspūdį atitaisė, 
paversdamas visą pasakojimą poetingais pranašavimais, įspėjimais 
politikams diplomatams.“ 252 Kaip teigė kitų laikraščių korespondentai, 
jis ėmęsis dėstyti „autentiškus vaidinimosi faktus“*3. Anot rašiusiųjų, 
Herbačiauskas kalbėjo tokiais vaiduoklių klausimais, kaip „kriminalinės 
aukos, ypač pasikorę, sukubizmas ir inkubizmas, kabala, astrologija, 
vampyrai, gimstą iš kunigų gaspadinių abortų, kas dažniausiai klebo- 
nijose atsitinką, visi vienuolynai, kuriuose viešpataująs demono garbi- 
nimas, kaipo askezos tragedija; diplomatų suerzinti kapai, kurių dvasios 
ima kelti maištą prieš gyvųjų kvailybę ir nedorybę ir padarysią galų 
gale tvarką; priemonės, kaip apsisaugoti nuo astralinių utėlių vampyrų 
dūrimu diciniais; seniai palaidoti nabašninkai, kurie atkasus rasti pur- 
vinais batais ir reikėję nudurti, kad nebesivaidintų... Susidarė vėl miš- 
maš, kad net koktu ir sarmata darėsi, kad taip kalba Lietuvos universiteto 
būsimasis lektorius“ 29, 


251 Lietuvos žinios. 1923. 09. 16. P. 2. 
252 Ten pat. 

253 Lietuva. 1923, rugsėjo 13 d. 

264 Ten pat. 


148 


Įmanoma, kad tokias istorijas viešai paskaitai Herbačiauskas 
pasirinko vardan reklamos - ką tik atvykusiam reikėjo garso, vardo, be 
abejo, ir reklamos. Juolab kad ir paskaitos temą „Dvasia be vietos“ 
sugalvojo ne pats Herbačiauskas, o šmaikštusis K. Binkis. 

Paskaitos klausytojų tarpe buvo J. Tumas-Vaižgantas. Jis Herba- 
čiauskui paprieštaravo, nurodydamas, kad mokslas nepripažįsta vaidi- 
nimosi faktų ir kad juos sisteminti - tiesiog šarlataniška. „Lietuvos žinių“ 
korespondento teigimu, po tokios replikos prelegentas „išsisuko visai 
akrobatiškai. Jis pareiškė, kad su nesuprantančiais apie ką kalbama jis 
negalįs ginčytis; jeigu kan. Tumas laikąs šį „kvailu“, jis prisiimąs būti 
„kvailu“. (...) Minia ploja už „akrobatišką“ išsisukimą“ .*> Bene įsižeidęs 
dėl tokios kategoriškos J. Tumo pastabos, Herbačiauskas, ir šiaip nepasi- 
žymėjęs perdėta pagarba akademinio sluoksnio autoritetams, atkirto: 
„Žmogui, kuris nieko neišmano, neatsakoma.“ 256 Anot korespondento, 
publika ėmusi juoktis. 

Tokios J. A. Herbačiausko paskaitos įžiebė ugningą polemiką Kauno 
spaudoje. Rugsėjo 16 d. „Lietuvos žinių“ straipsnyje „P. J. Herbačevskio 
paskaita — „Dvasia be vietos“ gana smerkiančiu tonu rašyta: „Tai gali 
tikti kokio didmiesčio išgverusių nervų moterims ar sensacijų ištrošku- 
siai pakampių publikai, tik ne realiam „sodiečio“ lietuvio protui. (...) 
P. Herbačevskis žada ir daugiaus turbūt tokių paskaitų suteikti ir leist 
net žurnalą. Paregėsim... Tokių žmonių pasisekimas rodytų visgi 
patologijos paplitimą.“ 257 Toks Herbačiausko ateities planų įvertinimas 
viename ryškiųjų Kauno dienraščių tikrai negalėjo šiam išeiti į naudą, 
nebent formuoti išankstinę nepalankią visuomenės nuomonę. Juolab 
atsižvelgiant į jį lydintį atvykėlio iš Lenkijos įspaudą tuometinių įtemptų 
Lenkijos ir Lietuvos santykių kontekste. Tiksliau, dėl Vilniaus konflikto 

abiem valstybėms nepalaikant jokių, nei ekonominių, nei politinių, nei 
kultūrinių santykių. 

Matyt, užgauli straipsnio pabaiga sukėlė reakciją — jau 1923 m. 
rugsėjo 17 d. „Lietuvos žiniose“ pasirodė dar vienas straipsnis Herba- 
čiausko paskaitos tema. Parašytas daug palankesniu tonu. „Kai maži 
dar buvome ir mes būdavo su didžiausiu įtempimu klausydavome tokių 
pasakų ir jų aiškinimų. Per tūkstančius metų žmonija yra sužavėta 
visokių dvasių vaidinimais. Kiek tose pasakose poezijos, fantazijos! 
Kai kurie žodžio ir fantazijos galiūnai ir dabar bando tą velniavos sritį 
atnaujinti, populiarizuoti. Prie jų matomai priklauso ir p. J. Herbačevskis. 
Mūsų spaudos recenzentai (ir „L. žinių“ taipogi) ta paskaita yra pasi- - 
piktinę, bet jie kartu pripažįsta, kad paskaita buvusi poetinga, vaizdi, 
galinga ir visą publiką laikiusi įtempime“.*** Atkreiptinas dėmesys į 
tai, kad dienraštis įsižiebusia polemika pasinaudojo ir kaip proga pašiepti 
savo konkurentus: „O katalikiškoji kun. D-ro Maliauskio „Vienybė“ ar 
ne panašiomis šventomis stebuklingomis pasakomis maitina savo skai- 
tytojus? To gal ir reikėjo... Išrodo, kad nėr kuom čia taip piktintis. Tai 
tik šposas.“ ** Kartu „Lietuvos žinios“ paskelbė ir paties J. A. Herba- 
čiausko laišką-atsakymą. Įžangoje nurodė, jog „Ir patsai autorius, kaip 
matyti iš žemiau spausdinamo jo laiško, nelabai rimtai žiūri į tą savo 
rūšies šedevrą. Juk ta dvasių sritis tik pradeda į mokslininkų rankas 
pakliūti. (...) ne prirodysi gi moksliškai, kad velnio nėr, bet lygiu būdu 
neįrodysi, kad jis yra. Katalikų tikyba velnią pripažįsta.“ 290 

Pats J. A. Herbačiauskas laiške redakcijai savo poziciją išdėstė gana 
argumentuotai ir logiškai. Netgi daugiau vertindamas paskaitos recen- 
zentų poziciją, priekaištaudamas už asmeniškumus ir gindamas laisvę 
kalbėti, nei savo paskaitai pasirinktą objektą. Jis nurodė, kad 1923 m. 

rugsėjo 16 d. „Lietuvos žiniose“ paskelbtoje paskaitos recenzijoje „auto- 
rius asmeniškai mane įžeidžia ir visuomenei nori įkalbėti nebūtus daly- 
kus“. Anot jo, „Tikras mokslo vyras viską išrašo, nieko neniekina (net ir 
kvailybę ramiai užrašo kvailybės tyrinėtojų labui). Tik ignorantas vardan 
mokslo atmeta, niekina tą, ko jis bijosi suprasti. - Tų ignorantų akyse 
aš visados tik kvailiu būti noriu.“ ?*' Bene todėl, kad vienas iš aršiausiai 
kritikavusių buvo dvasininkijos atstovas J. Tumas-Vaižgantas, Herba- 
čiauskas pagrindinius savo argumentus ir suformulavo atitinkamai, adre- 
suodamas juos kunigams: „„Šventųjų Žyvatuose“ yra atspausdinta 
tūkstančiai dar baisesnių „stebuklų“, negu aš esmi užrašęs, o vienok 
kunigai tuos „žyvatus“ laiko ne už šantažą, o už rimtą Bažnyčios mokslą. 
Aš nesuprantu, ko taip labai ant manes pyksta recenzijos autorius! 
Nejaugi mano šantažas daro jo šantažui konkurenciją?.. Visų kunigų 
Tumų akyse, kurie savo ignoranciją pridengė mokslo autoritetu, velyju 
būti kvailiu, negu su jais asmeniškai polemizuoti. Tai viešai pasakiau.“ 292 

Herbačiauskas rėmėsi ir garsių teologų pavardėmis — patarė neži- 
nantiems pasiskaityti lenkų teologijos daktaro prof. kun. Nitackio 
mokslinį veikalą apie spiritizmą, taip pat kabalisto de Guaitos, Eliphaso 
Leri, Crookso, Vallace'o, Steinerio, Hartmanno, du Prel'o, Aksakovo, 
de Mousseau ir kt. knygas, kad paskui galėtų ramiai su juo polemizuoti. 
Įterpė ir ironišką pastebėjimą: „Labai juokinga tuomi atžvilgiu „Lietu- 
vos“ redakcijos psychijatro rolė. Aš manau, kad šios dienos katalikybėj 
daugiau patologijos (ypač melavimo manijos), negu sveikatos. Leista 
kunigėliams kvailinti „dūšeles“, tebūna ir man tai leista. Laisvė tai laisvė. 
Ko čia pykti?..“ 293 

Į pastabą dėl jo, kaip būsimo universiteto lektoriaus, nederamos 
paskaitos, atsakė jog dar nežinąs, ar bus universiteto lektorius, nes jo 

pakvietėjai dar nieko nepasakę. Jei tokio „kvailio“, kaip jis, nenorėsią 
turėti universitete, jam tai nebūsiąs nuostolis. 

Taigi kartu galima daryti išvadą, jog rugpjūčio mėnesį į Kauną dirbti 
universitete atvykęs J. A. Herbačiauskas rugsėjo mėnesį dar nebuvo 
gavęs galutinio patvirtinimo dėl būsimo lektoriaus darbo iš universiteto 
vyresnybės. 

Anot Keliuočio, J. A. Herbačiausko kūryboje išreikšti šūkiai ir stilius 
negalėjo neveikti karštų ir svajingų jaunuomenės širdžių. Deja, retai 
kas galėjo paskaityti jo raštus. Pirmieji jų, anot Keliuočio, pasirodė 
lenkų kalba Krokuvoje, todėl liko neprieinami ir nežinomi, o 1908 m. 
išleistas „Erškėčių vainikas“ buvo cenzūros uždraustas įvežti į Lietuvą. 
Tik po I Pasaulinio karo jo straipsniai leidiniuose „Baras“, „Skaitymai“ 
ir kt. tapo pasiekiami, bet platesnė visuomenė jų neskaitė. Todėl po 
karo iš Krokuvos grįžęs J. A. Herbačiauskas lietuvių visuomenei buvo 
nežinomas. Neužilgo čia jis, anot J. Keliuočio, „/Jabai pagarsėjo, bet iš 
pačios blogosios pusės, būtent: savo okultizmu, astrologija ir kabalistika. 
Pradžioj neturėdamas nei pastovaus darbo, nei nei pragyvenimo šaltinio, 
slegiamas vienatvės izoliacijos, visuomenės indiferentizmo ir materia- 
linio skurdo, ėmė savo paskaitose ir pasikalbėjimuose skelbti okultizmo, 
astrologijos ir kabalistikos „atradimus“. Miesčioniška visuomenė juo iš 
karto susidomėjo, ir jis pasidarė „garsus“, bet kaip „raganius“, „turįs 
slaptų ryšių su mirusiais ir velniais“. Kai kurių jis buvo laikomas tiesiog 
„šėtonu“ ir „pačiu Liucipierium“. Juo dabar domėjosi, apie jį kalbėjo, 
bet drauge iš jo juokavo, šaipėsi ir tyčiojosi. Jisai tai žinojo ir įsižeidinėjo, 
skaudžiai kentėjo, niršo, pyko, keikėsi, neapkentė visuomenės, užpul- 
dinėjo ir įžeidinėjo net savo nuoširdžius draugus, kurie jį suprato, jam 
užjautė ir norėjo vienokiu ar kitokiu būdu padėti. Tokiose aplinkybėse, 
tur būt, susiformavo jo nerami, audringa, beveik isteriška asmenybė, iš 
kurios visada buvo galima laukti: vienašališkų deklaracijų, isteriškų 
laiškučių, necenzūruotų posakių... taip visą jo gyvenimą lydįs 

"materialinis skurdas, carinės valdžios persekiojimai, prasidėję nuo pat 
jo vaikystės, buržuazinės visuomenės bukaprotiškumas, sustingimas ir 
nejautrumas sužalojo šį tikrai talentingą rašytoją, pastūmėjo jį vienaša- 
liškumų ir ekstravagancijų kryptimi, suardė jo fizinę ir psichinę sveikatą, 
neleido jam nurimti, susitelkti ir sukurti didelių ir originalių literatūros 
veikalų. Jis turėjo pasitenkinti tik aktualiais, vaisingais ir originaliais 
šūkiais.“ 29* 

J. Keliuočio teigimu. Herbačiausko „kabalistika“ jam visad atro- 
džiusi ar neturinčio ką veikti rašytojo juokavimai, ar tiesiog „Aumoras, 
jo literatūrinės fikcijos.“ Tuo tarpu „Naujosios Romuvos“ redakcijoje ir 
kitur, bent J. Keliuočio akivaizdoje, jis niekad neprisimindavo nei 
okultistinių, nei astrologinių, nei kabalistinių dalykų. Iš to bičiulis padarė 
išvadą, kad šie dalykai jam buvo „atsitiktiniai, prilipę iš lenkiškojo 
satanizmo sąjūdžio, buvusio Lenkijoj madoj XIX a. pab. ir XX a. pr., ir 
apie juos Lietuvoj jis kalbėjo tik todėl, kad tuščiavidurė ir miesčioniška 
(...) visuomenė jo okultizmu, kabalistika ir astrologija labai domėjosi, 
o apie jo tikrąsias idėjas ir girdėti nenorėjo. Kai tik jis imdavo skelbti 
savo tikrai herbačiauskiškus obalsius, tuoj ji imdavo skelbti, jog J. A. 
Herbačiauskas „varijotas“, „pamišėlis“, „visus užsipuldinėja, o pats nie- 
ko nėra parašęs“, o tik „bendrauja su mirusiais, raganiais ir velniais.“ 
Taip esą „pati visuomenė išprovokuodavo jo okultistinius svaičiojimus, 
o paskui, apsigręžusi, už tai jį kaltindavo ir „variotu“ apšaukdavo, 
norėdama nusikratyti jo mestais kaltinimais“ 295, 

Keliuočio tvirtinimu, per visus trejus metus Herbačiausko bendra- 
darbiavimo „Naujojoje Romuvoje“ jis neberašė jokių okultistinių dalykų 
ir apie juos nekalbėdavo nei su juo, redaktoriumi, nei su kitais žurnalo 
bendradarbiais, dailininkais, rašytojais, mokslininkais. To nereikėtų 


264 Keliuotis J. Mano atsiminimai apie Juozą Albiną Herbačiauską, Vincą Krėvę, Balį Sruogą ir 

aiškinti nuolaidžiavimu žurnalo krypčiai, mat J. Keliuočiui, kaip re- 
daktoriui, rašytojas niekad nenuolaidžiavęs. Priešingai, jis stengęsis 
nepraleisti nesukritikavęs nė vienos klaidos, stengęsis žūt būt įtikinti, 
paveikti, pakeisti, jei „matydavo, kad aš klystu ar kitaip kuriuo nors 
klausimu galvoju, negu kad jisai pats. Bet niekad jis nebandė manęs 
atversti į okultizmą (...) Tik patekęs į tuščiavidurių miesčionių aplinką, 
kur jis negalėdavo kalbėti intelektualinėmis temomis, jis vėl prisimin- 
davo okultizmą.“ 266 Šitokias jo šnekas, anot Keliuočio, greičiausiai 
lėmęs rašytojo polinkis į juokavimą, estetinis žaismas, poilsis, noras 
būti visur ir visada paslaptingu ir nepaprastu. 

Laukdamas darbo Kauno universitete J. A. Herbačiauskas užsiėmė 
organizuoti bendrą su keturvėjininkais meno ir kultūros leidinį. 1923 m. 
rugsėjo viduryje dienraštyje „Lietuva“ buvo paskelbta, kad netrukus 
pradės eiti naujas neperiodinis meno leidinys „Grįžulo Ratai“. Jį reda- 
guos J. A. Herbačiauskas ir J. Tysliava. 

S. Šmerausko-Šemerio pasakojimą apie pirmuosius leidinio žings- 
nius bei medžiagos rinkimą pateikia L. Gudaitis2*7. Anot S. Šmerausko, 
„Grįžulo ratais“ siekta aplenkti lietuvių jaunųjų futuristų žurnalo, 
„Keturių Vėjų“ pirmąjį numerį. O J. A. Herbačiauskas savo ruožtu siekė 
susilpninti avangardizmo, ypač futurizmo, įtaką jaunimui ir tapti jau- 
nimo kultūrinio sąjūdžio lyderiu Kaune. J. A. Herbačiausko santykiai 
su tuo laiku iškilusio keturvėjininkų judėjimo atstovais buvo ne patys 
geriausi. Jis dažnai pašiepdavo keturvėjininkų norą vadintis vieninte- 
liais „naujojo meno“ atstovais ir apskritai nelabai juos mėgo, ypač dėl 
jų susižavėjimo rusų futuristais ir šiuo atžvilgiu - kairiųjų politika. Taigi 
keturvėjininkų kompanijai panorus prisidėti prie „Grįžulo ratų“ leidybos 
ir aktyviai ėmusis iniciatyvos, sumanymui iškilo grėsmė. Patys ketur- 


266 Keliuotis J. Mano atsiminimai apie Juozą Albiną Herbačiauską, Vincą Krėvę, Balį Sruogą ir 
apie buržuazinę cenzūrą. 1961 m. vasario 2 d. - F. 31/44. LNMB RS. P, 7. 

vėjininkai taip pat nevengė traukti per dantį neįprastas J. A. Herbačiausko 
pažiūras ir elgesį, tačiau bandė jį patraukti į savo pusę kaip lietuvių 
modernizmo pradininką. Kaip konkretus tokio mėginimo pritraukti at- 
vejis traktuotinas J. A. Herbačiausko kūrinių atsiradimas suvalkiečių 
poezijos antologijoje. Vienas geriausių Herbačiausko bičiulių ketur- 
vėjininkų tarpe J. Tysliava įtraukė šio eiliuotus kūrinius „Radio pasikal- 
bėjimas su tėvyne“ ir „Erdvės balsai (Fragmentas)“ į 1924 m. sudarytą 
suvalkiečių poezijos antologiją „Sūduva“. Įdomu tai, kad pateiktame 
„Radio...“ tekste apie radiją ar kitokius technikos dalykus, taip propa- 
guotus futuristų kūryboje, nėra net užuominos. Tad įmanoma, jog šis 
žodis pavadinime prilipdytas ne atsitiktinai ar net ne paties Herba- 
čiausko, o siekiant kūrinyje aiškiems veržlumo, audringų gamtos jėgų 
motyvams suteikti šiokią tokią futuristinę natą. Meniniu požiūriu tai 
nebuvo ypač aukšto lygio kūriniai, tačiau juose justi pastanga išreikšti 
energingų pokyčių dvasią: „...Mes amžinasties Don Juanai ir Carme- 
nos! / mes pasaulio suvadžiotojai - / mes tikros Meilės medžiotojai!.. / 
mes ne kiškiai, / kaip mūsų seniškiai / (...) Mes visus Slibinus nukovo- 
sim, / Visas Meno Dukreles išvaduosim! / Su šventaisiais dance-makab- 
ruosim! / Pavergti nesiduosim!“ 268 

Tačiau bendros simpatijos pokyčiams bei meno reformoms aiškiai 
neužteko realizuoti bendro meno leidinio planus. Netrukus, 1923 m. 
spalio 17 d. „Lietuvos žiniose“ buvo išspausdintas viešas J. A. Herba- 
čiausko laiškas, kuriame jis rašė, kad nebeturi nieko bendra su „Grįžulo 
Ratų“ laikraščio redakcija ir atsakomybės už jos darbą neprisiima. „Aš 
norėjau sutverti Lietuvių Meno laikraštį, kurio balsas skambėtų Lietuvos 
Dvasios Laisvės ir Nepriklausomybės ritmika-gaida, kurisai visam 
pasauliui pasakytų, kuom būtų galinga Lietuva, kuom ji „egzotinga“ 
(nenori beždžione būti) ir tuo savo „egzotingumu“ įdomi, vardan ko ji 


268 Sūduva. Suvalkiečių poezijos antologija. — Marijampolė. 1924. 

gyva ir vytinga (nekaulina sau — gyventi patento, bet jo narsiai reika- 
lauja). Žodžiu, aš norėjau, kad Lietuvos menininkai prabiltų: ego eimi, 
t. y, aš esmi !.. (...) norėjau, kad Lietuva prabiltų savo egzotingos 
asmenybės balsu, o ne svetimo praskambėjimo, balon nuskendusio 
balso aidu (aidas Lietuvoj skamba dabar rusiškai)...“ 299 

Iš J. A. Herbačiausko užuominų apie priežastis, jį paskatinusias 
nutraukti bendradarbiavimą su keturvėjininkais, aiškėja, kad labiausiai 
jį suerzino jaunųjų pastangos sekti svetima kultūra, o užuomina apie 
rusiškai skambantį aidą, matyt, nėra atsitiktinė. Keturvėjininkų simpatijos 
Rusijos futuristams buvo gana akivaizdžios, o J. A. Herbačiauskas nesyk 
savo straipsniuose bei viešuose pasisakymuose demonstravo priešingą 
poziciją ir smerkė kairiąsias pažiūras, žavėjimąsi marksistine ideologija, 
Rusijos revoliucija, dažnai piktokai pašiepdamas ir Majakovskio, Jese- 
nino apoteozę jaunųjų tarpe. Kaip maždaug apie 1914 m. gyvenda- 
mas Lenkijoje jis rašė, jog Lenkijai dera išlikti savitos kultūros valstybe, 
nesivaikyti ir nebeždžioniauti Vakarų Europos madų - tik tuomet ji 
būsianti įdomi tai pačiai Europai, taip ir Lietuvai siūlė tą patį kultūros 
raidos kelią - užuot skubotai perėmus svetimas meno madas, akcentuoti 
savo išskirtinumą. Harmoningai sujungti iš Vakarų Europos ateinančias 
meno naujoves su lietuvių kultūros dvasia. 

Į minėtą viešą Herbačiausko laišką sparčiai atsiliepė J. Tysliava. Jis 
santūriai ir lakoniškai nurodė, kad dėl „Grįžulo ratų“ leidimo reikalų 
Herbačiauskas tarėsi su dviem ar trim literatais, su kuriais nepavyko susi- 
tarti dėl išryškėjusių požiūrio į meną skirtumų. Pabrėžė, kad iš Herba- 
čiausko žurnalo niekas nepaveržęs, jis gali jį leisti ir kviesti bendradar- 
biauti ką tik norėsiąs. Taip pat J. Tysliava akcentavo, kad intrigų ten nebuvę 
nė šešėlio ir nesą. Herbačiauskas jį, Tysliavą, kvietė kartu redaguoti 
žurnalą, o įspūdis, kad žurnalas ir liko Tysliavos rankose, esąs klaidingas. 

Jis, kadangi tebuvo Herbačiausko bendradarbis, pačiam Herbačiauskui 
„Grįžulo ratus“ atsisakius redaguoti, šiuo žurnalu nebesirūpina ir prašo į 
jį leidinio reikalais daugiau nebesikreipti.?"* Vėliau J. Tysliava pasakojo, 
kad tuomet jis buvo pasirašęs „Grįžulo ratų“ leidybos sutartį su Klaipėdos 
„Ryto“ bendrove. Kai jau buvo rengiamas pirmasis numeris, K. Binkis 
ėmė priekaištauti Tysliavai, kad šis leidžiąs „Grįžulo ratus“ su Herba- 
čiausku, kai patys keturvėjininkai negali išleisti savo leidinio, „Keturių 
Vėjų“. J. Petrėnas savo ruožtu teigė, kad Herbačiauskas esąs per didelis 
originalas mažutei Lietuvai, nepažįstąs vietos sąlygų?! ir kad pridarysiąs 
ne mažiau nemalonumų nei su paskaita apie dvasią be vietos. J. Tysliava 
su tokia nuomone sutiko. Jis parašė „Ryto“ bendrovės prezidentui J. Stik- 
lioriui į Klaipėdą, pranešdamas, kad keičiasi leidinio pavadinimas, Būsią 
ne „Grįžulo ratai“, o „Keturi Vėjai“. Apie šį nutarimą K. Binkis, J. Petrėnas 
ir J. Tysliava informavo Herbačiauską: 

„- Žinai, profesoriau, mes galų gale nutarėme leisti Keturis Vėjus, 
- diplomatiškai, bet gana kategoriškai pradėjo Kazys Binkis. 

— Ką gi, matot, geriausia būtų, matot, kad kiekvienas iš mūsų 
galėtume leisti po laikraštį, - ne be sarkazmo atsiliepė Herbačiauskas. 

— Kodėl ne, profesoriau, - įsiterpė Petrėnas, - Vydūnas jau seniai 
savo laikraštį leidžia. 

Herbačiauskui tuojau buvo aišku, kad šio sąmokslo dalyvis esu ir 
aš, dar tik prieš porą dienų su juo taręsis apie Grįžulo Ratų žurnalo 
turinį ir t. t. To, matyt, nesitikėdamas Herbačiauskas staiga atsistojo, 
suėmė pirštų galais savo rankogalius ir, porą kartų pabraukęs atlapus, 
pažiūrėjo į mane pilnomis ašarų akimis, nė sudie nepasakęs, išėjo. 
Man kaip šeimininkui tai nebuvo malonu. Laimei, tai įvyko „Eltoje“, 
kurioje tada dirbau.“ *?* 


270 Lietuvos žinios. 1923m. spalio 21d. Nr. 235. P. 4. 
2! Petrėno j. laiškas Sruogai B. LLTIR. F. 53 — 830. L. 1. 
272 Juozas Tysliava apie keturvėjininkus. // Vienybė. 1962m. balandžio 6 d. 

Literatūros istorijoje faktai dažnai užimą svarbesnę vietą nei asme- 
nybių ar asmenybių santykių analizė. Tačiau ši Herbačiauskui nutikusi 
istorija, plačiai nuskambėjusi Kaune ir netgi nušviesta humoristinėje | 
spaudoje, visiškai paaiškina jo vėlesnius įtemptus santykius su lietuvių 
futurizmo atstovais ir jų judėjimo kritiką kultūros straipsniuose. Taip 
pat Herbačiausko pasirinktą vaidmenį Kauno kultūriniame gyvenime — 
propaguoti meno reformas ir naujų idėjų gaivą, tačiau sujungiant tai sų 
tradicinėmis universaliosiomis vertybėmis: patriotizmu, dvasios ir poel- 
gių harmonija. O griežtą verdiktą jauniesiems futuristams jis paskelbė 
iš karto pasirodžius pirmajam „Keturių Vėjų“ numeriui, 1924 m. pava- 
sarį. Jų kūrybą emocingai pavadino šiukšlėmis, kurias sudeginsianti 
dangaus ugnis. 2"* Taip pat teigė, kad jų kūriniuose nėra meniškumo, 
nes tai, ką jie kuria, tėra blogiausias svetimų futuristinių kūrinių mėg- 
džiojimas, ten „nėra nieko savito ir artimo lietuvių dvasiai ir apskritai 
tai esąs beprasmis, beformis ir amoralis blevyzgojimas“.??* Vėliau jis 
taip pat nevengdavo savo straipsniuose pakritikuoti futuristų meno kon- 
cepcijos ir jų pripažintų užsienio futurizmo autoritetų - Marinetti, Maja- 
kovskio ir kt. 

Taip gana ryškiai ir audringai praėjus pirminiam adaptacijos ir 
prigijimo naujoje vietoje laikotarpiui Herbačiauskas 1924 m. pradėjo 
sėkmingai dirbti Kauno universitete ir bendradarbiauti kultūrinėje spau- 
doje. Universiteto Humanitarinio fakulteto Slavų filologijos katedroje 
jis skaitė lenkų kalbos ir literatūros paskaitas, ypatingą dėmesį skirdamas 
Jaunosios Lenkijos gyvavimo laikotarpiui ir jos atstovams bei A. Mic- 
kiewicziaus gyvenimui bei kūrybai. Pirmajame universiteto gyvavimo 
penkmetyje, t. y., maždaug iki 1927 m., dėstė šiuos pasirenkamus kursus: 
„Jaunosios Lenkijos literatūra“, „Norwido kūryba“, taip pat paskaitų 


273 Echo. 1924 m. kovo 22 d. 
24 Klaipėdos žinios. 1924 m. kovo 29 d. 

ciklą tema „Mickiewiczius-Wyspianskis“. Antrajame penkmetyje, nuo 
1927 m. iki 1932 m., taip pat dėstė lenkų kalbą ir šias literatūros temas: 
„Jaunoji Lenkija“, „Janas Kasprowiczius“, „Šiuolaikinė lenkų literatūra“, 
„XIX a. lenkų literatūra“, „Wyspianskio misticizmas“, „Žeromskio 
kūryba“, „Misticizmas Przybyszewskio kūryboje“, „K. Tetmajerio 
kūryba“, „A. Mickevičius naujoje šviesoje“, „Lenkų neoromantizmas“, 
„Neoklasikai ir modernistai“, „Z. KrasiAskis ir mūsų laikai“, „Mesia- 
nizmas Norwido kūryboje“, „Lenkų dramaturgija“, „Lietuva lenkų litera- 
tūroje“. 

Kaip dėstytojas jis buvo populiarus — studentai „plūsdavo į jo 
paskaitas“ *. Tačiau universiteto valdžiai ne kartą užkliūdavo. „Kaip 
universiteto darbuotojas Herbačiauskas nebuvo ramus žmogus“, - apie 
jo dėstymo laikotarpį rašo R. Živočevskytė?"*. 1926 m. lapkričio 7 d., 
pildydamas universiteto darbuotojo formuliarą, savo užsiėmimo grafoje 
įrašė: „rašytojas-artistas“. Tokios pozicijos, matyt, ir laikėsi - paskaitos 
buvo gyvos ir meniškos, o pats savo ruožtu demonstravo asmenybės 
laisvę ir individualybę. 

Dėl savo tiesmukiško būdo „Universiteto valdžiai Herbačiauskas 
buvo tikras galvos skausmas. 1923 m. laiške Humanitarinių mokslų 
fakulteto dekanui rašė: „Rekomenduoju vietoj mano dėstomo kurso 
įkurti didžiausio chamizmo katedrą, o kaip profesorių pakviesti kokį 
nors šveicarų bauerį...“?"? Mėgo aštrų toną ir dažnai nepaisė žodžių. 
Rašė nemalonius laiškus žymiems asmenims. Darė tai pakankamai 
dažnai ir universiteto valdžia ne kartą priminė jam liautis tai daryti. 
Kartą netgi patrauktas teisman dėl disciplinos - už tai, kad viešame 
pasisakyme kompromitavo pats save ir pažemino universiteto garbę. 


275 Mažukėlienė R. Gyvenęs ne protu, bet širdimi. / Kauno diena. 1996 m. spalio 21 d. Nr. 247. 

276 Živočevskytė R. Polonistyka na Uniwersytecie Witolda Wielkiego w latach 1922-1939. / 
Prieiga internete: http://www.nasz-czas.tripod.com/326/czas.html 

“7 Ten pat. 

Taip pat buvo sankcionuojamas už tai, kad kai kurios jo paskaitos 
demoralizuoja jaunimą. „Savo. pasiteisinimui rašė rektoriui, kad jo 
pasakymai, tokie kaip seksualizmas, spiritualizmas ir meilė nebuvo 
demoralizuojantys ir kad tokie įtarinėjimai esą išlaužti iš piršto“ .?78 

Savo pažiūras rektoriui išdėstė pateikdamas sutrumpintą savo 
paskaitos tekstą. Jame rašė apie asketizmą, kaip Dievo dovaną ir tvirtino, 
kad ne kiekvienas gali būti asketu, kad neverta to siekti per prievartą. 
Įvertinus tokį teiginį tuometinio universiteto kolektyvo kontekste, o 
didelę to kolektyvo dalį sudarė dėstytojai kunigai, galima daryti išvadą, 
kad kai kuriuos savo kolegas Herbačiauskas galėjo suerzinti netgi tokiais 
jam pačiam atrodančiais nekaltai teiginiais. Šių jo pažiūrų ištakos grei- 
čiausiai glūdi Jaunosios Lenkijos atstovų propaguotoje Šv. Pranciškaus 
Asyžiečio temoje. Tačiau Lietuvoje, kur panašios temos buvo nagrinėtos 


J. A. Herbačiauskas „demoralizuoja“ studentus. 
Studentų balsas.1932 m. gegužės 22 d. Nr. 8. P. 6. 


278 Živočevskytė R. Polonistyka na Uniwersytecie Witolda Wielkiego w latach 1922-1939. // 
Prieiga internete: http:/www.nasz-czas.tripod.com/326/czas.html 

daug mažiau arba visai neaptarinėtos ir visuomenėje neprigiję, aplin- 
kiniai Herbačiausko idėjas galėjo suvokti ir traktuoti neadekvačiai. Tuo 
labiau turėjo užkliūti jo kategoriški teiginiai apie fizinės meilės ir šeimos 
santykį. Tekste rektoriui Herbačiauskas citavo savo paskaitos teiginius 
apie tai, kad abortas yra satanistinė gamtos provokacija, kad fizinė meilė 
be vaisiaus yra negalima, kad vadinama „laisva meilė“ tėra fikcija, o 
sveikos fizinės meilės tikslas yra gerinti šeimą, nes šeima sukuria tautą. 
Kokios esančios šeimos, tokia esanti ir tauta. 

Taip pat paminėjo spiritualizmą, nurodė jį laikąs grėsmingu reiški- 
niu, kurio praktikavimas galįs nuvesti į „mistinį erotinį pasiutimą“. Daug 
ką galėjo suerzinti ir Herbačiausko nuomonė apie viduramžių inkvi- 
ziciją. Ar ją dėstė ir savo universitetinėse paskaitose, galime tik spėti. 
Tačiau antai po paskaitos kaimyninėje Ukmergėje, kur jis prakalbo apie 
inkviziciją ir betikslį aštuonių milijonų moterų sudeginimą, palaikius 
jas apsėstosiomis, A. Jakšto-Dambrausko redaguojamas satyros laikraš- 
tėlis „Garnys“, išsišaipė, esą Herbačiauskas atradęs... modernišką vel- 
niūkštį. Šalia to išvadino rašytoją „čėrauninkų ir vaiduoklių apaštalu“?"?. 
Kaip teisingai nurodo R. Živočevskytė, labai tikėtina, kad kokį nors 
paskaitų klausytoją ypač suerzino ar įžeidė toks Herbačiausko pasa- 
kymas: „idiotus, sifilitikus ir panašius patinus reikia pagaliau iškast- 
ruoti!“ 289 Pasiteisinimui dėl tokio paskaitos turinio jis nurodė, jog kalba 
taip todėl, kad rūpinasi tautos sveikata. 

Šalia paskaitų dėstymo J. A. Herbačiauskas gana aktyviai rašė į 
Kauno spaudą, kultūros bei meno leidinius. Intensyviausiai bendradar- 
biavo kultūros žurnaluose „Baras“, „Gaisai“, „Naujoji Romuva“ ir kt. 
Tuo tarpu jo paties veiklą Lietuvoje bene išsamiausiai atskleisdavo dien- 
raštis „Lietuvos Žinios“. Panašu, kad šiam dienraščiui J. A. Herbačiauską 


** Garnio snapas. Garsus išradėjas / Garnys. 1924 m. rugsėjo mėn. Nr. 9. P. 4, 
280 Zivočevskytė R. Polonistyka na Uniwersytecie Witolda Wielkiego w latach 1922-1939. / 
Prieiga internete: http:/www.nasz-czas.tripod.com/326/czas.html 

lydinčios įtampos turį istorijos dažnai tapdavo proga pritraukti skaitytoją 
ir kurti sensacingus straipsnius. Šitaip „Lietuvos Žiniose“ buvo išsamiai 
pateikta su Herbačiausku susijusi 1925 m.-istorija, kai jo-paskaitos suer- 
zino Kauno vyresnybę. Jis buvo apkaltintas valdžios įžeidimu paskai- 
tos metu ir pradiniu Kauno miesto ir apskrities karo komendanto VI. 
Braziulevičiaus nutarimu turėjo būti iš Kauno iškeldintas.2?? Vėliau Her- 
bačiauską vis dėlto išteisino, nutarimą iškeldinti pakeitė. Koks buvo 
kitas šių jo viešų pasisakymų valdžios tema posūkis, 1925 m. balandžio 
mėn. rašė „Lietuvos Žinios“ straipsnyje „J. A. Herbačiausko skundas“. 
Jame nurodė, jog Herbačiauskas skundžiąsis dėl Marijampolės apskri- 
ties viršininko nutarimo nubausti jį, esantį skurdžios materialinės padė- 
ties, 1000 litų bauda arba mėnesiu kalėjimo už valdžios įžeidimą pa- 
skaitos „Mūsų gyvenimo fenomenai“, vykusios 1925 m. kovo mėn. 
8 d., metu?s2. Rašytojas nurodė esąs nestiprios sveikatos ir sunkios mate- 
rialinės padėties. O kaip visa tai jį, grįžusį Lietuvon dirbti jos kultūros 
labui ir patekusį į tokius viešų teismų sūkurius, paveikė moraliai, galime 
tik spėti... 

Vieši J. A. Herbačiausko pasisakymai užkliuvo ir Kauno universiteto 
vyresnybei, ir juo labiau valdžios atstovams. Jis dažnai kritikavo Kauno 
politikus, ypač — A. Voldemarą, kurio itin smarkiai nemėgo. Aštriai 
vertino kultūros dalykų nepaisymą, savanaudiškumą, dargi valdžios 
atstovų elgesį tarptautinių santykių srityje. Esti duomenų, kad J. A. Her- 
bačiauskas Kaune norėjo pats įsteigti partiją, tačiau daugmaž atribotą 
nuo politinių dalykų, atitinkamai planavo ją pavadinti Inteligentų par- 
tija. 283 Tačiau smarkiai vainojo Kauno inteligentiją, neretai prikišdamas 
per didelį pragmatizmą, naudos, o ne kultūros ieškojimą ir kt. 284 


281 Lietuvos žinios. 1925m. vasario 20 d. Nr. 41. P. 2. 

282 Lietuvos žinios. 1924m. balandžio mėn. 24 d. Nr. 91. P. 2. 

283 1927m. 

294 Herbačiauskas J. A. Žodis tariamiems ligoniams // Lietuvos žinios. 1929. 02. 28. Nr. 49. P. 4. 

Jonas Marcinkevičius ir Juozapas 
Albinas Herbačiauskas Kaune (apie 
1932 m.). Maironio Lietuvių literatūros 
muziejaus archyvo fondai. GEK-81678. 


Vakaras A.ir P. Galaunių namuose Kaune apie 1937 m. Sėdi iš kairės į dešinę: F. Kirša, 
A. Steponaitienė, Sodeikienė, Jonynienė, Bistrienė, A. Galaunienė, Raulynaitienė, 
L. Bistras, J. Garalevičius, D. Galaunytė. Stovi iš kairės į dešinę: J. Ambrazevičius, 
neatpažinta moteris, A. Nezabitauskas, P. Galaunė, M. Avietėnaitė, I. Jonynas, J. Tallat- 
Kelpša, S. Jucienė, J. Keliuotis, A. Sodeika. Nuotr. iš A ir P. Galaunių muziejaus archyvo. 

Taigi įžvalgius straipsnius meno ir literatūros temomis, recenzijas 
ir paskaitas kone kasmet lydėjo įtampa dėl kokio nors nutikimo. 1927 m. 
Kauno spauda rašė, esą Herbačiauską jau žadama pašalinti iš univer- 
siteto. „Ką prikalbėjęs Herbačiauskis ir kas už tai jo laukia?“ - sensacinga 
antrašte skelbė „Rytas“ 295. Dargi Kauno lenkų spauda susidomėjo šia 
istorija, prasidėjusia nuo aštraus Herbačiausko interviu laikraštyje 
„Jaunakas zinias“ ir maždaug mėnesį eskaluota bent trijuose Kauno 
dienraščiuose: „Ryte“, „Lietuvos žiniose“ ir lenkiškajame „Dzien Ko- 
wienski“. Verta šį komplikuotą rašytojo biografijos momentą nušviesti 
plačiau - 1927 m. J. A. Herbačiauskas lankėsi Lenkijoje. Kaip pasakoja 
M. Romeris, kelionė ir rašytojo bandymas užmegzti derybas tarp abiejų 
valstybių buvę nesėkmingi: „Herbačiausko vizitas Lenkijoje padarė šiek 
tiek triukšmo ir sensacijos politiniame pasaulyje. Užsienio, ypač 
vokiečių, spauda komentavo jo kelionę kaip sėkmingą politinę misiją, 
kuri paruoštų lietuvių ir lenkų susitarimo pagrindus. Atrodo, visuome- 
ninė nuomonė Lenkijoje taip pat buvo linkusi šiame vizite matyti tam 
tikrą norą susitaikyti. Gandai pasiekė ir Lietuvą. Pats Herbačiauskas 
savo kelionę vertino kaip nevalstybinį vizitą. (...) tai yra jo stilius, jis 
yra visiškai įsitikinęs savo nepaprasta sėkme Lenkijoje ir savo ramiais 
pasisakymais. (...) Jam atrodo, kad įvykdė kažką svarbaus ir sukūrė 
puikias perspektyvas išspręsti visas problemas, trukdančias susitaikyti 
Lenkijai ir Lietuvai, Vilniaus ir Kauno susijungimui Didžiojoje Lietuvoje. 
Tačiau iš to, ką pasakoja, jo „akcijos“ dydis politiškai yra niekinis. Nors 
Lenkijos galingieji netiesiogiai jam rodė palankumą, nenorėdami jo 
įžeisti, bet vengė su juo tiesioginio kontakto. Nei Pilsudskio, nei užsienio 
reikalų ministro Zaleskio jis nematė. Pilsudskį pakeitė Prystoras, Zales- 
kį - kažkoks valdininkas“28*. 


205 Rytas. 1927 gruodžio mėn. 1 d. Nr. 272. P. 2. 
286 Romer M. Dziennik. T. XXXII. 31 VIII 1927. P. 493. Cit. iš: Berenis V. Mykolas Romeris apie 
Juozapą Albiną Herbačiauską. // Kultūros barai. 2007. Nr. 7. P. 90. 

Tų pačių metų lapkričio pabaigoje gruodžio pradžioje M. Romeris 
dienoraštyje išsamiai aprašė itin.nemalonų rašytojo nutikimą: „duoda- 
mas interviu Latvijoje vokiečių kalba leidžiamam laikraščiui „Rigeske 
Rundschau“ Herbačiauskas lietuvių valdžią apibūdino kaip diktatorišką, 
antitautinę ir neatstovaujančią lietuvių tautos interesams. Lietuvos 
valdžia apkaltino Herbačiauską valstybės išdavimu ir lenkiškumu. Pasi- 
rodo, tai buvo provokacija, įvykdyta lietuvių žurnalisto Justo Paleckio 
iš Mykolo Sleževičiaus partijos.“ *87... 

Tais pačiais 1927 m. J. A. Herbačiauskas išgirdo ir griežtokų pasi- 
teiravimų — kodėl jis, tiek rašęs apie lietuvių kultūros kėlimą ir tobuli- 
nimą, jau keletą metų gyvendamas Lietuvoje, lig šiol neišleidęs nei 
vienos knygos? Herbačiausko atsakymas, 1927 m. paskelbtas žurnale 
„Pradai ir žygiai“, buvo principingas: „Kodėl aš tyliu, nieko nespausdinu 
ir redaktorių „malonės“ neprašinėju? In tokios prasmės L. Giros („Gubos“ 
1927 m., „Lietuvos“ redakcijos almanachas) ir kitų man prikaišiojimą 
bei paklausimą atsiliepiu viešai. (...) esu vienas tų, kuriems kūryba 
šventas, brangus darbas, kurie be pakvietimo niekur nesiskverbia su 
savo raštais, nes jie brangina rašytojo garbę ir grafomaniją bei pigią 
žurnalistinę garbę niekina. (...) ypač nenoriu spausdinti tik tam tikslui, 
kad būčiau apšmeižtas, kad mano kūryba būtų tik ponu Tilvyčių 
„kūrybai“ medžiaga, o in laikraštį, kuriame tilptų mano kūrinys, bobos 
silkes vyniotų...“.*88 Greičiausiai čia Herbačiauskas turėjo omenyje 
T. Tilvyčio 1926 m. „Lietuvos žiniose“ paskelbtą jo, F. Kiršos ir J. Tys- 
liavos kūrinių parodiją bei prilipdytą „Trijų Grenadierių“ pravardę. Jis 
akcentavo, kad rūpinasi literatūros etika ir saugo savo kūrybą nuo 
panašių šmeižtų. Patarė „ponams, mano kūrybos rūpintojėliams“ 
pirmiau sukurti rimtą meno žurnalą, kur autoriai galėtų savo kūrinius 


287 Berenis V. Mykolas Rėmeris apie Juozapą Albiną Herbačiauską. // Kultūros barai. 2007. Nr. 7. 
P. 91. 
266 Pradai ir žygiai. 1927 m. Nr. 1. P. 74-75. 

skelbti. Tuo tarpu paaiškino: „Geros valios Lietuvos žmonėms pranešu, 
kad aš daug dirbu tyliai. Lenkų kalba turiu parašęs (kalbu apie žymiau- 
sius) 1) 5 veiksmų misteriją „Hierofant Johannes“, 75 p. ; 2) 3 paveikslų 
(triptikas) misteriją „Revoliucija“; 4) studiją apie okkultizmo mokslą; 
5) mistiškų apysakų rinkinį (Pasaka apie Kometą bastuolį, Pasaka apie 
Žydą Bastuolį, Babelio bokštas, Izaoko auka, Liuciferis Voras, Moters 
meilė I d. k.) Lietuvių kalba turiu parašęs ir dar rašau: 1) XIII kapinynų 
Simfonija, Šventas, Valkatos išpažintis, Meilės Demonas, „Skriaudų 
Pirkėjas“, Rarotos, 3 veiksmų komedija del arte Bohemiada, 3 veiksmų 
misterija Tyrų Vienuolis ir d. k.)“. Herbačiauskas pabrėžė, jog jei Lietuvoj 
rašytojas bus taip niekinamas, kaip iki šiol, jis rengiasi po mirties iš 
savo kūrybos čia nepalikti nieko, tik „savo kūrybos pelenus“*?*. Galima 
patvirtinti, kad kūrinį „Izaoko auka“ lenkų kalba Herbačiauskas yra 
paskelbęs Lenkijos spaudoje - modernistų leidžiamame kultūros ir meno 
žurnale „Museion“??9, Ar turėjo jis, išvažiuodamas iš Lietuvos 1933 m. 
dar savo kūrinių rankraščių viena ar kita kalba, ir jei taip, tai koks jų 
likimas — kol kas patvirtintų duomenų nėra. Esama įvairių gandų, ke- 
liaujančių iš kartos į kartą, apie neva Herbačiausko paliktas dėžes, kny- 
gas ir kt. vienam ar kitam tuometinio Kauno kultūros veikėjui, tačiau 
aiškių pėdsakų, bent Lietuvoje, stinga. 

1928 m. J. A. Herbačiauskas buvo, anot M. Rėmerio, kryžkelėje ir 
nebeturėjo iliuzijų nei dėl Lenkijos, ypač dėl J. Pilsudskio asmenybės, 
idėjos ir jo požiūrio į Lietuvos valstybingumą, nei dėl A. Voldemaro 
Lietuvos. Tais metais rašytojas skaitė dar keletą viešų paskaitų - įdomu, 
kad beveik kiekviena iš jų būdavo kokiu nors aspektu aptariama 
spaudoje. Taip pat dalyvavo literatūros renginiuose, viešuose disputuose: 
„J. A. Herbačiauskas bene buvo pats iracionalizmas. (...) Herbačiauskas 


289 Ten pat. 
20 Herbaczewski J. A. Ofiara Izaaka. / Museion. 1912. T. 2. Nr. 2. P. 24. 

neturėjo jokios mistinės sistemos, nepripažino jokių dogmų, bet 
neskelbė ir jokių erezijų, nekūrė jokios savo sektos. Jis buvo pats gyve- 
nimo degimas, švaistėsi perkūnais ir žaibais, žybčiojo subjektyviausiais 
paradoksais, nesirūpino jokiu nuoseklumu, nevengė bet kokių sau 
prieštaravimų.“ *?' Rašytojas taip pat skaitė paskaitas Kauno universitete. 

Pamažu Kauno kultūrinėje aplinkoje susiformavo tam tikras jo amp- 
lua: jam imta taikyti apibūdinimus „Gyvenimo artistas“, „Mūsų litera- 
tūros Don Kichotas“*??. Savo populiarumo viršūnę, anot amžininkų, jis 
pasiekė 1932 m. - kai buvo minimas jo 25 kūrybinio darbo metų jubi- 
liejus??3. Nepaisant itin ekspresyvaus ir emocingo jo straipsnių stiliaus, 
įžvalgios jo mintys kultūros tema susilaukdavo ir nemaža palankių 
įvertinimų, ypač iš F. Kiršos ir J. Keliuočio. Šiuos tris menininkus, Kiršą, 
Keliuotį ir Herbačiauską, jungė panašus Lietuvos kultūros ir jos savitumų 
suvokimas ir bendras darbas „Naujojoje Romuvoje“. Kaip vėliau savo 
atsiminimuose rašė J. Keliuotis, jie trys buvo įsitikinę ir laikėsi nuostatos, 
kad lietuvių tauta turi kurti savitą, originalią kultūrą ir visavertiškai įsilieti 
į viso pasaulio humanistinę kultūrą. Tokiai pozicijai, anot J. Keliuočio, 
pasirodė labai artimas J. A. Herbačiauskas, tad „mes trys pasidarėme 
neišskiriami draugai, ištikimi bendražygiai, intuityviai kits kitą suprantą, 
gaivališkai kits kitą remią ir užjaučią, savaimingai kovoją už bendrus 
idealus, giminingai reaguoją į visus gyvenimo reiškinius.“ 24 

Po visų aštrių J. A. Herbačiausko peripetijų Kaune šia bičiulyste 
prasidėjo iš dalies ramesnis ir kūrybingesnis jo gyvenimo laikotarpis. 
Pažymėtina, kad svarbus šio bendravimo rezultatas buvo J. Keliuočio 
atsiminimai, suteikę literatūros istorijai vertingų duomenų apie to meto 


“ 


2* Keliuotis J. Mano atsiminimai apie Juozą Albiną Herbačiauską, Vincą Krėvę, Balį Sruogą ir 
apie buržuazinę cenzūrą. 1961 m. vasario 2 d. - F. 31/44. LNMB RS. L. 31-32. 

22 Šimėnas A. Mūsų literatūros Don Kichotas. // Septynios meno dienos. 1929. Nr. 42. P. 6. 

23 Keliuotis J. Mano atsiminimai apie Juozą Albiną Herbačiauską, Vincą Krėvę, Balį Sruogą ir 
apie buržuazinę cenzūrą. 1961 m. vasario 2 d. - F. 31/44. LNMB RS. L. 32. 

24 Ten pat. 

kultūrinę situaciją Kaune ir taip pat Herbačiauskų šeimos tarpusavio 
santykius. Juose šmėsteli ir pensijos skyrimo rašytojui užkulisiai, tiesa, 
tik bene egzotiškiausia jų dalis. Čia pridėsime, kad, atleistas iš univer- 
siteto, J. A. Herbačiauskas liko be jokio finansinio šaltinio. Iš literatūrinių 
honorarų, kaip šiandien, taip ir anuomet, išgyventi buvo neįmanoma. 
Rašytojo tvirtinimu, jog dar galįs dirbti, kad nesąs pensijinio amžiaus, 
todėl nesą reikalo jį prievarta išvaryti pensijon, mažai tesidomėta. Ėmęsi 
ginti mėgstamą lektorių studentai rezultatų taip pat nepasiekė. Mate- 
rialinė padėtis vis sunkėjo, juolab atleistam lektoriui išeitinė kompen- 
sacija nebuvo sumokėta. Kitas logiškas etapas - laukti, kol skirs pensiją. 
Betgi, kas įdomiausia ir ką Herbačiauskas pats mėgino išdėstyti laiškuose 
J. Tumui-Vaižgantui, pastarosios skirti irgi neskubėta. Viena įvykių gran- 
dinė ryškėja iš J. Keliuočio prisiminimų, kita — iš J. Tumo-Vaižganto 
korespondencijos archyvo?“s, 

Nušviečiant J. A. Herbačiausko išvykimo iš Kauno ir iš Lietuvos 
atgal į Lenkiją istoriją, ilgos istorijos peripetijose išryškėja Balio Sruogos 
ir V. Krėvės figūros. Būtent pastariesiems guodėsi S. Nėris, sukrėsta 
Herbačiausko posakio apie tai, esą ji Kristų išmainiusi į intymią Railos 
kūno dalį — rašytojas negalėjo atleisti žinomai poetei, kad ji išmainė 
ateitininkus į „Trečio Fronto“ ideologinę broliją. Tuo tarpu kaip paaiškinti 
paradoksą: B. Sruogos kvietimu į Kauną ir atvykęs Herbačiauskas iš 
Lietuvos išvyko smarkiai su pastaruoju susipykęs, dargi nukalęs ir 
spaudoje kritiškai nesyk eskalavęs „sruogizmo“ terminą? O, kaip rasime 
Herbačiausko laiškuose J. Tumui-Vaižgantui, būtent V. Krėvės intrigų 
dėka jam užvilkino pensijos skyrimą. J. Keliuotis prisimena keletą 
detalių, rodančių, kad tarpusavio nesutarimai prasidėjo daug anksčiau, 
S. Nėries nutikimas ir Herbačiausko atsisakymas viešai atsiprašyti 
Sruogos tebuvęs ilgos tarpusavio santykių įtampos finalas. 


25 Herbačiausko J. A. laiškas Tumui-Vaižgantui J. VUBR, F. 1-F384. L. 30-44. 

Apie pensijos J. A. Herbačiauskui .išrūpinimo istoriją J. Keliuotis 
pasakoja pirmiausia nuėjęs pas J. Tumą-Vaižgantą, tą visų nelaimėlių 
paskutinę priebėgą smetoniniame Kaune. Išgirdęs siūlymą padėti ' 
Herbačiauskui, kanauninkas kiek suirzo: „... jis ne narys [Lietuvių 
Rašytojų draugijos] ir, be to, jis man siuntinėja plūstamus ir įžeidžiamus 
laiškus, o aš dabar už tai jam dar turiu pasirūpinti jo materialiniais 
reikalais? Tai taręs, išsitraukė iš stalčiaus paskutinės datos jo laišką ir 
perskaitė kelis sakinius: „Kanauninke, Tu niekad nepamiršti šiandien 
palesinti savo vištų ir pašerti savo klebonijos paršiukų, o kad vienas 
Tavo kolega rašytojas miršta badu, tai Tau tas visiškai nerūpi! Štai koks 
Tu Kristaus tarnas! Štai kokia Tavo artimo meilė!...“ — „Štai kaip jis 
mane įžeidinėja, o dabar aš bėgiosiu ir rūpinsiuosi jo reikalais!“ 
skėstelėjęs rankas kalbėjo J. Tumas-Vaižgantas“ ?**. Kita vertus, 
kanauninkas ėmėsi žygių: paskambino tuometiniam kultūros ministrui 
K. Šakeniui ir primygtinai išpešė Herbačiauskui 400 litų dydžio pensiją. 
Ne veltui garsėjo kaip geraširdis ir nelaikąs pikta žmogus. 

Anot Keliuočio, kai jis pranešęs Herbačiauskui, kad šiam J. Tumas 
išrūpinęs 400 litų dydžio pensiją, šis reagavęs kategoriškai, nors, kaip 
jam įprasta, atvirai: „Aš nepriimsiu tokios pensijos! (...) buvau pas 
prezidentą ir jis man pažadėjo skirti 600 litų pensiją. (...) Aš nesuprantu, 
kaip prezidentas drįsta netesėti man duoto žodžio! Generolui Plecha- 
vičiui jis paskyrė 1000 litų pensiją, nes jis turi savo dvarą ir malūną, 
S. Čiurlionienei jis paskiria 800 litų pensiją, nes ji turi savo vilą! O 
kadangi Herbačiauskas nieko neturi, jam ir 400 litų pensijos per daug! 
Ne, aš tokios pensijos nepriimsiu! — vis daugiau karščiavosi Herba- 
čiauskas.“ ?*? Teisybės dėlei reikia pridurti, kad Keliuotis, užuot audrin- 
gąjį bičiulį nuraminęs, šį dar pakurstė, tvirtindamas: „Poryt Ministrų 


26 Keliuotis J. J. Tumas-Vaižgantas. Iš atsiminimų. F. 31/49. LNMB RS. P, 43. 
287 Ten pat. P. 45, 

Taryba susirinkus posėdžio nutars jums pensiją paskirti ir viskas. Jos 
nutarimas įgys įstatymo galios ir jūs kas mėnuo ją gausite, neatsižvel- 
giantįtai, ar jūs norite to, ar nenorite. - Bet aš niekad neisiu jos pasiimti. 
- Tada (...) inspektorius į namus jums nešios ir įteikinės jums į rankas. 
— Kaip galima šitaip žmogų niekinti ir prieš jo valią jam įteikinėti 
pensiją?! - šūkaliojo J. A. Herbačiauskas. — Čia jau nieko nebepadarysite: 
įstatymas yra įstatymas. — Kaip nieko negalima padaryti? Aš tuojau 
visiems ministrams parašau laiškučius, kad jie nedrįstų skirti man tokios 
pensijos!“ *?8 — Ir Herbačiauskas iš tikrųjų ten pat, Konrado kavinėje, 
pareikalavo popieriaus, rašiklio ir sėdo rašyti laiškučius... 

Daug vėliau, prisiminimuose apie V. Mykolaitį-Putiną, Keliuotis 
pastarojo biografiją apibūdino kaip visišką priešingybę Herbačiausko 
gyvenimo keliui. Jo nuomone, pirmasis iš karto buvo visų pripažintas, 
jam neteko kovoti už savo egzistenciją tikrąja to žodžio prasme, niekas 
nebandė jam kenkti, persekioti ar tardyti — jis tiesiog palengva žengė iš 
laimėjimo į laimėjimą, visų palaikomas ir mėgstamas. O tuo tarpu „toks 
originalus ir dinamiškas rašytojas, kaip J. A. Herbačiauskas nuo pat 
jaunų dienų buvo visų valdžių persekiojamas, visos miesčioniškos ir 
sibaritinės visuomenės neapkenčiamas ir ujamas. Nesivaržė jam suduoti 
skaudžių smūgių net kai kurie jo žymūs kolegos rašytojai. Jis jaunas 
nuo caro valdžios turėjo slaptai pabėgti į Krokuvą, o paskui iš nepri- 
klausomos Lietuvos turėjo bėgti į Lenkiją ir, rodos, nuo bado mirė tos 
pačios Krokuvos gatvėje. Atrodo, tarytum paties likimo būtų skirta, kad 
jis visą savo gyvenimą nuolatos būtų visų mušamas ir persekiojamas, ir 
iki paskutinės savo gyvenimo valandos. Ir visados tai viena, tai kita 
grupė jo kūrybos nepripažino ir visaip jį užgauliojo. J. A. Herbačiausko 
gyvenimas, kūryba ir likimas - tai ryškiausias kontrastas V. Mykolaičio- 
Putino gyvenimui, kūrybai ir likimui.“ 299 


28 Ten pat. 
2 Atsiminimai apie Vincą Mykolaitį-Putiną. - V. 1992. P. 275. 

Dar jaunystėje nukentėjęs -nuo priespaudos režimo, todėl itin 
pavydžiai ir aršiai gynęs savą teisę į ašmens, žodžio, nuomonės laisvę. 
Individualistas, karšto būdo idealistas, turįs daug tuo istoriniu momentu ' 
sunkiai įvykdomų svajonių ir vizijų, juolab kartais tiesmukas ir greitas 
užsiplieksti ginčui. Nemėgstąs nei partijų, nei klaninių kompanijų 
vienišius, užtat pasižymįs aštria plunksna ir gabaus publicisto talentais. 
Ne iš tų, kurie prikanda liežuvį ir susilaiko reikšti nuomonę oponento 
politinės, socialinės ar literatūrinės padėties paveikti, žodžiu, sunkiai 
suvaldoma asmenybė, jautrumą maskuojanti kandžiu „ironijos skydu“ 
- paliksime kitiems spręsti, kurios iš šitokių savybių ir biografinių 
aplinkybių galėjo būti lemtingos rašytojui. Faktas, kad tie, kurie linksta 
vadinti jo gyvenimo kelią tragingu, iš esmės yra teisūs. 

1932 m., ištiktas keleto iš eilės nesėkmių ir atleistas iš universiteto, 
neįtikęs nei tuometinei valdančiajai partijai, nei universiteto vyresnybei, 
likęs su žmona be darbo ir pinigų, J. A. Herbačiauskas, prašydamas 
pagalbos, rašė širdingajam Vaižgantui: „Gerbiamas Kun. Kanauninke! 
Teko man girdėti Jūsų nusiskundimą būk aš Jus laišku „iškoliojęs nežinia 
(sic!) už ką“. Nejau ir Jūs pamėgot nudavinėti, kad J. A. H. nesuprantat, 
nors J. A. H. labai aiškus žmogus, labai aiškiai veikia (...) Ponas Krėvė, 
šalindamas mane iš Universiteto, gerai žinojo, kad - kol vyriausybė 
malonės duoti man pensiją - aš būsiu be duonos kąsnio! Žinojo tai, 
bet kompensacijos man nesumokėjo!. . Aš jau 5 mėnesius vargstu! Iš 
Gerb. Tūbelio (gerbiu tą žmogų, kaip ir Prezidentą) gavau paskolos 
1000 litų (išeina po 220 litų vienam mėnesiui — ar galima dviese 
gyventi?) — Mano pensijos klausimas nežinia kada bus išspręstas 
(nesuprantu dėl ko - sako, kad pono Krėvės intrigos). Aš neturiu iš ko 
gyventi. Sunkiai sergu vidurių liga. Neturiu pinigų gydytisi! Sakau Jums 
gryną, baisią teisybę! Stebiuosi, ko Jūs, Gerbiamasai, nesuprantat/(...) 


200 Palyginimui: tiktai buto nuoma Kaune tuo metu kainavo vidutiniškai 200—300 litų už 1 mėnesį. 

Kaip man skaudu, kad J. Tumas J. A. Herbačiausko nesupranta! Kaip 
man skaudu!'39'.., 

Apie tolesnes rašytojo išvykimo į Lenkiją peripetijas Kaune Keliuotis 
pasakojo: „Kai J. A. Herbačiauskas dėl susidariusios jam būklės nu- 
sprendė mirti badu ir apie tai pranešė visuose laikraščiuose, tai aš ban- 
džiau jį sulaikyti. (...). Faustas Kirša tada tik skausmingai stebėjo įvykius, 
o M.larijona] Rakauskaitė??2 nuolat ragino „nepasiduoti“, „nekapitu- 
liuoti“, „herojiškai kovoti iki galo“. Ji - puikiausia ir tipingiausia visų 
herojų mūza. Bet pasirodė, jog ir J. A. Herbačiausko žmona dar radika- 
lesnė (...) bandžiau ją įtikinti, kad sulaikytų savo vyrą nuo beprotiškų 
žygių. Ši irgi keista moteris ramiai, bet kategoriškai man atsakė: - Mudu 
su vyru esame amžini ir neišskiriami draugai... Jei jis nutars mirti, tai ir 
aš mirsiu drauge su juo... Aš niekad nevaržiau jo laisvės, niekad neban- 
džiau jo gyvenimo nukreipti kitu keliu... Jei jis mirs, tai ir aš mirsiu, o 
jei jis gyvens, tai ir aš drauge su juo gyvensiu...“ 303 

Anot Keliuočio, šie kategoriški, kuo ramiausiai ištarti Teofilės 
Herbačiauskienės žodžiai atrodė plaukią iš giliausio įsitikinimo, tad 
jis, praradęs viltį rašytoją per ją paveikti, atsiprašęs už bandymą įsikišti 
į jų gyvenimą ir išėjęs. Kiek vėliau Konrado kavinėje mėgino dar kartą 
atkalbėti patį Herbačiauską, tačiau sekęsi nekaip: „— Mano sprendimas 
mirti badu neatšaukiamas! - garsiai ir ekspresyviai taria Herbačiauskas. 
- Ir nebandyk mane paveikti, kad aš pakeisčiau šį galutinį sprendimą 
(...) Kai aš šitaip mirsiu, tuojau Lietuvoje kils neregėta negirdėta revo- 
liucija ir nuo žemės paviršiaus nušluos visą šią neteisingą santvarką ir 
visą šią egoizmu ir miesčioniškumu persisunkusią visuomenę...“ 304 

Pašnekovui pasidomėjus, kas konkrečiai dėsis, rašytojas išreiškė 
viltį, kad sukilsią jauni, dar nesužalotos dvasios studentai, jauni kari- 


301 VUBR. F. 1-F. 384. L. 44-46. 

302 Marijona Rakauskaitė — tuomet žymi Lietuvos operos solistė, F. Kiršos mylimoji. 

*03 Keliuotis J. Faustas Kirša. Iš atsiminimų. // Naujoji Romuva. 1997. Nr. 2 (535). P. 24-26. 
304 Ten pat. Tikėtina, kad rašytojo santykiai su minėta pozicija tikrai nebuvo itin geri. 

ninkai (kuriuos sakėsi asmeniškai pažįstąs), ir jis pats pamatys, kaip 
„bus gražu ir šviesu gyventi naujoje Lietuvoje, kurioje nebebus nei 
vienos kiaulidės... Niekur nebejausi šios kiaulių smarvės. Visur žydės 
kvepiančios gėlės, visur giedos vieversėliai ir čiulbės lakštingalos...“ 305, 

J. Keliuotis aiškiai suabejojo, ar vieno rašytojo mirtis sukels tokius 
pokyčius visuomenėje, tad kontrargumentavo, jog nieko panašaus 
nebus. Greičiausiai jam savavališkai mirus po viešo bado streiko 
daugelis nutars: na ir keistuolis buvo tas Herbačiauskas! O gal būsią ir 
tokių, kurie pareikš, kad žuvęs dar vienas „variotas“... Herbačiauskas 
„Iki kraštutinės ribos įsiunta beklausydamas šių mano žodžių (...). Staiga 
kumščiu trenkia į marmurinį staliuką, kad visi ant jo buvę indai šokteli 
aukštyn ir ima skambėti. Lig šiol prie manęs jis niekad nebuvo taip 
pasielgęs. Pats irgi pašoksta nuo kėdės ir surinka: - Aš tai galutinai ir 
neatšaukiamai esu nusprendęs ir aš tau draudžiu šį klausimą iš naujo 
kelti! Ir aš atsisakau toliau su tavimi sėdėti prie bendro stalo! - Tai 
surikęs demonstratyviai išeina iš kavinės...“ 306 

Tolesni įvykiai jau nuosaikesni: Keliuočiui stebint kitų kavinės lan- 
kytojų abejingą elgesį, nurimęs Herbačiauskas sugrįžta. Abu išeina pasi- 
vaikščioti po žvaigždėtu Kauno dangum. Sutikus F. Kiršą, rašytojas pra- 
giedrėja ir jau savo įprastu, lyrinio įkvėpimo tonu imasi bičiuliams pasa- 
koti: „Dabar atidžiai paklausykite, ką aš jums pasakysiu. Aš tikrai ba- 
dausiu ir tikrai mirsiu badu. Ir man mirštant užaugs man arkangelo 
sparnai, ir tokio dydžio, kaip visas Kaunas... Ir šiame Babilone neliks 
akmens ant akmens, ir žus visi niekšai, visi skriaudėjai, visi išnaudotojai, 
visi neteisingi ir tamsūs žmonės...“ 307 

Bene siekdamas skatinti bičiulio vaizduotę, Keliuotis pasmalsavo, 
o kaipgi su dorais ir šviesiais žmonėmis, kurių Kaune taip-pat esama? 


305 Keliuotis J. Faustas Kirša. Iš atsiminimų. // Naujoji Romuva. 1997. Nr. 2 (535). P. 24-26. 
312 Ten pat. 
33 Ten pat. 

Jei kuris nors nesulauktų Herbačiausko minėto dieviško įkvėpimo, 
nespėtų išsigelbėti, o visas žygis „prarastų savo tyrumą“? Neapsikentęs 
Herbačiauskas kiek sukonkretino savo viziją, o gal ir nedrąsią literatūrinę 
svajonę: vieno žmogaus maištas galįs pozityviai pakeisti visuomenę... 
Sukelti apokaliptines permainas! Taigi F. Kiršai nurodoma išvykti į savo 
Senadvarį, „kitaip kilusi apokalipsinė audra tave nublokš ant Antalieptės 
bažnyčios bokšto. (...) Vytauto bažnyčia išliks: ji mums tautinė ir religinė 
tvirtovė,“ - kūrybiškai skirsto vaidmenis Herbačiauskas. Įdomu stebėti, 
kaip, užsidegimo pagautas, rašytojas imasi kandžios ironijos: „Bet ar 
kanauninko J. Tumo-Vaižganto klebonija išliks, tai to dabar negaliu 
garantuoti. (...) ponia Sofija Čiurlionienė bus nublokšta į vištide, ir vištos 
ją užkapos. Lapėnas bus nublokštas į kiaulidę, ir kiaulės jį gyvą suės! 
Prezidentūros rūmai nuskęs į patį pragaro dugną, ir pėdsakų neliks, 
kad jie kada nors egzistavo...“ 398 Tuo tarpu egzotiškiausias ir baisiausias 
likimas, Herbačiausko žodžiais, ištiksiąs jo didįjį oponentą, Balį Sruogą: 
„O kas atsitiks su Baliu Sruoga? - smalsumo pagautas toliau teiraujasi 
Kirša. - Devyni velniai Sruogą nujos į devintą pragaro ratą ir gražiausios 
raganos amžinai jam svilins akis ir užpakalį. - Kaip baisu! - susijaudina 
Faustas Kirša. - Žinoma, kad baisu! Čia tau ne Marijonos glamonės!“ 399 
— užbaigė savo skambią ištarmę Herbačiauskas. Anot Keliuočio, toliau 
ėję visi ir tylėję. Per daug buvę tąnakt skausmingų išgyvenimų... 
Pateikus šį pokalbį, verta pasvarstyti, kokios nuostatos laikė drauge 
šitą itin skirtingų charakterių trijulę — prometėjiškąjį Herbačiauską, mąslų 
Kiršą ir nuolat nerimstantį Keliuotį? Anot pastarojo, tai buvo vieningas 
lietuvių tautos misijos ir vaidmens tuometinėje Vakarų Europos kultūroje 
suvokimas. Įsitikinimas, kad lietuvių kultūra turi „siekti visuotinės reik- 
šmės ir prasmės. Ji turi vadovautis universalinio naujojo humanizmo 


308 Keliuotis J. Faustas Kirša. Iš atsiminimų. / Naujoji Romuva. 1997. Nr. 2 (535). P. 24-26. 

dvasia, kuri neniekintų nei vieno žmogaus, nei vienos tautos, ir nė 
vienos kitos kultūros. Ji turi būti universali, bet ne kosmopolitinė, ji turi 
būti lietuviška, bet ne nacionalistinė, ir ne rasistinė. (:..) Pati lietuvių 
tauta turi kurti savitą, originalią, individualią kultūrą ir ja organiškai 
įsilieti į universalią visos žmonijos humanistinę kultūrą.“ 3'0 

Verta pripažinti - ir šiandienos Lietuvoje tie žodžiai tebėra aktualūs. 
Aukso vertės... 


*0 Keliuotis J. Faustas Kirša. Iš atsiminimų. // Naujoji Romuva. 1997. Nr. 2 (535). P. 24-26. 

Lietuvio laisvė 


LIETUVOS ATSPINDŽIAI: TĖVYNĖ ANT PEČIŲ 


„Ir taip einu per svietą: ir svajoju, ir sapnuoju apie Tautos Širdį. 
Visi tyčiojasi iš manęs, visi man piktžodžiauja, šaukdami: Šitai nelai- 
mingiausias amžino elgetos paveikslas!“3", - 1908 m. rašė J. A. Herba- 
čiauskas. Kur kas ankstesnėje J. A. Herbačiausko kūryboje šių motyvų 
galima įžiūrėti jo ankstyvuosiuose kūriniuose, vienišumo ir žmogaus 
be tėvynės jausmų raiška išryškėja jo privačioje korespondencijoje. 
Antai laiške J. Tumui-Vaižgantui jis skundžiasi: „Nusiraminsit netekę J. 
A. H., kuris per visą savo gyvenimą vargą kentėjo, o savo tėvynėje 
nerado jokios vietos nė darbui, nė...'31 

Bene šio motyvo vos juntamas atgarsis bus inspiravęs ir jo 1919 m. 
išleistos knygelės pavadinimą, „Kur eini, Lietuvi?“. Turinys tuo tarpu 
nėra itin romantiška gaida parašytas, tai J. A. Herbačiausko būgštavimų 
dėl Lietuvos padėties ir jo nuomonės apie galimus situacijos posūkius 
raiška. Tekste atsispindinčios nuotaikos liudija autorių stebėjus Lietuvos 
nepriklausomybės brandą per atstumą, jam skaudūs atrodo ir dalykai, 
į kuriuos emocingo valstybės kūrimosi momentu, kaip rodo istorijos 
pavyzdžiai, kreipiama mažiau dėmesio: materialinio pagrindo jaunai 
valstybei nebuvimas, šalies išlikimo klausimas. „Žinoma, Lietuvos 
nepriklausomybės problema - tai vien tik mūsų šviesuolių užduotis; 
socialinis (duonos) klausimas - tai liaudies užduotis. Mes galime 
pasakyti: „Būt ar žūt!“ Bet liaudis - ar taip pasakys, ar pritars mums 
pavojaus valandą?“*3 Anot jo, nepakanka geisti turėti laisvės rūmą, 
reikia sugebėti jį rūpestingai statyti. Įstengti racionaliai ir kūrybiškai 


3! Jaunutis Vienuolis [Herbačiauskas J. A.]. Erškėčių vainikas. - Krokuva. 1908. P. 7. 
312 Herbačiausko J. A. laiškas Tumui-Vaižgantui J. VUBR, F. 1-F384. L. 44. 
33 Herbačiauskas J. A. Kur eini, Lietuvi? — Iš: Erškėčių vainikas. - V. 1992. P. 429. 

naudotis pasiektu. Knygelės autorius gan įžvalgiai teigia, kad „šviesuo- 
lių“ sluoksnio idėjos gali būti sunkiai suvokiamos liaudies žmonėms, 
t. y., kitiems sluoksniams, jei šie matys, kad laisvėje jiems blogiau gy- 
venti, negu nelaisvėje. Taigi šviesuoliams ant pečių uždėta sunkesnė 
našta, nei iš pažiūros atrodo. Ne tiktai pakelti tautą ir ją vesti laisvėn, 
bet ir rūpintis šia tauta, laisvę pasiekus. „Politikos užduotis - ne save, 
bet tautą iškelti, apginti. „Kas man iš laisvės, jei toj laisvėje man blogiau 
„negu nelaisvėje“, - taip pasakys kiekvienos tautos liaudis, jeigu jos 
atstovai nemokės būti apgynėjais...“ 34 

J. A. Herbačiausko 1919 - 1924 m. rašytuose tekstuose atsiskleidžia 
bene intensyviausia jo požiūrių kaita. Knygelė „Kur eini, Lietuvi?“ iš 
esmės yra jo vizito į nepriklausomą Lietuvą tais pačiais metais rezultatas. 
Būtent šis vizitas tapo savotiško lūžio pradžia ir jau subrendusį rašytoją 
iš naujo pastūmėjo lietuvybės rėmimo link. Tačiau knygelėje dar 
tebedėstomos lietuvių — lenkų unijos idėjos, remiantis dramatiškos Lie- 
tuvos situacijos analize. „Jau laikas pasakyti mūsų tautai grynos teisybės 
žodis. Nes mūsų tauta staiga atsirado pavojuje.“ 35 — rašė J. A. Herba- 
čiauskas „Kur eini, Lietuvi?“ įžangoje. Tautą čia jis suvokė kaip darinį 
iš keleto sluoksnių, pirmiausia - šviesuolių, kurie ir rūpinasi laisvės ir 
nepriklausomybės reikalais, ir „liaudies“, kuriai taip pat svarbu ir mate- 
rialiniai, realūs dalykai: socialinis, duonos klausimas. Abejojo, ar toliau 
einant idealistiniu keliu, liaudis supras tikruosius šviesuolių siekius bei 
paskatas? „Nes mūsų autoritetas dar ilgai bus mažesnis už svetimųjų 
autoritetą, o duonos ir finansų klausimu stebuklų nepadarysim../316 — 
svarstė Herbačiauskas. Sielojosi, kad vykdoma politika yra nepakan- 
kamai įžvalgi, gan padrika ir diletantiška. Kad kultūrai, galinčiai atsispirti 
svetimųjų įtakai, pakelti tautą ir vesti savitu, laisvu keliu, neskiriama 


314 Herbačiauskas J. A. Kur eini, Lietuvi? — V. 1919. Iš: Erškėčių vainikas. - V. 1992. P. 429. 
315 Ten pat. 
316 Ten pat. 

reikiamo dėmesio ir baiminosi pražūtingų pasekmių. Išryškino būdingą 
idealistiniam lietuvių tautinio judėjimo laikotarpiui bruožą — mąstymą 
ir veikimą, remiantis abstrakcijomis, o ne konkrečius, dalykiškus žings- 
nius. „Užmiršom apie tuos, kurie mūsų kultūrą galėjo, norėjo tverti! 
Net juos atstūmėm - kaipo tuos, kurie „juodam darbui netinka“... 
Šiandien jų dalis tarnauja svetimiems, nes tėvynėje sunku jiems buvo 
gauti duonos kąsnį“ **"... Jo nuomonė, išreikšta prieš kone šimtą metų, 
šiandienos globalizacijos ir kylančio internacionalinio kosmopolitizmo 
akivaizdoje skamba daug rimčiau: „Mūsų kultūra nebeturi savistovybės, 
o mes nežinia kuo didžiuojamės politikos dalykuose. Iš kultūriško 
atžvilgio mes uodega trijų kultūrų (judeo-rusiškos, lenkiškos ir vokiškos). 
Veltui didžiuojamės sutvėrę mūsų „originalinę“ kultūrą! Ir su kokia 
kultūra įžengsim Vilniun per Aušros Vartus lenkų kultūrą apgalėti?'*'8 
Herbačiauskas kritikavo perdėtą heroizmą, kuris, jo teigimu, 
tepareikalaus dar didesnių aukų, ypač iš tų pačių šviesuolių tarpo, tačiau 
vargu ar duos konkrečios naudos valstybės kūrimui. O vedliams žuvus 
vardan svajonės, tauta taps pernelyg pažeidžiama ir atsidurs pavojuje 
- jai gali imtis, ir imsis, vadovauti svetimieji, tačiau anaiptol ne lietu- 
vių naudai... Tauta norinti ne teatrinio heroizmo, o tiesiog gyventi. 
Dirbti, vaikus auginti. Pats su savimi polemizavo, jam įprastame emocin- 
game monologe teigdamas — ir pats atsakydamas, nuspėdamas kontr- 
argumentus - ir juos paneigdamas... Pateikė ir galimą atsakymą į savo 
žodžius — esą, kam reikalinga Lietuva, tas tegul ją ir gelbsti. Tačiau, 
anot Herbačiausko, „Velniui Lietuva visados reikalingiausia. Dėkitės 
tada su velniu, kad ant savo pastatytumėt!.. Bet tai ne politika: tai proto 


sumišimas.“ 319 


37 Herbačiauskas J. A. Kur eini, Lietuvi? — V. 1919. Iš: Erškėčių vainikas. - V. 1992. P. 430. 
318 Ten pat. 
39 Ten pat. P. 431. 

Šioje savo knygelėje J. A. Herbačiauskas nusakė keletą, jo manymu, 
išryškėjusių tuometinės Lietuvos vadovų politikos tendencijų. Iš anksto 
pabrėžė, kad nesiekia nieko kaltinti. Tačiau griežtai sukritikavo, jo 
žodžiais, tautiškos politikos monopolizavimą, neleidžiant dirbti bendrai 
tiems asmenims, kurie atrodė esą lenkofilai ar „neblagonadežni“ [nepa- 
kakankamai patikimi]. Tokį požiūrį Herbačiauskas aiškino antilenkiška 
kito didelio Lietuvos kaimyno, t. y., Rusijos, įtaka. Tačiau, jo nuomone, 
tokia antilenkiška pozicija palengvino patiems lenkams sukurti prieš 
Lietuvą Koalicijos nepasitikėjimą. Čia reikėtų pridurti, kad, įvertinus 
įvykius Vilniaus krašte, kur buvo uždarinėjamos lietuvių mokyklos ir 
pan., Lietuvos valdžios atstovų pozicija Lenkijos atžvilgiu tuo laikotarpiu 
lengvai suvokiama. Kita vertus, visiškai logiškas atrodo Herbačiausko 
stebėjimasis noru tartis su vokiečiais, kurie vos fiziškai lietuvių nesu- 
naikino, ar su rusais, kurie „išniekino lietuvių dvasią“. Savaip jis įvertino 
ir proangliškąją tendenciją - teigė, jog lietuvių valdžios atstovai nesu- 
vokė paprasto dalyko: nevertėjo tikėtis, jog iš didelės ir stiprios Anglijos 
galima kažką gauti už dyką. Rašė: „Nes kam gi vargšė tauta reikalinga 
jau taip labai, kad milijonieriai privalėtų susimylėti? „Reikalinga Lietuva? 
Griebk ją už sprando!“ - tokia šiandien politika“ .?*9 JAV, jo teigimu, į 
Lietuvos situaciją taip pat nesikišanti. 

Taip niūrokai įvertinęs nepriklausomos lietuvių tautos situaciją, 
Herbačiauskas siūlė išeitį. Tačiau tai turėtų būti... federacija su Lenkija. 
Kadangi federacija su Latvija ir Estija būtų, jo žodžiais, per silpna. 
Egzistuoją du esminiai klausimai: Lietuvos valstybė grynai tautinė 
(etnografinė) ir Lietuvos valstybė, sukurta taikoje su lenkais. Šioje savo 
knygelėje Herbačiauskas ir vadinamojo Vilniaus klausimo sprendimą 
įžvelgė dar federacijos idėjoje - tuo metu tikėjo, kad įmanomas taikus 
susitarimas su Lenkijos valdžios atstovais, ir tada Lietuva „federacijos 


320 Herbačiauskas J. A. Kur eini, Lietuvi? — V. 1919. Iš: Erškėčių vainikas. — V. 1992. P. 433. 

tikslu ir būdu Vilnių laimės...“ .32' Tokį savo siūlymą jis grindė ir Lenkijos 
maršalo Pitsudskio nuostatomis, kurios, tuometiniu jo teigimu, esančios 
itin palankios Lietuvos atžvilgiu. Netrukus, po asmeninio susitikimo su 
Lenkijos vadovu, Herbačiauskas įsitikino skaudžiai klydęs. Negalime 
paneigti J. A. Herbačiausko naivoko profederacinio nusistatymo tuo 
momentu, kai buvo parašyta minėta brošiūra. Vienas iš lenkų visuo- 
menės veikėjų, itin intensyviai susirašinėjęs su J. A. Herbačiausku prieš 
jo vizitą į Lietuvą 1919 m., I. Paderewskis 1919 m. gegužės 12 d. „kal- 
bėjosi su Jozefu Pitsudskiu po savo sugrįžimo iš Paryžiaus. Viena iš 
svarbiausių [pokalbio] temų buvo lietuvių klausimas.“ ?? Tų pačių metų 
gegužės 21 d. Pilsudskis susitiko su žymiu lietuvių politiku J. Šauliu, 
kuris reikalavo pripažinti nepriklausomos Lietuvos sienas kartu su 
Vilniumi ir Vilniaus kraštu. Tai neatitiko maršalo siekių, pokalbis 
rezultatų nedavė dėl „lietuvių pusės nenoro suprasti sudėtingo tautinio 
Vilniaus ir Rytų krašto pobūdžio“. 383 

Įmanoma, kad tokioje situacijoje J. A. Herbačiauskas iš tiesų — gal 
tai suvokdamas, o gal idealistiškai tikėdamas, jog taikingas kelias yra 
jo tėvynei Lietuvai geriausias - pasitarnavo tik kaip įrankis ir papildomas 
argumentas lenkų politinės visuomenės rankose. Už šį savo politinės 
veiklos bandymą jis iki pat gyvenimo galo susilaukdavo priekaištų iš 
lietuvių visuomenės, o jo paties požiūriai į federacijos idėjas ir pačios 
nepriklausomos Lietuvos vystymosi kelius po 1919 m. smarkiai pasi- 
keitė. Bene išsamiausiai jis pats tai vėliau aprašė knygoje „O Wilno i 
nie tylko o Wilno“. Joje pateikiami ir M. Biržiškos vieši atsakymai į 
J. A. Herbačiausko straipsnius, rašytus vizito Lietuvoje metu. 1919 m. 
M. Biržiška vadina Herbačiauską „sulenkintu lietuviu“, o jo kalbas apie 


321 Herbačiauskas J. A. Kur eini, Lietuvi? - V. 1919. Iš: Erškėčių vainikas. - V. 1992. P. 436. 

22 Kalendarium dziatalnošci Jozefa Pitsudskiego. — Pilsudski Instytute of America, New York. 
1992. P. 108. 

galimą uniją — „sentimentaliais atodūsiais“: „unija, kuri visada atrodė 
vienai pusei balta, kitai juoda, amžinai bus naujų ginčų ir nesusipratimų 
priežastimi.“ 3?* Jis taip pat įspėjo, jog Herbačiauskas, viešai skelbdamas 
tokius pritariančius savo teiginius apie uniją ir pan., elgiasi neatsargiai 
— įduoda lenkų pusei dar vieną argumentą. Esą, jei patys lietuviai taip 
viešai skelbia... Iš esmės M. Biržiška tuo laikotarpiu smarkiai prikišo 
J. A. Herbačiauskui vienpusiškumą. 

Po 1919 m. aiškiai pastebimas J. A. Herbačiausko požiūrių pakiti- 
mas vertintinas kaip susipažinimo su realia situacija Lietuvoje rezultatas. 
Knygoje „Litwa a Polska. Rozwažania na czasie“ (1921) jis jau emo- 
cingai sielojosi, kad buvo apšauktas iš visų pusių kaip Lenkijos priešas 
ir Lietuvos išdavikas... Teigė, jog nenoriai, labai nenoriai rašąs šiais 
opiais lietuvių — lenkų klausimais, tačiau turįs tai padaryti. Baisiausias 
dalykas, anot jo, nuostata: „jeigu iš tikrųjų esi lietuvis, niekink, bjaurok 
Lenkiją! Jeigu iš tikrųjų esi Lenkijos draugas, kartu su mumis sąmokslauk 
prieš Lietuvą, bjaurok savo tikrą tėvynę! Dosniai už tai užmokėsim!*325 


UE 


Skundėsi, jog jo paties situacija tokioje „bjaurumo atmosferoje“ iš tiesų 
sunki. Sykiu, būdamas kultūros atstovas, kultūriniais argumentais mė- 
gino remtis ir kreiptis: priminti A. Mickiewiczių, T. Kosciušką, pagaliau 
emocingai aiškino, jog čia kovoja du egoizmai, kad šiais laikais širdis, 
kuria remtis ragino Mickiewiczius, atrodo kvailystė, tačiau juk ir kara- 
binu neįmanoma sukelti ir sulaukti artimo meilės!. . Rašė, jog ir Lietuva, 
ir Lenkija atgimsta ne tam, kad dešimtmečiais ėstų viena kitą... Kaltino 
Lenkiją, jog apmelavusi Lietuvą pasauliui, beldėsi į sveiką nuovoką ir 
ragino atsiliepti „dar tebeturinčius lenkiškos garbės“. Jau nebesigriebė, 
kaip brošiūroje „Kur eini, Lietuvi?“, politikuojančiųjų argumentų - ši jo 
knygelė yra kone techniškiausia ir sausiausia, tuo tarpu kai dviejose 


324 Biržiškos M. 1919 m. rugsėjo 7 d. atsakas į Herbačiausko J. A. straipsnį „Stryžono - golono“. 
Iš: Herbaczewski J. A. O Wilno i nie tylko o Wilno. 1922. P. 18. 
*25 Herbaczewski J. A. Litwa a Polska. Rozwažania na czasie. - Krakow. 1921. P. 5, 

vėlesnėse vėl aiškiai pastebimas emocingas, daugialypis ir gyvas, įprastas 
Herbačiausko stilius. Įmanoma, jog toje knygelėje išdėstyti argumentai 
kilo ne iš Herbačiausko natūros gelmių, o sausų samprotavimų ar netgi 
patarimų iš šalies. Baigdamas „Litwa a Polska. Rozwažania na czasie“ 
įžangą, teprašė geros valios ir jį išklausyti, nes „gera valia dar niekas 
nenusinuodijo“?*. Itin reikšminga yra jo pastaba, aiškiai nusakanti kardi- 
nalaus požiūrio į Lietuvos laisvės kelią pasikeitimo priežastis: „Lietuvių 
poziciją Lenkijos ir lenkų atžvilgiu referuoju visiškai objektyviai - taip, 
kaip mano buvimo Kaune metu (1919 m. rugpjūčio mėn.???) lietuvių 
vyriausybės ir politinių partijų atstovai man visą dalyką išaiškino... Todėl 
prašau skaitytojų (ypač lenkų) apmąstyti ir apdairiai išanalizuoti. Pateikiu 
realią, o ne fiktyvią tiesą. Rašau, kaip yra, o ne taip, kaip turi būti, 
jeigu... Kiekvienas skaitytojas pats nuspręs, ar mano asmenines pastabas 
atrasti, priimti arba atmesti... Jokios sugestijos nesiekiu, nes bjauriuosi 
agitatoriaus role.“ 328 

Norint šiandien suvokti, su kokia opinija ir nuostatomis stengėsi 
kovoti Herbačiauskas, ir kam būtent aiškinti lietuvių reikalus, turime 
žinoti to meto Lenkijos spaudoje ir visuomenėje vyraujančias nuotaikas. 
Nes, žvelgdami iš šių dienų pozicijų, galime rizikuoti rekonstruoti tik 
dalį vaizdo, tačiu jokiu būdu ne jo pilnatvę. Štai kokią poziciją išdėstė 
B. Miedzifskis knygoje „Pitsudskio Rytų politika“ (Polityka Wschodnia 
Pitsudskiego): „Svarbiausia istorinė pataisa būtų tai, kad terminas „Lie- 
tuva“, suteiktas tuo laiku veržliai išaugusioms teritorijoms, remtoms 
dviejų Gediminaičių dinastijos kartų, yra sutartinis terminas. (...) Lietu- 
vių etninis veiksnys užėmė mažą tos valstybės plotelį jos šiaurės vakarų 
pakraštyje. (...) Valstybinė tų žemių unija su Lenkijos karalyste buvo, 
tiksliai imant, etnografinės Lenkijos žemių unija su etnografinėmis Rusi- 


26 Herbaczewski J. A. Litwa a Polska. Rozwažania na czasie. - Krakow. 1921. P. 7. 
327 POW planuoto perversmo metu. 
326 Ten pat. 


183 


jos žemėmis; lietuviška pagal kilmę, tačiau naujoviška rusiška pagal 
priimtą kultūrą ir kalbą buvo tiktai dinastija, kuri greitai priėmė lenkų 
kalbą ir kultūrą.“ 3?? Reikia prisiminti ir tai, kad XX a. trečiojo-ketvirtojo 
dešimtmečio Lenkijos dienraščiuose?3? buvo gana gausu straipsnių, api- 
būdinančių lietuvių, Lietuvos vyriausybės, veiklą ir Vilniaus krašte, ir 
visoje tuometinėje Lietuvos teritorijoje, kaip šovinistinę, antivalstybinę 
Lenkijos atžvilgiu ir pan. Kad tokios nuomonės vyravo ir nuo pat XX a. 
pradžios, intensyvėdamos sykiu su lietuvių tautinio išsivadavimo sąjū- 
džiu bei tolydžio stiprėjant Lenkijos ir Lietuvos, kaip atskirų savarankiškų 
valstybių, nepriklausomybės siekiams - iš to kilo ir teritorinės dalybos — 
ir J. A. Herbačiauskas nuolat su jomis susidurdavo, liudija jau pirmųjų 
jo knygų recenzijos. Antai po pirmosios knygos jam gausiai priekaištų 
pažėręs Z. Glogeris teigė, jog autorius turbūt menkai tėra susipažinęs 
su Lenkijos ir Lietuvos santykių istorija, jei tvirtina, kad pirmoji lietuvių 
kultūrą ar kalbą engusi, nes lietuviai patys pasirinko priimti krikščiony- 
bę ir per Lenkiją - Vakarų Europos kultūrą, tuo tarpu pagonybė ir lietu- 
vių kalbą jiems patiems asocijavosi su tamsumu, menka kultūra ir pan. 
Tad J. A. Herbačiauskas, anot recenzento, turėjęs drąsos tokius prama- 
nus rašyti, pats įrodąs savo neišsilavinimą ir kultūros stoką... 

Taigi suprantama, kodėl knygoje „Litwa a Polska. Rozwažania na 
czasie“ Herbačiauskas stengėsi stropiai ir nuodugniai paaiškinti savo 
ketinimus, tikslą ir apibūdinti objektą, apie kurį nori suteikti visuomenei 
daugiau žinių — Lietuvos ir lietuvių poziciją Lenkijos atžvilgiu. Siekis 
pateikti informaciją iš Lietuvos knygoje lenkų kalba jam pačiam galėjo 
grėsti nemenkais nemalonumais. Matyt, puikiai tai suvokė, betgi vilties 
sutaikyti neatsisakė: „Tai, ko noriu, kas žino, ar pavyks greitai realizuoti? 
Idėja, kuriai tarnauju, reikalauja geranoriškos aukos bendram gėriui.“ 33' 


323 Miedzinski B. Polityka Wschodnia Pitsudskiego. - Sygn. 2577. P. 18 (mašinraštis). Biblioteka 
PAN w Warszawie. 

30 Pvz., „Dziennik Polski“, „Rzeczpospolita“ ir kt. 

231 Herbaczewski J. A. Litwa a Polska. Rozwažania na czasie. - Krakow. 1921. P. 8. 


184 


Šioje knygoje jis analizavo susiklosčiusių įtemptų abiejų tautų santykių, 
taip pat ir kultūrinių, kilmę bei priežastis. Gerai išmanydamas lenkų 
pusės argumentus ir jau būdamas susipažinęs su lietuvių visuomenės 
pozicija, gilinosi ir ieškojo atsakymų: ko nori lietuviai, kiek lenkišku 
galima laikyti Vilniaus kraštą, kokia yra tikroji padėtis Lietuvoje, kokią 
misiją gali ir turėtų atlikti tokioje istorinėje situacijoje Lietuvos lenkai?.. 
Norint perteikti jo svarstymus lietuvių kalba, tenka susidurti su kai kurių 
sąvokų neigiamos konotacijos klausimu. Pvz., skyriuje „Lietuvių - lenkų 
nesusipratimo genezė“ (Geneza nieporozumienia litewsko-polskiego), . 
norėdamas apibūdinti lietuvių kultūros ypatumus, Herbačiauskas vartojo 
terminą „narod chtopski“. Taip išreiškė lietuvių kultūros valstietišką 
kilmę, tačiau dėl istorinių aplinkybių žodis „chtop“ tuo laikotarpiu turėjo 
šiek tiek neigiamą konotaciją, ypač senosios Respublikos kultūriniame 
kontekste. Lietuvos nepriklausomybę kūrė vadinamos kaimo inteligen- 
tijos atstovai. Jų mėginimai pritraukti į tą veiklą bajorų luomo, taigi 
„ponų“ atstovus buvo ne itin sėkmingi, šiuo atveju sėkmingomis lai- 
kytinos tokios išimtys, kaip Biržiškų, Romerių šeimos, kurių atstovai 
daug nusipelnė nepriklausomos Lietuvos raidai. Likusios luomo dalies 
požiūris vaizdžiai pademonstruotas garsiajame S. Meysztowicziaus 
straipsnyje „Przenigdy!“. Lietuvių kultūrinė veikla jame apibūdinta nega- 
tyviai, kaip neturinti nei perspektyvų, nei netgi pakankamos motyvacijos. 
Taigi Herbačiauskas gana įžvalgiai nurodė socialinius veiksnius, kaip 
vieną iš pirminių nesusipratimo šaltinių. Kartu pabrėžė, kad vartodamas 
šias dvi sąvokas, konstatuoja „tiktai objektyvią dalyko padėtį - be jokio 
noro pašiepti; asmeniškai esu šalininkas tiktai tautinės kultūros, sinte- 
tizuojančios visų sluoksnių valią; kastas (chtop - pan) laikau nelaime“ **, 
Jo teigimu, pagrindinės nesusipratimo priežasties reikėtų ieškoti 
psichinėje kultūros sąrangoje — prieštaroje tarp valstiečių („kultura 


332 Herbaczewski J. A. Litwa a Polska. Rozwažania na czasie. - Krakėw. 1921. P, 9. 

chtopska“) ir ponų („kultura panska“) kultūros sluoksnių. Pridėsime dar, 
kad dėl tų pačių istorinių aplinkybių „Chtop“ lenkakalbiams dažnai 
asocijavosi su sąvoka „baudžiauninkas“, tad nesusipratimą didino 
neigiama konotacija ir jos nulemta psichologinė reakcija. Anot Herba- 
čiausko, „Sunku sutaikyti istorinę tradiciją pono su istorine tradicija 
belaisvio, šiandien išsilaisvinančio....“ 33. Atsilaikys ar neatsilaikys amžių 
sandūroje lietuvių tautinio išsilaisvinimo judėjimas, koks turėtų susi- 
klostyti santykis su Lenkija, kokį vaidmenį galėtų šioje situacijoje pri- 
siimti bajorija ir ar turėtų tai daryti? Šiuos klausimus įvairiais aspektais 
svarstęs R. Skirmunttas teigė, kad tie, kurie yra už moralinio ryšio tarp 
Lietuvos ir Lenkijos palaikymą, stovi teisingos istorinės raidos kelyje, 
betgi tie, kam lenkai yra tokie patys svetimtaučiai, kaip, pvz., vokiečiai, 
bruzda kaip savo pačių tautos tradicijų audrintojai — primeta tautai 
idealus, svetimus jos istorijai, užgimusius jų pačių asmeninėje vaiz- 
duotėje...33* Tokia šio autoriaus pozicija gana tiksliai atspindi didelės 
lenkiškai kalbančios bajorijos dalies nuomonę aptariamu laikotarpiu. 
Pastebėtina - turinčios Respublikos su dominuojančia šiame junginyje 
Lenkijos karalyste atstovo mentalitetą. 

Herbačiauskas skirtingu gyvenimo laikotarpiu laikėsi ir vienos, ir 
kitos pozicijos. Emocingai, kartais net kiek kategoriškai ir su užsidegimu 
palaikė ir vieną pusę, ir kitą. Tačiau reikia pabrėžti, kad abiem atvejais 
pats nuoširdžiai savo argumentais tikėjo. Išreiškė vienokios ar kitokios 
informacijos nulemtą savo nuomonę. Taigi analizuojant jo požiūrius 
opiu lietuvių tautinio išsivadavimo klausimu egzistuoja tam tikras tvirtas 
pagrindas išvadoms daryti: jo, kaip asmens, nuoširdumas. Užfiksavus 
jo teiginius, lengviau rekonstruoti Herbačiauską veikusias įtakas bei 
veiksnius, išsiaiškinti jo požiūrių kilmės aspektus. Šiuo atveju - kaip jis 


333 Ten pat. 
23 Romunt [Roman Skirmuntt]. Nowe hasta w sprawie odrodzenia narodowošci litewskiej. - 
Lwėw. 1904. 

apibūdino tautinio lietuvių išsivadavimo judėjimo santykio su Lenkijos 
visuomene klausimą bei kokius šio klausimo sprendimo būdus nurodė 
minėtoje savo knygoje. 

Viena iš esminių jo pateiktų formuluočių yra „nesusipratimas“. 
Atsiradęs, jo teigimu, iš skirtingos socialinės kilmės, lenkų visuomenės 
užsikrėtimo, netgi inteligentijos tarpe, „poniškumu“. Toks iš kartos į 
kartą žengęs psichologinis standartas esą ir dabar žadina nuostabą: 
kaip tai valstiečiai lietuviai sugalvojo savo krašte patys „ponauti“? „Mano 
nuomone“, - rašo Herbačiauskas, - „nelaimė yra tai, kad sulenkėjusios 
bajorijos arba vadinamų „kresovcų“ įtaka Lenkijos politikai rytinėje 
pusėje šiandien yra labai didelė, o kartais netgi lemianti.“ 335 Ši įtaka, 
anot jo, buvo panaudota nušviesti šiandienos lietuvių inteligentijos 
vaidmenį dabartinei Lenkijos valdžiai: įtikinti valdančiuosius, kad blogio 
šaltinis lietuvių tautoje yra jos inteligentija, kad valstietis noriai pripažins 
lenkų valdžią pašalinus šį trukdį. Pridėsiu, kad minėtos inteligentijos 
šaknys buvo daugiausia kaimas, ne veltui amžių sandūros inteligentijai, 
brandinusiai Lietuvos kaip valstybės nepriklausomybę, buvo duotas 
„kaimo inteligentijos“ apibūdinimas. Taigi akivaizdi sąsaja su valstietija, 
regimai veikusi lietuvių šviesuomenę ir visuomenės raidą, šiuo atveju 
logiškai pagrindžia kitus Herbačiausko teiginius. Anot jo, lenkų tauta 
staiga su nuostaba išvydo, kad „už lietuvių inteligentijos [pečių - E. V.) 
maūru stovi lietuvių valstietis, kad lietuvių tauta morališkai yra vienalytė, 
solidari, vientisa, kad Lietuvos dvasios nepavyks sudvejinti taip, kad 
būtų „kresovcų“ politikos žaisliuku....*338, Rašytojas aiškiai nurodė tokio 
tvirto įsitikinimo priežastį: šioje knygoje jis mini 1919 m. įvykius 
Lietuvoje, lietuvių tarnybų atskleistą POW (Polska Organizacja 
Wojskowa) rengtą sąmokslą prieš Nepriklausomos Lietuvos valdžią. 


335 Herbaczewski J. A. Litwa a Polska. Rozwažania na czasie. - Wilno. 1921. P. 10. 
336 Ten pat. 

Herbačiausko požiūris į šį įvykį rodo, kad jo vizito Lietuvon metų 
išryškėjęs sąmokslo faktas sukrėtė jį patį ir parodė abiejų tautų santykius 
kiek kitokioje, anaiptol ne švelniai idealistinėje šviesoje. Toks netikėtas 
susivokimas buvo viena iš svarbiųjų priežasčių, paskatinusių 
Herbačiauską pasiryžti keliauti Lietuvon sykiu su savo literatūrinių 
įdirbiu ir siekti turimą kultūrinę patirtį vaisingai panaudoti čia. 

Dėl tarpusavio įtampos autorius priekaištauja ir neįvardintiems 
Lenkijos istorikams, apibrėždamas juos kaip „politikuojančius“. Jo 
nuomone, nepadeda, o aštrina situaciją ir tolina dialogo su lietuvių 
visuomene galimybes tvirtinimai, kad Lietuva tesanti Lenkijos provincija, 
O pati apie save spręsti neturi teisės. 

Iš dalies politinė knygos tema bei Herbačiausko nuotaikų kaita 
gyvenimui bėgant lėmė sausesnį, labiau analitinį jos toną. Žvelgiant į 
jo kūrinių emocinę amplitudę justi, kaip žingsnis po žingsnio ir knyga 
po knygos nuosekliai kinta temos, Herbačiausko, kaip autoriaus, kalba 
ir svarbiausia - kūrinių nuotaikos. Šiuo požiūriu trys minėtos jo knygos, 
t. y. „Kur eini, Lietuvi?“, „Litwa a Polska. Rozwažania na czasie“ bei 
„O Wilno i nie tylko o Wilno“, priklauso analitinės kūrybos laikotarpiui. 
Jis Herbačiausko kūryboje prasidėjo maždaug keturiasdešimt trečiaisiais 
jo gyvenimo metais. Į kitą, laisvesnės, tačiau tuo pat metu mistiškesnės 
minties ir iš čia - kūrybos fazę autorius perėjo apie keturiasdešimt 
devintuosius — penkiasdešimtuosius gyvenimo metus. 

Svetimo liudijimai 
J. A. HERBAČIAUSKAS IR T. MiciKiskis. 
AUDRINGOS POLEMIKOS ISTORIJA 


Dažniausiai istorinių, geopolitologinių aplinkybių nulemtas rašytojo 
priklausymas dviems kultūroms ir dvikalbių rašytojų sluoksniui esti 
skirtingų tipų. Konkretus autorius gali būti kūrybos ar asmeninių savybių 
atžvilgiu abiejose kultūrose vienodai aukštai kotiruojamas, kita vertus, 
jis gali tapti savotišku abiejų kultūrų „autsaideriu“ ir taip pat gali būti 
vertinamas nevienodai. Priklausomai nuo konkrečių priežasčių, lėmusių 
dvikalbystės atsiradimą bei funkcionavimą kūryboje, iškyla ir autoriaus 
priskyrimo vienai ar kitai iš dviejų kultūrų klausimas. 

J. A. Herbačiausko atveju dvikalbystę lėmę veiksniai skirstytini į: 

a) šeimyninės aplinkos įtaką, nes gimė ir augo mišrioje lietuvių- 

lenkų šeimoje; 


S 


istorinės situacijos pasekmes, kadangi priverstas išvykti iš lietu- 
vių teritorijos apsigyveno tuometinei Austro-Vengrijai priklau- 
siusioje Lenkijos dalyje; 

socialinės bei kultūrinės asmens aplinkos dėsningą jungtį, t. y., 


(a) 
— 


glaudus ryšio su tautiečiais palaikymas apsaugojo nuo spartaus 
sulenkėjimo, lėmė lietuviškosios kultūros išlaikymą ir sykiu 
patekimas į Krokuvos menininkų ratą paskatino lenkų kultūros 
poveikį. 

Palyginus ankstyvųjų (apie 1906-1911 m.) ir vėlesniųjų J. A. Her- 
bačiausko lenkiškųjų tekstų kalbą išryškėja pastarosios tobulėjimas 
sinonimų, sintaksinių konstrukcijų, stilistinių ypatybių bei taisyklingo 
kalbos vartojimo atžvilgiu. Iki maždaug 1914 m. tekstams būdinti paly- 
ginti neilgi, paprastesnės konstrukcijos vientisiniai sakiniai. Herba- 

čiausko studijų metų korespondencijoje. pasitaikantys lenkų kalbos 
archaizmai, pvz., XIX a. lenkų kalbai būdinga senoji forma „duszy 
Zywie“?3? [dab.: Žyje], iš vėlesnių jo tekstų taip pat dingsta. 

Lietuvių kalbos vartojimo atžvilgiu jo 1923-1933 m. tekstai rodo 
atvirkštinį rezultatą - gausu lenkų kalbos inversijų, kitakalbės sakinio 
konstrukcijos, minties raiškos žymių. Per keletą intensyvaus 
bendradarbiavimo lietuvių spaudoje metų taip pat justi aiškus kalbinių 
„priemonių tobulėjimas. Dvikalbystės atveju daug lemia tokie asmens 
savitumai, kaip gebėjimas adaptuotis vienos bei kitos kultūros kontekste, 
imlumas, žingeidumas, komunikaciniai gebėjimai, aplinkiniams 
patraukli (ar nepatraukli) saviraiškos forma. Herbačiausko atveju abiejų 
kultūrų ženklai jo kūryboje, priklausomai nuo jo interesų srities bei 
krypties konkrečiu gyvenimo laikotarpiu, yra daugmaž tolygūs. 
Saviidentifikacijos atžvilgiu visą gyvenimą laikė save lietuviu, o abi 
šalis, Lietuvą bei Lenkiją, vadino dviem vienodai mylimomis tėvynėmis. 

Pats rašytojas tose dviejose tėvynėse dažnai jautėsi esąs posūniu: 
Lenkijoje svetimas kaip „lietuvis“, Lietuvoje taip pat ne savas, kaip 
„lenkas“. Antai knygoje „Amen. Ironiczna nauka dla umystowo dojrza- 
tych dzieci“ („Amen. Ironiškas mokslas protiškai subrendusiems vai- 
kams“, 1914) Herbačiauskas jam įprasta aliuzijų įterpimo į tekstą ma- 
niera mini, kaip buvo įvertinti jo bandymai Lenkijos spaudoje vertinti 
lenkų literatūros reiškinius: „Ko ponas kišatės ne į savo reikalus?“?*8. 
Esą lenkų kultūrinėje visuomenėje būta nuomonių, kad jis, atvykėlis, 
drįsdamas rašyti apie šią kultūrą ne taip, kaip „priklauso“, įžeidžia „sve- 
tingumo teisę“. Jaunosios Lenkijos laikotarpiu Herbačiauskas buvo vie- 
nas iš keleto dvikalbių autorių, priklausiusių dviems kultūroms. Vokiečių 


37 Iš Herbačiausko J. A. laiško Mankowskiui L. 1905 m. liepos 29 d. Biblioteka Narodowa w 
Warszawie, Oddziat Rekopisow. Sygn. 7659 II,l. 273-274. 

8 Herbaczewski J. A. Amen. Ironiczna nauka dla umystowo dojrzatych dzieci. - Krakow. 1914. 
P. 13. 

ir lenkų kalbomis rašė T. Gotjė, lenkų ir ukrainiečių kultūroms atsto- 
vavo T. Miciūskis... Taigi jis nebuvo vienintelis toks, šiuo atveju kritiško 
jo asmens bei literatūrinių požiūrių vertinimo priežasties reikia ieškoti 
kitur. Bene viena iš tai lėmusių priežasčių yra tai, kad savo tekstuose 
Herbačiauskas gan dažnai kėlė opius, kaip sakoma, „nepatogius“ 
klausimus. 

Antai minėtoje knygoje, gindamas lygią visų teisę į teisingumą ir 
moralę, jis savo poziciją grindė konkrečių asmenų pavyzdžiais: „Leista 
menininkui rašyti smirdinčius kūrinius [kalba apie Žeromskio „Nuo- 
dėmės istoriją“ ir Danitowskio „Mariją Magdaleną“ — E. V.], tebūnie 
leista man pasakyti, kad tie kūriniai smirda, sušukti „fui!l“. Jei leista 
driskiams, valkatoms pulti krikščionybę, katalikybę, tebūnie man leista 
tiems valkatoms pasakyti: lauk iš meno šventovės!“*3 

Savo požiūrį į tuometinius lenkų literatūros reiškinius jis dėsto itin 
atvirai ir siūlo savus sprendimo būdus. Sykiu itin daug dėmesio skiria 
kai kurioms ryškioms to laikotarpio literatūros personalijoms, anaiptol 
ne visada aprašinėdamas jas tik iš teigiamos pusės. 

Herbačiauskas gana tiksliai įvertino ir apibrėžė daugelį to laikotar- 
pio lenkų literatūros tendencijų: savos literatūros reklamavimo stoką, 
per didelį žavėjimąsi europinėmis literatūrinėmis koncepcijomis ir nepa- 
kankamą dėmesį savųjų vystymui, savitą apsikeitimą kultūrinės įtakos 
kryptimis su Prancūzija: „Kas buvo Jogailaičių Lenkija? Tas, kas buvo 
Prancūzija savo galios viršūnėje (...) Europos istorijoje buvo akimirka, 
kai Lenkija imponavo prancūzams taip, kaip šiandien Prancūzija im- 
ponuoja Lenkijai!(...) kas žino, galbūt Prancūzijos asmenyje mes myli- 
me save pačius!. . Prancūzijos kultas neleidžia mums būti savimi.“ 349 


32 Ten pat. P. 26. 
30 Ten pat. P. 19. 

Kiek vėliau, jau grįžęs į Lietuvą, Herbačiauskas panašiai ragins lietuvių 
kultūrinę visuomenę: šaugoti ir teigti lietuvišką savastį, nebeždžioniautį 
svetimų madų, o siekti harmoningos savosios esmės ir pasaulio kultūros 
pasiekimų jungties... Tai buvo jam pačiam itin svarbi nuostata — 
universalus originalią kultūrą turinčių tautų egzistavimo modelis, kaip 
tinkamiausias kelias užsirekomenduoti pasaulio kultūrinėje bendruo- 
menėje. Anot jo, „Turime būti kultūrine prasme reikalingi italams, 
prancūzams, ispanams, ypač slavams, jeigu norime užimti garbingą 
padėtį Vakarų Europos kultūroje.“ 3*' 

Herbačiauskas ragina tikėti tautos galia, jėga ir sveikumu, išreikšti, 
parodyti tai, kas tautoje esti geriausia, iškilniausia, šviesiausia - jei 
nenorima tapti tos pačios Europos pajuokos objektu. Šie teiginiai tai- 
kytini ir to laikotarpio lenkų, ir lietuvių literatūroje, kaip taikliai apibū- 
dina knygos autorius - „jei nenorime būti šabloniškais Europos sostinių 
priemiesčiais“. Iš esmės tokios nuostatos ir šiandien tebėra aktualios, 
ypač siekiant sustiprinti įvairių tautų kultūrinį išskirtinumą vieningose 
tarptautinėse bendruomenėse. Verta čia prisiminti, mielieji, kad dažnas 
lietuvių visuomenės, veikėjas tik tada suskubo reklamuoti nacionalines 
vertybes, kai pasirodė, kad būtent šiai sričiai Europos Sąjunga linkusi 
skirti lėšų ir laiko ją vienu iš svarbiųjų veiklos barų. Tad keista, jog 
svetimiesiems reikia bakstelėti pirštu į mūsų vertybes, kad ir patys 
aiktelėtume: o dievaži, kokį lobį turime!.. J. A. Herbačiausko propa- 
guotos kultūrinės savirealizacijos idėjos iškyla ir šiandien, kaip skirtin- 
gais literatūros raidos laikotarpiais tinkamas universalus, dėsningo 
literatūrinio vystymosi principas. 

Šioje knygoje Herbačiauskas taip pat nagrinėja keleto lenkų litera- 
tūros autorių kūrybą, asmenį bei pasaulėžiūros ypatumus: T. Miciūskio, 


31 Herbaczewski J. A. Amen. lroniczna nauka dla umystowo dojrzatych dzieci. - Krakow. 1914. 
P. 22. 

kurį ne itin pagarbiai tituluoja „magas Mistyficinskis“ („magik Mistyfi- 
cinski“); St. Brzozowskio, šį vadina „darbo kankiniu“; St. Žeromskį 
nusako kaip „Naujosios Lenkijos kankinį“; vieną iš aštresnių charakte- 
ristikų skiria W. Feldmanui - „žydų-lenkų kritikos karvedys“; bene 
nekalčiausiai jų tarpe atrodo „romantizmo kankinys“ St. Wyspianskis. 
Bene daugiausia dėmesio skirta MiciūAskiui. Kodėl — čia jau vadinamų 
literatūrinių užkulisių tema, taigi pasinaudosiu proga skaitytojams šiek 
tiek praskleisti uždangą, nupūsti dulkes nuo senų diskusijų ir papasakoti, 
kas gi nutiko tarp šių dviejų įdomių prozininkų seniai seniai, dar XX a. 
pradžios Krokuvoje... Pažymėtina, kad šis literatūrinis kontaktas 
(Herbačiausko ir MiciAskio) dar nėra tyrinėtas nei polonistiniu, nei 
lituanistiniu požiūriu, todėl stengsiuos išsamiai nušviesti polemikos 
istoriją. Juolab kad patys įvairiausi, linksmi, žaismingi ar legendomis 
virtę literatūrinio gyvenimo nutikimai sudaro vieną iš patraukliųjų 
literatūros istorijos aspektų. 

Jau knygos įžangoje J. A. Herbačiauskas pabrėžė savo požiūrių 
kilmę ir vertybinius principus. Esąs katalikas, tačiau jam nedarąs įspū- 
džio ir nerūpjs tikėjimas katalikų, religiją naudojančių piktiems ar niekin- 
giems tikslams. Toks universalus moralinis imperatyvas, sutalpinantis 
skirtybes kaip tolygias bendros visumos dalis, ilgainiui taps būdingu J. 
A. Herbačiausko pasaulėžiūrai. Asmeninė gyvenimo patirtis, perimti iš 
įvairių autoritetų nuostatai bei padarę įtaką literatūriniai, filosofiniai 
veikalai gan anksti subrandino jo individualią vertybių struktūrą — 
socialinio pasaulio bei aplinkinių elgesio matą: „Gyvenu katalikų 
tikėjimo herojų idėjomis, bręstu romanų, lotynų kultūros atmosferoje. 
Toks mano požiūris“3**. Iki to vedė ilgas kelias, panašu, kad jis neišvengė 
nei ilgų tuščių pokalbių, nei audringų ginčų apie nieką pagundos, juolab 


342 Ten pat. P. 2. 

oponentai pasitaikydavo ne patys principingiausi: „Buvo laikas, kai ir 
aš pramogavau „idėjų bokse“ taip užsimiršęs, kad įlipau į literatūros ir 
meno liūną. Dabar turiu iš tos pelkės garbingai, su pasididžiavimų 
išsiropšti. Įsitikinau, kad žmonės, su kuriais kovojau, yra mažiau vertį, 
negu kad apie juos galvojau — nors ir todėl, kad šaukdami apie savo 
„kilmingumą, padorumą“ kovoja bailių ginklais, o ne riterių.“ 343 
Herbačiauskas prasitaria, kad knygos atsiradimą paskatino tam tikri jo 
gyvenimo pokyčiai, pridėsiu - dar ir siekis plunksna reaguoti į konkrečių 
asmenų pasisakymus bej sudėlioti galutinius akcentus praeities litera- 
tūrinėje polemikoje. Esti užuominų apie tikslesnį aprašomų įvykių laiką: 
anot autoriaus, prieš trejus metus [paryšk. E. V.] jo paklausę, 
prieš ką jisai, Herbačiauskas, kovojąs ir kam kimbąs į atlapus? Veltui 
pražus, nes „apie mus visa Lenkija kalba, o apie tave net šuo necyp- 
tels...“?** Kalba eina, panašu, apie gan populiarius tuo metu autorius, 
nes knygoje aiškiai reiškiamas pasipiktinimas — argi reikia kovoti su 
tais, kurie tik tiek teverti, kiek apie juos laikraštyje parašoma? 
„Niekada!“** — emocingai meta knygos autorius. ?4 

Didžiojoje knygos dalyje justi aliuzijos į istoriją tarp J. A. Herba- 
čiausko ir lenkų prozininko, dramaturgo, poeto T. MiciAskio, pasiekusią 
ne tik kultūrinės spaudos, bet ir romanų puslapius. Tai šen, tai ten tekste 
autorius kandžiai užsimena apie kažką, kalbantį apie keliones minties 
jėga po Himalajus, o iš tiesų „sėdintį Pipidowcuose“; pašiepia perdėtos 
mistikos, populiariosios ezoterikos pomėgį, sapnų pagalvėlių, energe- 
tinių sumuštinių „su ikrais“ reklamą, kažkurį konkretų asmenį apibūdina 


343 Herbaczewski J. A. Amen. Ironiczna nauka dla umystowo dojrzatych dzieci. - Krakow. 1914. 
P. 9. 

*44 Ten pat. P. 10. 

345 Ten pat. 

346 Herbačiauskas ir vėliau, jau būdamas Lietuvoje, viešai išreiškė negatyvų savo požiūrį būtent 
į laikraščius: kai 1927 m. pabrėžė nenorįs spausdinti kūrybos vienadieniame laikraštyje, į 
kurį bobos silkes vynioja. Kas žino, gal tuomet buvimas kone nuolatine Kauno spaudos 
„sensacija“ jam jau buvo kaip reikiant ištampęs kantrybę?.. 

kaip „baroną von Pipidową“ ir pan. Šios ironiškos pastabėlės tekste 
įterptos tikslingai ir yra susiję su vienu lenkų rašytoju. Herbačiausko 
knygos skyrius, skirtas T. Micinskiui — ilgos ir intensyvios tarpusavio 
polemikos ir įtampos rezultatas, leidžia galutinai identifikuoti minėtą 
asmenį. 

Visa ši istorija pateko lenkų kultūrinės visuomenės dėmesin pasi- 
rodžius T. Micinskio romanui „Kunigas Faustas“ (Xsiądz Faust, 1911). 
Netrukus žurnale „Museion“ A. Grzymata-Siedleckis paskelbė griežtą 
recenziją. Jis rašė, kad „T. Micifskio romanas, arba drama tėra tiktai 
apgaulės forma, kurią jis naudoja surengti didžiai disertacijai [t. y., 
diskusijai] su savimi pačiu. (...) Jo romanai ir dramos turi tik vieną 
vienintelį pastovų herojų: patį Micinskį.“ 3*7 Turbūt didžiausias A. Grzy- 
matos-Siedleckio priekaištas — kad T. Miciūskis romane „pavaizdavo 
asmenis, egzistuojančius realiame gyvenime ir pasielgė neetiškai“. 
Romane, anot jo, kankinimams pasmerkiama Albino Hebetko figūra — 
vargonininko, nusikaltėlio, niekingo, be saiko ištvirkusio asmens: „Bet 
su Hebetko yra, išskyrus kankinimą, dar vienas reikalas, kurio kritika 
negali praleisti tylomis. Įvesdamas šio gyvatės figūrą, „Xsiądz Faust“ 
autorius turėjo savavališką užmačią apdovanoti ją fiziniu panašumu į 
vieną šiandien gyvenantį lenkų rašytoją. Apie atsitiktinumą negali būti 
nė kalbos: figūra charakterizuota su retu Miciūskio kūryboje realybės 
atitikimu.“ 348 

Kas ir kodėl tapo Hebetkos prototipu? Tai savotiškas literatūrinis 
detektyvas. Įdėmiau įsižiūrėkime į minėto herojaus aprašymą. 

„Savo bažnyčioje turėjau vargonininką, kuris buvo truputį meni- 
ninkas, o iš esmės valkata (bataguta, lenk.). Šis posakis, šiandien 
reiškiantis žydą vežiką, dar neseniai Lenkijoje apibrėžė tą jaunuolių 


7 Museion. 1913. T. 1. Nr. 3. P. 47. 
348 Ten pat. 

tipą, kurie, gardžiuodamiesi apgavystėmis, vaizdavo galią. Ispaniška 
barzdelė žiemą, žydiška pavasarį arba vasaros metu asiriška-švediška 
odinė striukė, čerkesiškas rimbas - mokėjimas visų kortų lošimų ir groti 
bent jau dviem muzikos instrumentais, keleto čigoniškų arijų dainavi- 
mas, tokios rūšies kaip: 

Tamsią naktį ugnis šviečia 

Mes ant tilto susitinkam...“ 39 

Autorius čia aiškiai kalba apie asmenį iš Jaunosios Lenkijos aplinkos. 
Betgi kas toliau: „Mokėjimas mintinai keliolikos citatų iš Markso, iš 
Černyševskio „Ką daryti“ ir iš Michailovskio?*? mąstymas apie tai, kad 
visuomenė yra organizmas. Albinas Hebetko metė universitetą, studijavo 
muziką.“ ** Didžiausias muzikinės improvizacijos autoritetas Jaunosios 
Lenkijos laikotarpiu amžininkams buvo S. Przybyszewskis. Bet, anot 
A. Grzymatos-Siedleckio, kiekvieną Hebetko prototipo fizionomijos 
bruožą savo romane T. Miciūskis stropiai nupiešė, papildydamas pa- 
veikslą tik nedideliu tikrosios pavardės pakeitimu - ir palikdamas dar 
keletą atpažinimo ženklų. Iš papasakoto Przybyszewskio kandidatūra 
iš karto atkrinta, nes...“ Buvo tai menkutis, liesutis brunetas, apgaulingai 
panašiu į Kristaus veidu, bet su atstumiančiai apsimestinėmis juodomis 
akimis“, - rašė Micinskis. „Didžiulė tanki čiupryna vijosi taip, kad 
kiekvienas iš sūkuriuojančių plaukų atskirai kaišiojo savo geluonį, kaip 
žalčiukas ant Medūzos galvos“*32. Čia verta prisiminti, kad T. Boy- 
Želenskis, rašydamas apie vieną Jaunosios Lenkijos rato literatą savo 
knygoje „Stowka“, apdainavo jo plaukus - kaip juodą bangą. Dar pri- 
dėjo, kad tasai esąs labai liesas ir kaulėtas, kad kilęs iš Žemaitijos, t. y., 
iš Lietuvos. A. Hebetkos lietuviškumą pabrėžė ir Micinskis: „Vargoni- 


33 Micifski T. Xsiądz Faust. - Krakow. 1911. P, 83. 

350 Michailowskis P. - lenkų rašytojas, pozityvizmo krypties atstovas, t. y. , literatūrinis Jaunosios 
Lenkijos judėjimo atstovų oponentas. 

351 Ten pat. 

ninku tapo per fantaziją, o kai laidavau [už jį] - dėl to, kad parašytų 
ryžtingą veikalą apie Lietuvos krikštą. (...) Kurį laiką mane domino jo 
lietuviški požiūriai, nors pats susibjaurojo megalomanija ir pseudo- 
misticizmu, kur Kristų turėjo nugalėti Šėtonas, Šėtoną įkūnijo Olgier- 
das, Olgierdu pagaliau yra - jis...“ 353 

Bene šiame Micinskio teksto fragmente ir slypi visų užuominų, 
susijusių su Albinu Hebetko, paaiškinimas. Olgierdas, t. y., Algirdas, 
buvo J. A. Herbačiausko antrosios knygos, dramos „Pasmerkimas“ 
(Potepienie,1906) herojus. Herbačiauskas 1901 - 1906 m. studijavo ir 
Krokuvos Jogailaičių universitete. Šį faktą paminėjo ir T. Miciūskis, kaip 
vieną iš ženklų atpažinti tikrąjį Albino Hebetkos prototipą. Jis taip pat 
pabrėžė savojo herojaus lietuvišką patriotizmą: „Bet Albiną toleravau, 
kartais netgi rėmiau, tikėdamas jo lietuvišku patriotizmu.“ ?5* Iš kur 
galėjo kilti tokia „literatūrinė polemika“ tarp J. A. Herbačiausko ir 
T. Micifskio, nors abu rašytojai priklausė tam pačiam Jaunosios Lenkijos 
menininkų ratui? 

Kaip atsiminimuose tvirtina Herbačiausko ir Micinskio amžininkai, 
viskas prasidėjo nuo to, kad lietuvis parašė kritišką MiciAskio knygos 
„Nietota“ recenziją?**. Po to Miciūskis savo romane sukūrė itin savotišką 
Albino Hebetkos figūrą, kaip itin negatyvų herojų. Be jau išvardintų 
bruožų, romane jis vaizduojamas kaip bičiulio išdavikas, kuris, sykiu 
su niekšinga prigimtimi ir t. t., stengiasi apgaulės ir klastos būdu suartėti 
su kunigo Fausto mylima moterimi, Mira: „Nudegino mane Albinas 
skorpiono žvilgsniu ir nuo to laiko ėmė persekioti kryžminiais klausi- 
mais, tokiais kaip - ar kunigas neturi būti visų pirma žmogumi, ar aš 
nemanau, kad panelė Mira yra tobulas lietuviškas [moters] tipas, nes 


353 Ten pat. 
354 Ten pat. 
355 P. Miciūski o p. Hebetce i p. Herbaczewskim / Glos Narodu. 1912] m. Nr. 126. 

turi šviesias akis ir mėgsta perkūnijas?!“ ** Albinas Hebetko pasakojęs, 
kad esą padarys iš Miros lietuvių karalienę, o kadangi atėjusi žalčių 
naktis, turi įsikūnyti Olgierdas [Algirdas]: O jis pats esąs Antikristas — 
jis nušluos nuo žemės paviršiaus niekšingą bažnyčią, kurioje tasai iš- 
sekęs kaukolė tarnauja [t. y., kun. Faustas]. Bičiulio apgavystė ir gašlios 
moters vilionės buvo tik viena iš nedorybių, kuriomis T. Miciūnskis „apdo- 
vanojo“ savo romano herojų. Aprašinėjo pastarąjį triuškinančiai... Jo 
moralines nuostatas ir elgesį motyvavo kaip viso labo priemonę tenkinti 
įvairius fiziologinius poreikius: „... nepraleisdavo jokios galimybės išval- 
gyti iki dugno majonezą, nors ir virtuvėje, pasiimti cigarų, nors ir pa- 
slapčia.“ *? Ir taip toliau. 

Jaunosios Lenkijos laikotarpiu egzistavo savitos vertybės. Vienijantys 
požiūriai ir vidinis vieningos meno brolijos pojūtis. Didelės individua- 
listų ambicijos derėjo su savitu „kilniu elgesiu“. Visa tai Micinskis panau- 
dojo savo romane, tačiau tam, kad pavaizduotų minėtą Hebetko kaip 
priešingą šioms vertybėms sutvėrimą: „Tik kartą grafas jį išmetė ir net 
nuleido nuo laiptų, tačiau to Antikristo įsikūnijimas nelaikė blogiu [nejsi- 
žeidė], sakydamas, kad nereaguoja į antausį, ir tai iš jo pusės yra „ironijos 
skydas“.359 Čia pastebėsiu, kad posakius „idealizmo skydas“, „romantiko 
skydas“, „ironijos skydas“ J. A. Herbačiauskas itin mėgo ir gana dažnai 
savo tekstuose vartojo, pabrėždamas savo opoziciją oponentų atžvilgiu. 
Matyt, T. Micinskiui labai norėjosi, kad visi, atvertę romaną, susivoktų, 
kas to nedorėlio realusis prototipas, jei jau prikaišiojo tiek atpažinimo 
ženklų, šitaip griežtai sukritikuotų A. Grzymatos-Siedleckio. 

Albino Hebetko paveikslas netrukus, kaip ir buvo galima tikėtis, 
sulaukė atitinkamos J. A. Herbačiausko reakcijos. Sužaibavo aštri pole- 
mika spaudos puslapiuose, abu autoriai vienas kitą aprašė ir savo 


356 Micinski T. Xsiądz Faust. - Krakow. 1911. P. 85. 
357 Ten pat. P. 86. 

knygose - rodiklis, kad abiems įsiaistrinusiems oponentams rapyrų žvan- 
gesio spaudoje nebepakako. Faktiškai nutiko retas literatūros pasaulyje 
precedentas: užsimezgė itin ilga ir intensyvi polemika, perėjusi į atskirų 
knygų lygmenį. Greičiausiai iš tiesų po J. A. Herbačiausko kritiškos 
recenzijos apie T. MiciAskio knygą, o gal ir asmeninio gyvenimo nuti- 
kimų, apie kuriuos Herbačiauskas užsimena puse lūpų ir tik beletristine 
forma (paslaptinga istorija su jauna mergina, į kurios garbę esą pasi- 
kėsinęs kunigas Faustas, suprask: Micinskis...) MiciAskio romane atsi- 
rado tasai bjaurus personažas Albinas Hebetko. Į tai spaudoje sureagavo 
J. A. Herbačiauskas, sykiu toks nerašytos etikos pažeidimas sujudino 
literatūrinius sluoksnius. Savo ruožtu T. Micinskis ėmėsi kontratakuoti 
ir sutelkė savo šalininkus, ypač Varšuvos literatų tarpe, kad užsipultų 
užkliuvusį lietuvį. Įsisiūbavus aistroms, J. A. Herbačiauskas, bene norė- 
damas viešai pateikti literatūrinei visuomenei nežinomas šios istorijos 
smulkmenas ir nuosekliai pagrįsti savo poziciją, ir panaudojo šiam tikslui 
žymią dalį savo knygos. 

Įsižeidęs dėl tokio literatūrinio smūgio žemiau juostos, jis knygoje 
„Amen. lroniczna nauka dla umystowo dojrzatych dzieci“ paskelbė 
visą asmeniškai T. Micifskiui skirtą skyrių, balansuojantį ant atviros 
polemikos ir ironizavimo ribos. Išvadino jį „Magu Mistyficinskiu“ 
(„Magik MistyficiAski“). Tarp kitko, pastarojo įniršiui, ši pravardė lipte 
prilipo... Griebėsi T. MiciAskio naudoto ginklo: pirmiausia sukritikavo 
ir negatyviai aprašė Miciūskio knygos herojų kunigą Faustą. O kadangi 
niekam nebuvo paslaptis, kad to kunigo idealo prototipas - pats Mi- 
ciūskis... Ką, beje, teisingai pastebėjo ir A. Grzymata-Siedleckis... Ir 
kad šis rašytojas itin mėgsta aprašinėti save, ir kuo pozityviau, tuo 
geriau... Žodžiu, tarp dviejų priešininkų sužvangus rapyroms, dažnas 
tuometinis literatas turbūt kvatojo už pilvo susiėmęs ir įdėmiai sekė, 
kuo viskas pasibaigs. Mat kiek Micinskis garsėjo savo garbėtroška, tiek 
Herbačiauskas - aštrialiežuvio polemisto, gabaus ironiko talentu. Betgi 

atiduokime žodį jam pačiam ir žvilgtelėkime į tekstą: „gyveno toks 
kunigas Faustas [ Xiądz Faustį. Įvairūs žmonės įvairiai apie jį kalbėjo, 
tačiau žinantys tvirtino, kad tai žinomas-mergišius, perversiškas eroto: 
manas, pasišventęs ultravioletinei magijai šarlatanas, o kalbant mūsiš- 
kai - devynių amatų niektauza.“ 359 Faktiškai Herbačiauskas griebėsi 
atvirkštinio principo: jei oponentas jį, realų, liesą brunetą Herbačiauską, 
panaudojo aprašyti tokiam niekingam sutvėrimui, kaip Hebetko, tai 
Herbačiauskas savo ruožtu „išdėjo į šuns dienas“ kunigą Faustą, puikiai 
suvokdamas, kad tokius būdu visas kandžias pastabas adresuoja jo 
prototipui, pačiam T. Micinskiui. 

Aštrus Herbačiausko sarkazmas jo kūriniuose rėmėsi ir sugebėjimu 
ironizuoti save patį. Taigi šalia paslaptingų, nors visiems aiškių kunigo 
Fausto ir MistyficiAskio figūrų jis įterpė į savo straipsnį ir „save“, Albiną 
Hebetko: „Kunigo Fausto vargonininku buvo kažkoks Albinas Hebetko, 
nors žioplokas, tačiau gudrus individas.“ 390 

Tolesnis apibūdinimas itin suintriguoja, kadangi šmėkšteli konkre- 
čios autobiografinės detalės, o tai literatūros istorijos požiūriu itin įdomu: 
„Vieną kartą nutiko, kad kunigas Faustas iškrėtė paslaptingos rūšies 
stebuklą jaunai mergaitei, Albino Hebetkos pusbrolio sužadėtinei. [2 — 
E. V.] Kunigo Fausto stebuklas ėmė kilti aikštėn [greičiausiai kalbama 
apie nėštumą — E. V.] ir būtų buvęs skandalas, jei ne stebuklingas mago 
Fausto sumanumas. Vadinamas kunigas Faustas viešai pareiškė, kad 
paslaptingos rūšies stebuklo sukėlėjas yra Albinas Hebetko, ir į 
liudininkus pašaukė garsų magą Tadeuszą Mistyficinskį, kuris intuityviai 
mato viską, kas dedasi ne tiktai žemėje, bet ir Veneros planetoje.“ 3*' 

Taigi, anot teksto autoriaus, tas magas paskelbęs, kad pats savo 
akimis matęs nuo Ararato kalno, kaip niekingas vargonininkas, Albinas 


333 Herbaczewski J. A. Amen. Ironiczna nauka dla umyslowo dojrzalych dzieci. - Krakow. 1914. 
P. 78. 

260 Ten pat. 

361 Ten pat. P. 79. 

Hebetko, su jauna mergaite seansus rengė, kad iššauktų protėvių dva- 
sią... Kunigas Faustas tokiu būdu tapęs tarsi ir išteisintas, o Albiną He- 
betko „liaudis lazdomis primušė ir išvijo iš klebonijos... Magas Misty- 
ficinskis ta tema parašė evangelinį romaną kunigo Fausto garbei ir už- 
kalė daug grašių ir daug pagyrimų iš ponų Przylepinskių... [Prielipų]“ 392. 
Tolesnis pasakojimas, leidžia skaitytojui suprasti, kaip vystėsi šios isto- 
rijos inspiruoti realūs įvykiai ir dviejų oponentų literatūrinė polemika, 
tik viskas dailiai apvelkama beletristine forma. Antai A. Hebetko tampa 
žurnalo „Mauzoleum“ (aliuzija į pavadinimą „Museion“?) bendradarbiu 
ir paskelbia straipsnį „Magas Tadeuszas Mistyficifskis, arba kaip pasi- 
klosi, taip išsimiegosi“. Kandumu, krentančiu į akis Herbačiausko 
išrinktose „šio straipsnio citatose“, ir itin aiškiomis aliuzijomis gali pri- 
lygti retas jo kūrybos tekstas, tad pateiksiu išsamiau. Pirmiausia, Hebetko 
nesakąs, kad p. Tadeuszas Mistyficinskis yra p. T. Micinskis, tik tiek, 
kad jam leista semti medžiagą iš gyvenimo, kaip tai darė Dante, Goethe 
ir kiti genijai; T. Micinskis esąs pranašas iš Dievo malonės, tuo tarpu 
kai T. Mistyficiūskis - kaip p. T. Micinskio zakristijonas - yra pranašysčių 
mistifikatorius iš Liuciperio malonės. Didelis, badąs akis skirtumas... 
Toliau, panašu, J. A. Herbačiauskas suteikia laisvę fantazijai ir jo plunks- 
(...) yra dailus, kaip Belvederio Apolonas, kaip magas Trismegistas. 
Ant galvos jam šviečia ultravioletinis saulės atspindys nuo Gango, nuo 
Taičio... Į tamsiai mėlynas kaip Dunojaus vanduo jo akis žvelgia suža- 
vėta Venera... Stebuklingas sutvėrimas ne iš šio pasaulio!'?93 Sentimen- 
talumo, banalybės ir net XX a. pradžios populiariųjų romanų damoms 
stiliaus ribas aiškiai viršijantis asmens išorės aprašymas, peraugantis į 
parodiją, čia bus bene paties Miciūskio kūrybos įkvėptas. Tuo tarpu 


362 Ten pat. 
33 Ten pat. P. 80. 

kitas paveikslas, „magiuko Mistyficiūskio“, yra atvirkščias — kaip du 
vandens lašai pakartoja patięs T. Micinskio fizinius bruožus. Tačiau 
Herbačiauskas juos sušaržuoja, negailėdamas aštrių potėpių: „P. T. 
Mistyficinskis (tebūnie jis suniekintas!) yra jo antitezė - karikatūra. Yra 
plikas su trimis plaukais a la Bismarkas ant paties Kazbeko viršūnės““, 
Liūdnose bespalvėse jo akyse nardo blyškios nimfos... (...) Minties 
Himalajų ledynas stūkso jam ant galvos, kaip koks Čingischano 
turbanas!..“ 395 Tokiu pačiu principu, sukeisdamas vietomis ir T. Mi- 
ciAskiui priskirdamas neegzistuojančios tobulybės, o „niekingam ma- 
giukui Mistyficiūskiui“ - paties T. Micinskio išorės, vidaus ypatumus, J. 
A. Herbačiauskas išnagrinėjo ir jų charakterius, pasitelkęs pavyzdžių 
iš pasaulinės kultūros lobyno. Anot jo, T. MiciAskis esąs taikus, nuo- 
lankios širdies vyras, kone karaliaus Baltazaro [biblinis personažas|, 
paklojusio Kūdikėliui Jėzui patalėlį Betliejuje, palikuonis pagal tiesio- 
ginę liniją. Mokas tautą patriarchalinių šeimyninių vertybių, pats yra jų 
pavyzdys ir vienu tik savo mėlynų akių žvilgsniu sugrąžinąs paleistuvės 
į doros kelią. Jis - laisvas Dievo žmogus, gina žmoniją, užtardamas ją 
prieš Dievą, kenčia kančias tarp „visokių latrų“. Galėdamas gyventi 
kur nors Alhambroje, numylėtuose Himalajuose, Kilimandžaro viršū- 
nėse - save aukoja tautai ir mieliau kenčia tarp „latrų“, nei plasnoja 
sau, kaip koks Nojaus balandis... Nenorįs šlovės, esąs kaip koks len- 
kiškos idėjos patriarchas, mąsto, kenčia, kuria „už milijonus“***. Tuo 
tarpu T. MistyficiAskis, anot Herbačiausko, visaip mistifikuoja, šmeižia, 
kompromituoja, gadina gerą savo mokytojo [Miciūskio] vardą. Turė- 


24 T. Micinskis išties buvo plikas, nepasižymėjo bruožų ryškumu, o dėl panašumo į Rusijos 
armijoje tarnaujančius Dono kazokus šis žmogus gyvenimą baigė gan liūdnai: būtent caro 
kazoku palaikiusi, jį Varšuvoje neramumų metu užmušė įniršusi minia. 

365 Herbaczewski J. A. Amen. lroniczna nauka dla umyslowo dojrzalych dzieci. - Krakow. 1914. 
P. 80. 

386 Čia J. A. Herbačiauskas daro aliuziją į A. Mickiewiciziaus kūrinių terminologiją, posakį 
„kęsti už milijonus“. 

damas liokajaus dvasią, vaidina apaštalą. Taip liguistai trokšta reklamos, 
. kad net sutinka viešai gauti antausį [21 — E. V.] ir laikraščiuose būti su 
užuojauta aprašytas, negu būti užmirštas. Turėdamas žmoną ir vaikų, 
gainiojasi merginas, moralizuodamas „kokotes“ [gatvės mergina], pats 
į jas kreipiasi su pasiūlymais, apie kuriuos nekalbama, bet apie kuriuos 
mokanti rašyti G. Zapolska3*"... Anot Herbačiausko, šis herojus pasižymi 
puikybe ir neduokdie tam, kas drįs juo suabejoti: „Aš tave, galgone, 
savo naujausiame romane apjuodinsiu!“. Taip ginasi tas dvasios radi- 
kalas, ta savojo mokytojo beždžionė...“ 398 

Užuominų į polemikos vingius knygoje „Amen...“ daugiau, nei 
pakankamai. Ten, pvz., nurodyta, neva pats T. Miciūskis savo „Ieib- 
organe“ „Tryumf“ pasmerkė viešą A. Hebetkos (J. A. Herbačiausko?) 
pasisakymą ir subūrė visus savo šalininkus „solidariam protestui prieš 
niekšišką jo (...) asmens užsipuolimą“ **?. Kitaip tariant, Varšuvos žur- 
nalistus. 

Į šitą žygį Herbačiauskas Hebetko |ūpomis reagavo tokiu būdu: 

„P. T. Micinskio straipsnio turinys (cituoju pažodžiui) nėra man 
naujiena, nes tasai ponas apeina visas Varšuvos redakcijas ir stengiasi 
visus reporterius įtikinti, kad jis yra nekalta bandito Albino Hebetko 
auka. Kadangi p. T. Micinskis kenčia dėl to, kad aš jį perkėliau į straips- 
nį, pavadintą „magas Mistyficinskis“, taigi nenorėdamas, kad jis viešai 
prisiekinėtų kad yra „nusipelnęs ir doras“, pats įrodysiu jo žurnalistinį 
alibi. Fiziologinis skirtumas tarp p. T. Micinskio ir p. T. MistyficiAskio 
yra iškalbingai pabrėžtas. Bet kokiu atveju p. T. Miciūskis neturi ant 
kaukaziškos plikės trijų plaukų 4 la Bismarkas. Daviau p. Mistyficifskiui 


*7 Gabriela Zapolska - XX a. pradžios lenkų rašytoja, pagarsėjusi itin fiziologinių, natūralistinių 
meilės scenų aprašymais. 

38 Herbaczewski J. A. Amen. Ironiczna nauka dla umyslowo dojrzalych dzieci. - Krakow. 1914. 
P. 84. 

*8 Ten pat. P. 85. 

Tadeuszo vardą. (...) Kad - Mistyticinskis? Kaip vadinosi, taip vadinosi, 
Koks p. Miciriskio reikalas!“*79 į 

Skyriaus pabaigoje Herbačiauskas pamini dar kelis faktus, susijusius 
su abiejų autorių santykiais, T. MiciAskio romano herojais ir vykusios 
literatūrinės polemikos raiška realybėje. Daugmaž delikačios jo 
užuominos liudija buvus audringą istoriją, kurios užuomazga aiškiai 
smarkiai užgavo lietuvį. Panašu, kad į šią dviejų autorių rapyrų kryžia- 
vimo istoriją tapo įvelta ir daugiau literatūrinės Krokuvos bei Varšuvos 
visuomenės atstovų. Iš jų, kaip rodo anksčiau cituota krokuviškio A. 
Grzymatos-Siedleckio recenzija, žymi dalis stojo J. A. Herbačiausko 
pusėn, tuo tarpu T. Micinskio pasekėjai Varšuvoje ėmėsi aršiai jį pulti: 
„+. prakalbo Varšuvos reporterių sindikatas. Viribus unitis suredagavo 
ir garbingiausiuose lenkų spaudos organuose paskelbė protestą, pava- 
dintą: „Kas galima karvedžiui, tai ne tau, snarg...“?7' Anot Herbačiausko, 
proteste teigta, kad T. Micinskis yra lenkų literatūros karvedys, karžygys, 
kad jis intuityviai žino, jog Albinas Hebetko - snarg...„Šalin tokie, kaip 
Hebetko, individai nuo Micifiskio asmens! Šalin, nes gali būti paleistos 
į darbą lazdos!“ - perteikė minėto protesto esmę savo knygoje 
Herbačiauskas. Tikėtina, kad būta ir trečiojo straipsnio iš Herbačiausko 
pusės, reakcijos į Varšuvos reporterių žingsnį, nes knygoje nurodoma, 
kad „Hebetka ironiškai atsakė į tą protestą — noriu, kad p. Micinfskis 
malonėtų nors kartą suvaidinti karvedžio rolę mano menko asmens 
atžvilgiu. Deja, p. M. nuolat verčia mane, kad jį mokyčiau, kaip reikia 
šlovingą karvedžio rolę vaidinti...“ *7? Pagaliau J. A. Herbačiauskas 
savo knygoje tiesiai išvadino T. Miciūskį paskvilistu ir pabrėžė, jog jis 
savo atsaku tam asmeniui visiems parodė pavyzdį, kaip „reikia gintis 


370 Herbaczewski J. A. Amen. Ironiczna nauka dla umyslowo dojrzalych dzieci. - Krakow. 1914, 
P. 86. 

371 Ten pat. P. 88. 

372 Ten pat. 


204 


nuo paskvilistų su žynių, pranašų ir magų kaukėmis. (...) P. Micifskio 
išpažinėjai neturi pykti ant manęs, kad daviau jų mistrui derantį 
atsakymą tokia forma. Kultūringai kovoti galima tik su kultūringu 
žmogumi!“.3?3 Anot jo, Lenkijoje dar esama žmonių, netrūksta ir Var- 
šuvoje „bešališkos etikos ir literatūrinės kultūros žinovų, kurie paliudys, 
kad su kardu rankoje ginu nuo pelkės potvynio Lenkijoje Dvasios Pilį 
ir Religijos Šventovę...“ 373 

Šių autorių požiūriai išsiskyrė ne tik literatūrinės etikos, bet ir lite- 
ratūros vertinimų bei mistikos, kaip viduramžių mokslo, traktavimo 
atžvilgiu. Anot Herbačiausko, T. Micinskis iškreipia tokių autoritetų, 
kaip Mickiewiczius, Norwidas, Stowackis, Trentowskis ir kt. idėjas savo 
naudai, „gėrisi liuciferišku lenkų minties saulės užtamsinimu“, o savo 
kūryboje, pvz., knygose „Xsiądz Faust“ ir „Nietota“, skelbia nesąmones, 
kurioms sugalvoti pakanka būti ištiktam asmeninės didybės manijos... 
Skyriaus pabaigoje Herbačiauskas nusiėmė Albino Hebetko personažo 
kaukę ir ryžtingai pareiškė savo vardu: „Papročių Lenkijoje tobulinimą 
dera pradėti nuo savęs. Lenkų dvasios tvėrimą taip pat. Taip, pone Mi- 
cifski! Taip, ponai prielipos! (...) Baigiau! P. Micinskio daugiau nenoriu 
pažinti. Į jo „faustiškas“ (kumščio) provokacijas daugiau niekada 
nebeatsakinėsiu. Pamokiau jį pro publico bono [viešajam 
gėriui], kad žinotų, jog norint kitus mokyti būdo teisybės ir šventumo, 
reikia pačiam būti teisingu ir padoriu žmogumi“... Čia pasakėlė ir 
baigiasi.“ 375 

Ši istorija 1912 m. greičiausiai iš dalies prisidėjo prie netikėtos 
diskusijos literatūros ir gyvenimo sąsajų klausimu modernistų žurnalo 
„Rydwan“ puslapiuose. Ėmęsis plunksnos šia tema Herbačiauskas pasi- 
rėmė šv. Augustino, Schopenhauerio idėjomis, kad pabrėžtų: gyvenimas 


373 Ten pat. P. 89. 
374 Ten pat. P. 87. 
375 Ten pat. P. 90-91. 

ir kūryba yra tiesiogiai susiję. Iš to, anot jo, kyla išvada — „Gyvenimo 
vertė matuojama kūrybinio darbo verte (...) gyvenimas be moralinės 
idėjos, be tos moralinės planetų sistemos saulės, yra lavono (mėnulio) 
gyvenimas...“*7* Kaip antitezę tokiam kūrybinės ir sykiu doros 
egzistencijos principui, jis tekste nurodė „šiandieninius lenkų literatūros 
eunuchus“. Kai kurie teiginiai kone žodis žodin pakartoja vėliau knygoje 
išdėstytas mintis, o tai jau rodo aiškų siekį jas diegti literatūrinėje 
visuomenėje. Antai straipsnyje Herbačiauskas, apie tuos pačius eunu- 
chus rašydamas, tvirtina: tikras žmogus turi žinoti, už ką kovoja, už ką 
mirti nori... Vėliau, 1914 m. išleistoje knygoje „Amen...“ emocingai 
rašo: „Aš taip pat jaučiu savo jėgą, taip pat sąmoningai atlieku savo 
vaidmenį. Nelaikau savęs kažkokiu atskiru atveju. Žinau, su kuo, už 
ką, dėl ko kovoju! Žinau, už ką numirti turiu!“ 377 

Greičiausiai, regėdamas tokius literatūrinius reiškinius ir geisdamas 
egzistuoti kitokioje literatūroje, be karjeristinių užkulisių, intrigų, su 
kilnia idėja, kokia, jo manymu, egzistavo Mickiewicziaus, Stowackio, 
KrasifAskio laikais - Herbačiauskas laikė save savotišku šių negatyvių 
reiškinių opozicionieriumi. Taigi „lenkų literatūros eunuchus“ taip pat 
kritikavo už „latrų“, paleistuvių, pamišėlių vaizdavimą „herojais“, pa- 
dorumo stoką ir pan.: „Nuo kada [tai vyksta]? Nuo akimirkos, kai rusiš- 
kas „cham griaduszczij“ 73 triumfališkai įsisuko į tų šiuolaikinių lenkų 
literatūros eunuchų sielas...“ *? Tiksliau Herbačiauskas nedetalizavo, 
turimų omenyje asmenų ar literatūrinio klano taip pat neminėjo. Apsi- 


376 Herbaczewski J. A. Literatūra a žycie / Rydwan. 1912 04. Nr. 4. T. 1. P. 149-155. 

377 Herbaczewski J. A, Amen. Ironiczna nauka dla umystowo dojrzatych dzieci. - Krakow. 1914. 
P. 57. 

378 „xaM rpanyuįuūi“ — „artėjantis , ateinantis chamas“ (rus. ). Herbačiauskas posakį „griaduszczij 
cham“ greičiausiai pasiskolino iš D. Merežkovskio (1866-1941) straipsnio „Griaduszczij 
cham“ (1906) pavadinimo, jame autorius išreiškė baimę dėl visuomeninės revoliucijos ir 
pristatė savo religinį credo. Esti duomenų, kad šį D. Merežkovskio tekstą Herbačiauskas 
turėjo asmeninėje bibliotekoje. ! 

"3 Herbaczewski J. A. Literatūra a žycie // Rydwan. 1912 04. Nr. 4. T. 1. P. 151. 

ribojo keletu tokiai literatų rūšiai skirtų sakinių: „Dauguma šiuolaikinių 
lenkų literatūros eunuchų sukūrė hareminę gyvenimo „idėją“ ir pava- 
dino ją „laiko dvasia“. Trokšta, kad ir aš nusilenkčiau tam dievukui. 
Tačiau aš turiu moralinės drąsos trenkti snukin tai „laiko dvasiai“ ir 
sušukti: „savo mintyse nesvetimoteriausi, menkysta, su Lenkijos tautinio 
gyvenimo idėja!“ ?*? Turint omenyje prieš tai išdėstytų 1911-1914 m. 
įvykių bei audringos polemikos slinktį, ši Herbačiausko straipsnio ci- 
tata - be komentarų... 

Knygoje analizuodamas Lenkijos literatūros padėtį, J. A. Her- 
bačiauskas paaiškino ir savo literatūrinių vertybių sistemą. Moralinės 
ir literatūrines vertybes jis traktavo kaip dviejų lygiaverčių komponentų 
jungtį viename žmoguje, taigi etinė kūrybos plotmė jam atrodė tolygi 
estetinei autoriaus raiškai tekste. Greičiausiai dėl to itin daug dėmesio 
knygoje skiriama padorumo, kilnumo, moralumo ir niekšystės, melo, 
šmeižimo priešpriešai. Panašu, kad ši tema tuo metu, antrojo XX a. 
dešimtmečio pradžioje-viduryje Herbačiauskui dėl kažkokių priežasčių 
tapo itin aktuali; iš dalies tai paaiškintina galimu susidūrimu su tam 
tikrais literatūriniais „užkulisiais“. Anot ironiško autoriaus teiginio, 
„Padorus žmogus negali būti menininku; yra „nuobodus - neįdo- 
mus“. (...) „Meninis“ banditizmas tapo numylėta dabartinio „meno“ 
tema... Šiandien teroru verčia kultūringą žmogų tylėti. „Tylėk, smulkme, 
nes tave laikraščiuose, romane, sonete (och!) apjuodinsiu!“ - 
girdime „menininkų“ šauksmus ir grasinimus“ ?*'. Literatūrinių klanų ir 
meno srities karjeristų rietynes Herbačiauskas be pavardžių, tačiau 
emocingais apibūdinimais charakterizuoja kaip plintančią „moralinio 
banditizmo idėją“, ginamą galingų užtarėjų, palaikomą bendradarbiau- 
jant niekingiems padlaižiams ir „vadinamiesiems kritikams“, pasinau- 


380 Ten pat. 
38 Ten pat. P. 10- 11. 

dojant netgi Bergsono filosofija: man. nereikia įrodymų ir argumentų, 
aš intuityviai žinau, kad ponas esat niekšas, - parafrazuoja šitokius 
vadinamų „intuicionistų“ ginčus rašytojas. Panašu, kad įvairiausių lite. 
ratūrinės aplinkos peripetijų jis buvo regėjęs nemaža ir daug ko nepą- 
teisindavo, juolab susidorojimo su konkurentais ar literatūrinės, visuo. 
meninės karjeros siekimo naudojantis asmeniškumais, puolimais, nieki- 
nimu, demagogija, šmeižtu... Tekstuose neretai pasitaiko Herbačiausko 
mėgstamos cituoti tiesioginės kalbos fragmentų, tai suteikia progą dešif- 
ruoti bent dalį to laikotarpio literatūrinio gyvenimo realybės. Dabar 
jau būtų sunkoka identifikuoti, ar tokie fragmentai visais atvejais buvo 
panaudoti kaip meninė priemonė, ar tai specialiai kuriamos autoriaus 
aliuzijos į realiai vykusius pokalbius su konkrečiais pašnekovais. Pvz., 
anot Herbačiausko, dažnai literatūrinėje aplinkoje, siekiant pasiteisinti 
dėl nemoralių poelgių, imama kalbėti: „Be priežasties niekas nieko 
nežudo; ten kažkas turėjo būti“ 92... Tokiu būdu, konstatuoja Her- 
bačiauskas, apsidraudžiama: „Nebaudžiamumas garantuotas iš anks- 
to.“ 383 Tuo tarpu įvykių dalyviai dangstosi išorinio padorumo kauke ir 
toliau žaidžia dažnai veidmainingą literatūrinį žaidimą. 

Visos knygos kontekste daugeliu atžvilgių svarbus antrasis knygos 
„Amen...“ skyrius - „Kita medalio pusė arba minties ironija“ (Odwrotna 
strona medalu, czyli ironia myšli). Būtent čia J. A. Herbačiauskas aiškiai 
nusako savo saviidentifikaciją. Rašytojas faktiškai niekada nesišvaistė 
šūkiais, kad jis esąs kosmopolitas ar pan. - tie ne itin gausūs (dienoraščių 
kol kas neaptikta) paaiškinimai, esantys jo lenkiškoje kūryboje, patvirtina 
jo teiginius lietuvių kultūrinėje spaudoje: suvokė save ir laikė lietuviu. 
Taigi apie jį, kaip gyvą literatūrinę legendą, sklandąs mitas?8*, jog 


382 Herbaczewski J. A. Amen. Ironiczna nauka dla umystowo dojrzatych dzieci. - Krakow, 1914. 
P. 12. 

383 Ten pat. 

384 Anot literatūrologės M. Wykos, J. A. Herbačiauskas yra savotiška legenda lenkų literatūroje. 

Lenkijoje sakęsis, kad lietuvis, Lietuvoje - kad lenkas, yra koreguotinas. 

Autorius pateikia tikslų savęs apibrėžimą, kaip asmens, priklau- 
sančio konkrečiai tautai. „Pone Juozapai Albinai dviem vardais Herba- 
čiauskai: betgi gelbėk mus nuo pikto, kuriuo tu pats esi!“ — perfrazuotu 
„Tėve mūsų“ teiginiu iškalbingą tiradą pradeda knygos autorius. Jos 
turinys aiškiai rodo ryšį su anksčiau aprašytu literatūrinių rapyrų žvan- 
gesiu: „Aš, varganas lietuvių milžinkapis, turėjau išdidumo lygintis su 
minties Kaukazais, su logikos Himalajais, su alchemijos Faustais, su 
dvasios Babilonu! Aš, mažutis nenaudėlis, norėjau neraminti dorovin- 
gumo didžiavyrius, viešai išstatytus - kaip Nabuchodonosaro paminklas! 
Aš, gyvatė iš lietuviškos girios, norėjau įkąsti ereliams, kurie paniekino 
gi Mazovijos lygumas ir „Himalajuose kiaušinius peri“ (vieno talentingo 
poeto žodžiai)“ 295 Žaismingas susitapatinimas su itin vaizdžiais lietu- 
vystės simboliais (milžinkapis, gyvatė-žaltys, giria) autoriui čia aiškiai 
suteikė galimybę dar ryškiau, kontrastingiau nusakyti savo išskirtinumą 
ir tautiniu, ir pasaulėžiūros atžvilgiu. Tuo labiau, kad galėjo užsiminti 
esąs tikrai ne „to paties lizdo paukštis“ net ir ta prasme, kad priklausąs 
baltų, ne slavų grupei, kaip jo oponentas... „Ir ką? Nupešė palaipsniui 
mano žvirbliukišką kūną literatūrizuotos mergelės, iš tų, kur laisviau 
gyvena, nei mąsto (ypač savo „pranašų“ sąskaita), iščirškino keptuvėje 
ir liepė suvalgyti tiems, kurie kūrybinio apetito neturi, sakydamos: „val- 
gyk, kvaily, tai dėl apetito/(...) Parašysi sonetą, o gal net romaną! Už- 
dirbsi man madingą suknelę!...“ Suėdė mano kūnelį. Dūšelė mano 
byloja iš ano pasaulio...“ 9* Įdomu, kad šioje knygos vietoje šmėkšteli 
J. A. Herbačiausko žmonos asmuo, apie kurią, deja, yra išlikę mažai 
duomenų: „jau esu įtikintas, kad tai aš esu blogio, kabotinizmo, kvai- 
lybės, niekingumo, pornografijos, dviveidžio banditizmo šaltinis, kad 


385 Herbaczewski J. A. Amen. Ironiczna nauka dla umystowo dojrzatych dzieci. - Krakėw, 1914. 
P. 64-65. 
386 Ten pat. 

tai aš iki bendrystės su Teofanissa??? priveisiau Pochroniowų ir Ewų iš 
Žeromowo, Marijų iš Danilowo?8?..“ Sykiu Herbačiauskas ironiškai 
įvertina tuometinius didelio populiarumo sulaukusius kūrinius: „Iški/: 
mingai tvirtinu, kad tai aš buvau šėtonas „šėtono vaikams'“*? — kad tai 
dėl manęs didingi literatai prasigėrė, ištvirko, prafllirtavo su „Nuogais 
kūnais“??? savo talentus, savo protus, - kad dėl mano mistinės uodegos 
ir šiandien kvaišta pusmergės, įsimylėję tai, apie ką nekalbama, bet 
apie ką gerai žino p. Zofia Natkowska-Rygier.3?' (...) Sėdžiu anam 
lenkiškam pasauly ir špygą rodau. O šiam lenkiškam pasaulyje verksmas 
ir dantų griežimas...“ 2 Anot Herbačiausko, dabartinė jo knyga esanti 
jo „savęs pasmerkimas“ (lenk. „samopotępienie“, t. y. aliuzija į jo dramą 
Potepienie) skiriama lenkų literatūros genijų šlovinimui, kadangi turįs 
„reabilituotis Lenkijos akyse, pripažinti visų ir už viską gyrimo idėją 
kaip genialios recenziologijos pagrindą. Būti kritiku negalima...“ Bene 
trokšdamas subtiliai išsireikšti „tarp eilučių“, autorius pabrėžė, kad norįs 
ir jis nors kartą gyvenime „būti populiariu minios balvonu (...) reikia 
visada sakyti: „aš kvailas, tu išmintingas, jis genijus! (...) Savo ateities 
gyvenime pasižadu persikūnyti į aeroplaną, kad nemirtingus pranašus 
gabenčiau iš žemiško rojaus į - Veneros...“ *3. Kaip matyti, šioje knygoje 
visomis spalvomis išsiskleidžia žaismingas, itin gyvas J. A. Herbačiausko 
kalbėjimo būdas ir įsitvirtina, deja, toliau neeksploatuotas gan gabaus 


387 |. A. Herbačiausko žmona buvo Teofilė Herbaczewska, tikėtina, kad kilusi iš Varšuvos. Jo 
kūryboje žmonos vardas figūruoja kaip „Teona“, „Teofanisa“. 

389 Autorius ironizuoja, kurdamas vietovardžius tuometinių literatų pavardžių pagrindu, pvz.: 
Žeromow - iš pavardės Žeromski ir pan. 

*8 Herbačiauskas turi omenyje garsų tuo metu S. Przybyszewskio romaną „Dzieci Szatana“ 
(„Šėtono vaikai“). 

80 Čia rašytojas aiškiai šaiposi iš termino „nuoga siela“, tuo laikotarpiu taikyto garsaus savo 
meilės nuotykiais S. Przybyszewskio meninėms nuostatoms nusakyti. 

321 Z. Natkowska-Rygier - lenkų rašytoja, žymi XX a. pradžios Krokuvos menininkų rato dalyvė, 
dažna meno kabareto „Žaliasis Balionėlis“ lankytoja [Žr.: PAU i PAN Biblioteka Krokuvoje, 
T. Boy-Žele“skio korespondencija, asmeniniai kvietimai į renginius „Žaliajame balionėlyje“). 

332 Herbaczewski J. A. Amen. Ironiczna nauka dla umystowo dojrzatych dzieci. - Krakow. 1914. 
P. 66. Parafrazuoja Šv. Rašto sakinį, skirtą pragarui apibūdinti. 

25 Ten pat. P. 68. 

satyriko braižas. Todėl būtų tikslinga ir naudinga šią, kaip ir kitas J. A. 
Herbačiausko knygas lenkų kalba, išversti ir taip prasmingai suaktualinti 
lietuvių literatūroje. Cituojant ir nagrinėjant teksto fragmentus, įmanoma 
perteikti, deja, tik šiek tiek jo individualios rašymo manieros. 

Tuo gyvenimo momentu rašytojui itin rūpėjo tautos būtis ir kelias 
ją tobulinti: „Pas mus dar nesuvokia pasišventimo - kaip priklausančio 
nuo to, kad viskas būtų atiduota reikalui (ne viskas dėl reikalo pra- 
rasta)...“ *** Jo nuomone, dauguma šiuolaikinės lenkų kultūrinės visuo- 
menės bėdų ir rūpesčių kyla iš skuboto troškimo reformuoti be aiškiai 
įsisąmonintos reformų strategijos ir plano. Griaunant sena, nepasirū- 
pinta, kuo reikės pakeisti naikinamą ir kuo užpildyti tuštumą. Pasekmės 
gan liūdnos - moralė tapo užnuodyta neapykantos, politikoje ir mene 
vietoj realaus veiksmo triumfuoja haliucinacija, 0 minties tinginystė 
išsigimė į savęs šmeižimo maniją. Čia vertėtų prisiminti mūsuose pa- 
stebimą lietuvių tautos nevisavertiškumo diegimą visuomenei, pašliju- 
sias vertybes, faktą, kad šiandien populiarinamas vadinamas „kosmo- 
politinis“ ugdymas atima iš mūsų jaunuomenės galimybę mokytis iš 
lietuvių praeities didžiųjų asmenybių ir dar daugybę krintančių į akis 
pavyzdžių. Jie rodo, kad kai kurie procesai nevyksta tik vienoje tautoje, 
jie būdingi daugeliui visuomenių ir jokiu būdu neverta aklai perimti 
svetimas patirtis ar mesti akmens į bet kurių savo kultūrinių kaimynų 
daržą. Kol, parafrazuojant Šventąjį Raštą, mūsų pačių akyje tebestirkso 
rąstas... Tuo tarpu tautos kultūrinį potencialą ir vertę, Herbačiausko 
teigimu, sąlygoja ne gebėjimas perimti, asimiliuoti svetimas sąvokas, 
bet savų kūrybinių gabumų puoselėjimas. Tuo tarpu besąlygiška svetimų 
vertybių apoteozė nutraukia istorinių sanklodų nulemtos kultūrinės sa- 
vasties tęstinumą. Šitaip, praradus natūralų atsparumą ir instinktyvią 
ateinančių iš šalies vertybių atranką, importuotos jos ima lengvabūdiškai 


33 Herbaczewski J. A. Amen. lroniczna nauka dla umystowo dojrzatych dzieci. - Krakėw, 1914. 
P. 130. 

eksperimentuoti su tautos siela. Taigi perstatymo pagal svetimas madas 
manijos pasekmės gali tapti itin skaudžios — dar ir todėl, kad kitos ap- 
linkos vertybės ir mados brendo kitokiomis sąlygomis, jos yra kitos 
aplinkos raiška, kitokių situacijų pagimdyta. Iš čia ir jų poveikis vietinei 
kultūrai gali tapti nenuspėjamas. 

„Didelės reformos šiandien gali būti vykdomos tik armijos 
priedangoje, garantuojančios vidinio tautos darbo saugumą (...) juk 
priešai sėdi ant sprandų - reikia gintis!“ 3**, - rašė Herbačiauskas. Anot 
jo, priešingu atveju gresiąs IV?“ padalijimas... 

Kultūrinės savasties pagrindus, jo teigimu, išbalansuoja lengvabū- 
diški meniniai eksperimentai. Palyginimui autorius pasitelkė kitų tautų 
literatūros autoritetus, kurių kūrybą išmanė ir pats teigiamai vertino. 
Antai jei „D'Anunzio „pastatytų šiuolaikinę Italiją“ teatre (pajuokai), 
arba suorganizuotų „gabalą“, kaip Vergilijus skaldo antausius Dantei, 
arba pradžiugintų savo tėvynainius, kad juos „pralinksmins boso mer- 
ga“ - būtų nušvilpti ir supuvusiais kiaušiniais apmėtyti. Jei Hauptma- 
nas „nušvilptų“ Goethe, būtų viešai lazdomis prikultas. Pas mus, Len- 
kijoje, viskas leista“ **7... Herbačiauskas sielojosi dėl neįtikėtinų para- 
doksų - kad, leidus tokius dalykus, kažkodėl tapo nepriimtina meni- 
ninkui priminti, kad jis būtų garbingas žmogus, kad, išsakius tokių meno 
reiškinių kritiką, sulaukiama uragano, esą viduramžių vienuolis norįs 
šiuolaikinius Giordano Bruno ant laužo sudeginti. Tuo tarpu niekas 
nieko nenorįs deginti, tik prisipažinti, kad kai kurios, pvz., Žeromskio 
kūrinių vietos meniniu atžvilgiu esti „tiesiog šlykščios“. Nesuvokiami 
ir keisti, anot Herbačiausko, didžiųjų poetų vardo niekinimai, pvz., 
Mickiewicziaus išvadinimas „mesianistine harpija“ (Wyspianskio 


395 Herbaczewski J. A. Amen. Ironiczna nauka dla umystowo dojrzatych dzieci. - Krakow, 1914. 
P. 132. 

336 Turimi omenyje trys Respublikos padalijimai, sužlugdę tą kažkada stiprią ir reikšmingą Europoje 
valstybę. 

7 Ten pat. P. 133-134. 

žodžiai) ar poezijos — tautos „tirone“. Rimtai ir sugestyviai skamba jo 
žodžiai, kaip reta nuoširdūs: „Kas tiki tauta, tas pamatys „kažką“ 
geresnio, negu kad „harpija“, „tironas“, „šuva“ ir t. t. Ir dėl to skaus- 
mingai šypsausi...*398 

Savotiškas, nenormalus knygos autoriui atrodė menininko ir kritiko 
santykis, kai abu tarsi ir neturi pasisakymo laisvės, pagaliau kai literatūra 
įkinkoma į partinę veiklą. „Menas - kaip agitatoriaus sugulovė?*? - yra 
„puolusi moteris“**9, — reziumavo jis. Knygoje justi vienas svarbus 
akcentas, dažnai įvairiomis formomis autoriaus kartojamas. Jam ir 
priklauso šiuo atveju suteikti žodį: „Tauta (...) yra tokia, kokią ją sukūrė 
mūsų tėvai ir protėviai, kokią mes ją šiandien kuriame! Yra valios, mūsų 
istorinės valios produktas - mūsų praeities ir dabarties! Ir nėra tame 
nieko atsitiktinio. (...) Kam tada tas nuolatinis hipochondrijos įkalbi- 
nėjimas tautai - nuolatinis vaizdinys, kad ji ligota ir niekinga?“ *" 

Kiek melancholiški Herbačiausko komentarai liudija nuoširdų jo 
santykį su minimais kūrybos vaidmens, asmenybės bei visuomenės, 
literatūros istorijos perrašinėjimo ir kt. klausimais. Jo paties vertybės, 
išsakytos kūriniuose, dažnai skyrėsi nuo madingųjų to laikotarpio nuo- 
monių. Paieškojus vaizdžios metaforos — už „ironijos skydo“, kartais 
nepamatuotai aštrios kritikos, impulsyvių poelgių bene slėpėsi vienišas 
Liūdnojo vaizdo riteris. Kartais gal ir pats tik maždaug suvokiąs, už ką 
ir prieš ką kovoja, bet regis skaidrią, idealistinę tautų būties viziją. 

Eseistiniai knygos tekstai ir šiandien išlieka įdomūs bei aktualūs 
dėl savito autobiografiško rašymo pobūdžio. Juose gan lengvai atran- 
damos užuominos bei sąsajos su tuo metu Lenkijoje, Krokuvoje, vyku- 
siu literatūriniu gyvenimu, tarpusavio polemikomis, menininkų sluoks- 


*8 Ten pat. P. 139. 

2 Lenk. žodis „menas“ yra moteriškos giminės daiktavardis — „sztuka“. 

00 Herbaczewski J. A. Amen. Ironiczna nauka dla umystowo dojrzatych dzieci. - Krakėw, 1914. 
P. 135. 

1 Ten pat. P. 140. 

niuose spręstais kūrybos klausimais, masinančiais ir visad įdomiais meno 
aplinkos užkulisiais... Taigi knyga suteikia naudingos informacijos tais 
klausimais, kurie buvo nutylėti daugelio to laikotarpio autorių, kurios 
niekur kitur neaptinkama. Pastebėtina, kad toks jos turinys netruko 
sulaukti atsako. 

Gan greitai po knygos išleidimo ją leidinyje „Stowo polskie“ aptarė 
W. Moraczewskis. Jis išreiškė solidarumą su viešai išsakyta J. A. Her- 
bačiausko nuostata bei siekiu, kad literatūros kritika privalo būti ne- 
partinė, o kritikas — bešališkas. Kita vertus, teigė, kad tokias nuostatas 
realiai įvykdyti galima tik iš dalies - kiekvienas kritikas turi turėti kokią 
nors savą nuomonę ir išpažinti savą tikėjimą. „Tvirtinu, kad kritikui 
galima išpažinti tik meno kultūrą ir tuo išpažinimu jis turi siekti atsisakyti 
bet kokių išpažinimų, siekti visos įmanomos minties laisvės.“ *9* Tačiau 
prikišo knygai angažuotumą: „Turbūt turiu teisę paklausti pono H., ar 
pats jis yra laisvas nuo „partiškumo“, ar jis nėra nešamas kitokios dvasios, 
nei ta, kuri vienintelė gali nurodyti kelią?“ *93 

Kad klausimas taptų aiškesnis, priminsiu, kad pirmoji, antroji, tre- 
čioji ir ketvirtoji*?* Herbačiausko knygos buvo susaistytos su Lietuvos 
tema, kaip ir jo veikla tuo laikotarpiu - taigi iš dalies buvo angažuotos, 
ne visai atitinkančios vien tik absoliučiai estetinę meno paskirtį. Apskritai 
dažną recenzento teiginį, rodantį tam tikras išankstines nuostatas, galima 
komentuoti aptariamoje Herbačiausko knygoje išsakyta mintimi apie 
Bergsono intuityvizmo filosofijos pritaikymą to laikotarpio tarpusavio 
diskusijose. Anot jo, vykstą šitaip: užpuolami didesnį talentą turį ir dėl 


02 Moraczewski W. Z krytyki literackiej. J. A. Herbaczewski. Amen. // Stowo polskie. 1914 04 
08. Nr. 141. P. 1. 

403 Ten pat. 

404 Pirmoji Herbačiausko J. A. knyga - „Lietuvos atgimimas lenkiškosios idėjos atžvilgiu“ 
(Odrodzenia Litwy wobec idei polskiej, 1905); antroji - „Pasmerkimas“ (Potepienie, 1906); 
trečioji - „Erškėčių vainikas“, liet. klb. , 1908; ketvirtoji - „Skausmo balsas“ (Gtos bėlu, 
1911). 1907 m. išleistas J. A. Herbačiausko sudarytas pirmasis lietuvių literatūros almanachas 
„Gabija“, taigi veikla traktuotina kaip angažuota, skirta lietuviškumo propagavimui. 

to trukdą ar šiaip nejtikę kolegos, tada ir „panaudojamas „intuicijos 
revolveris“, sakant: „intuityviai žinau, kad tamsta esat nenaudėlis...“*05 

W. Moraczewskio vertinimai vis dėl to pretenduoja į daugmaž 
objektyvius. Jis sąžiningai nusakė ir knygos pliusus. Šiek tiek ironiškai 
patarė T. Micinskiui susipažinti su Herbačiausko sukurta, kaip jis subtiliai 
išsireiškė, „kiek drastiška“ jo charakteristika. Atkreipė dėmesį į meniniu 
požiūriu pajėgesnes, ypač knygos pabaigoje, ir į silpnesnes knygos teksto 
vietas, taip pat į taiklius knygos autoriaus pastebėjimus S. Žeromskio 
adresu. Įdomu, kad W. Moraczewskis paminėjo asmeninį Herbačiausko 
požiūrį į skirtingų miestų literatūrinę publiką. Anot jo, šis pernelyg nie- 
kinąs varšuviečius, nors jie nusipelnę kur kas geresnių kūrinių, nei tie, 
kuriais yra maitinami... Pažymėtina, kad panašūs šių dviejų miestų 
vertinimai bent keletą kartų pasitaiko XX a. pradžios laikotarpio litera- 
tūrinėje aplinkoje: Krokuva tuomet tradiciškai laikyta gilesnės kultūros 
židiniu, nei Varšuva. Iš dalies tai liudija tam tikrus kultūrinio disbalanso 
atspindžius tuometinėje lenkų literatūroje. J. A. Herbačiauskas trumpiau 
ar ilgiau gyveno abiejuose minėtuose miestuose, tačiau save identifikavo 
kaip Krokuvos meninio pasaulio atstovą ir daug sėkmingiau čia prigijo. 

Svetimumo pojūtis Herbačiausko kūryboje nuosekliai kito iki skaus- 
mingų saviraiškos ieškojimų. Bene taikliausiai 1906-1914 m. laikotarpio 
J. A. Herbačiausko literatūrinės raiškos būdą knygose „Amen. lroniczna 
nauka dla umystowo dojrzatych dzieci“, „I nie wodž nas na pokusze- 
nia...“, „Gtos bėlu“, „Potepienie“, įvertino K. Berežynskis: „Kas pirmą 
kartą skaito Herbačiauską, tas mato jame žmogų, kuris į viską spjauna, 
bet spjauna krauju...“ *0 


*05 Herbaczewski J. A. Amen. Ironiczna nauka dla umystowo dojrzatych dzieci. - Krakow. 1914. 
P. 12. 
*06 Berežynski K. Antyindywidualnošė. / Gtos Narodu. 1914 04 08. Nr. 55. P. 5. 

Debesys danguje. Dėl ko sielotasi? 


PIRMASIS LIETUVIŲ KALBOS“ LEKTORIUS 


Apie trisdešimt penktuosius gyvenimo metus J. A. Herbačiausko 
gyvenime įvyko svarbus posūkis: iš jauno literato modernisto, Krokuvos 
bohemos aplinkos rato menininko, universiteto studento statuso jis 
perėjo į visateisio akademinės bendruomenės nario padėtį. Nuo 1911 m. 
Herbačiauskas - naujai Jogailaičių universitete įsteigto lietuvių kalbos 
kurso lektorius. Pirmasis toks lektorius Jogailaičių universiteto istorijoje. 
Šis faktas J. A. Herbačiauską įtvirtino universiteto istorijoje ir kaip aktyvų 
literatą, dėstytoją bei rašytoją, ir sykiu kaip universiteto darbuotoją, 
savo lietuvių kalbos paskaitomis oficialiai įprasminusį kultūrinių bei 
istorinių sampratų pokytį Jogailaičių universitete. 

Lietuvių kalbos katedros įsteigimas toje institucijoje šiandien yra 
siejamas išskirtinai su kunigaikščių Liubomirskių šeimos parodyta ini- 
ciatyva ir finansais: daugelyje šaltinių nurodoma, kad kunigaikštis Liubo- 
mirskis 1910 m. Žalgirio mūšio metinių proga finansavo minėtos kated- 
ros įsteigimą. Kita vertus, esti mažiausiai du šį faktą papildantys liudi- 
jimai. Antai pats J. A. Herbačiauskas knygoje, pasirodžiusioje praėjus 
metams po katedros atidarymo, mini, kad pilietis Daugėla“?? paaukojo 
Jogailaičių universiteto lietuvių kalbos katedrai tūkstantį rublių ir kvietė 
prisidėti finansinėmis aukomis Lietuvoje gyvenančią bajoriją. Anot kny- 
gos autoriaus, „kodėl nebuvo išpildytas iškilmingas Žalgirio metinių 
proga duotas pažadas, kad lietuvių bajorija kunigaikščių Liubomirskių 
fondą padidins iki 0,5 milijono kronų?“*9 Jo tvirtinimu, būtent kultūrinės 


“07 Herbaczewski J. A. Gtos bolu. Sprawy odrodzenia narodowego Litwy w związku ze sprawą 
wyzwolenia narodowego Polski. = Krakow. 1912. P. 12 - 13. Knygoje: „Dowgiala“. (Toliau: 
Glos bėlu). 4 

*08 Ten pat. 

iniciatyvos, intensyvus ir karštas atgimstančios lietuvių tautos švietimo 
rėmimas tegali išpirkti didelę bajorijos kaltę prieš lietuvių liaudį. O 
1913 m. laiške „Kurier Litewski“ redakcijai Herbačiauskas pateikia 
keletą itin įdomių faktų. Kaip katedros įsteigimo laiką jis nurodo 1912 m. 
Laišką redakcijai, rašė žinutės autorius, jį paskatino paskelbti atkakliai 
sklindančios šnekos, kad lietuvių kalbos lektoratas, įkurtas Jogailaičių 
universitete, yra glaudžiai susijęs su kunigaikščių Liubomirskių fondu. 
„Esu priverstas paliudyti, kad Lietuvių kalbos Iektoratas nei finansiškai, 
nei idėjiškai ar mokslo atžvilgiu niekaip nėra susijęs su kunigaikščių 
Liubomirskių fondu. [Lektoratas] yra institucija, atsiradusi per Švietimo 
ministeriją Vienoje“?? Jogailaičių universiteto Filosofijos fakulteto profe- 
sorių kolektyvo pageidavimu — už metinę 800 kronų (apie 325 rublių) 
algą. Kas apie kunigaikščių Liubomirskių fondo tikslą, tai ne mano rei- 
kalas aiškinti ar reikšti kokius nors pastebėjimus. Galiu patvirtinti tik 
tai, kad kaip lietuvių kalbos lektorius neturiu nieko bendro su taip vadi- 
namomis „lietuvių paskaitomis“, kurias Jogailaičių universitetas „funda- 
toriui pageidaujant“ kasmet rengia.“ **? Tikėtina, kad lietuvių kalbos 
kursas, dėstytas J. A. Herbačiausko, galėjo būti tik iš pažiūros susijęs su 
minėtu fondu, o vidinės universiteto struktūros atžvilgiu tai buvo atskira 
disciplina, atsiradusi keleto lietuvių kalbai prijaučiančių asmenų ini- 
ciatyva. Turint omenyje, kad J. A. Herbačiauskas bene daugiausia bend- 
ravo su profesoriais M. Zdziechowskiu ir J. Rozwadowskiu, juolab pir- 
masis save kildino iš gediminaičių dinastijos, greičiausiai šie asmenys 
ir bus tie lietuvių kalbos kurso įkvėpėjai. 

Pastebėtina, kad tuo laikotarpiu lietuvių kalbos kursas palyginti 
nebuvo populiarus. Kita vertus, įdomu, kad jį klausyti rinkosi itin įvairių 
tautybių studentai: „79713/1914 mokslo metais (II pusmetyje) lietuvių 


409 Krokuva tuo laikotarpiu priklausė Austro-Vengrijai. 
*0 Kurier Litewski. 1913. T. 2. Nr. 278. P. 7. 

kalbos mokosi vos 5 klausytojai: 1 kroatas, 1 iš Moravijos, 3 lenkai iš 
Galicijos. Lenkų jaunimas iš Lietuvos ne tik kad nedalyvauja, bet net įr 
neužsirašė mokytis lietuvių kalbos. Pabaigoje pareiškiu, kad jau atsį- 
sakau lietuvių kalbos lektoriaus pareigų ir nuo II, vasaros, pusmečio 
pradėjęs lietuvių kalbos kurso nebedėstysiu.“ *" Panašu, kad, pradėda- 
mas dėstyti šį kursą, Herbačiauskas, o gal ir kiti šio kurso iniciatoriai 
tikėjosi, kad mokytis lietuvių kalbos patrauks Lietuvos lenkų studentija. 
Tai liudija ir pastaba laiško pabaigoje: J. A. Herbačiauskas kreipėsi ir į 
kitus lenkų spaudos leidinius Lietuvoje su pagarbiu prašymu jo laišką 
perspausdinti. Greičiausiai jam buvo itin svarbu, kad tikslesnes lektorato 
atsiradimo priežastis ir esamą situaciją sužinotų Lietuvos teritorijoje 
gyvenantys lenkai, o gal ir sulenkėję lietuviai. 

Praėjus metams nuo darbo universitete pradžios, Herbačiauskas 
išleido ketvirtąją savo knygą, „Skausmo balsas“ (Gfos b6lu, 1912). 
Pirmajame puslapyje nurodė: „Skiriu Aušros Broliams ir Seserims“. 

Jis siekė aptarti esamą dviejų šalių, Lietuvos ir Lenkijos, situaciją; 
politinius santykius bei partijas Lietuvoje. Sykiu sukritikuoti krikščio- 
niškąją ideologinę-partinę kryptį, apsvarstyti galimą bajorijos vaidmenį 
ir įtakas Lietuvos tautinio atgimimo ir santykių su lenkais ateičiai bei 
apžvelgti viešosios lenkų visuomenės reakcijas į lietuvių tautinį judė- 
jimą. Knyga laikytina vienu iš kategoriškiausių bei atviriausių J. A. 
Herbačiausko kūrinių visuomenine tema, ypač nuomonės apie dvasi- 
ninkijos sluoksnio atstovus atžvilgiu. Mylėdamas Dievą ir išpažindamas 
Kristaus propaguotą artimo meilės idėją, jis netoleravo ir smerkė juos 
kaip tarpininkus tarp žmogaus ir Dievo, sukompromitavusius Kristaus 
meilės sampratą. Itin neigiamai atsiliepė apie, jo žodžiais, „klerikalų“ 
tarpe taikomą religijos naudojimą visuomenei paveikti politiniais tikslais. 
Dėl šių priežasčių lietuvių - lenkų dvasininkijos „Kristaus meilės vardu 


41 Kurier Litewski. 1913. T. 2. Nr. 278. P. 7. 

kurstomą tarpusavio neapykantą“ nurodė kaip vieną iš esminių trukdžių 
tautinei abiejų šalių raidai. Įmanoma hipotezė, kad tokiai knygos 
autoriaus nuomonei įtakos galėjo turėti A. Jakštas-Dambrauskas — šis 
aptariamu laikotarpiu taip pat priklausė politikuojančiųjų ratui. Knygos 
autorius apibūdino jį kaip lojalų carinei Rusijos politikai, ir išpeikė dėl 
pernelyg uolaus siekio įtikti carinei administracijai, tikintis iš jos ką 
nors gauti lietuvių kultūrai. Tai nesąs tinkamas ar toliaregiškas kelias - 
dėkoti carui, kad, tvarkydamas kalbos vartojimą bažnyčiose, apginąs 
lietuvius nuo lenkų. Herbačiausko teigimu, Rusija ir vienus, ir kitus 
vienodai engia bei siekia suskaldyti tarpusavyje. Šiuose teiginiuose būta 
tiesos. Carinės administracijos užkulisinę politiką šiuo atžvilgiu, vykdytą 
Lietuvos teritorijoje XIX a. pabaigoje-XX a. pradžioje, nagrinėjęs V. 
Merkys pažymėjo tokį Vilniaus generalgubernatoriaus (1884-1893) |. 
Kachanovo požiūrį: „patikimiausias būdas Bažnyčiai išlenkinti esąs 
vienas — vietinių „tarmių“ įtvirtinimas, kuris sąlygotų sėkmingesnį šio 
krašto gyventojų „susijungimą su rusų tauta“. Nerusų tautybės grėsmės 
jis [l. Kachanovas] nebijojo, nes šios etninės bendruomenės [lietuvių, 
baltarusių ir kt.] keletą šimtmečių neturėjo istorinių (t. y., politinių) 
tradicijų, todėl ir vėliau liktų silpnos ir mažiau pavojingos už inteligen- 
tų ir žemvaldžių remiamą lenkystę. Jei kada nors separatizmas imtų 
reikštis, tai, anot jo [l. Kachanovo), rastysi ir priemonių jį užgniaužti. *“ 

Šias rusinimo etapais ir stačiatikybės diegimo tendencijas iš dalies 
prislopino po 1905 m. revoliucijos caro paskelbtas religinės tolerancijos 
įsakymas. Yra duomenų, kad iš parapijų, kuriose, oficialiais carinės ad- 
ministracijos duomenis, buvo po keletą tūkstančių stačiatikių, po įsa- 
kymo paskelbimo parapijiečiai masiškai „atvirto“ į lietuvius katalikus.*!3 


*2 Merkys V. Politinė baltarusių kalbos Vilniaus vyskupijos bažnyčiose problema (1884-1915 m.) 
// Lituanistica. 2003. Nr. 1 (53). P. 3-23. 
*3 Ten pat. 

Per septynetą metų, iki J. A. Herbačiausko knygos pasirodymo, 
panaši carinės administracijos veikla galėjo susilpnėti, pakisti — tačiau 
menkai tikėtina, kad minėtų politinių siekių, suartinti Šiaurės vakarų 
krašto etnines bendruomenes su rusų tauta, buvo visiškai atsisakyta, 

Įdomu, kad, aptarinėdamas opią situaciją, Herbačiauskas pabrėžė 
kalbąs apie abiejų pusių, lenkų ir lietuvių, klerikalus, kurie „kvailina ir 
klaidina“ savo ganomas aveles, kreipdami jas ne artimo meilės, bet 
pykčio keliu. Autoriaus tvirtinimu, dėl to jie esą „tautinio reikalo išda- 
vikai“ ir tokiu elgesiu negalį propaguoti Dievo idėjų; jis, autorius, negalįs 
„nugalėti gyvo pasibjaurėjimo kalbėdamas ir rašydamas apie klerikalus, 
kurie tik mazochistiškai ir sadistiškai tiki Kristumi.“ *“ Jo žodžiais, faktas, 
kad Bažnyčia neįstengia per du tūkstančius metų realizuoti Kristaus 
idėjos, reiškia, kad greičiausiai ji „atgyvenusi“... Ypatingą dėmesį auto- 
rius skyrė tuo metu itin aktualiam lietuvių-lenkų kalbos bažnyčiose 
Vilniaus diecezijoje klausimui: aštriai priekaištavo, kodėl į jo sprendimą 
nejtraukiami platesni visuomenės sluoksniai, pasaulietiniai atstovai, ko- 
dėl tai paliekama spręsti vidinėms abiejų pusių dvasininkijos deryboms? 
Nes, anot jo, „Jau laikas suvokti, kad „bažnyčios klausimas“ (...) yra 
jau tautinis-politinis klausimas!“, - Sprendžiant šią problemą, nebepa- 
kanka vien bažnytinių komisijų, jose privalo dalyvauti ir „pasaulietinės 
lenkų-lietuvių delegacijos. (...) Cui bono ta „tolerancijų komedijėlė“? 
Lenkai neturi sutikti su tuo, kad lenkų klerikalai, išpūsdami lenkų tautos 
autoritetą, provokuotų tautinius lietuvių jausmus. Lietuviai taip pat neturi 
toleruoti lietuvių klerikalų politikos, provokuojančios lenkų tautą.“ * 
Lenkų visuomenę Herbačiauskas kritikavo ir už pernelyg didelį žavėji- 
mąsi Prancūzija, kadangi įžvelgė tokią kultūrinių vertybių slinktį tuo- 
metinėje Europoje: Prancūzijoje tampa madinga Rusija ir jos idėjos, 


*4 Herbaczewski J. A. Gtos bėlu. - Krakow. 1912. P. 160. 
15 Ten pat. P. 161-163. 

pirmiausia kairuoliškas nihilizmas. Taigi lenkai, importuodami sau pran- 
cūzų madas ir požiūrius, iš tiesų patiria užmaskuotą Rusijos kultūrinę 
įtaką Lenkijai. Lietuvių situacija esanti dar komplikuotesnė: ši tauta, 
siekdama atsiriboti nuo lenkų kultūros po kelių amžių priespaudos, 
nejučiomis tiesiogiai pasiduoda iš Rusijos plūstančioms madoms. Taigi 
abi šalys vienodai rizikuoja tapti savotiškos kultūrinės manipuliacijos 
bei invazijos aukomis. Herbačiauskas primygtinai perspėjo taip pat dėl 
intensyvėjančios lenkų literatūros „kacapizacijos“, turėdamas omenyje 
S, Žeromskio „Nuodėmės istorijos“ (Dzieje grzechu) tipo visuomenės 
nuosmukį propaguojančius kūrinius.*'* Anot jo, „su Lenkijos moralinio 
autoriteto nuosmukiu glaudžiai susijusi Jaunosios Lietuvos ir Jaunosios 
Ukrainos reakcija - priešiškas nusiteikimas lenkų atžvilgiu, kurie „jau 
nebegali elgtis teisingai ir padoriai“ (lietuvių ir ukrainiečių priekaiš- 
tai)“ AV | 

XX a. pradžios politinių rietenų sūkuryje, juolab abiems kraštams 
tebesant carinės Rusijos imperijos sudėtyje ir veikiant divide et impera 
principui, Lietuvoje bei Lenkijoje stiprėjančioms skirtingoms politinėms 
kryptims buvo itin svarbu turėti savą auditoriją ir būdus ją paveikti. 
Kairieji naudojosi sunkia ekonomine situacija ir didele socialine nely- 
gybe, dešinieji - tradiciniu autoritetu visuomenėje. Abiem atvejais būta 
kaip naudos, taip ir „lazdos perlenkimų“. Greičiausiai tai įkvėpė Herba- 
čiausko nuomonę apie politinės veiklos metodus, ypač tautinių santykių 
srityje. Šiuo atveju bene komplikuočiausia situacija susiklostė Vilniuje, 
kur, autoriaus nuomone, „lenkų klerikalai nenori išsižadėti (...) „hero- 
jiško“ avelių kvailinimo monopolio. Lietuvių klerikalai nori prievarta 
išplėšti iš lenkų klerikalų rankų (! - E. V.) kuo didesnio lenkiškų ir bal- 
tarusiškų avelių skaičiaus priverstinio sulietuvinimo monopolį.“ *18 


*16 Ten pat. P. 194-197. 
*7 Ten pat. P. 199. 
*8 Ten pat. P. 163. 

Tuo tarpu kitiems visuomenės sluoksniams nesiimant pakankamos 
iniciatyvos ir nepagelbstint kuo greičiau ir kuo kultūringiau išspręsti 
įtemptos situacijos, nukenčia, anot Herbačiausko, tos pačios „avelės“: 
„Ir štai prasideda (...) išties kabaretinė kova dėl avelių kvailinimo 
monopolijos - kova, kurios didžiausi lenkų mokslininkai (o stebukle!) 
negali suprasti (greičiausiai dėl per didelio kuklumo ir sarmatos...)“ + 

Turint omenyje, kad kritikuotas sluoksnis tuo metu buvo vienas iš 
įtakingiausių kiek autoriteto visuomenėje, tiek ir politinio svorio (krikš- 
čionys-demokratai) prasme, tokie kategoriški autoriaus teiginiai atrodo 
ne itin apdairūs. Kita vertus, Herbačiauskas gyveno toje epochoje, kai 
pasiryžimą stoti už savą idėją gyvai tebeveikė XIX a. pasiaukojimo dva- 
sia. Taigi emocinga idėjos raiška — gyvenamojo laikotarpio norma. Tuo 
tarpu egzistuojantis mitas, kad J. A. Herbačiauskas itin nesutarė su visais 
dvasininkų luomo atstovais, yra koreguotinas: šiam autoriui nepriimtinas 
buvo tiktai kai kurių kunigų pernelyg aktyvus vaidmuo politinėje veik- 
loje, kadangi, Herbačiausko įsitikinimu, esminis kunigo uždavinys esti 
skleisti religinės meilės idėjas. Dažniausiai išsiskirdavo Herbačiausko 
ir A. Jakšto-Dambrausko nuomonės, ypač literatūros ir meno klausimais. 
Kita vertus, šis mielai priiminėdavo Herbačiauskų šeimą pas save 
svečiuose ir korespondencija rodo santykius buvus pakankamai ne- 
blogus. Juolab palyginus šią pažintį su pabrėžtinai šaltu bendravimu ir 
aštria kritika, peraugančia į pašaipas, tarp Herbačiausko ir kitų jo 
literatūrinių oponentų: kairuoliškų futuristų ar „Trečio fronto“... Arba 
štai, pavyzdžiui, nors jis toje pačioje knygoje kritikavo Vaižgantą, tačiau 
vėlesnė asmeninė korespondencija rodo atvirą ir žmogišką autoriaus 
santykį su šiuo dvasininkų luomo atstovu. 

Knygoje autorius detaliai aptarė kultūrines, švietimo draugijas, 
lietuvių spaudos leidinius. Iš svarbiausių Lietuvos teritorijoje veikiančių 


“15 Herbaczewski J. A. Gtos bėlu. - Krakėw. 1912. P. 163. 

draugijų, skirstydamas jas pagal priklausymą atitinkamoms ideolo- 
ginėms kryptims: „Saulės“, Lietuvių katalikių merginų, Lietuvių mokslo, 
„Žiburio“ draugijas, Lietuvių muzikos, dainavimo ir teatro draugiją 
„Daina“, Blaivybės draugiją, Lietuvių vargonininkų sąjungą, Draugiją 
„Motinėlė“ ir kt. Aptarė Kaune, Marijampolėje, Vilniuje, netgi Rygoje 
veikiančias įvairaus pobūdžio lietuvių įkurtas draugijas, nuo kultūrinių 
iki profesinių sąjungų bei leidybinių kooperatyvų, detaliai išnagri- 
nėdamas charakteringas veiklos sritis, narių skaičių, užsibrėžtus tikslus. 
Aprašydamas spaudos leidinius, sykiu nurodė leidinių turinio ypatumus, 
tiražų dydžius ir kt. Šie tikslūs duomenys sudaro itin vertingą knygos 
dalį ir šiandien neabejotinai gali pasitarnauti kiekvienam, besidomin- 
čiam tuo mūsų kultūros laikotarpiu. 

Kristaus meilės vardu kurstomas rietenas ir pasyvią lietuvių bajorijos 
poziciją Lietuvos tautinio atgimimo atžvilgiu Herbačiauskas nurodė 
kaip vieną iš esminių trukdžių tautinės kultūros raidai. Knygoje pacitavo 
savo asmens apibūdinimus, bene sulauktus iš oponentų: „Iš anksto 
sutinku, kad esu „saloniškai bjauri, nepakenčiama, blogai išauklėta 
figūra“, beatodairiškai stodamas prieš tą lietuvių bajorijos (santykinai 
lietuvių kilmės lenkiškos bajorijos) dalį, kuri, išdavusi pilietinio darbo 
Lietuvoje ir dėl Lietuvos, „Lietuvos galios žadinimo didžiam pavergtų 
tautų nepriklausomybės reikalui“ idėją (taip gražiai, taip pakiliai išdės- 
tytą Mickiewicziaus, Daukanto, Poškos ir kt.) - įklimpo į liguistą padėtį 
juokingos, nerealios, istoriškai (riteriškos tradicijos dvasia) nepateisi- 
namos lituanofobijos.“ *29 Autorius primygtinai stengėsi priminti bajo- 
rijos pareigą lietuvių tautai. Pabrėžė du kelius, galinčius reabilituoti 
bajoriją ir išgelbėti jos garbę atbundančios lietuvių tautos akivaizdoje: 
remti lietuvių tautos (liaudies) švietimą, kartu gerinti kaimo žmonių 
ekonominį gyvenimą, t. y., šalinti baudžiavos pasekmes. Kiek įmanoma, 

remti lietuvių tautinės kultūros vystymąsi — steigti ir globoti mokslo, 
literatūros, meno mokyklas, stipendines, labdaros organizacijas, drau- 
gijas ir kt. Tai, anot Herbačiausko, esti įsipareigojimai, „kylantys iš Lietų- 
vos žemės meilės“.** Bajorijos pastangos reikštų galimybę pagaliau 
suvienyti skaudžios praeities suskaldytą tautą pozityviam prisikėlimo 
darbui -o ne ligtolinį tautos ir buvusios jos aukštuomenės susiskaldymą. 

Skatindamas dirbti prisikeliančios Lietuvos labui, autorius knygoje 
tolydžio pabrėžė reikmę kultūrinėje plotmėje susijungti su Lenkija. 
Kalbėjo iš abiejų barikadų pusių: lenkus ragino pagaliau susivokti, kad 
taip pat turi išpirkti savo kaltes lietuvių tautos atžvilgiu, tuo tarpu lietuvius 
įtikinėjo susitaikyti su Lenkija abiejų tautų išlikimo Europoje labui. Teigė, 
kad tautinis Lietuvos išsivadavimas yra glaudžiai susijęs su tautiniu Len- 
kijos išsivadavimu ir kaip galimą bendradarbiavimo sritį nurodė reikmę 
organizuoti mokslinius lietuvių istorijos, praeities kultūros tyrinėjimus, 
suteikiant galimybę tuo užsiimti lietuvių jaunimui Jogailaičių universi- 
tete. Lenkų bajorijai, autoriaus teigimu, vertėtų suteikti tam paramą: 
„Kiekvienas dorai ir kilniai mąstantis lenkas žino, kad be laisvos Lietuvos 
nebus laisvos Lenkijos. Kas kovoja už Lenkijos nepriklausomybę, tas 
turi kovoti ir už Lietuvos nepriklausomybę be jokių pretenzijų į ateitį. 
Tegul net Lietuva post factum visiškai, amžiams atsiplėš nuo Lenkijos: 
tai būtų nereikšminga smulkmena, kvailystė palyginti su tuo didingu 
faktu, kad Lenkijos tautinė sąžinė taps švari Lietuvos atžvilgiu: žodžiai 
„Lenkija mus pražudė“ suliepsnos dėkingumu: „Lenkai prisidėjo prie 
mūsų išlaisvinimo!“ *22 Toks iš dalies idealistinis abiejų valstybių komp- 
likuotų santykių sureguliavimo modelis iš tiesų galėjo paveikti įtemptą 
tarpusavio situaciją. Kita vertus, pernelyg daug opių kultūrinių, sociali- 
nių, etninių klausimų, daugiausia paveldėtų iš abiejų kraštų praeities, 
kliudė šį modelį įgyvendinti. Simpatijas mesianistinėms nuostatoms Her- 


321 Herbaczewski J. A. Gtos bėlu. — Krakėw. 1912. P. 10. 
422 Ten pat. P. 11. 

bačiauskas išreiškė galimu bajorijos, kaip vedančiojo tautos sluoksnio, 
vaidmeniu vystant Lietuvą. Tačiau, blaiviai įvertinęs tuometinę situaciją, 
priskyrė šiam visuomenės sluoksniui gausybę neigiamų bruožų, pir- 
miausia — aiškiai suvokto identiteto bei aukštų idealų stoką: „Deja! 
Didžiuma lietuvių bajorijos nenori mąstyti nei apie lenkų, nei apie 
lietuvių reikalus; nenori jausti ar kovoti nei kartu su atgimstančia Lietuva, 
nei su Išsilaisvinančia Lenkija. Vietoj to mėgsta linksmintis (...) taip 
plačiai, išties rusišku stiliumi, kad net lietuvių žemė, glaudžiai surišta 
su „lietuvių bajorų herbu“, pereina į rankas... iš tikrųjų rusiškas! Ar 
verta stebėtis, kad būtent tos bajorijos sunihilizuota „kultūra“ nustojo 
imponuoti lietuvių liaudžiai?“ *23 Autorius greičiausiai turėjo omenyje 
carinės Rusijos vyriausybės Lietuvoje supirkinėjamus praskolintus, iš 
tiesų „pralėbautus“ bajorijos dvarus. Anot jo, viena iš didžiųjų šian- 
dieninių dvarų blogybių - tai, kad juose apsigyvenusi „chamo dvasia“, 
gyvenanti ir besilinksminanti už lietuvių kaimiečio skausmą ir darbą, 
seniai išgujo iš tų dvarų ir dvarelių senąją protėvių riterių kultūrą. Kaip 
andai su ginklu, viduramžių riterystės laikais, buvo privalu ginti savo 
žmones ir tautą, taip šiandien, brėkštant lietuvių tautinio atgimimo aušrai 
- atlikti savo kultūrinę misiją. Tapti tautos vienybės pamatu. Autorius 
nurodė keletą sektinų pavyzdžių iš bajorijos luomo, kaip itin dorus, 
kilnius ir sąmoningus žmones: Komarų, Tiškevičių, Romerių, Biržiškų, 
Daugėlų ir kt. šeimas. Apie kitus gi su pastebimu gailesčiu rašė: „Iš 
tiesų, baisinga yra lietuvių bajorijos tragedija, kuri palaipsniui praranda 
savo istorinės misijos suvokimą. Kol tikra, iš lietuvių kūno ir kraujo, 
bajorija nesupras, kad jos likimas yra glaudžiai susietas su atgimstančios 
lietuvių tautos likimu, tol neturės išėjimo iš to tikrai užburto rato. (...) 
„Lietuvos atgimimo reikalas yra opiausias lietuvių bajorijos, kuri laiko 
lietuvių ir lenkų vienybės raktą, reikalas. (...) Lietuvių bajorija turi būti 


*23 Ten pat. 

susitaikymo ir vienybės iniciatorė; kūrybingu darbu vardan atgimimo 
turi pasiekti lietuvių“ tautos pagarbą. (...) ...privalo būti priekyje tų 
lietuvių-darbininkų, kurie stato mokslo, .meno, lietuvių tautos švietimo 
šventoves... Tai, mano nuomone, yra vienintelė garbinga išeitis lietuvių 
bajorijai. Kitos nėra...“ ** 

Įdomu, kad paties J. A. Herbačiausko sąmonėje, panašu, apie 1912 m. 
pamažu jau klostėsi Lietuvos suvereniteto samprata — iš savotiškai 
skirtingų detalių. Antai šioje knygoje jis aktyviai propagavo kultūrinį 
savarankiškumą ir tautos savasties prisodrintos kultūros reikmę. Tvirti- 
no, kad Lietuva esanti dviejų kultūrų sankirtoje, rytų ir vakarų, tad nuo 
šiuo svarbiu momentu pasirinkto atskaitos taško galinti priklausyti visa 
tolesnė krašto kultūrinė, tautinė raida. Autorius geidė Lietuvai nepri- 
klausomos, savarankiškos ir stiprios kultūros, deramos vietos pasaulio 
bendruomenėje. Ragino semtis originalios kultūros iš istoriškos Lietuvos 
praeities, tverti savitą meną, neelgetauti įkvėpimo svetur: „Kultūra, kuri 
gyvybės syvų nesiurbia iš savo pačios šaknų, suaugusių su tautos istori- 
jos gelme, šiandien nebeturi jokios teisės egzistuoti. Tokia kultūra yra 
tiktai svetimų kultūrų parazitas...“ *5 Įstorinis, kultūrinis tęstinumas, 
jungtis su tautos dvasios gilybe, Herbačiausko įsitikinimu, yra kone 
vienintelė deramos vietos Europos kultūrinėje bendruomenėje garantija. 
Priešingu atveju pernelyg daug „pastatoma ant kortos“: „Tauta, naikinanti 
savo pačios tradicijas, tampa (...) Europos ubagu!“ *28 

Kita vertus, knygos tekstas liudija tuo metu Herbačiausko pažiūras 
buvus iš dalies prounijines - savo ateities Lietuvos vizijoje dar nesuvokė 
joskaip savarankiškos valstybės. Dar neįžvelgė Lietuvos atei- 
tyje tokios realios galimybės, kaip visiška valstybinė nepriklausomy- 
bė - ne autonomija federacijoje, o suverenitetas. Tai jau nebe tas XIX a. 


*4 Herbaczewski J. A. Glos bėlu. - Krakėw. 1912. P. 182. 
425 Ten pat. P. 117. 
426 Ten pat. P. 118. 

būdingas prounijinis požiūris, apimąs tik labiau subrendusios ir mažiau 
subrendusios kultūros santykį. Autorius retkarčiais užsimena apie nepri- 
klausomą Lietuvą, tačiau, kadangi nedetalizuoja, sunku atskirti, ar turi 
omenyje autonominį savarankiškumą federaciniame junginyje (ilga- 
metis J. Pilsudskio ir jo šalininkų siekis), ar išimtinai jos, kaip nepri- 
klausomos kultūros pasaulio bendruomenėje, visateisę kultūrinę egzis- 
tenciją. Nuolat iškylantis raginimas susitaikyti, susivienyti su Lenkija 
čia naudojamas ir kaip politinis argumentas — reikia sudaryti atsvarą 
grėsmingai Rusijai, o tai geriausiai atliktų blokas iš Lenkijos, Ukrainos 
ir Lietuvos. Knygoje išdėstyti teiginiai perša tokią išvadą: apie 1912 m. 
J. A. Herbačiauskas jau suvokė bręstant Lietuvos savarankiškumą, tačiau 
dar nesiejo to su visiško valstybinio suvereniteto siekiais. 

Linkusius į diskusijas, išankstinį nusiteikimą J. A. Herbačiauskas 
kvietė visai neskaityti jo knygos. Kadangi, anot jo, nelaikąs savęs 
geriausiu žmogumi, o kaip žmogus, kuriam skauda dėl aprašomų daly- 
kų, kalba aštriau ir daugiau, nei abejingas žmogus: „Turėčiau turbūt 
suidiotėti, kad mažiau matyčiau, mažiau girdėčiau, mažiau intuityviai 
nujausčiau... Apie save galiu pasakyti, kad springstu skausmu. Nenoriu 
nei diriguoti, nei nurodinėti. Nesigundau lietuvių - lenkų ginčo išspren- 
dimu. Tik viena - parodau kelius, vedančius į santarvę. Ar teisingus? 
Tegul sprendžia pašauktieji žmonės - tik ne tie, kurie (...) užsispyrėliškai 
nenori matyti, kad tikras mokslas, jei neduoda, tai mažų mažiausiai 
padeda rasti atsakymą į didžiuosius šiuolaikinės epochos klausimus... 
Mano knyga yra ištarmė, išsakyta dramatiška proza, pabrėžiančia 
pagrindinius Lietuvos tautinės minties vystymosi momentus.“ *7 

Įdomu, kad kone visos J. A. Herbačiausko knygos sulaukdavo 
recenzijų spaudoje, kai kurios — netgi abiejų kraštų spaudoje. Toks 
dėmesys ištiko ir šią. Antai „Šwiat stowiaūski“ pasirašęs „K. S.“ 

recenzentas palankiai įvertino Herbačiauško pastangas imtis aštrių, opių 
temų, ypač norą išsakyti lietuviams, anot recenzento, „aštrias tiesas, 
apie kurias ligi tol menkadvasiškai tylėta (...) vardais suminėti blogio 
kaltininkus savo krašte, žmonių vedlius klaidingais keliais, atvirai 
išsakyti, nepaisant, kad ant sakančio galvos už tai pasipils akmenų kru- 
ša - tai civilinės ir moralinės valios aktas; knyga, kurią tiktai skausmas 
galėjo išplėšti iš po plunksnos kilniam autoriui, teisingai vadinamas 
skausmo balsu, ir tai yra perspėjimo balsas.“ *28 Verta palyginti šią nuo- 
monę su pirmųjų Herbačiausko knygų recenzijomis lenkų spaudoje - 
pastebėtina, kad čia jis vadinamas tikru lietuviu, tuo tarpu kai 
Z. Glogeris, recenzavęs jo pirmąją knygą „Odrodzenia Litwy wobec 
idei polskiej“, piktinosi, kad taip rašo autorius lenkas. Ši knyga 
vertinama jau palankiai. Tokiai recenzento iš lenkų pusės nuomonei 
galėjo turėti įtakos tai, kad J. A. Herbačiauskas knygoje išsakė ne tik 
prolietuvišką, bet ir prolenkišką bei prounijinę poziciją. Taigi kiek knyga, 
tiek ir recenzija iliustruoja du požiūrius į vieną ir tą patį klausimą apta- 
riamu XX a. pradžios laikotarpiu. Antai recenzentas pastebi, kad knygos 
autoriaus „krikščioniški jausmai, gilus politinės baigties supratimas ir 
moralinės Unijos tarp dviejų, tiksliau, trijų tautų, grožis skatina jį duoti 
savo lietuviškai tėvynei eilę išganingų, svarbių patarimų, atkreipia lenkų 
dėmesį į jų pačių iš egoizmo padarytas klaidas Lietuvos atžvilgiu ir 
tiktai jos kultūrinio ir tautinio savarankiškumo rėmime [autorius] 
teisingai įžiūri susitaikymo galimybę.“ *?? Tekste recenzentas bene reiškė 
ir savo asmeninį požiūrį, tad knyga tapo gera priežastimi prašnekti apie 
tuo metu itin įtemptus lietuvių ir lenkų santykius. Lietuvių tautinį judė- 
jimą jis apibūdino kaip „sukantį nenormaliais keliais“, motyvuodamas 
tuo, kad atgimsta tik kai kurie visuomenės sluoksniai — liaudis, kuri, 


428 K. S. Jozef Albin Herbaczewski. Gtos bėlu. (Recenzja) / Šwiat stowiaūski. 1912. T. 1. Nr. 4. 
P. 289-292. 
329 Ten pat. P. 291. 

praradusi švietimą bei gyvas, lavinančias tradicijas, negalinti prilygti 
šiuolaikinėms visuomenėms. Todėl ant tos liaudies, apleistos savos bajo- 
rijos, sunkia našta gula naujoji rusų kultūra... Siūlau čia prisiminti, 
mielieji, kad tolesnė Lietuvos visuomenės raida įrodė savo vidines tautos 
pajėgas buvus daug didesnes ir gajesnes, nei tikėtasi. Tuo tarpu J. A. 
Herbačiauskas šia savo knyga sulaukė kiek netikėto pripažinimo lenkų 
tarpe. Anot K. S., „iš jo knygos mums atsiliepia geriausieji balsai, tyri 
lietuviškos dvasios bruožai, nuo patriotizmo, giminingo herojiškai 
Margirio aistrai — iki Mickiewicziaus išminties. - Sykiu su karčia tiesa 
autorius mums leido pajusti tą praeities medų ir dvasios trauką į 
aukštybes. Toks rašytojas privalo tyrinėti toliau ir rašyti toliau. Prieš tai 
buvusi Herbačiausko knyga „I nie w6dž nas na pokuszenie“ ant jo 
kritinės, literatūrinės veiklos uždėjo nuopelnų antspaudą ne tik gimtosios 
visuomenės atžvilgiu. - Dabartinė knyga, „Gtos bėlu“, privalo taip pat 
išeiti ir lietuvių kalba.“ *30 

Tikėtina, kad, rašant šią knygą, Herbačiauskui neprireikė eiti į 
kompromisą su savo sąžine ar tapti renegatu. Paprasčiausiai pasisakyti 
iš tų pozicijų, kurias įgijo gyvendamas Krokuvoje, bendraudamas su 
vietine lenkų šviesuomenę, dirbdamas universitete ir išlaikė iki pat 
Lietuvos valstybinės nepriklausomybės atgavimo - tačiau pastarosios 
anaiptol neatitiko lietuvių šviesuomenės nuomonės apie tą patį klau- 
simą. Šios pusės nuomonę išreiškė M. Biržiškos pasisakymas, kuris rašė: 
„[Herbačiauskas] gyvu ir vaizdingu žodžiu aiškino lenkams tautinį 
lietuvių sąjūdį, kiek ir kaip pats jį besuprato, iš šalies testebėdamas ir 
jame nedalyvaudamas, tad ir nesuprasdamas bręstančio ir neišvengiamo 
tautinio lietuvių reikalo susikirtimo su lenkų reikalu, nejausdamas 
unionistų tradicijų, ypačiai gyvų ir nesudrumstų Krokuvoje, tolimoje 
nuo matomos iš čia pro graudų praeities šydą Lietuvos, trupumo, kai 

jos gaudavo susidurti su gyva, abipusiškai (lietuviškai-lenkiškai) kovinga 
lietuviška tikrove, tad dabartinę ją mickevičiškai archaizuodamas įr 
poetindamas.“ *3' Apie minėtą knygą M: Biržiška atsiliepė gan kate- 
goriškai: „kai 1905 m. lietuviai ėmė iš lenkų reikalauti grąžinti iš jų 
pavergtąsias teises bažnyčioje, o paskiau ir atvirai neigti lenkų pirma- 
vimo teisę Lietuvoje ir iš viso aiškiai organizuotis būsimajam savo 
pirmavimui, Juozas Albinas ėmė lietuvių spaudoje juos mokyti (mitin- 
guoti), o lenkų kalba išleido savo visuomenės įžeisto pranašo isteriškai 
parašytą „Gtos bėlu“, kuris ir lietuviams, ir lenkams, suprantama, tebuvo 
„gtos wolającego na puszczy“ **. 

Ar tuo momentu būtų buvę geriau, jei J. A. Herbačiauskas visiškai 
nebūtų „lenkams aiškinęs apie lietuvių tautinį judėjimą“? Verta suabejoti. 
Ypač žiūrint iš šiandienos atskaitos taško, kai kuriuos istorinius skau- 
dulius šiek tiek apmalšinus laikui... 

Įdomu ir iš dalies liūdnoka pastebėti, kad aptariamu laikotarpiu 
daugumos skaitytojų dėmesys pirmiausia krisdavo į tas Herbačiausko 
dėstomas mintis, kurios buvo susijusios su opiausiais klausimais: lietu- 
vių ir lenkų kalbos bažnyčiose vartojimu, partijomis, unionizmu ir kt. 
Dėl šios priežasties visos kitos jo idėjos, vertos dėmesio ir aktualios net 
šiandien, po kone šimto metų, likdavo nuošalyje - apie istorinių tautos 
šaknų, tautinės savasties svarbą krašto kultūros raidai, savarankiškos 
kūrybinės dvasios reikšmę, individualybės vertybinės sistemos vaidmenį 
tautos gyvenime, asmens laisves. Todėl XXI a. pradžioje, bent jau dabar, 
tikrai verta šiuos veikalus perskaityti atidžiau bei įvertinti iš naujo. 
Žvelgiant į juose išsakytus žodžius iš mūsų dienų visuomenės istorinės 
perspektyvos: turint omenyje, kad Klio*3? visais laikais buvo itin griežta 
mokytoja... 


31 Biržiška M. Lietuvių tautos kelias į naująjį gyvenimą. - Los Angeles. 1953. T. 2. P. 200. 
432 Ten pat. „balsas šaukiančio tyruose“, lenk. 
33 Klio — istorijos mūza antikos mituose. 

Krokuvos Jogailaičių universiteto Filosofijos fakulteto archyvas, J.A.Herbačiausko 
(J. A.Herbaczewskiego) asmens byla. Dok.Nr.8360-IV/21. 

NUOTR. Iš WIKIMEDIA COMMONS 


Krokuvos senamiestis 


Jaunystė: lietuvis garsiajame kabarete 


APIE „ŽALIĄJĮ BALIONĖLĮ“, DVIEILĮ ŠVARKĄ IR KITA 


Žingsnis po žingsnio, knyga po knygos baigiame atkeliauti atgal 
iki rašytojo jaunystės dienų. Ko jis taip ilgėjosi, kuo gyveno anuomet 
Krokuvoje, kokiomis aplinkybėmis rašė pirmąsias knygas ir pagaliau — 
kodėl atvykęs į Kauną negalėjo gyventi be kavinių? Taigi pirmyn, ner- 
kime į amžiaus pradžios Lenkijos didmiesčio šurmulį, ten ir išsiaiš- 
kinsime. 

Sulig su lenkų modernistų judėjimu šiame krašte paplito būdingas 
linksmas, nerūpestingas sujudimas, gyvos, judrios literatūros atmosfe- 
ra - ypač įvedus literatūrinių kabaretų madą Lenkijoje. Senus šaltus 
Krokuvos mūrus ūmai atgaivino aibė jaunų, ištroškusių aistringai gyventi 
ir kurti menininkų. Dailininkai, dusę per ankštoje senosios Dailės aka- 
demijos erdvėje... Poetai, norėję rašyti poeziją šiaip sau, vien iš gyve- 
nimo džiaugsmo ir smalsumo kurti eiles, o ne pareigingą pozityvistinę 
prozą... Studentės merginos, amžių sandūroje pirmąsyk (!) gavusios 
progą studijuoti universitete, jaunos ir ambicingos lenkų emancipantės, 
kovojančios už lygias teises balsuoti, siekti mokslo, rašyti... Margaspalvė 
šurmulinga minia užplūdo senąją Jogailaičių sostinę - kaip netikėtas, 
ryškus gaivaus juoko gūsis! Ir persmelkė tuo metu kone visą mąsliąją 
Krokuvą. 

Krokuva - karalių miestas. Taip mėgstama vadinti šį Senamiesčio 
mūrų ir studentiškos jaunatvės, parkų ir karališkųjų favoričių pilių derinį. 
Miesto širdis čia neabejotinai yra senieji mūrai, kurių centras — pagrin- 
dinė aikštė, vadinamasis Rynek Glėwny. Dar ir šiandien čia galima 
išgirsti pasagų caksėjimą - tai ištvermingas Krokuvos vežiko arkliokas 
atlieka savo kasdienį darbą, risnoja senuoju grindiniu, vadinamu Karalių 

keliu. Kaip kadaise nukabinėtas. spalvingais. kutais ir kitokiais aukštuo. 
menės karietos arkliui būtinais papuošimais, kaip kadaise, jo šeimį. 
ninkas dairosi nuo aukštos pasostės, retkarčiais pasitaisydamas cilindrą, 
tik...nebe damos ir jų kavalieriai, net nebe amžiaus pradžios dailininkai 
sėdi karietoje. Krokuva šiandien — meno, žydinčio baroko ir smuiki. 
ninkių restoranų tarpduriuose erdvė. 

1905 m. spalio mėnesį dramaturgo J. A. Kisielewskio ir cukraini- . 
ninko iš Lvovo J. Michaliko dėka čia savo duris atvėrė šurmulinga len- 
kų modernistų Meka - svarbiausias ir audringiausias Jaunosios Lenkijos 
laikotarpio Krokuvos meno kabaretas „Žaliasis balionėlis“. Jis subūrė 
draugėn teatro, literatūros reformatorius, grąžinusius Krokuvai šlovin- 
gos praeities prisiminimą, spalvingas asmenybes ir terpę eksperimen- 
tų, naujovių, aistringų pokalbių, šurmulingų aktorinių numerių... Idėjas, 
gaivinusias to laikotarpio kultūrinę spaudą, entuziastingus koncertus, 
humorą ir juoką, kandų dailininko karikatūristo pieštuką beigi gausybę 
komentarų, kalbų ir apkalbinėjimų, virtusių puikia šios įstaigos reklama. 

Anot vadinto „Jaunosios Lenkijos metraštininku“ T. Boy-Želenskio“?“, 
lig tol Krokuva buvusi „... gegužinės „mojaunos“ ir giedotuvės niūriose, 
pilnose smilkalų kvapo bažnyčiose kaip erotinių išgyvenimų surogatas; 
devocionalijos, religinės brolijos, sutanos, šv. Vincentas, šv. Paulius, 
matronos su riebiomis ar kaulėtomis rankomis, juodos mantijos, labda- 
ringos grafienės, su savo svetimšalėmis lenkybėmis, o dažnai lenkiško- 
mis prancūzybėmis, vystančios panelės, belaukią vyrų, ištisais metais 
motinų vedžiojamos pasivaikščioti „po bulvarą“; minėjimai, laidotu- 
vės, linija iš taško A į tašką B, leitenantai, siuvėjos, pilsnerio alus ir 
brinza, brinza, brinza...“ *35 


434 Žr. BoysŽelekškio T. knygas „Znasz li ten kraj?.. “, „Ludzie žywi“, „Plotki, plotki... “, „Pijane 
dziecko we mgte“, „Marzenie i pysk“, „Stowa cienkie i grube“, „O Krakėwie“ ir kt. 

35 Boy-Želefski T. Stowka. [Autoriaus žodis, parašytas 1930 m. gruodžio mėn.]. — Krakow. 2002. 
P. 5-6. Antrasis, papildytas leidimas. 

Juozapas Albinas Herbačiauskas apie 1906 m. Krokuvoje. 
Dedikacija kitoje nuotraukos pusėje: „Draugui Babrauskui — gražiai atminčiai. 
J. A. Herbačiauskas. Kaunas,1932.V.3.* 

Maironio Lietuvių literatūros muziejaus archyvo fondai. 29759. 


Henryko SzczyglifAskio nupieštas T. Boy-Želenskio nupieštas kvietimas į 
„Žaliojo balionėlio“ plakatas „Žaliąjį balionėlį“ 

Restauruotame 
„Zaliajame balionėlyje“ 
išlaikytas senasis interjeras 


EuGENIJOS VAITKEVIČIŪTĖS NUOTR. 


Garsiosios „Žaliojo balionėlio“ kabareto lėlės. Penkta iš kairės, su pelerina — 
J. A. Herbačiausko 

Collegium Maius — seniausias 
Jogailaičių universiteto pastatas 


NUOTR. Iš WIKIMEDIA COMMONS 

Kultūrinę pusiausvyrą ir literatūrinę atmosferą lėmęs neoficialus, 
tačiau įtakingas žmonių ratas, susidaręs aplink ilgametį Krokuvos 
universiteto rektorių ir Dailės akademijos vadovą S. Tarnowskį. Kaip 
pasakoja Želenskis, griežta šio „kultūrinio klano“ ranka spaudė ir Miesto 
tarybą, ir Krokuvos Meno bičiulių draugiją, ir akademiją, o taip pat 
viską, kas buvo ja susieta, kaip, pvz., stipendijos, meno apdovanojimai, 
kelionės... „Geriems mandagiems vaikučiams buvo visi saldumynai, o 
neklaužadoms grėsė visiškas pasninkas“ .*>* Tai suformavę tuometinėje 
Krokuvoje atitinkamą šio rato prestige: „„Aristokratija“ — dažnai 
pakankama apsišaukėlė - buvo kartu ir plutokratija (...); ji buvojo 
užsienyje, matė pasaulį, turėjo karietas, grakščias moteris, salonus (...), 
juos tapė Matejka, jiems grojo Šopeno mokinė kunigaikštienė Czar- 
toryska, juos linksmino sąmoju garsusis Kazimieras Morawskis...“ 37 

Pirmasis įvykis, išjudinęs šią atmosferą, buvo Z. Przesmyckio-Mi- 
riam žurnalo „Žycie“ pasirodymas. Antrasis, ypač paveikęs jaunimo 
nuotaikas — leidimas Jogailaičių universitete studijuoti ir merginoms. 
Tai pritraukė į Krokuvą gausų būrį jaunų inteligenčių ir, anot amžininkų, 
itin pagyvino miesto gyvenimo toną. Trečiasis Krokuvos permainų etapas 
buvo 1905 m. įsteigtas garsusis kabaretas. Jo organizavimą pradėjo 
Janas Augustas Kisielewskis, garsių savo laiku pjesių „Karikatūros“ ir 
„Tinkle“ autorius. Anot Z. Lešniodorskio, „jis taip pat buvo pirmasis tų 
renginių konferansjė, 1905 metų spalio 7 dieną, „Balionėlio inaugura- 
cijos“ metu, pasakęs ypatingai kandžią sveikinamąją kalbą dalyvau- 
jančiųjų atžvilgiu - daugiausia jaunojo Krokuvos parnaso: „Nuskurdusi 
ir liesa šiuolaikinė pseudomenininkų banda dabinasi plunksnomis, iš- 
rautomis iš padvėsusio, mėlstančio povo uodegos. (...) Jūsų beždžio- 
niškas kandumas, jūsų nykštukinis akiplėšiškumas, gatvės sentimen- 


246 Boy-ŽeleAski T. Stowka. [Autoriaus žodis, parašytas 1930 m. gruodžio mėn.]. - Krakėw. 
2002. P. 7. 
437 Ten pat. 

talizmas, konkurentiškai -prisitaikėliškas tabakinis estetizmas, jūsų ne- 
maloniai lipni įžūlybė, jūsų iškaršusi vaidyba, specifinis kvailumas, 
parapijinės pretenzijos ir tiksliūkščiai nejuokina, nekelia pasipiktinimo 
ar susierzinimo, o tik nuobodulį, nuobodulį...“ *38 Tarp kitko, esti gana 
daug legendų apie kabareto pavadinimo atsiradimą, tačiau jas visas 
galop nuvainikavo Želefskis: memuaruose jis paaiškino, kad nutiko 
viskas paprastai. Kartą pagrindinėje miesto aikštėje sėdėję jaunieji 
menininkai ir sukę galvas, kaipgi praminti originalųjį kabaretą? Kažkuris 
staiga pamatęs mažą berniuką, šis bėgo greta mamos, nešdamasis ran- 
koje mažą žalią balionėlį. „Štai tau ir pavadinimas!“ - sušukęs kažkas 
organizatoriui. - „Bus kabaretas — „Žaliasis balionėlis“ ! O versija, kad 
pavadinimas atsiradęs po vieno garsaus vakaro, į kurį buvo įleidžiami 
tik tie, kas nepatingėjo ateiti su ant kairės rankos pririštu žaliu balionėliu, 
nesanti teisinga. 

Kaip vėliau parašys T. Boy-Želeūskis: „Žaliasis Balionėlis“ buvo 
taškas ant „i“ tose senosios Krokuvos permainose. Džiaugsmingas jų 
suvokimas. Visų tų įvykių pamatas dainelės“? melodija. Šventovės 
šturmas. Gyvenimo piliulės. Kelios valandos stebuklingos iliuzijos, kad 
tas menu susibroliavusių žaidimas yra putota banga plačioje upėje, 
kad tas šampanas, žaižaruojantis taurėse, yra normalus padoraus žmo- 
gaus gėrimas, kad ten už sienos miega didingas miestas, kuris ryte prabus 
pilnas gyvasties... Ir iš tikrųjų, kai dairydavaisi po salę, buvo galima 
pajusti iliuziją. Koksai įdomumas fizionomijų! Talento, inteligencijos 
tiek, kad būtų galima jais apdalinti visą Lenkiją. Tik duokite jiems „atra- 
mos tašką“, kurio veltui maldavo Archimedas...“ 40 

Kiek abstrakčiau kabareto lankytojų rato propaguotas naujoves, 
reformas ir idėjas įvairiausiose meno srityse apibūdino kitas gan garsus 


432 Lešniodorski Z. „Wspėmnienia i zapiski“ . - Krakow. 1959. - P. 19-33. 

39 |enk. „piosenka“ - aktorinės estradinės dainos žanras, kilęs iš prancūzų šansonjetės, ypač 
smarkiai prigijęs ir išpopuliarintas minėtame kabarete. 

40 Boy-Želenski T. O Krakowie, 1956. P. 13-14. 

jo lankytojas, T. Terleckis: „Žaliajame Balionėlyje“ pastebimas kraštutinis 
svorio taškų kitimas iš idėjos - į gyvenimą, iš liaudies masės - į žmogų, 
iš metafizikos — į psichologiją, iš pasaulio idealizavimo - į analize, 
pagaliau tobulėjo žingsnis nuo patetikos koturno ant realybės grindi- 
nio ir taip - iki kabareto.“ **' 

Tuo tarpu Z. Lešniodorskio nuomone, pirmiausia „Žaliasis Balio- 
nėlis“ gerbtinas už kvintesenciją kultūrinių pokyčių, kuriems „atsidavė 
Krokuva“ pirmajame XXa. dešimtmetyje. Vienas iš ištikimiausių kabareto 
lankytojų, savo memuaruose jis itin entuziastingas: „Kokie tai buvo 
laikai! Przybyszewskis, Zapolska, Wyspianskis, Tetmajeris... impresio- 
nizmas Akademijoje [Dailės], Jaunoji Lenkija literatūroje, Pawlikowskis 
teatre, bohema kavinėse, „sabatai“ Paone, „nuoga siela“ diskusijų foru- 
me (...) pirmasis Krokuvos urbanistas Juliuszas Leo prezidento krėsle, 
universitetas ir „Czas“ redakcija (...). O tame fone gausa talentų ir nepa- 
prastų individualybių, susibūrusių bemaž vienu metu tokioje ankštoje 
erdvėje.“ **2 Apibūdindamas kabareto suburtų menininkų poziciją, 
Z. Lešniodorskis pabrėžia, kad tai buvo „simbolis iracionalių kūrybi- 
nių jėgų, glūdinčių satyriniame žvilgsnyje į pasaulį. Tebūnie kas buvę, 
tai - kaprizinga puta, suklestėjusi ant keteros bangos, triukšmingai pra- 
šniokštusios Krokuvos kultūriniame gyvenime.“ **3 

Kabaretas vienon bangon sujungė to meto literatų, žurnalistų, ak- 
torių, dailininkų elitą. Čia lankėsi S. Wyspiaūskis, užsukdavo dailininkai 
W. Wojtkiewiczius, K. Fryczas, H. Szczygliūskis, A. Karpinskis, K. Si- 
chulskis ir kt. Jie taip pat piešdavo kvietimus į improvizacinius kabareto 
vakarus, dekoravo vidinį interjerą. Antai Sichulskis daug kartų įamžino 
nuolatinius kabareto dalyvius ir karikatūrose, ir drobėse, jų tarpe ir 
mūsų Herbačiauską. Šį dailininką itin išgarsino paveikslas „Paskutinis 


*1 Cit. iš: Lešniodorski Z. „Wspėmnienia i zapiski“ . - Krakow. 1959. — P. 19-33. 
*42 Ten pat. 
*3 Ten pat. 

teismas“, kurį jis didžiadvasiškai paaukojo mėgstamo kabareto interjerui, 
O dar labiau - po to nutikusi istorija: „viešosios nuomonės spaudžiamas, 
Sichulskis „Paskutiniojo Teismo“ dalyviams pritepliojo dorovingas mote- 
riškas kelnaites“ ***... | 

„Žaliajame Balionėlyje“ lankėsi ir žymieji Jaunosios Lenkijos lite- 
ratai: K. Przerwa-Tetmajeris, J. Kasprowiczius, S. Szczepanowskis, 
A. Gėrskis, S. Przybyszewskis, taip pat W. Berentas, G. Zapolska, 
M. Wolska, Z. Przesmyckis-Miriam, ir aktoriai, aktorės J. Kotarbinskis, 
L. Solskis, A. Hoffman, H. Modrzejewska... Vienas iš nuolatinių šios 
įvairiaspalvės kompanijos dalyvių, bent du kartus užfiksuotas garsiuo- 
siuose „Žaliojo balionėlio“ kvietimuose ir trijuose-keturiuose kom- 
panijos dailininkų paveiksluose, o tai jau rodė atitinkamą asmens po- 
puliarumą, buvo lietuvis J. A. Herbačiauskas. 

T. Boy-Želeūskio prisiminimai atskleidžia itin svarbų dalyką: kaip 
vertino J. A. Herbačiausko asmenybę patys lenkų literatai? Kokį vaidmenį 
jis atliko tuometinėje Krokuvoje ir kiek buvo žinomas, ar skyrėsi jo 
asmens vertinimas nuo vertinimų vėliau Lietuvoje, Kauno kultūrinėje 
aplinkoje ir kitur? Su kuo iš Krokuvos meno bohemos, daugiausia 
bendravo, kokiomis savybėmis pasižymėjo, kiek apie jo asmeninį gy- 
venimą, praeitį Lietuvoje žinojo bičiuliai lenkai? Anot T. Boy-Želeūskio, 
„„-. kai perskaičiau laikraščiuose, kad išvažiuoja į Varšuvą pusiau ofi- 
cialus Lietuvos delegatas, Kauno universiteto profesorius Juozapas Al- 
binas Herbačiauskas, ištiko keistas jausmas. (...) neabejotina, kad Herba- 
čiauskas viršijo mus visus [karjeros] netikėtumu. Kažkas yra iš „Žaliojo 
balionėlio“ užmojo toje karjeroje, kurią mintyse pasveikinau su didžiau- 
sia simpatija. „Lai visi lietuviai būna iš tos pačios rasės, - pagalvojau, - 
ir pamilsime vieni kitus labai greitai.“ Nes esu tikras, kad Herbačiaus- 
kas negalėjo neatsigabenti su savimi į Kauną tų dvidešimties metų, 


44 Ten pat. 

praleistų Krokuvoje, gyventų turbūt stipriausioje tarpusavio brolijoje, 
nes tai buvo bendrų minčių ir linksmybės brolija...“**5 

Anot autoriaus, Herbačiauskas užgimė „Žaliajame balionėlyje“. 
Bent jau jam pačiam, mat abu susipažino ten. Ką veikė Herbačiauskas, 
prieš atsidurdamas Krokuvoje, retas kuris numanė. Retas kuris susi- 
mąstydavo apie realias jo gyvenimo sąlygas. Visiems jis buvo fantastinė, 
kiek hofmaniška figūra. „Blyškaus, ilgoko veido su pusiau sardoniška, 
pusiau vaikiškai geraširde šypsena siaurutėse lūpose; akys mažos, 
blizgančios arba blausios, milžiniška plaukų kupeta, atrodanti taip, lyg 
kas būtų išpešęs pluoštą vilnų iš čiužinio ir priklijavęs ant kaukolės, 
liesas kaip skeletas, tarsi siūlu surištais sąnariais, nervinga gestiku- 
liacija.“ *** Toks aprašymas iš esmės atitinka Herbačiausko gyvenimo 
sąlygas apie 1905 m. —tada jis studijavo Jogailaičių universitete ir vertėsi 
labai sunkiai, griebdamasis atsitiktinio uždarbio, taigi nieko stebėtino, 
kad buvo itin liesas ir satyrinėse kabareto dainelėse yra sulaukęs ir 
„liesos giltinės“ apibūdinimo... Tam tikrą jo mimikos ypatumą atsklei- 
džia ir keli gyvenusio kaimynystėje ir dažnai bendravusio su Herba- 
čiausku P. Rimšos pastebėjimai: anot jo, šis kartais, ypač atsidūręs jam 
nemalonioje situacijoje, klausydavosi, nervingai prikandęs apatinę lūpą. 
Nors šiaip buvo judrus, anot dailininko, gyvas, draugiškas ir daugelio 
mėgstamas Žmogus. 

Pirmąkart pasirodydamas „Žaliajame Balionėlyje“, Herbačiauskas 
rečitavo lietuvių liaudies dainą „Šukur mukur, ką virei?“ — viešas pasi- 
rodymas kabareto scenoje buvo savotiška naujokų priėmimo į kompa- 
niją tradicija. Rečitalis nusisekė, o Herbačiauskui prigijo „Šukur-Mukur“ 
pravardė.**7 Kaip jis atsirado kabareto scenoje, iš kur - Želenskis rašė 
nežinąs: „... tik žinau, kad po pirmųjų vakarų jo prozos „numeris“ 


“5 Boy-Želenski T. O Krakowie, 1956. - P. 417. 
“46 Ten pat. P. 418. 
“7 Taip Boy-Želenskis T. pavadino ir Herbačiauskui skirtą savo knygos „O Krakowie“ skyrių. 


247 


tapo tradiciniu programos punktu. Be savo rečitavimų ir dainelių 
Herbačiauskas dar buvo mūsų feljetonistas. Su savo plieno spalvos 
dvieiliu švarku, kaklą apvyniojęs juoda senamadiška kaklaskare, Her- 
bačiauskas išeidavo į estradą ir dainingu lietuvišku akcentu skelbė į|- 
gas prakalbas, kuriose juste jautėsi, kad jam kažkas labai labai rūpi; 
tačiau kas, klausytojo mintis negebėjo sugauti. Įprastai pradėdavo nuo 
pasisveikinimo žodžiais „šukur-mukur“, kas, kaip tame garsiame anek- 
dote apie negrų pasisveikinimą, esą panašu į lietuviškai „Sveikas, sve- 
timšali!“, o po to kalbėdavo, kalbėdavo...“ ***Panašu, kad dažniausiai 
įkvėpimo savo improvizuotoms ištarmėms J. A. Herbačiauskas semda- 
vosi iš kasdieninių Krokuvos meno pasaulio įvykių. Dienos aktualijas 
pynė su iškalba, intonacijomis, audringais gestais, karts nuo karto įterp- 
damas ką nors iš lietuviškojo folkloro ar „pusiau lietuviškojo folkloro“ 
egzotikos... Aštrialiežuvis ir gerai įvaldęs sąmojo meną, tikėtina, jis 
galėjo realizuoti save kaip satyriką ar feljetonistą. Tokį išraiškingumą 
itin sunku perteikti raštu, taigi jei tuo metu šie garsiojo kabareto felje- 
tonisto pasirodymai būtų buvę užfiksuoti vaizdo ar bent garso įrašymo 
priemonėmis, kurių, deja, dar nenaudota - šiandien galbūt pažinotume 
visai kitokį Herbačiauską... 

Antai T. Boy-Želeūskis pamėgino atpasakoti vieną iš šių pasirodymų, 
ištrauką iš ilgiausio kabarete pateikto Herbačiausko kūrinio „Voras, 
veltėdis ir ponas direktorius“, prikaišioto užuominų į dramą „Voras“, 
kurios pastatymas kaip tik tuo metu sužlugo Krokuvos teatro scenoje. *** 

Iš šio laikotarpio, Herbačiausko jaunystės pasirodymų kabareto 
estradoje, tėra išlikusi viena kita frazė, pacituota amžininkų, skurdi 


*2 Ten pat. 

“49 Šį tekstą, taip pat knygoje pateiktą J. A. Herbačiausko karikatūrą iš kvietimo į kabareto vakarą 
viršelio knygos autorius sakosi ėmęs iš „Žaliojo Balionėlio“ archyvo. Didžioji jo dalis, taip 
pat ir kabareto dalyvių dailininkų drobės, vėliau buvo perduota Krokuvos Nacionaliniam 
muziejui (Muzeum Narodowy). 2004 m. šis kultūrinis palikimas eksponuotas kabareto 100- 
ųjų įkūrimo metinių proga. 

nuotrupa, taigi verta skaitytojui pateikti visą jo „numerio“ atkarpą: 


„— Tsss! Ponai! Voras yra sutvėrimas, leidžiantis garsus, panašius į 


žalčio šnypštimą! Tsss! Ponai! Voras turi vieną galvą, tris akis - vieną iš 


priekio, o dvi iš užpakalio, 49 kojas ir 7 rankas! Tsss! Pilvo visai neturi; 


gyvena bemaž nieko neėsdamas! Tsss! Ponai! Voro dūšios joks iš teatro 


direktorių dar neiščiupinėjo, taigi apie ją nieko negalima pasakyti, 


išskyrus, kad yra Liuciperio išmislas! Tsss! Voras yra baisus, nes šnypščia: 


tsss! Yra amoralus, nes neturi septynių žmonų aktorių ir keturiasdešimt 


devynių nesantuokinių vaikų! Tsss! Yra pavojingas, nes niekuomet 
nesirodo teatre, kadangi... . ir t. t., ir t. t“ 90 

„Pastaba J.A.H. karikatūrai. J.A.Herbačiauskas Krokuvoj labai artimus ryšius turėjo su „Mlada 
Polska“ rašytojų, menininkų bei artistų grupe. Jis buvo vienas aktyviausių narių literatiško 
kabareto „Zielony Balonik“ (Žalioji Pūslelė), į kurio „sabatus“ paprastam "duonos ėdikui" 
labai sunkiu buvo patekti. Tame kabarete J.A.Herb[ačiauskas] dainavo lietuviškas daineles 
(jam akomponavo garsus japonų meno žinovas, gyvenimo artistas Feliksas Jasienskis, o 
sudainavus mūsų Raganų dainą „Sukur mukur, ką virei? Glindų putrą!“ - jam buvo iškilmingai 
įteiktas amžinos aristokratijos herbas „Sukur mukur“ - ir jis dabar „J.A.Herbačiauskas sukur 
mukur herbo“) ir filosofiškai sistematizavo visokias juokingas gyvenimo nesąmones. Tarp 
kitko jis lingvistiškai aiškino, kad lenkiškas žodis „bzdzio“ (kurį taip pamėgo ir Pilsudskis) yra 
lietuviškos kilmės - paeina nuo „bezdėti“. Štai dėl ko vienas žymiausių „Mtoda Polska“ 
dailininkas, Sichulskis, nupiešė štai kokio pavidalo jo karikatūrą (iš viso 10 Herb.[ačiausko] 
karikatūrų Sichulskis nupiešė; jų didžiuma dabar yra F. Jasienskio vardo muziejuj Krokuvoj." 
- Lietuvos Studentas. 1932. Nr. 5. P. 4, 

Anot pasakotojo, „Bet reikėjo girdėti, kaip tai buvo išsakyta! Ugnis, 
dinamitas! Ir taip toliau, ir taip toliau, penkiolika minučių, pusę valan- 
dos, su tokia uždegančia energija, jauduliu, patosu, tai vėl kandžių 
sarkazmu, kad tie Juozo Albino pasirodymai darė kažkokio demoniško 
apsėdimo įspūdį.“ **! Sprendžiant iš šnypštimo, kaip nuolatinio kalbos 
leitmotyvo — Herbačiauskas greičiausiai imitavo netikusius dramos garsi- 
nius efektus, sykiu išjuokė tuometinę teatro bohemą. Vienas iš ilgiausių 
jo pasisakymų kabareto scenoje buvusi ilga pasaka apie „blusą, kuri 
kentėjo dėl asmenybės susidvejinimo - į utėlę ir blakę“. Iš pažiūros tai 
paprastas, kiek grubokas humoras, tačiau iš esmės - akmuo į Jaunosios 
Lenkijos judėjimo išpažintojų, ypač jaunųjų „przybyszewskininkų“, dar- 
žą:jų reklamuotas psichozes, neurozes, perversijas ir pan. Šitokias Her- 
bačiausko ištarmes - stebinančias, dažnai tiek aštrias natūralistiniais 
posakiais, kad klausytojas lengviau atsidusdavo, supratęs, kad nieko 
blogesnio už ką tik pasakyta nebeišgirs, sykiu gyvas ir emocingas, kaba- 
listinį lietuviškąjį „šukur-mukur“, vėliau kabarete itin pamėgo. Tai tap- 
davo savotišku išbandymu naujiems lankytojams: jei sugebėdavo atlai- 
kyti Herbačiauską, naujokas įrodydavo esąs ištvermingas ir galįs tapti 
garbingu menininkų draugės nariu... 

Kaip prisimena T. Boy-Želeūskis, emocingasis lietuvis „Nuo „Žaliojo 
Balionėlio“ laikotarpio tapo viena iš populiariausių fi- 
gūrų Krokuvoje. Priėmė jį kaip savą. (...) Parašė porą įdomių 
knygų (...): „Amen“ ir „Nie wėdž nas na pokuszenie...“. Gyveno su 
mumis visais kaip su broliais. Nebuvo galima įsivaizduoti 
Krokuvos be jo garbanų, be jo kaklaskarės ir dvi- 
eilio švarko.“ ** [paryšk. E. V.] Žmonės jo ieškodavę ir dėl me- 
diumo meno, dėl jo „familiarių santykių su šėtonu“, kurį, anot Želeūskio, 


451 Boy-Želenski T. O Krakowie, 1956. — P. 418-421. 
452 Ten pat. P. 422. 

. mokėjęs iššaukti. Vėliau pats Herbačiauskas rašys, kad išėjo iš kabareto 
„susitaikęs su Dievu“, o prieš tai, kaip užsimena pasakotojas, buvęs 
mistikas, ir ryžtingas, nors ir prieš savo valią, satanistas. Drebėjęs prieš 
„blogį“, prieš velnią, bet slapta tuo žavėjęsis. T. Boy-Zeleūskis teigė 
negalįs guldyti galvos ir už tai, kad nevykę Krokuvoje „juodosios mišios“, 
kuriose Herbačiauskas dalyvaudavęs. Tokios temos XX a. pradžioje 
Lenkijos autorių tarpe buvo itin madingos - pradedant nuo T. Micinskio 
pasiskelbimo magu, ekstrasensu, aiškiaregiu ir kt., bei baigiant S. 
Przybyszewskio veikalais apie demonologiją. Kultūriniu atžvilgiu ši ten- 
dencija sietina su Jaunosios Lenkijos autorių susidomėjimu viduramžių 
kultūra, šiam laikotarpiui būdinga mistika, kurtuaziniais motyvais bei 
moralitė žanru; pastarąjį savo kūriniu „Storas ir nešvankus Marchol- 
tas“ (1920) pabandė tiesiogiai atgaivinti J. Kasprowiczius. 

T. Boy-ŽeleAskis pamini dar vieną įdomią J. A. Herbačiausko ypa- 
tybę: „Vieno tiktai bijojo kaip ugnies, kaip maro: masonų. Buvo įsiti- 
kinęs, kad viso pasaulio masonai susimokė jį gundyti. Žinojome tą jo 
silpnybę ir ne kartą, su juo sveikindamiesi, erzindami rodydavome jam 
masonų ženklą. (...) Herbačiauskas iš karto atsitraukdavo kelis žingsnius 
atgal, akys įsiliepsnodavo kaip karbunkulai ir imdavo žegnoti orą plačiu 
švento kryžiaus ženklu, šaukdamas: „Atstokit! Pažįstu jus! Šalin! Štiš! 
štiš!“*3 Anot pasakotojo, šiandien, kai Herbačiauskas atstovauja kai- 
myninę valstybę Lietuvą, kai itin svarbūs santykiai su ja, taigi nuo jo 
tarpininkavimo daug kas galį priklausyti, jis iš savo pusės, kaip senas 
Herbačiausko bičiulis, maldaująs: „dė/ Dievo, tik nesiųskit jam jokio 
masono, sužlugdysit viską! Vietoj to siūlau nusiųsti jam porą senų 
„Žaliojo Balionėlio“ kompanionų, tie tikrai su juo susitars...“*5* 


433 Boy-Želenski T. O Krakowie, 1956. — P. 422. 
44 Ten pat. P. 423. 

Iš to, kuriuos iš kabaretą lankiusių menininkų išvardija Želeūskis, 
galima spręsti, su kuo iš jų Herbačiauskas daugiausia ir geriausiai 
bendravo: pirmiausia su S. Sierostawskiu; L. Schilleriu, taip pat ir su 
pačiu T. Boy-ŽeleAskiu. Pastarojo žodžiais, „pagaliau ir aš galiu atvykti 
į Kauną, kad pažiūrėčiau į akis mūsų senam ir mylimam draugui ir 
sušnabždėčiau jam: „Šukur-mukur“...“455 

Taigi panašių įstaigų egzistavimas ir veikla, mielieji, iš tiesų gali 
netikėtai pagyvinti ir netgi savaip pasukti gyvąjį literatūros procesą. 
Panašiai, kaip „Žalio balionėlio“ kabareto propaguotu džiaugsmingu 
šurmuliu Jaunosios Lenkijos atstovai netyčia peržengė paprastos litera- 
tūrinės mados ribas: „...juodos kavos okeane, papirosų dūmų debesyse, 
o neretai alkoholio miglose, generavosi kapitaliniai sumanymai, putojo, 
veržėsi diskusijos, sąmojo fejerverkai, kryžiavosi pažiūros. Problemos 
tvyrojo ore. Buvo nuotaika. Buvo atmosfera““*... 

Literatūriniai oponentai — vyresnieji pozityvistai, taip pat paskuti- 
niame XIX a. dešimtmetyje pradėję reikštis marksistinės krypties litera- 
tūros kritikai — piktinosi jaunųjų propaguojamomis sampratomis, per 
didelių laisvių siekiu, egotizmu, individualizmu ir t. t., nekalbant jau 
apie menininko-antžmogio, grožio galios įrankio sampratą, mat laikė 
ją paviršutiniška. Tačiau laikas parodė, kad jaunųjų lenkų modernistų 
teigti pasaulėjautos ir stiliaus pokyčiai suteikė ryškų postūmį literatūrai, 
paskatino iš naujo įvertinti tautinį paveldą, suaktualino istorinės, tautinės 
sąmonės vaidmenį ir atnaujino aukojimosi tautos bendruomenei dvasią. 


455 Ten pat. 
456 Lešniodorski Z. “Wspomnienia i zapiski“ .— Krakow. 1959. - P. 19-33, 

J. A. Herbačiausko filosofiniai 
ir kultūrologiniai regėjimai 


1911 m. ta pati Gebethnerio bendrovė išleido J. A. Herbačiausko 
knygą „Ir neleisk mūsų gundyti...“ (I nie wodž nas na pokuszenie..., 
1911). Tai buvo jau trečioji J. A. Herbačiausko numatytos trilogijos, 
sudarytos atinkamai maldos „Tėve mūsų“ žodžiams, knyga. Bene apie 
šį knygų ciklą Herbačiauskas prasitarė J. Keliuočiui 1932 m. : kad ketinęs 
išleisti visą lietuviškų knygų seriją. Trys jo knygos išdėstytos tam tikra 
seka: „I nie wodž nas na pokuszenie...“, „Gtos bėlu“, „Amen. lroniczna 
nauka dla umystowo dojrzatych dzieci“. Jų pavadinimai bei temos, 
įdomu, atitinka „Tėve mūsų“ maldos dalis. Palyginkime: „Tėve mūsų, 
kuris esi danguje, teesie šventas Tavo vardas, teateinie Tavo karalystė, 
teesie Tavo valia kaip danguje, taip ir žemėje. Kasdienės mūsų duonos 
duok mums šiandien ir atleisk mums mūsų kaltes,“? kaip ir mes atlei- 
džiame savo kaltininkams. Ir neleisk mūsų gundyti“*s, bet gelbėk mus 
nuo pikto. Amen“ **. Kad taptų aišku, kaip nuo pagonybės apoteozės 
ir maišto prieš Dievą savo pirmojoje dramoje „Potepienie“ J. A. Herba- 
čiauskas pasuko tokios gilių religinių jausmų keliu, reikia atidžiau 
apsvarstyti vieną esminių jo natūros pokyčių, įvykusį pirmajame XX a. 
dešimtmetyje. 

J. A. Herbačiausko korespondencija liudija maždaug 1905-1906 m. 
įvykusį didelį pasaulėžiūros lūžį, bene labiausiai susijusį su religiniais 
įsitikinimais. Antai K. Berežynskis 1914 m. rašytoje šio autoriaus knygų 
apžvalgoje pabrėžė, jog J. A. Herbačiauskas „šiandien yra laikomas 


457 „Glos bėlu“ motyvas. 

458 „I nie wėdž nas na pokuszenie... Wizerunki dusz wspėtczešnie wybitnych na the myšli 
dziejowej “ motyvas. 

4 „Amen. Ironiczna nauka dla umyslowo dojrzalych dzieci“ motyvas. 

kovotoju už Meilės idėją, katalikišką kultūrą ir herojišką gyvenimą, 
(...) jo raštai liudija, kad pats savimi buvo Įdramoje] „Potepienie“. 460 
Anot autoriaus, Herbačiauskas išėjęs iš kabareto „Žaliasis Balionėlis“' 
susitaikęs su Dievu“*!. 

Iki tol, kaip atsimena P. Rimša, Herbačiauskas jaunatviškai žavėjosi 
spiritizmu. Anot jaunojo dailininko P. Rimšos, Herbačiauskas karštai 
tikėjo „Žmogaus dvasią gyvenant po mirties ir įrodinėdavo, kad mi- 
rusiųjų dvasias galima iššaukti ir su jomis pasikalbėti. Girdi, šios gali 
sutartais ženklais net pasakyti, kas įvyks ateityje. J. A. Herbačiauskas 
dažnai girdavosi su tokia ir tokia dvasia kalbėjęsis, pasakodamas, ką įš 
jos girdėjęs. Spiritistinėmis nuotaikomis apkrėtė ne vieną ir krokuvietį 
lietuvį, ne kartą vakarais pas jį užeidavusį į vadinamuosius spiritizmo 
seansus. Kai kurie mano draugai ėmė tikėti, kad dvasia per lėkštelę ar 
stalelį atsako į pateiktus klausimus.“ *92 

P. Rimša, pasižymįs racionaliu suvalkietišku charakteriu, tokiems 
išmislams nejautė simpatijos. Gyveno tuo tarpu viename kambaryje su 
Z. Skirgaila, itin mėgusiu tuos Herbačiausko organizuojamus „pašne- 
kesius su dvasiomis“. Būta ir paradoksų dėl to, ir linksmų nutikimų, ir 
dargi ginčų. Anot Rimšos, „Z. Skirgaila iš Herbačiausko seansų grįždavo 
visuomet susinervinęs ir neramiai miegodavo. Iš gretimo kambario 
girdėdavai jo dūsavimus, kliedėjimus ir net šūkavimus. Tai mane ir 
pykdė, ir jukdė. Kartą nutariau prie seansinių Skirgailos kančių pridėti 
ir savo dvylekį. Žinojau, kad jis su Varnu, Šlapeliu ir Staneika pas 
Herbačiauską „kalbasi“ su dvasiomis. Jau dvylika, pirma nakties, o 
draugo vis nėra.“ *93 Grįždavo Zigmas gan vėlai, tylutėliai atsiguldavo, 
betgi kur ten ramiai miegos su dvasiomis pakalbėjęs. Vartydavosi, 
vartydavosi nuo šono ant šono, kažką niurnėdamas, murmėdamas, 


*0 K. Berežynski. Antyindywidualnošė // Glos Narodu. 1914. Nr. 55, P. 5. 
461 Ten pat. 

492 Rimantas J. Petras Rimša pasakoja. — V. 1964. P. 97 

463 Ten pat. P. 97-98. 


254 


protarpiais padejuodamas, tai vėl niurnėdamas... Kol kambario draugui 
Petrui vieną vakarą baigėsi kantrybė. Taigi, belaukdamas grįžtančio 
Zigmo, sugalvojo iškrėsti šunybę: 

„Greit virvę pririšau prie jo lovos ir nepastebimai nutiesiau į savo 
kambarį. Po keliolikos minučių grįžta Zigmas, išvargęs, paniuręs. 
Netrukus krinta į lovą ir užminga. Staiga pradeda kažką burbuliuoti. 
Tuomet aš griebiu už virvės ir kiek trukteliu. Lova sudreba. Mano draugas 
užgniaužia kvapą. Bet neilgam. Tur būt, pagalvojo, kad dėl nuovargio 
jam kažkas pasirodė. Antrą kartą jau stipriau trukteliu. Kvėpavimo 
nebegirdėti. Matyt, išsigąsta dvasių, kurios, ko gero, ar netyko griebti jį 
ir išgabenti. Aprimsta, tik gerai valandėlei praėjus, ir vėl užminga. Aš 
tuomet už virvės dar daugiau patraukiu, net gerokai pavežu. Lova su 
ratukais nesunkiai važiuoja. Zigmas pašoka, bet, matau, nedrįsta iš lovos 
pajudėti. Juk menki juokai: su dvasiomis nepakovosi! Geriau jau 
prigludus tūnoti. Ir vėl mirtina tyla. Tos dvasios, dvasios! Tą akimirką 
Zigmas, turbūt, gailėjosi, kad jas užkalbino! Juk nebėra gyvenimo, jeigu 
taip kas naktį! (...) Toks būvis neilgai truko: greit visą tiesą pasakė į 
mano pravirą kambarį nusidriekusi virvė. Kai Zigmas ją pamatė, pykčiu 
netvėrė: kažką suriko, mane plūdo! (...) kai apie neramią Zigmo naktį 
sužinojo Varnas, Šlapelis, Kymantaitė ir kiti draugai, buvo smagiai 
pasijuokta. Juokėsi ir Zigmas. Tik vienas Herbačiauskas, lyg kiek 
apstulbęs, tylėjo, nerviškai kramtydamas, kaip jam tokiais atvejais 
įprasta, apatinę lūpą.“ *** 

Klaidžiojo krokuviškių lietuvių tarpe dar viena, tiek šypseną, tiek ir 
užuojautą skatinusi istorija: kaip Herbačiauskas ženklinęs kulkas nuo 
dvasių gintis. O nutikę šitaip: „Vienu metu jis su dvasiomis buvo taip 
susipainiojęs, jog nebežinojo, kaip jų atsikratyti. Naktimis jos jį ėmė 
gąsdinti, tąsyti, smaugti. Mūsų draugas net revolverį įsitaisė dvasioms 


“4 Rimantas J. Petras Rimša pasakoja. - V. 1964. P. 97-99, 

šaudyti kulkomis, paženklintomis jo paties įbrėžtais kryželiais. Tokias 
kulkas jisai kartą man parodė ir pasakė: 

- Jei dvasia mane smaugs, aš šausiu! Šausiu! Tačiau šis atvejis bau- 
gus, nes, dvasiai žūnant, ir aš turėsiu žūti. 

Dėl viso to Herbačiauskas buvo taip nusibaigęs, jog nebegalėjo 
miegoti. Jam teko net mus pasikviesti į pagalbą. Nakvoti po vieną 
eidavome eilės tvarka.“ *95 

Jokios dvasios nepasirodė, tikėtina, Herbačiauskas irgi nusiramino, 
vėliau, kaip matysime, jam labiau rūpėjo krikščioniška filosofija, nei 
staliukas ir lėkštelė. Dvasių vėl prisireikė Kaune, vietinei miesčionijai 
sudominti, tačiau apie tai, mielieji, jau žinote. Įdomu, kad dvasioms 
jautė simpatijas I. Šlapelis, ir Staneika, ir eilė kitų jaunųjų Krokuvoje 
studijavusių lietuvaičių““*. Tačiau, gerbiamas skaitytojau, vargu ar rasime 
mūsų kultūros istorijoje tą patį I. Šlapelį, išvadintą „magu“, „spiritistu“, 
„dvasių apaštalu“ ir pan. Gal ir be reikalo, nes visada atsiras smalsuo- 
lių, labiau besidominčių kabalistika, nei autoriaus kūrinių simbolika, 
labiau norinčių mistifikuoti, o ne ieškoti faktų. Kaip kas išmano, taip 
avis gano - sakydavo mūsų senoliai. Tik, priminsiu, kad iš dalies absur- 
diška ir vienpusiška būtų, domintis ar aprašinėjant rašytojus, kreipti 
dėmesį į tik vieną vienintelį jų natūros bruožą ar veiklos barą, kitką 
nutylint. Nes kaip tada įstengti pamatyti visumą? T. y., kaip žmogaus 
organizme, kuris irgi yra visuma. Ir gatvėmis nevaikšto viena širdis, 
ar viena blužnis, ar inkstai... 

Tuo tarpu Herbačiauskui nuo tokios vienašališkų vertinimų lemties 
nepavyko išsisukti, net ir atidavus didelę gyvenimo dalį lietuvių tau- 
tiniam judėjimui, lietuvių kultūros propagavimui ir modernizmui mūsų 
literatūroje. Kokių tik nesama toje kultūroje paradoksų... 


65 Ten pat. 
466 Ten pat. 

Verta patikslinti amžininkų užuominas: J. A. Herbačiauskas - ir 
savo teigimu — buvo artimesnis mistikams ir naujajam mokslui, nei 
ezoterikai, kurią jam neretai mėginama priskirti, remiantis jo jaunystės 
laikotarpio pasidavimui XX a. pradžios ezoterinėms madoms. Jo asme- 
niui būdingas potraukis egzotikai ir pan., šias ekscentriškas charakterio 
savybes papildė dar įdomesnė povyza. 

Tačiau „mistikų pozicijų“ pasirinkimas įrodo, kad šio veikėjo natūrai 
būdingas vis dėlto blaivesnis, realesnis ir pagrįstesnis mąstymas, nei 
susidarė įspūdį mūsų dabartinė (nekalbant apie to meto!) visuomenė, 
veikiama J. A. Herbačiauską lydinčių mitų. Antai 1911 m. jis rašo: 
„Šiuolaikiniai magai, nemokamai populiarinantys „paslaptingą mokslą“, 
visiškai susidiskreditavo šiuolaikiniame pasaulyje. (...) Teorija magijos 
yra tiktai literatūra, o ne filosofija, kaip to nori „neo-magai“. (...) 
Išaukštinant magijos teoriją, sujungtą su krikščionišku pasaulio suvoki- 
mu, naujais laikais išsivystytų „romantiška literatūra“ (Bairono „Man- 
fredas“ - tai kuoktelėjęs magas - tai paslaptingos žinios Don Kichotas), 
tuo pačiu vėliau - ezoterinė literatūra, kuri dabartiniu momentu patiria 
netik savo idėjinį, bet ir minties bankrotą (nuskendo „verbalizme verba- 
lizmui“ — manijoje gražaus „zababonų“ spėliojimo ir isterijos...)“**7 

Apie slaptingą savo tikėjimo nuostatų pasikeitimą Herbačiauskas 
užsiminė ir A. Jakštui-Dambrauskui.** Atsakymu ir įvykusių pasaulė- 
žiūros pokyčių paaiškinimu šiuo atveju laikytina J. A. Herbačiausko 
knyga „I nie wodž nas na pokuszenie... Wizerunki dusz wspėtczešnie 
wybitnych na tte myšli dziejowej.“ *? Ji skirta tuometinės lenkų litera- 
tūros reiškiniams aptarti — remiantis krikščionybės tiesomis ir jomis 
pagrįsta morale. Knygos dedikacijoje autorius pabrėžė: „Šitą darbą skiriu 


*7 Herbaczewski J. A. I nie wėdž nas na pokuszenie. .. Wizerunki dusz wspėtczešnie wybitnych 
na tte myšli dziejowej - Krakow. 1911. P. 18. 

*68 Jakšto A. ir Herbačiausko J. A. laiškai // Naujoji Romuva. 1938. Nr. 9 - 11. 

*2 Toliau: I nie wodž nas na pokuszenie... 

dvasioms, stovinčioms sargyboje prie Vienintelės Laisvės Šventyklos 
vartų.“ 

Knygoje Herbačiauskas prieštaravo savotiškam „literatūriniam | 
anarchizmui“, rašymui, išsižadant atsakomybės už galimas tekstų pasek- 
mes: „Literatūra, išsižadanti moralinės atsakomybės už kiekvieną pa- 
skelbtą mintį, yra nusikaltimas prieš istorijos sąžinę! Tokia literatūra 
sulaukėja (Norwidas), išsigimsta, užgula kartų sąžinę, kaip maras. Yra 
epochos, kurioje užgimė, prakeikimas...“*79 

Nuostabu, kad kai kurios jo mintys verčia prisiminti šiuolaikinio 
meno eksperimentus - greito efekto vaikymąsi, principą, kad auditoriją, 
žiūrovų ar skaitytojų, lengviausia pritraukti šokiruojant, vartojant necen- 
zūrinius posakius, demoralizuojant meną ir diegiant tendencingą ver- 
tybių kompromitaciją. Turiu omenyje, humanistinių, kultūrinių, religi- 
nių, šeimyninių, tautinių ir kt. Pastaroji tendencija tampa tokia aiški 
šiandien, kad jau ir atsibosti pradeda, be to, akis bado taip, kaip žalumoj 
styrantis sausas stuobrys. Keisčiausia, kad šitaip devalvavus meną, este- 
tiką ir kultūros sampratą, vadinamasis „menkas biznis“ išeina. Šeriame 
visuomenę vis pigesniu kultūros surogatu vardan greito pelno - auditorija 
tampa vis siauresnė. Vis siauresnė auditorija — vis aštresnių efektų 
ieškoma. Vis aštresni, grubesni, pigesni efektai, vis mažiau estetikos, 
vis daugiau perversijų eskalavimų - vis, dovanokite, grubesnė ir siau- 
resnė auditorija... Formuojasi uždaras ratas. O, atrodo, reikia tokio 
menko nieko — mados būti kultūringu ir išsilavinusių žmogumi. Ir viskas, 
mielieji. Juolab greito efekto ieškotojų iki soties būta ir kone prieš šimt- 
metį: „Literatas, artistas, poetas ir t. t., kurie neturi ko pasakyti nei sau, 
nei artimiesiems, turi tylėti, kad nevestų į pagundą... kvailumo ir kabo- 
tinizmo! (...) „Egzistuoja, kad egzistuotų“ (kabotiniška „meno menui“ 
frazė). Vietoje žodžių - „testamentų veiksmo“ (C. Norwidas) - kažkokios 

„žodinės“ dejonės, verkšlenimas, bliovimas, riksmai, spiegsmai, šnypš- 
timas, baubimas, mūkimas (aišku, išspausdintas afišinėmis raidėmis). 
Jei „kačių muzikos“ niekas nevadina „simfonija“, tai tuo labiau tos rūšies 
„literatūros“ nevadins literatūra. Tai ypatinga grafomanija sub auspiciis 
autoriteti!..“ *7' 

Kone labiausiai šiuolaikinius literatus Herbačiauskas ūdijo už krikš- 
čioniškųjų vertybių sukompromitavimą, nuvertinimą, nuneigimą... į 
jų vietą nepasiūlant nieko naujo. Toks „literatūrinis nihilizmas“, jo tei- 
gimu, nėra nei vaisingas, nei meniškas. Tai terodo menką kūrėjo atsa- 
komybę ir nepakankamą moralinę stiprybę. Be to, smarkiai atsiduoda 
„vežikišku“ literatūrinių vertybių parceliavimu ir pragmatizmu. Idėjų 
spekuliavimas, menkavertis kompromisas, J. A. Herbačiausko nuomone, 
yra prisitaikymas, mėgdžiojančių madą veidmainystė. Dvasios, pasau- 
lėžiūros neapsimestinis tikrumas šiuo atveju esti itin svarbu. Tuo tarpu 
nenatūralumas, sąlygotas apsimestinės moralės ar apsimestinio, suvai- 
dinto amoralumo, pažeidžia žmogaus egzistencijos pagrindus. Bene 
žmoguje glūdinčias pagundas rinktis lengvesnį, tačiau nemoralesnį ke- 
lią, Herbačiauskas apibūdino remdamasis didžiųjų autorių pavyzdžiais. 
Jo teigimu, sunkumus iki pat talento aukštumų perėjo Mickiewiczius. 
Pagundas rašytojas apibrėžė talpiu „Mefisto“ simboliu: „Dantė ir Goethe 
išgyveno tas visas „pragaro misterijas“, tuos visus dvasios orgijazmus, 
tačiau vis dėlto neįklimpo pelkėje, o pakilo į saulėtas Tyrumo viršūnes! 
Tai ir yra jų heroizmas... Goethe norėjo ir mokėjo savo Mefistofelį 
suvaldyti, priskirdamas jam „gundytojo gėriui“ vaidmenį.“ *?? 

Sąvoka „manasis Mefistofelis“ konkrečiai J. A. Herbačiausko žodyne 
yra susijusi taip pat ir su minėtu jo religinių įsitikinimų lūžiu. Greičiausiai 
todėl knygoje itin dažna kritika paviršutiniškų literatūrinių žaidimų ir 
tuščiažodžiavimo egzistencine, ypač antireligine tema. Ji taikoma 


71 Ten pat. P. 11. 

daugumai tuometinio laikotarpio literatų, siekiančių tokiu būdu šokiruoti 
visuomenę ir pritraukti jos dėmesį. J. A. Herbačiauskas atvirai prisipažino 
tą kritikos („ironijos“) formą pritaikantis ir pats sau, „savo jau praeitam, 
jau pergyventam literatūriniam laikotarpiui“. *73 Kadangi šis jo pasa- 
kojimas atskleidžia tikrąją ezoterinių motyvų jo ankstyvojoje kūryboje 
kilmę ir konkretizuoja Herbačiausko egzistencinę brandą, jį verta 
pacituoti išsamiau - kad pagaliau šio autoriaus vertinimuose jam iš 
dalies be reikalo priskiriamą „ezoteriką“, „tamsiąsias jėgas“, „demonų 
mylėtojo vardą“ ir pan. pakeistų svaresnis, literatūros istorijos faktais 
bei paties autoriaus liudijimais pagrįstas požiūris. 

Kaip rašo Herbačiauskas, tuo (jaunystės) laikotarpiu buvęs „arti 
pamišimo. Mylėdamas Kristų, dėl literatūrinio eksperimento malonumo 
prisidengiau neapykanta Jam. Užsimaniau eksperimentu išplėšti iš Kris- 
taus „naują, geresnį apsireiškimą“. Įkalbėjau sau, kad tokio apsireiškimo, 
kokį Jis davė, man jau neužtenka. Nusprendžiau teroru išgauti iš Kristaus 
tą „naują apsireiškimą“ (jau iki tokio laipsnio buvau pakvaišęs), priversti 
Jį, kad „malonėtų į mane prabilti“. Tam tikslui pasišaukiau į pagalbą 
savo... Mefistofelį („paslėptą manyje naikinančią jėgą“ - kaip išsireiškiau 
„Užkeikimo formulėje“*?*). Tačiau tada, kai manasis Mefisto pasibeldė 
į mano duris, persigandęs šaukiausi ... Veltui! Visus metus Mefistofelis 
beldėsi į mano širdies duris... Buvau visiškai bejėgis - nepaisant tikrai 
pašėlusios valios, nors [buvau] bent tiek stiprus, kad neužsinorėčiau 
užmegzti santykių su savo Mefisto... Atkakli kova su Kristumi baigėsi 
visišku mano pralaimėjimu. Akimirką, kai jau buvau arti mirties, supra- 
tau, kad kovoju tik... dėl „garbingos mirties“ teisės (Nietzsche), kad 
nugalėsiu ne Kristų, o tik savo gyvenimo teisę!“ 

Kiek autoironiškai autorius pastebi: „Supratau, kad esu tik savižu- 


473 Ten pat. 
3 Posakiai „užkeikimo formulė, naikinanti jėga“ autoriaus tekste išskiriami kabutėmis. Tikėtina, 
kad stilistiniais sumetimais, iš dalies siekiant perteikti menkumo įspūdį. 

dybės „filosofas“ - „mirties liaupsintojas“ — „Mefistofelio išpažinimo 
apologetas“...“*75 Anot Herbačiausko, tai suvokęs jis atgavo „gyvenimo 
teisę“: „pažadinau širdyje tvirtą atgailos (teismo sau) aktą, be kurios 
nėra nei džiaugsmingo gyvenimo, nei džiaugsmingos išminties bei 
džiugaus žinojimo! Manęs neslėgė jokia vergiška mirties baimė (gi bu- 
vau mirties maniakas: norėjau numirti Kristui „ant pykčio“)!. Sumaišta- 
vau prieš savo kvailumą, prieš savo idiotišką maištą vardan savos vertės, 
išstatytos vaiduoklių pajuokai, pajutimo... Sumaištavau prieš savo „mis- 
tinių pokštų krėtimą“...“ *76 

Norint paaiškinti, kokios dar priežastys paskatino šį jo asmenybės 
pokytį, reikėtų prisiminti keletą Herbačiausko gyvenimo nutikimų, vyku- 
sių maždaug 1905-1906 m. 

Antai 1904 m. nusižudė Herbačiausko pažįstama studentė: „Atsi- 
menu: kartą pas mus atbėga J. A. Herbačiauskas ir užduses pradeda: - 
Broleliai, baisu! baisu! Nusižudė studentė Vanda Žurkovska. Jos kam- 
bary rado atverstą Dostojevskio knygą „Biesy“, kurią aš jai paskolinau. 
Atverstame puslapyje buvo dargi mano pabraukta vieta: „Susilyginti su 
Dievu - tai nugalėti mirties baimę!“ Aš kaltas dėl jos mirties. Tik aš! 
Reikia surengti seansą Įt. y., spiritizmo] ir pasikalbėti.“ *7 S. Kymantaitė, 
taip pat pažinojusi V. Žurkovską, ją apibūdino šitaip: „Literatūros stu- 
dentė, aukšta, laiba, su nusklembtu smakru, iškilia kakta, erelio nosimi, 
blondinė, kilusi iš tragiškos šeimos. Besmakris veidas darė nemalonų 
įspūdį. Žurkovskos sieloje buvo kažkas makabriška. Neseniai buvo 
nusižudęs jos brolis.“ *78 Šis įvykis smarkiai sujaudino J. A. Herbačiauską. 
Po keleto dienų jis pasakojo bičiuliams, jog seanso metu V. Žurkovska 
jam pasirodžiusi ir pasakiusi: „Kerštas! Reikalauju keršto!“ Anot P. Rim- 


475 Ten pat. P. 63. 

476 Ten pat. P. 64. 

*77 Rimantas J. Petras Rimša pasakoja. - V. 1964. P. 97. 
178 Ten pat. 

šos, „Visa ta istorija užtruko ilgesnį laiką: Kartą Herbačiauskas vėl 
pasakojo, kad seanso metu atsiliepusi Vanda Žurkovska ir pasakiusi: 
- Aš tau pasirodysiu moterų vienuolyno bažnyčios lange su erškėčių | 
vainiku.“ ** Viskas Herbačiauskui buvę tiksliai nurodyta - vienuolynas, 
diena, valanda. Herbačiauskas sunerimo. Dėl įvykusios nelaimės jis, 
atrodo, jaudinosi labai smarkiai, čia, galima sakyti, atsirado proga savę 
nuraminti — bet kaip patekti į nurodytą moterų vienuolyną?! Taigi 
„savo sielvartą Herbačiauskas papasakojo Angrabaičiui. Šis sutiko jam 
padėti patekti į bažnyčią ir atitinkamą valandą Herbačiauskas buvo 
vieno Krokuvos moterų vienuolyno bažnyčioje. Bet... koks baisus nu- 
sivylimas: Vanda Žurkovska nepasirodė. Herbačiauskas, apdegęs spar- 
nus, grįžo namo. Po to jo kalbos apie nusižudžiusią studentę, bent 
mūsų ratelyje, nutilo“ *90. Tačiau šis įvykis, iš dalies gal ir nenurimę 
priekaištai pačiam sau, jam įstrigo ilgam. Nežinia, kiek galima sieti su 
šia istorija jo pirmosios knygos lietuvių kalba (1908 m.) pavadinimą -— 
„Erškėčių vainikas“. Betgi peršasi mintis, kad Vandos Žurkovskos istorija 
įkvėpė J. A. Herbačiauską sukurti novelę „Traukinio Nr. 13 nakties so- 
nata““*', o ji pati tapo novelės herojės prototipu. 

Ankstyvojoje rašytojo kūryboje neretai sutinkamas moters-savižudės 
motyvas, siejamas su tuberozų kvapu, taip pat iškilo po maždaug to 
paties gyvenimo laikotarpio, kaip ir erškėčių vainiko motyvas. Nuo 
žaidimų su spiritizmu bei ezoterikos elementais, kurie, kaip konkrečiai 
išryškino Paryžiaus Mokslų Akademijos sudaryta speciali komisija?*?, 
atlikusi daug tyrimų, autosugestyviai asmenybei gali sukelti netgi 
vaizdinius, J. A. Herbačiauskas po 1906 m. staiga tampa itin religingu 
ir stoja aktyvaus krikščionybės išpažinimo pusėn... 

Šie faktai ir autentiški paties autoriaus liudijimai kūriniuose bei 
korespondencijoje patvirtina išvadą, kad vadinamasis susidomėjimas 
ezoterika būdingas daugiausia ankstyvajam J. A. Herbačiausko kūrybos 
laikotarpiui. Vėliau jis turėjo tam tikrą asmeninę poziciją bei praktiką 
šiais klausimais, ypač pomirtinio gyvenimo egzistavimo, kaip rodo epis- 
tolinis palikimas“? ir straipsniai, rašyti paskutiniuoju gyvenimo laiko- 
tarpiu***, tačiau tai jau vyko gilaus tikėjimo katalikiškomis vertybėmis 
rėmuose. 

Antai aptariamoje knygoje jis rašo: „Kristaus mokslas yra vienintelis, 
pagrįstas laisva ir gera valia/(...) Nemėtau žodžių vėjais. Nesu agita- 
torius, kad norėčiau kažką įtikinti. Man rūpi ne įtikinėti, o pesrpėjimu 
pažadinti. Turiu tam moralinę teisę, nes išgyvenau tokį pragarą, 
koks šiuolaikiniams filosofams net nesisapnavo. (...) Kas turės geros 
valios mane suprasti, tas supras. Krikščioniškas mokslas yra mokslas 
apie tikrąją laisvę.“ *5 

Vertinant J. A. Herbačiauską, reikia atsižvelgti į jo paties poziciją ir 
autentiškus požiūrius, kad taptų įmanoma rekonstruoti jo pasaulėžiūros 
visumą — kelią į tikslesnį jo kūrybos suvokimą. Taip pat objektyviau 
įvertinti jo vaidmenį XX a. pirmosios pusės literatūrologiniame- kultū- 
rologiniame kontekste. Taigi vienas ar kitas jo paties sakinys, paaiški- 
nantis itin daugiaspalvės ir įvairiopos kūrybos motyvus, šiuo atveju 
gali būti itin reikšmingas - turint tikslą, kad pro mitų ir legendų gausą 
išryškėtų daugiau nei penkiasdešimt metų drausto autoriaus figūra. 

Pats J. A. Herbačiauskas minėtą „atsivertimą“ aiškiai sieja su 
kardinaliu asmeninių egzistencinių atskaitos 
taškų pakeitimu, lėmusiu gyvastingą meninę 


8 Herbačiausko J. A. laiškas profesoriui Zdziechowskiui M. 1937 m. PAN archyvas Varšuvoje. 

44 Herbaczewski J. A. Šmiertelne na žywot spojrzenie / Tygodnik Ilustrowany. Warszawa. 1936. 
Nr. 15. 

485 Herbaczewski J. A. I nie wėdž nas na pokuszenie. - Krakow. 1911. P. 65. 

raišką vietoje nihilizmo apoteozės: „Nenorėdamas „garbingai“ žūti 
dėl Mefistofelio „apsireiškimęo““**s, nuolankiai priėmiau Kristaus 
[Apsireiškimą] - kaip savo teisę į gyvenimą. Savo dvasios „mitologiją“ 
..„“monoteistiškai“ apkrikštijau (kas pagaliau žino, ar jaunatviškas 
maištas prieš Kristų nėra preliudija į... sąmoningą, savanorišką 
pakartotinį krikštą.)“ *7. 

J. A. Herbačiausko meno bendražygių Lenkijoje atmintyje labiausiai 
įstrigo dvi jo knygos: „I nie wėdž nas na pokuszenie“ ir „Amen. Ironiczna 
nauka dla umystowo dojrzatych dzieci“. Skaitytojams darė įspūdį 
išsamiai, išradinga plunksna aprašytos tuometinės lenkų literatūros 
aktualijos, sykiu ir dėl to laikotarpio koncepcijų bei idėjų šurmulyje 
išsiskyrusios gyvos, neįprastos mintys. Kita vertus, ne veltui jis ir gar- 
siajame kabarete tapo savotišku naujokų išbandymu: neretai kalbėdavo 
ir rašydavo tiesmukai, atvirai, tad ne visada apie patogius dalykus ir 
nuglaistytu tonu. 

Antai literatus jis klasifikavo apskritai savaip. Išskyrė pirmiausia 
kraštutinius tipus — didelius talentus ar didelius menkystas. Skaitydami 
praeities kūrinius, neretai ieškome paaiškinimų šiandienos reiškiniams. 
Galbūt kai kurie Herbačiausko siekiai, tokie kaip matyti kūrybingą etišką 
ir estetišką literatūrą, būtų aktuslūs šiandien? 

Vienas iš ryškiausių tipų J. A. Herbačiausko klasifikacijoje yra „vi- 
dutiniškas šiuolaikinis literatas“ . Jis rašo: 

„„.. prisitaikėlišką, žemą dvasią šiuolaikinio literato iš tiesų galima 
palyginti su ... prostitute. Dažnai dvasią literato, kuris ciniškai 
reklamuoja savo antireligiškumą —- savo nuopuolį. (...) Paprastai vidu- 
tiniškas literatas (kuris po kelių dienų gali būti „gerbiamas“ - mokamos 
reklamos dėka) taip pat, kaip ir prostitutė, ima įsigalvoti, kad iš tiesų 


*86 Greičiausiai turima omenyje autoriaus užuomina apie ketinimą nusižudyti jaunatviškų 
abejonių akimirką, įtraukta į vieną iš jo lietuviškų kūrinių. 
+ Herbaczewski J. A. I nie wėdž nas na pokuszenie. - Krakėw. 1911. P. 66-67. 

visada yra kam nors „reikalingas“ ... Atsiduoda visuomenei (kuriai 
visada esti tiktai „kažkas“) už paglostymą, (...) už meilias šypsenas, o 
kas skaudu: už pinigus! Turi tik vieną „literatūrinę maniją“: artimųjų 
apvogimą ne tiek dėl garbės ar „cnoto“, kiek iš niekšystės. (...) 

Norėdamas apvogti artimą iš „cnotos“ ar grieko (priklauso nuo 
artimo charakterio) genialiai apsimeta angeliuku ar kipšiuku (priklauso 
nuo „dramatiškos situacijos“). Post factum parodo apdumtam artima- 
jam liežuvį ir grasina... demaskavimu. Šio artimųjų apvogimo dėka 
visada esti „situacijos šeimininku“, toleruojamu kaip „malum neces- 
sarium“. Tuos artimus, kurių nepavyksta apvogti, provokuoja tokiomis 
„štukomis“, kurios veda į nervinį susierzinimą (...). Provokuoja paleis- 
dami kursan „ypatingiausius gabalus“ apie tuos artimus (aišku, spaus- 
dintus, nes jis juk literatas, ne „pletkininkas“). 

Paprastai vidutiniškas literatas (...) yra visada madingas ir „naujas“, 
išsiparfumavęs, susišukavęs (...), absoliučiai švarus. Draugijoje visada 
mielai regimas - kaip skleidėjas „meninių pletkų“ ir paskvilių. Moka 
išblaškyti nuobodžiaujančią draugiją „genialiu“ išmanymu visų be iš- 
imties proto sričių: ir mistikos, ir ateizmo, ir pesimizmo, ir racionalizmo 
ir t. t. Kalbėdamas su mistikais yra mistikas, su pagonimis - pagonis... 
su pornografais - pornografas... (...) Paprastai vidutiniškas literatas (kuris 
- kaip enfant terrible - metus gali būti netgi garsus) kiekvieną idėją 
visada laiko arba koketerijos priemone, arba priežastimi provokacijai. 
Prieš kelias dienas moka būti net švento Pranciškaus išpažinėju, o jau 
septintą dieną yra Markizo de Sado žinovas! Išprovokuoja kokį nors 
žinduklį, kokią nors panelytę ligi švento tikėjimo šitokiu tikslu, kad 
kulminacinės nuotaikos akimirką ciniškai jiems pareikštų, kad yra 
pripažintojas... laisvos meilės. Tokiu būdu renka „kūrybinę medžiagą“ 
(įdomios psichologinės situacijos, įdomūs perėjimai nuo šventumo iki 
niekšystės ir t. t.) (...). Kritinę akimirką griebiasi netgi bjauriausių funk- 
cijų (panašiai kaip idėjnio liokajaus) būti „sargybiniu-alebardininku“ 

tautos dvasios ar zakristijonu... (...) netgi imasi policijos agento rolės, 
kad sektų „kaltes“ tautos ir viešąi jas paskelbtų... Gelbstisi teroru!“ 488 

Lenkijoje dėl intensyvių meno pokyčių kilusi pasaulėžiūros krizė | 
iš tiesų išjudino ligtolinius egzistencinius pamatus, pamažu formavosi 
tam tikra opozicija tradicinėms moralinėms sanklodoms. Taigi lietuviško 
kraujo suteikta „teise“ į neįprastumą J. A. Herbačiauskas pasinaudojo, 
išsakydamas pastangas vėl siekti moralios egzistencijos harmonijos. O 
recenzavusi „I nie wodž nas na pokuszenie“ K. Saryusz-Zaleska pabrėžė: 
„Kai kurie sakiniai gali sukelti polemiką, bet gaivi dvasia, sklindanti iš 
šios knygos, turi sukelti atgarsį kiekvienoje doroje, krikščioniškoje 
širdyje... (...) Knyga turi daug galimybių sulaukti pasisekimo, kaip jaunas 
ir reikšmingas balsas apie jaunuosius, literato, taigi kompetentingo 
[žmogaus], reakcija į literatūrą. (...) Ši knyga turėtų ir privalo atlikti 
daug gero!“ 8? 


“88 J. A. Herbaczewski. I nie wodž nas na pokuszenie. — Krakow. 1911. P. 39-40. 
*8? Saryusz-Zaleska K. J6zef Albin Herbaczewski. I nie wėdž nas na pokuszenie. [recenzja]// 
Šwiat stowiaAski. 1911. T. 110. P. 262-263. 

Vardan Lietuvos 
J. A. HERBAČIAUSKAS — 


KULTŪRINĖS VEIKLOS ORGANIZATORIUS IR ŠVIETĖJAS 


Žymi dalis XX a. pradžios lietuvių kultūros ir visuomenės veikėjų, 
menininkų, rašytojų subrendo spaudos draudimo laikotarpio sąlygomis: 
G. Landsbergis-Žemkalnis, J. Tumas-Vaižgantas, G. Petkevičaitė-Bitė, 
P. Rimša, P. Galaunė, J. A. Herbačiauskas... Tai nulėmė ir daugelio jų 
pasaulėžiūrą, padarė įtaką tolesniam gyvenimui bei kultūrinei, litera- 
tūrinei veiklai. 

1896 m. Krokuvoje apsigyvenęs J. A. Herbačiauskas sutiko nemaža 
bendraminčių ten studijuojančio lietuvių jaunimo tarpe. Užmegztos 
pažintys su lenkų menininkais, rašytojais, Jogailaičių universiteto bend- 
ruomene pagelbėjo plačiau reprezentuoti save kaip lietuvių krašto 
atstovą, neretai tuo pasinaudoti, kad išryškėtų ir etninis išskirtinumas 
vietiniame kultūriniame kontekste. Turint omenyje, kad iš Lietuvos terito- 
rijos išvyko vengdamas carinių žandarų persekiojimo, įmanoma, kad 
bent iki spaudos draudimo panaikinimo gimtųjų kraštų privengė. Grei- 
čiausiai todėl nemėgęs ir pasakoti apie save, kaip mini jo krokuviečiai 
bendražygiai: pats buvo iš Suvalkijos, Lankeliškių kaimo, Stolaukelių 
sodžiaus“*?, tačiau noriai palaikė legendą apie savo kilmę iš kito, Že- 
maitijos, regiono, pabrėždamas „lietuvis esąs“. Antai šmaikščiame 
T. Boy-Želeūskio eilėraštuke apie Herbačiauską „... kalba, / kad iš 
Žemaitijos / O ką jis ten bus pridirbęs - / Tai gelbėk Pone Dieve!“ *! 
Taigi apie lietuviškus savo nutikimus rašytojas buvo linkęs nutylėti, 


*0 Nepatikrintais duomenimis (anot tų apylinkių gyventojų pasakojimų), Herbačiauskų šeima 
gyvenusi Storostų kaime. 
1 Boy-Zelenski T. Stowka... 

mieliau pridėti vieną kitą žodelį prie savo. krokuvietiškų legendų... 
Sąlygos susitikinėti su šeima buva, ribotos, su kitais bičiuliais Lietuvoje, 
tautinio judėjimo veikėjais - taip pat, kadangi pastariesiems iki spaudos 
draudimo panaikinimo klojosi gana sunkiai. Antai 1904 m. M. Zauniūtei 
buvo iškelta byla dėl neteisėto knygų laikymo. Anot šią istoriją apra- 
šiusios Tilžės lietuvių spaudos, iškeltos pretenzijos iš esmės buvo ne- 
teisingos: „28 gegužės Tilžės sudas (teismas) nutarė padaryt pas Zaunikę 
kratą, ir 1 birželio jau buvo krata. Paėmė net 515 egzempliorių (...) 
paskui teisme tapo bent pusė tų knygų atmesta. (...) Bet nepakako po- 
licijai vienos kratos: 4 birželio ateina antrą kartą. Dabar jau labiausiai 
puolė prie popierių ir paėmė iš viso 24 svarus visokių rašinių, laiškų, 
kelis „užsienio“ adresus, Kankinių knygą ir t. t.“ *? 

Esant tokiai situacijai, J. A. Herbačiauskas užsiėmė veikla ten, kur 
galėjo nuveikti daugiau kultūrinio darbo, kur buvo erdvės kūrybinei 
minčiai. Maždaug nuo 1903 m. Krokuvoje sklandė mintis įsteigti lietuvių 
kultūrinę draugiją. Bene didžiausi to šalininkai, kaip teigia amžininkai, 
buvo J. A. Herbačiauskas ir A. Varnas. Verta paminėti, kad 1912 m. 
duomenimis Krokuvoje studijavo dvylika lietuvių studentų: 4 mediciną, 
3 gamtos mokslus, 1 filosofiją, 1 agronomiją, 1 dailę ir dar 2 mokėsi 
eksternu. Aktyvesnieji lietuvių studentai, mokęsi Krokuvos Jogailaičių 
universitete, J. A. Herbačiauskas, I. Šlapelis, A. Varnas, A. Staneika, 
K. Ulianskis, S. Kymantaitė ir kt., 1904 m. įkūrė lietuvių-lenkų visuo- 
meninę mokslinę draugiją „Rūta“. Kai kuriuose šaltiniuose nurodoma 
- „kultūrinę“. Kaip ir Berlyne K. Puidos įkurtos lietuvių draugijos, „Rūtos“ 
tikslas buvo žadinti Krokuvoje gyvenančių sulenkėjusių lietuvių tau- 
tinę sąmonę, skatinti jų kultūrinį gyvenimą bei meninės veiklos sąsajas 
su Lietuva, propaguoti lietuvių kultūros laimėjimus. 1904 m. vasario 
27 d. buvo priimti įstatai ir oficialiai įteisinta draugija. J. A. Herba- 


*2 Europos lietuvis. Vokiečių valdžios bičiulystė su maskolių. / Draugas. 1904. Nr. 2. P. 80. 

čiauskas pasirašė kaip valdybos pirmininkas, A. Varnas - kaip sekreto- 
rius. Šios draugijos veikla ir tikslai minimi daugelyje šaltinių, amžininkų 
prisiminimų, o P. Rimša nurodo, kad „Rūtos“ tikslai buvo truputį mig- 
loti.“ **3 Greičiausiai toks įspūdis susidarė dėl to, kad ši draugija skelbėsi 
esanti apolitiška, kėlė itin bendro pobūdžio kultūros uždavinius bei 
meno idėjų vienybę. „Jai rūpėjo bendri kultūros uždaviniai, abipusė 
lietuvių-lenkų informacija, narių tarpusavio draugystė“, rašo P. Rimša. 
Ši draugystė pasirodė esanti nelengvai įgyvendinama ir vėliau skirtingų 
tautybių draugijos nariai įsivėlė į tarpusavio ginčus tautiniais klausimais. 
„Rūtos“ susirinkimuose buvo kalbama abiem, lietuvių ir lenkų, kalbo- 
mis, aktyviai jos veikloje dalyvavo ir Krokuvos Jogailaičių universiteto 
profesoriai J. M. Rozwadowskis, L. Gadonas, E. Glinka-Janczewskis, 
S. Kymantaitė-Čiurlionienė, atvykę studijuoti iš Lietuvos A. Didžiulis, 
J. Vienožinskis, P. Mažylis ir kiti. 

Pagrindinis draugijos tikslas įstatuose apibūdintas taip: 

„1. Suvienijimas visų lietuvių ir etnografiškos Lietuvos mylėtojų 
kalbos, rašliavos ir tėvyniškos kultūros auklėjimui. 

2. Bendras nuveiktinas triūsas mokslo ir lietuviškos rašliavos ugdi- 
nimui, taipogi sujungtas su draugiškomis tautomis kultūriškas 
darbavimos.“ 

Anot L. Gudaičio“?*, Lietuvos kultūrinė bendruomenė „Rūtos“ 
draugiją ilgą laiką „boikotavo“, nors buvo informuota jau apie jos 
įkūrimą. Lenkų laikraščiai apie ją savo ruožtu pranešė labai saikingai. 
Apie tolesnę jos veiklą, susirinkimus daugiausia rašė leidinys „Czas“ — 
jo redakcijos nariai ir universiteto aktyvas sykiu lankydavosi menininkų 
kabarete „Žaliasis Balionėlis“. 

Draugijos nariai planavo įsteigti Krokuvoje, konkrečiame bute 


“93 Rimantas J. Petras Rimša pasakoja. - V. 1964. . P. 88-89. 
494 Žr.: Gudaitis L. Platėjantys akiračiai. - V. 1977. 

(Herbačiausko?) lietuviškų knygų bei periodinės spaudos biblioteką 
(knygyną), skleisti žinias apie lietuvių tautinį atgimimą bei kultūrą, 
skaityti referatus šiomis temomis, rengti meno vakarus... Esti užuominų 
net apie jų planus leisti Krokuvoje lietuvišką laikraštį — įsteigus „Rūtą“, 
Lietuvos teritorijoje spauda lotyniškais rašmenimis vis dar buvo drau- 
džiama. Taip pat rengtasi užsiimti tarpusavio savišalpa bei idėjinių ryšių 
su Lietuva palaikymu. Lėšos draugijos veiklai palaikyti numatytos iš 
nario mokesčio: kaip buvo nurodyta įstatuose, draugijos nariai yra „pa- 
prastieji“, „viršpaprastieji“, „šelpiantieji“, „garbingieji“. Paprastieji turėjo 
mokėti 2 kronų stojamąjį ir 1 kronos mėnesinį mokestį, „viršpaprastieji“ 
(nariai svetimtaučiai) mėnesinį 1 kronos mokestį, šelpiantieji mokėjo 
iš karto 50 kronų stojimo mokestį arba kasmet 20 kronų. Įdomu, kad 
buvo numatytas ir toks punktas: „viršpaprastųjų“ narių (svetimtaučių) 
skaičius negalėjo viršyti 1/3 paprastųjų narių (lietuvių) skaičiaus. Drau- 
gijos veiklą turėjo apspręsti ir reguliuoti visuotinis susirinkimas, taryba 
(Rėdystė) bei kontrolės komisija. “5 

Bene tas „bendras kultūriškai darbavimos“ ir bus sukėlęs tam tikrų 
kliuvinių ir neaiškumų draugijos veiklai. Kaip mini P. Rimša, „Rūtai“ 
rūpėjo „bendri kultūros uždaviniai, abipusė lietuvių - lenkų informacija, 
narių tarpusavio draugystė.“ ** Tačiau tokia ideali draugystė pasirodė 
esanti sunkiai įgyvendinama ir vėliau skirtingų tautybių draugijos na- 
riai įsivėlė į tarpusavio ginčus, ypatingai aštrius - lietuvių-lenkų unijos 
atkūrimo klausimais. J. A. Herbačiauskas saugojo draugiją nuo politinių 
priemaišų, akcentavo jos kultūrinę paskirtį ir atsiribojimą nuo politikos, 
tačiau „tautinis dvilypumas, kai kurių narių noras vaikytis unijos idėjų 
„Rūtai“, savo eilėse turėjusiai išsilavinusių ir kūrybingų narių, trukdė 


485 Žr.: Įstatai. Bendroviškai moksliškos lietuvių Draugovės „Ruta“ Krokuvoje. -.Naktadem 
Stowarzyszenia litewskiego. Krakow. 1904. 
6 Rimantas J. Petras Rimša pasakoja. — V. 1964. P. 89. 

laisvai išsitiesti ir veikliau pasireikšti“ *??. 1907 m. pavasarį ir pats Her- 
bačiauskas ketino grįžti į Lietuvą, apie tai užsiminė laiške A. Jakštui- 
Dambrauskui: „Nutariau tikrai grįžti Lietuvon. Lenkijos atmosfera (ypač 
šiandieninė) pradeda jau mane sloginti. Gana jau man tos „emigra- 
cijos“ .*?* Tuo metu sunkiai sirgo, be to, ištiko nesėkmės ir rietenos 
„Rūtos“ viduje: „... reikėjo vėl man dvi savaiti rietisi su Lenkais. Prie- 
žastis: vicepirmsėdis „Rūtos“ numirė ir Draugovės iždas (kasa) „nežinia“ 
kur „prapuolė“ (arti 180 rb.) - taip prapuolė, kad jau nebus galima 
surasti.“ *?? Šios istorijos atomazga buvo gan audringa: dingus lėšoms, 
žlugo tuometiniai ketinimai leisti „Gabiją“, pirmąjį lietuvių literatūros 
almanachą. „Rūtos“ vicepirmininkas „Ienkas-lietuvis“ (polako-litwin) 
Niedziatkowskis???, visiems žinomas kaip mėgstąs bylinėtis, pradėjo 
kovą su Herbačiausku, kaip su „litvomanu“... Toliau — dar įdomiau: 
„Sugriebę „Rūtos“ fondą (su viršum 180 guldenų), paskirtą tos knygos 
[„Gabijos“] išleidimui, ir pradėjo „avantiūrą“. Reikėjo net intervencijos 
policijai, kuri neužilgo atims nuo jo pinigus...“*0', — patikslino įvykius 
Herbačiauskas. 

Jis ketino kiek vėliau, 1907 m. liepos mėnesį, išleisti „Gabiją“, iš 
karto po to veržėsi grįžti į Lietuvą: „Ketinu Liepos mėnesyj (taip apie 7) 
persikraustyti Lietuvon. Krokuvoj jau nebegaliu gyventi. „Polonema- 
nomanijos“ atmosferoje dvėstu - kaip žuvis be vandens! Trokštu Lietuvos 
oro!“592 Savo planų neįvykdė, galbūt dėl finansinių priežasčių: kitame 
laiške A. Jakštui prasitarė, kad stokoja pinigų kelionei ir prašė sušelpti. 
Apie tuometines Herbačiausko nuotaikas užsimena VI. Sirutavičius: 
„dar jaunuolis būdamas Herbačiauskas buvo priverstas mesti mokslus 
Marijampolės gimnazijoje ir dėl caro valdžios persekiojimų sprukti iš 


*37 Rimantas J. Petras Rimša pasakoja. - V. 1964. P. 89. 

498 Jakšto A.-Dambrausko A. ir Herbačiausko J. laiškai / Naujoji Romuva. 1938. Nr. 9. 
43 Ten pat. 

500 Žinomas Lenkijoje architektas Januszas Rawiczius Niedziatkowskis (1848 — 1907). 
501 Ten pat. 

502 Ten pat. 

Lietuvos. Maždaug ketvirtį amžiaus rašytojas praleido emigracijoje, 
daugiausia Krokuvoje: Kaip matyti iš gana gausaus epistolinio 
Herbačiausko palikimo, jį dažnai aplankydavo mintys apie prieš savo 
valią paliktą tėvynę, troškimas grįžti į ją.“ 53 

Po poros metų „Rūtos“ draugija iširo. Nurodomos įvairios priežastys: 
finansinės, ideologinės, kadangi į draugijos veiklą panoro kištis Krokuvą 
pasiekę jaunieji lietuvių socialistai (P. Mažylis, K. Jasiukaitis ir kt.), bene 
užsigeidę tribūnos savo idėjoms. Anot O. Pleirytės-Puidienės, J. A. Her- 
bačiauskas saugojo draugiją nuo politinių priemaišų ir stengėsi išvengti 
tautinių kivirčų, tačiau jie stiprėjo ir didele dalimi prisidėjo prie draugijos 
žlugimo. Lietuvių diplomatas J. Gabrys-Paršaitis, 1907 m. atvykęs į 
Krokuvą, „Rūtos“ draugijos jau neberado. Savo kelionės aprašinėjimuose 
jis rašė: „Rūta“ turėjo žūti dėlei vidurinių vaidų (...)... jau mirdama, 
ačiū viršžmogiškoms pastangoms savo pirmininko I. [? — E. V.] Gerba- 
czevskio, pastatė sau paminklą, išleisdama atminčiai A. Baranausko 
pašvęstą rinktinę knygą vardu „Gabija“ (t. y. žibintuvas).“ 5* J. Gabrys- 
Paršaitis mini J. A. Herbačiauską ir savo laiške iš Krokuvos M. Zauniūtei 
1906 m. rugsėjo 15 d. 505 

Kaip rašė tuo metu Krokuvoje gyvenęs M. Romeris, J. A. Herba- 
čiauskas buvo žmogus, žadinęs lietuvybę tarp ateivių iš Lietuvos, lai- 
kiusių save lenkais. „... atvykęs Krokuvon ir sužinojęs, kad Krokuvoje 
gyvena lietuvis inteligentas bei literatas Herbačiauskas, aš pasiskubi- 
nau su juo susipažinti... Man patiko su juo kalbėti ir klausyti jo originalių 
ir gyvų minčių, kurių tarpe buvo daug teikiančių man pačiam rimto 
proto peno. Aš jį tankiai lankydavau.“ *96 Bendravimo bei ilgų pokalbių 


303 Sirutavičius VI. „Apie blogą lietuvį“ Juozapą Albiną Herbačiauską. Lietuvių Atgimimo istorijos 
studijos. T. 8 - 1996. P. 276. 

504 Cit. Iš: Gudaitis L. Platėjantys akiračiai. - V. 1977. P. 80. 

305 Eidintas A. Slaptasis lietuvių diplomatas. - V. 1992. P. 32. 

506 „Mykolo Rėmerio autobiografija“, parengė M. Maksimaitis. Iš: Lietuvių Atgimimo istorijos 
studijos. T. 13: Mykolas Romeris. — V. 1996. P. 210. 

su juo paskatintas M. Romeris ir pats ėmėsi rimtų lietuvių tautinio atgi- 
mimo istorijos studijų. Pažintis su J. A. Herbačiausku ir galimybės pa- 
sinaudoti jo surinkta lietuvių spauda, medžiaga, mintimis šia tema 
M. Romeriui ypač pravertė rašant savo studiją „Litwa“ (pradėta rašyti 
1906 m., išleista 1908 m. Lvove). Vėliau jis teigė, kad kitame mieste, 
ne Krokuvoje, jam būtų buvę daug sunkiau šį veikalą parašyti. 

J. A. Herbačiausko veikla Krokuvoje buvo įvairiapusė. Šalia „Rūtos“ 
draugijos veiklos jis dalyvavo dar ir Slavų klube: Krokuvos Jogailaičių 
universiteto profesorius M. Zdziechowskis, pastebėjęs gabų studentą 
iš Lietuvos, ragino jį dalyvauti Slavų klubo (Klub Stowianski) veikloje. 
Pats profesorius kildino save iš gediminaičių ir vadino save Lietuvos 
gyventoju. Kaip pateikia G. Lemanaitė, J. A. Herbačiausko ir prof. 
M. Zdziechowskio pažintis prasidėjo gana įdomiomis aplinkybėmis, 
tačiau įprastomis Herbačiauskui. Tai nutikę „Slavų klube“ 1900 m., 
kur tuomet vyko susitikimas Lietuvos problemoms aptarti. Vėliau 
Herbačiauskas prisimins: „... aš paprašiau žodžio ir siaubingai apibariau 
prelegentą už tai, kad, remdamasis prof. A. Bricknerio autoritetu, leido 
sau paskelbti nerimtą nuomonę apie mano žemiečius, kuriuos žino tik 
iš gandų ir kvailų įsivaizdavimų. Išsakiau ilgiausią kalbą apie Lietuvą ir 
lietuvius, ir sukėliau skandalą. (...). Kai baigiau, priėjo prof. M. Zdzie- 
chowskis, visas įraudęs (ar iš susijaudinimo, ar iš pasipiktinimo, nežinau) 
ir pakvietė mane rytdienai pietų.“ *97 

Ši pažintis tęsėsi ilgai, visus 38 metus, ir pirmiausia įtraukė J. A. Her- 
bačiauską į „Slavų klubo“ veiklą — ten lankėsi daugelis gabiųjų Jogai- 
laičių universiteto studentų. 1904 m. lapkričio mėnesį jis klube skaitė 
pranešimą „Atgimimas Lietuvoje“. Netrukus panašia tema parengė kny- 
gą „Lietuvos atgimimas lenkiškosios idėjos atžvilgiu“ (Odrodzenia Litwy 


507 Lemanaitė G. Litwa. Dzieje, narėd, kultura. - Wydawnictwo UJ. Krakėw. 1998. P. 11-12. 

wobec idei polskiej, 1905). Iš Herbačiausko korespondencijos išryškėja 
kitos jo skaitytų paskaitų temos: Jenkų ir lietuvių santykiai, lenkų politika 
lietuvių atžvilgiu, Lietuvos literatūra, 1900-1906 m. laikotarpio žymiausi 
lietuvių literatai. Vienos iš savo paskaitų pagrindu ketino A. Jakšto 
leidžiamai „Draugijai“ parengti straipsnį apie rusų ir lenkų tautinę kovą, 
Kaip laiške prasitarė, klubo auditorija ne visuomet ramiai ir palankiai 
sutikdavo opių tarpusavio santykių klausimų nagrinėjimą: „Neseniai 
turėjau Krokuvos „Slavėnų Klūbe“ [Slavų klube] atskaitą apie šios 
gadynės Lietuvą. Įžangoje baisiai sukritikavau Lenkų politišką taktiką 
su Lietuviais ir Rusinais susinešimuose, - o sukritikavau pasiremdamas 
ant tikrai psichologiškų faktų. Lenkams (...) baisiai nepatiko, bet, 
nežinodami, ką atsakyti man, sukando lūpas ir tylėjo. Krokuvoje dar 
pirmą kartą jie išgirdo tokią kritiką iš lūpų svetimtaučio...“*08 

Kita vertus, įtempta to laiko situacija veikliam, energingam autoriui 
iš esmės buvo dviprasmiška. Neutralus likti jisai negalėjo, taigi reagavo 
savaip: kaip menininkas, kaip „tarpininkas“... Abiejų visuomenių reak- 
cijos, keičiantis situacijai, taip pat kito. Herbačiausko pozicija lenkų ir 
lietuvių santykių atžvilgiu, abiejų valstybių unijos idėjos reiškimas 
viešumoje kėlė įtarimą, kad jis - lenkų šnipas, politiškai „nepatikimas 
elementas“ ir pan. Tuo tarpu Lenkijoje sekiojo „litvomano“ etiketė. Pa- 
vyzdžiui, 1919 m. vasarą, t. y. rašytojo apsilankymo Vilniuje (tuo lai- 
kotarpiu užimtame lenkų) metu išleista J. A. Herbačiausko brošiūrėlė 
„Kur eini, Lietuvi?“ laikytina sąmoningu gestu. Esti užuominų, kad pinigų 
šiai kelionei jis taip pat gavo iš universiteto. Tačiau „Kur eini, Lietuvi?“ 
buvo skirta greičiausiai ne vien tik palaikyti lenkų poziciją lietuvių at- 
žvilgiu. Minėta knygutė išreiškė rašytojo nuomonę (tuo konkrečiu mo- 
mentu) apie Lietuvos padėtį, tai buvo kreipimasis į visuomenę ir asme- 
ninės nuomonės raiška. 


306 Jakšto A. ir Herbačiausko J. A. laiškai / Naujoji Romuva. 1938. Nr. 9. P. 226. 

O bene akivaizdžiausias J. A. Herbačiausko kultūrinės prolietuviš- 
kos veiklos rezultatas, pažymėjęs Kristaus amžių jo kūryboje, buvo du 
jo svajonę rašyti lietuvių literatūrai priskirtinus kūrinius ne tik reiškiamų 
idėjų, bet ir kalbos atžvilgiu. 

1908 m. Krokuvoje pasirodė jo debiutinė „lietuviškoji knyga“ — 
Jaunučio Vienuolio „Erškėčių vainikas“. Šis prozos kūrinių rinkinys logiš- 
kai pratęsė J. A. Herbačiausko lietuviškuosius kūrybinius ieškojimus, 
realizuotus 1907 m. jo sudarytame almanache „Gabija“. 


Balsas lietuviškai 


„ERŠKĖČIŲ VAINIKAS“, PAGONIŠKOJI „(GABIJA“ 


Skirtingų epochų ir kultūrų sankirtose literatūra tolydžio susiduria 
su klausimu: kaip įtemptame istorinių aplinkybių sūkuryje ir neviena- 
reikšmiškų tarptautinių santykių kontekste vertinti dvikalbius rašytojus? 
Kokiais kriterijais remiantis juos priskirti vienos ar kitos šalies literatū- 
rai? Ypač tais atvejais, kai knygų abiejomis kalbomis skaičius sudaro 
tam tikrą disproporciją? Paradoksalu, kad J. A. Herbačiauską, kovojusį 
už A. Mickiewicziaus,„sulietuvinimą“, ištiko toks pat likimas lietuvių ir 
lenkų kultūrų sankirtoje. 1908 m. pasirodžiusi šio autoriaus knyga 
„Erškėčių vainikas“ lietuvių literatūroje ilgą laiką buvo laikoma pirmuoju 
jo debiutu, o jis pats - palyginti neproduktyviu autoriumi, nes tebuvo 
žinomos dvi jo parašytos lietuvių kalba knygos iš... vienuolikos stambių 
šio autoriaus veikalų. Iš dalies tai lėmė ir šio rašytojo kūrybos, biografijos 
tyrinėjimų stoką, kadangi dvikalbiams autoriams tyrinėti būtinas ma- 
žiausiai dviejų kalbų išmanymas. Bene numatęs ateityje iškilsiantį savo, 
kaip autoriaus, priskyrimo Lietuvos ar Lenkijos literatūrai klausimą, 

J. A. Herbačiauskas pirmojoje savo knygoje kreipėsi į skaitytoją su 
viltimi, kad jo darbas kada nors bus išverstas į lietuvių kalbą??? Antrojoje 
akcentavo, kad ši knyga, nors ir lenkų kalba parašyta, priklauso 
lietuvių literatūrai.*'? Trečiajam veikalui, savo sudarytam 
pirmajam lietuvių literatūros almanachui, tyčiomis parinko visiškai 
lietuvišką pavadinimą ir smarkiai pasipiktino, kai vienas iš tuometinių 
lenkų kalbininkų pamėgino įrodinėti, kad žodis „gabija“ esąs slaviškos 
kilmės*''. Galop 1908 m. J. A. Herbačiauskas, įveikęs, tikėtina, technines 
bei leidybines kliūtis, debiutavo savo pirmąja lietuviška knyga: 1908 
m. Krokuvoje pasirodė Jaunučio Vienuolio slapyvardžiu pasirašytas 
„Erškėčių vainikas“. 

XX a. viduryje JAV gyvenąs kun. M. Vaitkus atsiminimuose taikliai 
apibūdino pirmąjį įspūdį apie Herbačiauską. Prieš šį pamatydamas, 
buvo jau gan daug ir apie jį girdėjęs ir skaitęs pirmąją knygą. M. Vaitkaus 
teigimu, kiekvienas įžymesnis asmuo, prieš pasireikšdamas savo tikrąja 
būtybe, pirmiausia pasiekia žmogų savo dvasine emanacija: „Tartum 
jis mestų tavo link ilgą šešėlį, kuris, lyg koks heroldas, skelbia: „Jis 
ateina!“. Taip man buvo Herbačiausko atveju.“ *!2 

Pastarojo debiutas savo pirmąja lietuviška knyga „Erškėčių vainikas“ 
kunigui pirmiausia įstrigo originaliu autoriaus slapyvardžiu — „Jaunutis 
Vienuolis“. Knyga Herbačiauskas pasinaudojo tarsi savotiška tribūna — 
deklaruoti savo idėjas bei nuostatas tėvynainiams. Vienuolikoje palyginti 
nedidelės apimties prozos kūrinių justi tuo metu jam itin rūpėję temos: 
asmens saviidentifikacija, literatūros laisvių klausimas, tarp dviejų 
savarankiškėjančių, lietuvių ir lenkų kultūrų, bręstanti įtampa, perdėtos 
Nietzsche's filosofijos apoteozės kritika, kultūrinio darbo trūkumas 


30 Knygos „Odrodzenia Litwy wobec idei polskiej“ (1905) įžangoje. 

310 Knygos „Potepienie“ (1906) epiloge. 

»" Jakšto A. ir Herbačiausko J. laiškai / Naujoji Romuva. 1938. Nr. 9-11. 

512 Vaitkus M. Juozas Albinas Herbačiauskas. Žiupsnelis atsiminimų. // Aidai. 1953. P. 442—448. 

Lietuvoje, tautinės dvasios raiška bei sklaida literatūroje. Autorius, 
neblogai įvaldęs parauoksų prisodrintą kalbėjimo būdą, siekė išjudinti 
skaitytojo sąmonę, derindamas aštrią autoironiją?'? su nostalgiškomis 
vizijomis. ** 

Kaip ironizavo knygą recenzavęs A. Jakštas-Dambrauskas, autoriaus 
„naujojo credo „artikulai“ esą tokie: Lietuvos moterys — tai patelės; 
demokratiškai pirmeiviška Lietuvos idėja pavojuje; lietuvių poetai migdą 
visuomenę formos bei ritmo vienodumu; lietuvių jaunimas patiria 
didžiulę Rusijos kultūros įtaką ir yra baisiai subobėjęs; kunigams nereikią 
nei tikros dailės, nei tikros poezijos, nei tikro meno.“ 

Pažymėtina, kad 1907-1908 m. tarp šių dviejų asmenų tvyrojo šio- 
kia tokia įtampa: Herbačiauskas sielojosi ir priekaištavo A. Jakštui, kad 
nesupratęs ir skubotai pasmerkęs „Gabiją“, o pastarasis gailavo, kad 
Krokuva sugadinusi Herbačiausko literatūrinį talentą, kuris, Wyspiafskių 
ir kt. veikiamas, einąs šuniui ant uodegos... 

J. A. Herbačiauskas „Erškėčių vainike“ pasistengė suformuluoti ati- 
tinkantį jo kandų būdą atsakymą į priekaištus. „Tas Jaunutis — tai tikras 
„ananasas“, kaip Lenkai mėgsta vadinti vėjavaikius ir kitokius snarglius 
(...) stačiai antipatiškas žmogus! Megalomanas, psichopatas, neuraste- 
nikas, dekadentas ir t. t...“ 5'* — apibūdino save 4 /a Jakštas. Sušaržuo- 
damas savo charakteristiką, Herbačiauskas ją kilstelėjo iki neįtikinamumo, 
sykiu pateikdamas skaitytojui bemaž komišką situaciją. Šaržo ryškumas 
knygoje tolydžio intensyvėja, kadangi Herbačiausko teiginys, jog lietuvių 
jaunuomenė (vaikinai) baisiai subobėjusi, yra pagrįstas itin aktyviu moterų 
darbu kultūrinėje tautinėje dirvoje. Turint omenyje, kad rašytojas palaikė 


39 Jaunutis Vienuolis (Juozapas Gerbačauskis). Erškėčių vainikas. Prakalbos vieton. — Krokuva. 
1908. P. 1-6. 

*14 Ten pat. Žr. : Tautos širdis. P. 7-14. 

3!5 Žr. : Jakštas A. Jaunutis Vienuolis. Erškėčių vainikas (recenzija). Iš: Mūsų naujoji literatūra 
1904-1923. - Kaunas. 1923. T. 1. P. 309. 

>*6 Jaunutis Vienuolis (Juozapas Gerbačauskis). Erškėčių vainikas. - Krokuva. 1908. P. 3. 

ryšius su Lietuvoje veikiančia draudžiamos: spaudos platintoja M. Zau- 
niūte, Krokuvoje bendravo su S. Kymantaite ir pažinojo žymiąsias XX a. 
pradžios Krokuvos rašytojas moteris, tikėtina, turėjo su kuo palyginti 
kritikuojamą vyriją. Emocinės raiškos požiūriu knyga gan įvairiopa: 
parodijuojantį toną neretai pakeičia filosofinio tono saviieškos motyvai 
(„Tautos Širdis“, p. 7-8), į emocingą literatūrinę, politinę Lietuvos situacijos 
analizę pretenduojantys tekstai, iš Hegelio filosofijos perimta tautos 
dvasios („Kur musų tautybės dvasia?“, p. 29-36) apoteozė... Daugelis 
motyvų ir „Erškėčių vainike“ pabrėžiamų temų išryškėja kaip dėsninga 
„Gabijoje“ pradėtų kūrybinių. bandymų tąsa. 

Pirmojo lietuvių literatūros almanacho „Gabija“, skirto penktosioms 
vyskupo A. Baranausko mirties metinėms, parengimas ir išleidimas 
1907 m. buvo bene didžiausias minėtos „Rūtos“ draugijos atliktas dar- 
bas — savaip atsiliepiant į lietuviškos spaudos lotyniškais rašmenimis 
atgavimą, Kaip pažymi V. Daujotytė-Pakerienė, „„Gabija“ žymėjo nau- 
jas lietuvybės gaires, kartu kreipė žvilgsnį į pelenuose rusenančią dva- 
sinės gyvybės ugnį. „Gabija“ atvėrė kelią lietuvių literatūros moder- 
nizacijai, padėjo susidaryti gyvybingai įtampai tarp tradicinio XIX a. 
realizmo ir naujų kelių.“ 37 

Leidinio tituliniame lape nurodyta, jog almanachas išleistas Kro- 
kuvoje MCMVII, Gebethnerioė<C* knygyne. Atspausta „Jegailos univer- 
siteto“ spaustuvėje. Taip pat tituliniame lape pažymėta, jog išspausdinta 
„Juozapo Filippovskio rėdyboje“, o knygą „sustatė raidininkas Steponas 
Gillar'as“ ir kad tai esanti „Rinktinė knyga, paaukuota Lietuvos dainiaus 
vyskupo Antano Baranaucko atminimui“. 

J. A. Herbačiauskas, 1932 m. J. Keliuočio paklaustas apie lietuviškų 
knygų leidimo pradžią savo jaunystėje Krokuvoje, atsakė, jog tame 


517 Daujotytė-Pakerienė V. Lietuvių literatūros „Gabijos“. Iš: Žodžio laisvė. - V. : Lietuvių literatūros 
ir tautosakos institutas. 2004. P. 208-215. 

mieste mokėsi daug Lietuvos dvarininkų sūnų. Jis norėjo, kad ir jie 
prisidėtų prie Lietuvos kūrimo. Pasakojo, kad tam buvo įkūręs „draugiją 
„Rūtą“. Organizavau leidinį „Gabiją“, skirtą vysk. Baranauskui pagerbti. 
Norėjau išleisti ištisą seriją lietuviškų knygų, kurių spausdinimo išlaidas 
turėjo padengti tie Lietuvos didžiūnai. Deja, jie nepanorėjo prisidėti 
prie lietuviškos kultūros ugdymo ir man teko lėšų kur kitur ieškoti. „Ga- 
biją“ ir „Erškėčių vainiką“ išleidau daugiausia [Jogailaičių] universiteto 
spaustuvės kreditu'*'8. 

Almanacho rengėjų norai ir tikslai išdėstyti leidinio pratarmėje. 
Jos turinys bei vartojami charakteringi posakiai perša išvadą, kad jos 
autorius — pats almanacho sudarytojas J. A. Herbačiauskas: „Jaunos 
Lietuvos sunus - rašėjai, užžiebę savo širdyse Meilės Gabiją ir supynę 
iš savo vargo, lukejimo, skausmo, troškimo, tikėjimo, meilės ir vilties 
kvepiančių kvietkelių tyriausio neišreiškiamojo jausmo ašarų lašais ap- 
rasintą VAINIKĖLĮ, - aukuoja Lietuvos dainiui - Kryvės pasekėjui, 
tautiškos dvasios Žiedinio Apginejui ir Gobejui, VYSKUPUI ANTANUI 
BARANAUCKUI dvasioje suvienytų vėlių prakilnybėje tyliai mels- 
dami...“*W* Šioje pratarmėje iškyla motyvai, kurie gana dažnai pasitaikys 
vėlesnėje J. A. Herbačiausko kūryboje: erškėčių vainikas, Aušra, kank- 
lės... Tuo tarpu nėra sunku įspėti čia išreikštų minčių prasmę: „Išmelsk, 
galingas Dainiau, nuog Viešpaties, kad Lietuvai, Tėvynei mūsų, nuimtų 
nuo galvos erškėčių vainiką, nuo rankų ir kojų gelžinius retežius, nuo 
širdies piktvarle, o maloningai suteiktų Jai Aušros vainiką, mildybės 
kankles ir Audros Sparnus, kaipo tris ženklus, kuriais apgalės tamsybės 
vergiją, slibino prakeiktą nedorybę ir dvasiško apmirimo nerangumą!" 529 


318 Pasikalbėjimas su J. A. Herbačiausku// Naujoji romuva. 1932. Nr. 12. P. 265-267. 

519 Gabija. Rinktinė knyga, paaukuota Lietuvos dainiaus vyskupo Antano Baranausko atminimui. 
- Krokuva. 1907. P. 1. (Maironio Lietuvių literatūros muziejaus archyvo fondai, Kaunas). 

320 Ten pat. 

Slibino simbolis Herbačiauskui reiškė apskritai tautinę priespaudą, 
jau pirmojoje savo knygojė 1905 m. jis rašė: „Prūsų Lietuva yra taip 
suvokietėjusi, jog apie jos tikrąjį atgimimą, atitinkantį Didžiosios Lietu- 
vos idėją, negali būti nė kalbos. (...) Turbūt tik Lietuvos Genijus sugebės 
juos ištraukti iš germanų slibino nasrų...“ 521 

Įžangą almanachui, pavadintą „Prakalbos vieton“, parašė dr. J. Basa- 
navičius. Joje jis nušvietė bendradarbiavimą su pačiu vyskupu Bara- 
nausku, paminėjo ir tarp šio bei „Aušros“ rengėjų įvykusį smarkų nesu- 
sipratimą, kai 1883 m. kovo mėn. pirmame „Aušros“ numeryje J. Basa- 
navičius išspausdino „jo vieną, niekur dar nespausdintą dainą, kuri ir 
pavertė jį į mano, rasi, uoliausią, nes jau politišką priešą. Netik toj“ 
nelamingoji daina, bet ir J. Mikšo dar netaktiškesnis Biblijos su „Witolo 
rauda“ palyginimas, kun. Baronui davė progą viešai prieš „Auszrą“ vesti 
kovą ir, nors iš dalies, prisidėti prie jos žlugimo.“ 322 

Toks atsiliepimas „Gabijoje“ apie vysk. Baranauską nemenkai su- 
erzino A. Jakštą-Dambrauską, kuris atitinkamai „Gabijai“ skirtoje savo 
recenzijoje išpeikė ir didžiumą almanacho autorių kūrinių, ir nederamą 
vyskupo atminimo pagerbimą. Antai jis rašė, jog „Gabija“ apie patį 
Baranauską, apie jo „veikimą bažnytinėj, socijališkoj, literatūriškoj ir 
moksliškoj dirvoje jokių žinių nepaduoda. Iš eilių, pavestų Baranausko 
atminčiai - p. Turčiniškio - taisykliškos, bet šaltos, p. Gustaičio - karštos, 
bet nevisur taisykliškos — jų formai daug ko trūksta. P. Jovaro „Kad 
būčiau poėtu“ - karštos ir dailios, tik be galo pesimistiškos.“ 323 Tuo 
tarpu apie almanache paskelbtą prozą A. Jakštas atsiliepė itin kritiškai: 
išvadino ją dekadentine, niekuo nesiskiriančia nuo poezijos, o atitin- 


321 Herbačiauskas J. A. Lietuvos atgimimas lenkiškosios idėjos atžvilgiu. - V. Regnum fondas. 
2001. P. 68. 

32 Dr. Basanavičius J. Prakalbos vieton. Iš: Gabija. - Krokuva, 1907. P. 2 -3. (Maironio lietuvių 
literatūros muziejaus fondai, Kaunas). 

523 Jakštas A. Gabija. Rinktinė knyga, paaukuota Lietuvos dainiaus vyskupo Antano Baranausko 
atminimui. (recenzija)// Mūsų naujoji literatūra. 1904 — 1923. - Kaunas. 1923. T. 1. P. 359- 
363. 

kamų autorių poeziją - dekadentine, niekuo nesiskiriančia nuo prozos: 
„„.. kiekvienas, kuris tur poperio [popieriaus] ir rašalo, - gali rašyti tuo 
nauju metodu eiles apie ką tik norės, pradedant nuo dauginimo lente- 
lės: Dusyk du / keturi; / trįs syk trįs / devyni; / keturi syk keturi / šešiolika 
ir baigiant paprasčiausiais apgarsinimais, pavyzdžiui: Suvartotojų drau- 
gijos / „Nemuno“krautuvė / apturėjo šviežius transportus: / nuo gr. 
Kamarauskienės / sausmenų, saldumynų ir marmeladų...“*** A. Jakšto 
teigimu, tokių neįtikėtinų eilių almanache paskelbę S. Kymantaitė ir 
savo „Lietuvos Griuvėsių Gimne“ J. A. Herbačiauskas. Palyginimui 
recenzentas pats pamėgino sukurti panašaus ritmo ir panašių sintaksinių 
konstrukcijų kūrinį laisvosiomis eilėmis, kuriame parodė turįs pakan- 
kamai šmaikštumo. Antai perteikė tokią situaciją — pasirodo nustebę 
dėl negirdėto triukšmo mūzos, joms iš pakrūmės atsiliepia kipšiukas: 
„Dovanokit, panytėlės, / Tai aš kipšiuks iš pakrūmės / Buvau iš džiaugs- 
mo pašokęs, / išgirdęs pelėdas giedant / nabagei poezijai / „pagrabinį“ 
maršą;/truputėlį užsimiršęs / ėmiau juokties ir kvatoti /cha cha cha!“ 33, 
Kita vertus, už kūrinį „Genijaus meilė“ A. Jakštas-Dambrauskas Herba- 
čiauską išgyrė. Anot jo, šis tekstas „daro vietomis gana meilų įspūdį, 
parodydamas nepaprastai jautrią širdį ir platesnes autoriaus pažiūras“ 3*S, 
kai tuo tarpu „Vėlė-Kibirkštėlė“ (S. Kymantaitės) arba „Lietuvos griuvėsių 
Gimnas“ žadiną tik juoką... Po aštuoneto metų „Pirmojo baro“ grupė 
jau aukštino „Gabiją“ ir jos sudarytoją už modernizmo pradžią lietuvių 
literatūroje???. 

Savo kūrinyje „Genijaus meilė“ J. A. Herbačiauskas, įpynęs šiek 
tiek paslaptingą „genijaus“ figūrą, audringai kvietė kelti tautą, jos dvasią 


34 Jakštas A. Gabija. Rinktinė knyga, paaukuota Lietuvos dainiaus vyskupo Antano Baranausko 
atminimui. (recenzija) / Mūsų naujoji literatūra. 1904-1923. — Kaunas. 1923. T. 1. P. 359- 
363. ž 

325 Ten pat. 

2328 Ten pat. 

527 Žr. : Sruoga B. Po velėna pumpurėlis // Pirmasai baras. 1915. 

ir ragino veikti bei mąstyti itin plačiai ir ambicingai: „Įveskim mūsų 
tautos žodį į viršžmonijos kultūrą, o ištikro pastosim galinga tauta! (...) 
Nestatykim tautiškos idėjos šventinyčios ant savmylybės mėšlyno, nes 
gaidžių ir vištų veislė sutups joje - kaipo vadovai! Statykim mūsų šven- 
tinyčią ant aukšto kalno, kurį visos tautos mato! Sukurkim ant to kalno 
mūsų tikros galybės ugnį, kuri visiems šviestų!“ 328 

Platus užmojis, didelė emocinės raiškos amplitudė, talpios, skam- 
bios frazės, aiškus idealistinis nusiteikimas, nusakomas gamtos simbo- 
lika — tokie buvo bene pamatiniai pirmojo J. A. Herbačiausko lietuviš- 
kosios kūrybos laikotarpio bruožai. Įdomu, kad jo lenkiškiems debiu- 
tinio laikotarpio kūriniams būdingas kitoks, nostalgijos prisodrintas emo- 
cinis atspalvis bei santūreęsnis, sentimentalesnis kalbėjimo būdas. Antai 
1903 m. leidinyje „Przyszlošč“ paskelbtame kūrinyje „Gyvenimo šven- 
tė“ (Šwieto žycia) justi polinkis į filosofinius apmąstymus, dėmesys Rytų 
filosofijai, reinkarnacijos teorijai: „Žmogus klaidžioja Mirties šešėlyje, 
ieškodamas vietos, kur jam skirta akimirką pailsėti. O klajodamas Mirties 
šešėlyje, velka įsikūnijimų jungą: ir atgimsta, kad skaistintų gyvenimą. 
(...) Žmogaus darbai pradingsta Chaoso miglose bevaisiai, sudaužyti, 
sugėdinti...“ 529 

Atkreiptinas dėmesys į tai, kad lenkiškuose kūriniuose ryškūs pra- 
radimo, sielvarto, vienatvės motyvai — greičiausiai tai sietina su paties 
autoriaus asmeniniais išgyvenimais 1899-1904 m., kol šių jausmų neiš- 
dildė intensyvi veikla ir gyva meninė aplinka. Iš čia kilo ir atitinkami 
emocinės stilistikos ypatumai: ankstyvojo kūrybos laikotarpio lenkiškuose 
kūriniuose vyrauja retorinius klausimus žymį klaustukai bei daugtaškiai, 
o kiek vėliau, 1907-1908 m., rašytuose lietuviškuose kūriniuose gausėja 
šauktukų ir sulig jų skaičiaus augimu stiprėja emocinės raiškos įvairovė. 


328 Gerbačiauskis J. A. Genijaus meilė. Iš: Gabija. - Krokuva. 1907. P. 14-15. 
323 Herbaczewski J. A. Šwieto žycia // Przyszlošė. 1903. Nr. 6-7. P. 4-7. 

„Lietuvos Griuvėsių Gimne“ taip pat atsiskleidžia dar vieno iš dau- 
gelio mitų, susijusių su Herbačiausko asmeniu, esmė. Paradoksalu, 
tačiau literatūroje įsitvirtino ir paplito aibės pasakojimų apie jo, kaip 
„mago“, „antiklerikalo“, „netikinčio“ poziciją. Iki šiandienos klajoja 
gausūs pasakojimai apie jo originalią išvaizdą, intuiciją, savitą pasau- 
lėžiūrą, aštrius posakius ir ... ūmų, tačiau kilnų būdą. Antai vyresnieji 
Lietuvos inteligentijos atstovai šį asmenį dar pamena ir pažįsta iš amži- 
ninkų pasakojimų: 

„Mano pažįstamas režisierius Antanas Sutkus pasakojo, kaip Juo- 
zapas Albinas Herbačiauskas išgelbėjo jo pažįstamą moterį. Ji buvo ne 
iš Kauno. Atvažiavus į Kauną, einant Kęstučio gatve, ją užkalbino moteris 
ir, kaip nepažįstamame mieste esančią, maloniai pakvietė užeiti į svečius 
arbatos. Jos užėjo į nedidelį medinį namelį priešais Kauno teatrą ir, 
įėjus į kambarį, A. Sutkaus pažįstama išvydo, kad jame vieni vyrai sėdi 
ir kad jų labai daug. Ji labai išsigando ir staiga pamatė pro langą per 
kiemą greitu žingsniu, energingai einantį J. A. Herbačiauską — kaip 
visada, kadaruojančia, plevėsuojančia pelerina... Jis eidamas pakėlė 
galvą, pamatė ją lange. Staiga užėjo vidun. Kambaryje buvę vyrai labai 
nustebo, o jis greit paėmė ją už rankos, pasakė: „Mergaite, jūs ne čia 
papuolėt!“ - ir staigiai išsivedė laukan. Ją, kaip tuo metu dažnai nutik- 
davo, matyt, ketino pagrobti ir parduoti į sekso vergiją. Laiku pasirodęs 
Herbačiauskas išgelbėjo. Vėliau ji labai stebėjosi jo nuojauta - kaip jis 
nujautė ir suprato, kad jai reikia pagalbos? Man daug žmonių yra sakę, 
kad Herbačiauskas turėjo nepaprastą, žmones stebinančią nuojautą. Ir 
kad net magija domėjosi. O viena mokytoja, lituanistė, J. Aisčio amži- 
ninkė, pasakojo, kad mėgęs skaityti ir burti iš delno.“ 330 

Kaip rašytojas ir kultūros veikėjas, J. A. Herbačiauskas brendo XX a. 
pradžioje, egzotiškų reiškinių ir viduramžių mistikos populiarumo 


330 Iš autorės pokalbio su M. Macijauskiene 2005-03-04. 

laikotarpiu. XIX-XX a. sandūroje Europos kultūrą ištiko nauja dėmesio 
Rytams banga — per kolonizatorę Angliją Europą pasiekia budizmo 
užuominos, nors gan iškreiptai transformuotos: pagal kiek primityvesnį 
ir ne žmogaus galių, o išorės įrankių vystymą teigusią vakarietiškąją 
pasaulėžiūrą. Atbunda susidomėjimas magija, okultizmu. Pirmąkart 
Nobelio premiją gauna Indijos poetas, R. Tagorė, ir jo pavardė pasirodo 
Londono, Paryžiaus, Berlyno, Krokuvos prestižinių literatūros leidinių 
puslapiuose. Vakarietiškoji sąmonė, dilginama rytietiškos egzotikos, 
kelia pačias įvairiausias savaip transformuotas idėjas. Tai veržiasi į 
mokslą, meną, literatūrą, tampa prioritetinių mokslinių eksperimentų 
objektais; išgarsėja Šarko, Nansi hipnotinės mokyklos, Mesmerio gy- 
dymo sistema, paremta idėjomis apie gyvūnų magnetizmą, įgalinantį 
pakeisti organizmo būklę. XIX a. technikos pokyčių ir XX a. pradžios 
civilizacijų polių vienijimosi amžius tapo substancija, kuri išugdė ypa- 
tingą kultūrinę terpę. Joje kooperavo skirtingos pasaulėžiūros įtakas 
patyrę meno rūšys, o kintančių nacionalinės savimonės lokalizacijų 
bei atskaitos taškų fone išryškėjo ryškios, originalios asmenybės. Tokių 
atsirado visose tautose. Dėsninga, kad ir Herbačiauskas perėmė kai 
kuriuos savo epochos bruožus. Po XVIII a. racionalumo, po XIX a. ieško- 
jimų dalinio „sužmogiškėjimo“, būtent XX a. pradžia jungia, transfor- 
muoja viską, kas buvo iki tol. Rezultatyviai įprasminamos meno, nepa- 
aiškinamumo, proto sąsajos — į naujas meno, literatūros kryptis, prak- 
tiškai tada ir sukuriami nauji meno ir mokslo pagrindai.??' Jie suskirstomi 
į atskiras mokslo šakas, turinčias savo metodologiją, praktines sritis, 
eksperimentavimus. To laiko misticizmo „atspindžių“ bei liekanų galime 
pastebėti vėliau išsivysčiusiose mokslo ir meno šakose: galima palyginti 
chemiją ir jos „protėvį“ alchemiją, mediciną bei jos itin senas šaknis 


331 Palyginimui: XX a. pradžioje atrasta A. Einšteino reliatyvumo teorija, Planko teorija - paskutinis 
didelis fizikos mokslo atradimas ir kt. 

turinčias kryptis — fitoterapiją ir homeopatiją, populiarias dabar, elek- 
troniką, fiziką ir ankstyvuosius žmogaus magnetizmo tyrinėjimus, sąly- 
gojusius elektros atradimą... Kultūroje ir mene kai kurie „mistikos“ 
bruožai įsiliejo į reliatyvizmą (vienas ryškiausių pavyzdžių — postmo- 
dernistinis judėjimas)*??, feminizmą??3 (feminizmo, kaip konkrečios 
krypties, ištakos psichoanalizėje), siurrealizmą ir t. t. Šaka, perėmusi 
spręsti apie neapibrėžtus, konkrečiai nepasireiškiančius, dėsningai 
nepasikartojančius reiškinius, nepasiduodanti metodiškam ištyrinėjimui, 
pavadinta ezoterika*** — tai vėlesnis terminas. Tai labai konkrečiai 
išryškino Paryžiaus Mokslų Akademijos sudaryta speciali komisija?3s, 
atlikusi daug tyrimų. Jaunosios Lenkijos laikotarpiu Krokuvoje atgijo 
dėmesys viduramžių misticizmui, o viena iš ezoterikos krypčių - spiri- 
tizmas - buvo palyginti daug nagrinėtas ir aprašytas J. A. Herbačiausko. 
Laiške profesoriui M. Zdziechowskiui (1937 m.) jis išdėsto savo asme- 
ninę poziciją ir asmeninę praktiką. Tačiau pažymėtina, kad požiūrį į 
šią sritį jis demonstruodavo pirmiausia iš kūrybinių, literatūrinių bei 
mokslinių pozicijų. 

Kita vertus, bene dėl žmogiško smalsumo ir egzotikos troškimo 
faktoriaus, amžininkų prisiminimuose dažniausiai stengiamasi akcen- 
tuoti būtent egzotiškus, neįprastus bruožus, nejučiomis nutylint kultūrinę 
aptariamo autoriaus veiklą, įžvalgias mintis ar toliaregiškas idėjas?*“. 
Antai amžininkai mini, kad Herbačiauskas burdavęs iš delno - tačiau 
dažnai nutylima, kad tai darė ir J. Paukštelis*??, J. Tysliava, o veikalais 
apie demonologiją pagarsėjo S. Przybyszewskis... Reikia pastebėti, kad 


532 Žr.: Gellner E. Relativism and the Social Senses. - California University. 1985. 

533 Žr.: Mitchell J. Freudo psichoanalizė ir moters seksualumas. // Feminizmo ekskursai. - V. 
1995, P. 396. 

333 gr. esėterikos - vidinis, uždaras. 

335 Ikurta 1889 m. 

336 Aistis J. Milfordo gatvės elegijos. - V. 1991. 

337 Paukštelienė Br. Mano gyvenimas su Juozu Paukšteliu. - V. 1991. 

tas pats Herbačiauskas kritiškai reagavo į perdėtą domėjimąsi šiomis 
temomis ir daug aštrių žodžių sky(ė itin karštiems jos adoruotojams, 
pvz., T. Micinskiui. 

Plačiai paplito ir kitokie panašūs mitai: J. A. Herbačiauskas išpeikė 
kunigus - vadinasi, buvo netikintis; pašiepė jauną to laikotarpio lietuvių 
poeziją - vadinasi, buvo svetimkūnis ar dekadentas... Įsižeidė ir iške- 
liavo atgal Lenkijon - greičiausiai dėl materialinių paskatų, dėl pensijos. 
Tai - viena požiūrių pusė. Egzistuoja ir kita. Privalu itin atidžiai vertinti 
vienpusiškas nuomones ir itin stropiai pasverti liudijimus, kad būtų 
galima padaryti kiek įmanoma visapusiškesnes išvadas. Antai paties J. 
A. Herbačiausko žodžiais tariant, „Aš nebliuznijau, tik su Viešpačiu 
bylinėjausi, kaip tai darė Biblijos pranašai. Aš Dievą tikiu ir branginu. 
(...) Aš jį vertinu ir branginu labiau už jus, kunigus-poetus, - už Maironį, 
Putiną ir Tamstą [M. Vaitkų]. Vaitkau! Ar dažnai apie Jį savo kūriniuose 
rašote? O dėl to maža rašote, kad maža apie jį tegalvojate; o aš Jį 
labiau už jus visus myliu - tad daug apie Jį rašau, ir papykstu, ir pasi- 
bylinėju, ir pasibaru“ 338. 

Kaip vieną iš koreguotinų mitų reikėtų paminėti literatūros moksle 
neretai išsakomą nuomonę, kad Herbačiauskas buvęs „antifeministas“. 
Toks įspūdis bene nulemtas minėtų negatyvių konkrečių moteriškų 
personažų apibūdinimų. Tuo tarpu verta atkreipti dėmesį, kad pats 
autorius dažniau akcentavo kūrybingą, kilnų, gyvastingą moters pradą. 
Antai „Erškėčių vainike“ jis rašė: „Moralinę revoliuciją pradės mote- 
rys- taip, moterys. Toji revoliucija bus baisiai žiauri. Moterys nebenorės 
gimdyti vaikų tam, kad šventa chemija nuodingomis dujomis juos 
naikintų. Kad būtų daugiau Kanonenfutterio!“*3? Tokiu būdu konsta- 


338 Vaitkus M. Juozas Albinas Herbačiauskas. Žiupsnelis atsiminimų // Aidai. 1953. P. 442 - 448. 
539 Jaunutis Vienuolis. Erškėčių vainikas. — Krokuva. 1908. Perspausdinta: J. A. Herbačiauskas. 
Erškėčių vainikas. - V. 1992. P. 117. [„kanonentutterio“ — „patrankų mėsos“, vok.]. 

tuojama moters egzistencinė nepriklausomybė - teisė rinktis. Čia verta 
prisiminti emancipacines tendencijas, prigijusias XX a. pradžioje Kro- 
kuvoje - jos darė įtaką panašiems autoriaus požiūriams. 

„Lietuvos Griuvėsių Gimno“ herojė Vaidilytė taip pat priskirtina 
Herbačiausko tekstams būdingoms savitoms prasmės variacijoms. 
Įprastai lietuvių kultūroje tautos dvasios, istorijos simbolis esti vaidila. 
Tam tikras idėjos, simbolio „sumoteriškėjimas“ sufleruoja dar vieną 
įžvalgą: minima Vaidilytė nėra įprasta vaidilutė, tai „bernelio apleista 
jauna mergužėlė“, atitinkanti sutinkamą lietuvių liaudies dainose pa- 
liktos merginos situaciją, „prakeikta vėlelė“, „Griuvėsių žvakelė“. 

Pasekime įkandin savotiškos logikos: a) vaidilutė turėtų būti tyra ir 
skaisti, tačiau ši herojė ne tokia; b) bernelio apvilta, ji tarsi turėtų būti 
periferijoje, pašalinta iš idealaus bendruomenės gyvenimo modelio, 
kaip pažeidusi atitinkamas normas; c) ji - vėlė, mirusi kaip žmogus ir 
prakeikta, t. y., savižudė; d) ji pavadinama „Griuvėsių [Lietuvos] Žžva- 
kele“, taigi yra laikytina arba tautosakoje sutinkama savižudžio vėle- 
klystžvake (kaip S. Kymantaitės „Vėlė-Kibirkštėlė“), arba, perša išvadą 
kūrinio kontekstas — paskutine išlikusia Lietuvos Griuvėsių šviesa. Taigi 
čia Vaidilytei, nepaisant minėtų bendruomenės normų pažeidimų, pri- 
skiriamas tautos simbolio, tautos dvasios kėlėjos vaidmuo. 

Kitokie šviesos variantai kūrinyje yra „Dievo žvakelė“, pastatyta 
ant žemės vilties Aukaro, ir „sklejojančios, suklydusios žvakelės“, 
apsiautusios pagrindinio herojaus Dainiaus-jaunučio veidą. Jos iš dalies 
išreiškia metempsichozę, vėlės pomirtinį įsikūnijimą medyje, ugnyje ir 
kt., tačiau taip pat neįprasta, dramatiška forma: šios vėlės-žvakelės 
klaidžioja vienišos, be vietos. Vaidilytei tuo tarpu liepiama: „Tėvynę 
mylėk! / Jos sūnus regėk! / Močiakėle nubausk, / Vaikelius tavo pri- 
glausk -/ ramink, augink! / apgink, auklėk!“ **0 


540 Gerbačiauskis J. A. Lietuvos Griuvėsių Gimnas. (Dainiaus symphoniškas sapnas). Iš: Gabija. 
- Krokuva, 1907. P. 55. 

Mirusioji Vaidilytė turi savo vaikų, pasakojimo. momentu auginamų 
močiakėlės, t. y., pamotės. Būtent jų ginti ir auklėti ji kviečiama iš 
anapus. Peršasi išvada: kadangi Vaidilytės, „puolusios vaidilutės“, per- 
sonifikacija simbolizuoja tautos dvasią, tokiu atveju jos vaikai - svetimos 
pamotės skriaudžiami pavainikiai. Taigi J. A. Herbačiauskas šiame 
kūrinyje savaip išreiškė simpatijas senajai lietuvių religijai, pagonybei, 
bei literatūriniais simboliais perteikė savo nuomonę apie svetimųjų 
engiamos lietuvių tautos situaciją. 

Vaidilytės lūpomis „Lietuvos Griuvėsių Gimne“ taip pat išsakomas 
Vydūno nuostatoms artimas požiūris į moters paskirtį tautoje: harmo- 
ningą keitimą, atgimimą dera pradėti nuo žmogaus gimimo, šeimos, 
tautos. Antai Vaidilytė kreipiasi: „O jūs sesers - seserėlės / Perkūnėlio 
ašarėlės / ant Gamtos žilų plaukelių / Kaipo Gimdys dievvaikelių! (...) / 
Aš jus šiandien išvaduočiau - / Spinduliais apvainikuočiau — / Nuo 
Slibino jus apginčiau - / Kipšą po kojų paminčiau - / Radvilveislę iš- 
naikinčiau -/ Laumės slapties išmokinčiau, / Kaip Karžygius gimdyti, / 
Kaip Vaidilas auklėti.“ 3*' Čia verta prisiminti, jog J. A. Herbačiauskas 
itin vertino Vydūną bei jo kūrybą, netgi išvertė į lenkų kalbą ir su išsamiu 
komentaru paskelbė žurnale „Museion“ šio autoriaus dramą „Nelaisvi 
žmonės““*?, tad toks literatūrinis panašumas laikytinas pasaulėžiūros 
bendrumo rezultatu. 

Iš tos pačios, pagoniškos plotmės kūrinyje pasirodo dar vienas he- 
rojus, Karžygis, priklausąs tai pačiai, anapusinio pasaulio dvasių, sričiai. 
Abu personažai, kaip savotiški didžios Lietuvos istorinės praeities šešė- 
liai, tarsi atitinka dievišką porą, gebančią įžiebti šviesą ir paskatinti 
tautos dvasios atgimimą. Antai Karžygis pasirodo „ant pusiau sugriauto 
bokšto kaip ugninis stulpas“ — tai sietina su panašia bibline scena, ug- 


21 Gerbačiauskis J. A. Lietuvos Griuvėsių Gimnas. Iš: Gabija. - Krokuva. 1907. P. 56. 
32 Žr.: Widunas. Niewolni ludzie / Museion. 1913. T. 2, Nr. 1. P. 57-76. (Vertė ir pridėjo 
komentarus - Herbaczewski J. A.). 

ninio stulpo pasirodymu. Šio herojaus prakalba dabartinei Lietuvai itin 
rūsti: „Kasgi tave gelbės, Lietuva? / Ar svetimųjų mielširdybė? / Perkū- 
no išsižadėjai, / Smutkelį numylėjai - / Karžygius iškeikei, / Elgetas 
išaukštinai! (...) / Varlių baloje kunksmas - tai tavo malda! / Piemuo, 
sėdintis ant veršio - tai tavo Vytis!“ 53 T. y., Vytis tarsi nepasirengęs, 
nesubrendęs, kadangi tauta neteisingai pasirinko vertybes, atskaitos 
taškus, adoracijos objektus. Taigi, pasukus ne tuo keliu, pasiekiamas 
atitinkamas rezultatas: vietoj stiprios, tvirtos, laisvos tautos - svetimųjų 
priespauda ir laisvės, gerovės iliuzija. Tikra laisvė, tautos laimė kūrinyje 
siejama su pagonybe. Schemas bei formas tam išreikšti autorius retsy- 
kiais pasiskolina iš Biblijos, religinių katalikų giesmių ir kt., visa tai 
užpildydamas pagonybės turiniu. Antai Vaidilytė skrenda į dangų per- 
duoti skundo baltos balandės pavidalu — aliuzija į Šventosios Dvasios 
įvaizdį, Perkūno Karžygio bei Vaidilos Kunigaikščio maldose dievas 
yra tripolis, kaip ir krikščionybės Šventoji Trejybė: „Praamži, (...) 
trypatybėje vienas Dieve (...) susimilk ant mūsų!“ ** 

Metodą pabrėžti skirtingas tos pačios visumos dalis J. A. Herba- 
čiauskas dažnai taikė kūryboje. Antai tiek „Erškėčių vainiko“ kūriniuose, 
tiek ir „Lietuvos Griuvėsių Gimne“ išryškinama balto ir juodo prieš- 
prieša, akcentuojamas šių pradų dvipoliškumas. Dainiaus-Jaunučio 
laivelį siūbuoja du, baltas ir juodas, šešėliai, varžosi du skirtingi chorai, 
ryški skirtingų balsų, vaizduojančių du kontrastingus požiūrius į žmogų 
bei Dievą, polifonija. Juodas Šešėlis garbina Dievą, pritariant chorui 
gieda „pagrabinius maršus Lietuvai“: „vėjai kaukia staugia /- Dievas 
tautą smaugia -(...)/- Dievą mano keikia - (...)/- Jo valdybą peikia“ ?*. 
Čia krikščioniško Dievo paveikslas itin negatyvus, taigi peršasi klausi- 
mas: kiek suklydo, autoriaus požiūriu, jį vietoj senųjų dievybių pasirin- 


343 Gerbačiauskis J. A. Lietuvos Griuvėsių Gimnas. Iš: Gabija. - Krokuva. 1907. P. 62. 
344 Ten pat. P. 64. 
45 Ten pat. P. 66. 

kusi tauta? Herbačiauskas kūrinyje pats pasufleruoja atsakymą. Tokio 
žmonių poelgio rezultatai - Juodo Šešėlio viršenybė, vergija, sielvartas, 
o Dainius-Jaunutis, neišlaikęs paniekos ir vertimo garbinti pilvus, o ne 
kanklių giesmes giedoti, nusiskandina ežere... Apie kokią Dievo 
„valdybą“ šiuo atveju prasitaria autorius? Bažnyčią? Laikantis šios 
traktuotės pastebėtina, kad Herbačiauskas išaukština Dievą, tačiau 
„Valdybą-bažnyčią“, tarpinę grandį tarp Dievo ir žmogaus, apibūdina 
kaip peiktiną, nes jai tenka atsakomybė už savotišką painiavą, nesusi- 
pratimą tarp žemės ir dangaus, žmonių ir Dievo. Prisiminus Jaunosios 
Lenkijos kūrėjams būdingą Dievo kaltinimą dėl pasaulio nelaimių ir 
amžininkų užuominas, kad Herbačiauskas buvęs itin religingas ir tikintis, 
tampa aišku, kad jis pasirinko kaltinti trečiąją pusę, Dievo reprezentantus 
žemėje - dalį dvasininkijos luomo. 

Šio iš dalies laisvamaniško žaidimo religiniais motyvais šaltinis 
greičiausiai glūdi XX a. pradžioje įvykusiose pasaulėžiūros permainose: 
kada, tebeveikiant mesianizmui, susilpnėjo bažnytininkų, (bet ne tikė- 
jimo!) pozicijos, prisidėjo nueinančio pozityvizmo propaguoti mokslo 
atradimai. Tikėjimo poreikis visuomenės sąmonėje sustiprėjo, ypač 
veikiant katastrofizmo nuojautoms, tačiau senieji modeliai nebetiko. 
Reikėjo surasti, kuo juos pakeisti. O subjektyvizmas, individualybės 
raiška leido atsigręžti į žmogų ir atramos ieškoti jame pačiame. Taigi J. 
A. Herbačiauskas šiame, stambiausiame almanacho kūrinyje, iškelia 
tikrojo Dievo ir „bažnyčios Dievo“ skirtumus. Dievui jis suteikia žmo- 
giškumo, šitaip skaitytoją nukeldamas į pirmapradį krikščionybės atsira- 
dimo laiką. 

Ar varna balta? 


KŪRĖJO IDEALIZMAS. „LIETUVOS TAUTYSTĖS ŽODIS“ 


Apie 1906 m. jaučiamą J. A. Herbačiausko pasaulėjautos lūžį dės- 
ningai išreiškė krikščionybės, jaunatvinių „maištavimų“ ir akivaizdžių 
simpatijų senajai lietuvių religijai, pagonybei, jungtis. Konkrečiai ji tapo 
įprasminta pirmu stambiu, iš dalies literatūriškiausiu ankstyvojo J. A. 
Herbačiausko kūrybos laikotarpio bandymu išreikšti save - 1906 m. 
Krokuvoje išleista drama „Pasmerkimas“ (Potepienie. Tragedya duszy 
na pustyni ktątwy i wygnania, 1906)5“*. „Gali būti, kad labiausiai jam 
tinkantis literatūros žanras yra drama. Jo žodis turi patoso ir užmojo 
galimybę. Jaunosios Lenkijos atstovų paveikslai liudija, kad galbūt 
mokėtų kurti dramatiškas asmenybes. Bet drama reikalauja logikos ir 
architektoninio sumanymo, o tai, atrodo, Herbačiauskui visiškai 
svetima.“ ** — įvertino šį kūrinį recenzavęs K. Berežynskis. Tokią len- 
kiškosios kultūrinės visuomenės atstovo nuomonę įdomu sulyginti su 
lietuvių kultūros atstovo mintimis apie tą patį kūrinį, juolab kad tai 
įdomi lenkų ir lietuvių požiūrių į Herbačiauską sankirta. Kaip apie šį 
kūrinį atsiliepė A. Jakštas-Dambrauskas, „pasakyti, kad tas veikalas 
originališkas - būtų per maž. Autorius norėjo, kad jo „tragedija“ būtų 
viršoriginališku dalyku, na, ir tikrai pasiekė tą tikslą (...) „tragedijoj“ 
veikia ne tik žmonės ir velniai, bet ir įvairiausi gyviai. Yra ten ir „genia- 
liškoji musė“, ir „apmaudinga blusa“, ir „zyzianti vapsva“ ir „tautiškos 
ir dangiškos blakės...“ 5*8 


346 Toliau: Potepienie. 

347 BerežyAski K. Antyindywidualnošė // Gtos Narodu. 1914 04 08. Nr. 55. P. 5. 

"40 Jakštas A. J. A. Herbaczewski. Potepienie. Tragedya duszy. (Cztery miraze na pustyni klątwy 
i wygnania). [Toliau: Potepienie) (recenzija). / Draugija. 1907. Nr. 10. P. 309-312. 

Dramoje gan ryški Jaunosios Lenkijos atstovų-.neretai propaguota 
fantastinės erdvės ir misticizmo elementų jungtis, kildintina iš šiuo lai- 
kotarpiu atbudusio susidomėjimo viduramžių: misticizmu. Pagrindinis 
dramos herojus — paslaptingos, egzotiškos Lietuvos simbolis, tačiau 
perkeltas į krikščioniškąją plotmę. Iš čia akcentuojamas jo gebėjimas 
paveikti gamtos galias, opozicija su katalikiškosios religijos nuostatomis 
ir dramos autoriaus skaitytojui primygtinai peršama išvada apie jo 
amžinybę, audringą prigimtį. 

Tikėtina, kad J. A. Herbačiauskas šio herojaus paveikslu išreiškė 
savo paties tobulumo troškimą ir siekė perteikti savo etninį išskirtinumą, 
tokią išvadą perša ir dramoje aptinkami autobiografiniai elementai. Itin 
dažnai dramoje akcentuojama vidinė stiprybė, herojaus savos vertės 
suvokimas, abejingumas išorinei aplinkai. Esminė jo išreiškiama pozici- 
ja - maištas prieš krikščioniškąjį Dievą. Čia verta prisiminti vėlesnėje 
J. A. Herbačiausko knygoje išdėstytą jaunatviško maišto prieš Kristų 
istoriją — tikėtina, kad ši drama literatūrine forma išreiškia tas, konkrečiai 
paaiškintas ir nupasakotas, rašytojo nuotaikas. J. A. Herbačiauskas 
neaprašinėja vieningos, autentiškos pagoniškos Lietuvos meninės 
erdvės, kurioje dėsningai atsirastų tokio tipo herojus. Įmanoma, kad ši 
„Maišto idėja“ autoriui atrodė patraukli, tačiau jis pats priklausė krikš- 
čioniškosios Europos kultūros kontekstui, taigi tam kūrėjų sluoksniui, 
kurio atstovai iš esmės nejstengtų visiškai neutraliai reaguoti į krikščio- 
nybę, kaip religiją, ir ją absoliučiai nuneigti. Taigi šiuo atžvilgiu dramoje 
suformuojama neišvengiama dualistinė opozicija: norint aprašyti Lietuvą 
kaip kitokią, kardinaliai besiskiriančią nuo Lenkijos kultūrinės, reli- 
ginės erdvės, taip pat jos dvasios ypatumus išreiškiantį herojų repre- 
zentuoti kaip kitokį, autoriui vis dėl to nepavyksta išvengti sąlyčio su 
krikščionybe. Tačiau, siekiant realizuoti pradinę kūrinio meninę idėją, 
reikėjo atrasti tokį Lietuvos įvaizdį, kuris būtų kuo mažiau artimas krikš- 
čionybei. Taigi Herbačiauskas dramoje pasirenka maišto idėją: pagrin- 

dinis dramos herojus priskiriamas maištininkų prieš Dievą sferai. Toks 
meninis sprendimas rodo autoriaus siekį išsiveržti iš įprastų krikščio- 
nybės —- pagonybės, kaip nesuderinamų priešybių, sampratos. Sykiu 
liudija J. A. Herbačiausko meninėms nuostatoms būdingą religinės 
pajautos raišką, neleidžiančią jam nepaisyti krikščionybės idėjomis 
apibrėžtų literatūrinės raiškos formų. 

Kaip kūrinio epiloge nurodė pats dramos autorius, ją rašė siekdamas 
atskleisti ir išreikšti lietuvių tautos giliausiąją dvasinę esmę, lietuvių 
tautos dvasios ištakas““?. Verta atkreipti dėmesį į vertingą autoriaus 
asmeninį liudijimą: J. A. Herbačiauskas pabrėžė, kad šis kūrinys „Len- 
kų literatūrai priklauso tik formaliai, t. y., todėl, kad yra parašy- 
tas ir išspausdintas lenkų kalba. Bet savo slaptu 
turiniu, o ypač savo esminiu dvasiniu tonu, 
priklauso lietuvių literatūrai“ *9. Ši konkreti paties 
autoriaus įžvalga ir aiškus saviidentifikacijos patvirtinimas skatina išplėsti 
jo kūrybos tyrinėjimų akiratį, priskiriant jo kūrinius lietuvių ar lenkų 
literatūrinei erdvei ne tik kūrinių kalbos, bet ir juose išreiškiamų idėjų 
ir paties autoriaus pozicijos požiūriu. Tai, tikėtina, atrištų rankas 
daugeliui ateities tyrinėtojų — atitinkamai padidintų J. A. Herbačiausko 
kūrybos ir pasaulėžiūros vertinimų galimybes ir pakoreguotų šio 
autoriaus sampratą abiejose, lietuvių ir lenkų, literatūrose. 

1905 m. Krokuvoje pasirodė anksčiausioji J. A. Herbačiausko knyga 
„Lietuvos atgimimas lenkiškosios idėjos atžvilgiu“ (Odrodzenia Litwy 
wobec idei polskiej, 1905), parengta remiantis Slavų klube skaitytu 
referatu analogiška tema. Įdomu, kad panašiu laiku pasirodė dviejų 
autorių knygos kone ta pačia tema: anksčiau minėta M. Romerio „Litwa“ 
ir ši. Remiantis abiejų autorių dienoraščiais, konkrečių faktų bei pasi- 


549 Žr. : Herbaczewski J. A. Potępienie. - Krakėw. 1906. P. 143. 
350 Ten pat. P. 143. 

sakymų vėlesnėse knygose sulyginimu, galima kelti.hipotezę: J. A. Her- 
bačiausko požiūrių ir jo turėtos medžiagos įtaka M. Romerio knygos 
pasirodymui, įmanoma, buvo itin didelė. 

Knygoje „Lietuvos atgimimas lenkiškosios idėjos atžvilgiu“ Herba- 
čiauskui itin rūpėjo du dalykai: lietuvių liaudies ir bajorijos santykis, 
šių dviejų sluoksnių vaidmuo atkuriant „demokratinę Lietuvos idėją“ ir 
lietuvių spaudos atgavimo reikšmė lietuvių tautiniam atgimimui. 
„Kūrybinė Lietuvos mintis ilgus amžius buvo įkalinta tautinės nelaisvės 
tamsybėje,“ - rašė J. A. Herbačiauskas. „Lietuvių liaudis - kaip pagrin- 
dinis lietuviškosios tautinės kultūros elementas - atrodo, apmirė, 
sustingo vergiškai neveikli. Europos mokslininkai, matydami šį kultūrinį 
etnografinės Lietuvos dvasios „neproduktyvumą“, išdrįso paskelbti 
apodiktinį nuosprendį, artimiausioje ateityje pasmerkiantį lietuvių tautą 
neabejotinai mirčiai. Bet štai iš pažiūros mirusioje lietuvių liaudies 
sieloje, liaudies, kuri Europos mokslininkams atrodė tik kaip „milijonas 
paminklų senosios Lietuvos galybės kapinėse“, ėmė atgimti vertojo 
gyvenimo siekimas, gaivalingas geismas atvirai parodyti paslėptus 
lietuvių liaudies kultūros elementus (kad ir kokia būtų jų vertė), ant 
kurių turi būti pastatytas didysis lietuvių tautos idėjos pastatas.“ *** Jis 
vylėsi, kartais gana metaforiškai ir skambiai išdėstydamas mintis, jog 
priešiška bajorijos, sluoksnio, kuris, Herbačiausko supratimu, turėjo 
bent potencialią galimybę tapti bręstančios lietuvių tautos „vedliu“, 
reakcija prieš demokratinės Lietuvos idėją kyla ne remiantis išanksti- 
nėmis neigiamomis socialinėmis nuostatomis, o greičiau iš nesusipr- 
atimo, orientacijos jausmo stokos. Kadangi harmoningą tautos visuo- 
menės viziją autorius grindė visų jos sluoksnių vienybės idėja, įkū- 
nijama evoliuciniu bendros tautos dvasios raiškos, individų kolektyvinės 


31 Herbačiauskas J. A. Lietuvos atgimimas lenkiškosios idėjos atžvilgiu. V.: Regnum fondas. 
2001. P. 43. 

minties tęstinumu, esminę nesantarvės priežastį įžiūrėjo konservatyviose 
elitinių tautos sluoksnių nuostatose tautinio judėjimo atžvilgiu. Gera- 
noriškų dialogų stoka, jo teigimu, sukelia keliasluoksnę įtampą: lietuvių 
ir lenkų santykių, skirtingų visuomenės sluoksnių nesuderinamumo 
atveju. Anot Herbačiausko tuometinio požiūrio, „Lietuva žengia kitokiu 
keliu negu Lenkija, tačiau Lietuvos ir Lenkijos idėjos — nepaisant 
skirtumų - susilieja į galingą išlaisvinimo meldimą...“*52 Tarpusavio 
supratimo stoka šiuo atveju inspiruoja destruktyvią įtampą, mažinančią 
abiejų tautų laisvės galimybę. 

Pastebėtina, kad knygoje, išleistoje J. A. Herbačiausko aktyvios 
kultūrinės prolietuviškos veiklos laikotarpiu, jis iškyla kaip aiškiai stovįs 
Lietuvos pusėje. Autoriaus kritika prounijinių nuostatų, XX a. pirmajame 
penkmetyje būdingų viešajai Lenkijos visuomenės nuomonei atžvilgiu, 
tekste išdėstoma su kone romantišku, idealistiniu užmoju ir netikėtu 
įkarščiu. Pateikiamuose argumentuose šalia tautinių aspiracijų justi XX 
a. pradžios Krokuvos meno aplinkos įtaka: J. A. Herbačiauskas pir- 
miausia kritikavo mokslininkų, taigi pozityvizmui atstovaujančių unijos 
šalininkų sluoksnį. Teigė įtampos šaltiniu esant konservatyvų, „vakarykštį 
patyrimą“, nebetaikytiną šiandienos tautų situacijos aktualijoms, 
fanatiškų praeities idėjų laikymąsi lietuvių atžvilgiu, galop - nepa- 
teisinamą, autoriaus teigimu, globėjišką poziciją, įžeidžiančią sava- 
rankiškėjančią lietuvių visuomenę. Anot jo, „primesti praeities idėją 
dabarčiai yra nusikaltimas...*3*3 

Knygoje justi autoriaus pastangos perteikti lietuvių tautinio atgimimo 
refleksijas, bene Mickiewicziaus asmens apoteozės, jaučiamos dauge- 
lyje Herbačiausko tekstų, nulemtu herojiniu tonu. Toks mėginimas pri- 
statyti lietuvių atgimimą Lenkijos kultūrinei visuomenei paaiškintinas 


552 Herbačiauskas J. A. Lietuvos atgimimas lenkiškosios idėjos atžvilgiu. V.: Regnum fondas. 
2001. P. 20. 
333 Ten pat. P. 39. 

ir svarių argumentų paieška — šiuo atveju remtis vienu iš didžiausių 
Lenkijos literatūros autoritėtų buvo tikslingas ir taiklus sprendimas. 
Herbačiauskas savo tikslui pasiekti renkasi įvairias priemones: pasitelkia 
įtikinamus argumentus lietuvių kalbos vertei pabrėžti, iškelia jaunosios 
lietuvių inteligentijos šviečiamąją veiklą, pateikia savas lenkų - lietuvių 
tarpusavio nesutarimų kilmės traktuotes. Turint omenyje, kad po keleto 
metų tas pats autorius išreiškė kone priešingą, prounijinę poziciją, reikia 
dar kartą konstatuoti, kaip neretai ryškiai kito jo asmeniniai požiūriai... 

Kaip bene didžiausius lietuvių liaudies nuopelnus tautiniam atgi- 
mimui Herbačiauskas nurodė originalių ir mažiausiai iškraipytų etno- 
grafinės Lietuvos kultūros elementų išsaugojimą dainose ir tradicijose 
bei atkaklią kovą už savo kalbą, kai prasidėjo, jo žodžiais tariant, istorinė 
drama, prasidėjusi 1864 m. ir be atomazgos trukusi net iki 1904-ųjų. 
Nėra abejonių, kad čia jis turi omenyje spaudos lietuviškais rašmenimis 
uždraudimą. Tačiau daugelį tokių konkrečių dalykų, netgi asmenų, 
knygos autorius linkęs nusakyti įvairiomis metaforomis bei simboliais: 
„Džiaugsmas dingo iš liaudies akių nelyginant paukštis, išsigandęs 
ankstyvojo žiemos dvelksmo (...) Dėkingumo giesmė numirė vaikų 
širdyse dar nespėjus lūpoms jos sugiedoti, o maldaujančias motinų 
dejones užgožė būgnijimas, šlovinantis Koriką“ ***. 

Spaudos leidybą svetur jis taip pat nupasakoja melodramatiškai, 
tragiškai, o jau po to dėsto konkrečius faktus, susijusius su leidiniais 
„Aušra“, „Apžvalga“, „Ūkininkas“ ir kt. Antai konkrečius lietuvių spau- 
dos draudimo ir intensyvios jos leidybos Mažojoje Lietuvoje etapus jis 
perteikia kone lyrinėmis vizijomis: „aštuntajame praėjusio amžiaus 
dešimtmetyje kūrybinė lietuvių tautos mintis, dar skaisčiai pirmykštė 


553 Ten pat. P. 47. 
[Vilniaus generalgubernatorius, 1863 m. sukilimo malšintojas Muravjovas, dėl taikytų 
represijų žmonių pramintas Koriku.] 

bei savaiminga, pasmerkta būti sunaikinta, turėjo ieškoti prieglobsčio 
svetimame krašte it elgeta našlaitė, besibastanti iš kaimo į kaimą, iš 
miesto į miestą...“** J. A. Herbačiausko nuomone, faktiška lietuvių 
atgimimo pradžia laikytina Tilžėje pradėta leisti „Aušra“, kai „/iaudies 
masės valia, ligi šiol neveikli ir, atrodo, kenčiančiu svajingumu suvystyta, 
ėmė reikštis idėjiniais darbais.“ 55* Jis išliaupsino „Aušros“ įkūrėją J. 
Basanavičių, „orų liaudies sielos patikėtinį“, taip pat, jo teigimu, di- 
džiausią po Donelaičio Lietuvos poetą vyskupą A. Baranauską, kuris 
aprūpino „Aušrą“ dainomis, ir kitus šio leidinio bendradarbius - J. Šliūpą, 
V. Pietarį, J. Mikšą, Višteliauską... 

Harmoningos tautos egzistencijos, vienybės idėjos, keltos „Aušros“ 
iniciatorių, buvo artimos paties J. A. Herbačiausko idealistinei tautos 
sampratai. Taigi Lenkijos kultūriniame kontekste suaktualindamas šio 
leidinio išreiškiamas lietuvių tautinio atgimimo idėjas, jis akcentavo: 
„Didžiai atmintinas „Aušros“ įkūrėjų darbas buvo visų lietuvių tautos 
grupių suvienijimas po vieningos idėjos vėliava, 0 ypač tvarus visos 
tautos noro gyventi laisvai ir nepriklausomai dokumentavimas.“ 557 

Pažymėtina, kad J. A. Herbačiauskas itin aukštino tai, už ką 
Basanavičių kai kurie „Aušros“ bendradarbiai buvo pasmerkę. Antai 
J. Šliūpas priekaištavo jam, kad „vienpusuoja ir vieną pradžią šaukia 
apie nykimą kalbos; prieg tam smarkiai neapkenčia lenkų...“ **8 Tačiau 
tenka pripažinti, kad daugiau naudos „Aušrai“ suteikė dr. J. Basanavi- 
čiaus pastangos kelti lietuvių raštiją, vengiant politinio užsiangažavimo, 
nei kategoriški J. Šliūpo bandymai išnaudoti leidinį kaip politinę social- 
demokratų tribūną. Tai ilgainiui suskaldė ir pačių aušrininkų gretas, gal 


335 Herbačiauskas J. A. Lietuvos atgimimas lenkiškosios idėjos atžvilgiu. V.: Regnum fondas. 
2001. P. 47. 

356 Ten pat. P. 48. 

557 Ten pat. 

558 Šliūpo J. laiškas kun. Lideikiui. 1884 m. kovo 7 d. Cit. iš: Lietuviškoji enciklopedija. T. 2. - 
Kaunas, 1934. P. 332. 

net žymia dalimi prisidėjo prie leidinio sunykimo. O anot J. A. Her- 
bačiausko, tokios minties ir jausmų vienybės, kokia pasireiškė anais 
nepamirštamais metais, nematys jau turbūt nė vienas nūdienos „partiškai 
įsipolitikavusių bei vienas nuo kito atitolusių lietuvių inteligentų.“ *59 
Tik pasibaigus „pirmam didžiosios tautinės dramos aktui, skirtam bai- 
singai 40-ties metų kovai už spaudos ir abėcėlės laisvę“, anot Herba- 
čiausko, tapo įmanoma ir laisva lietuvių meninės literatūros raida. 

Intensyvi literatūrinių intonacijų kaita, platus emocinės raiškos 
amplitudės spektras, aštraus ir pakilaus tono kaita šioje knygoje įtiki- 
namai išreiškia ankstyvąjį, idealistinį J. A. Herbačiausko kūrybos laiko- 
tarpį. Tuo tarpu visoje jo kūryboje jaučiamas nuoseklus kalbėjimo būdo, 
literatūrinės raiškos formų kitimas dėsningai sujungia šio autoriaus bio- 
grafijos vingius ir literatūrinės kūrybos bruožus dviejų kultūrų, Lietuvos 
ir Lenkijos, kontekste. 

Su Juozapo Albino Herbačiausko asmeniu, kūryba ir veikla susijusi 
medžiaga rodo - iki šiol lietuvių literatūros moksle susiklosčiusi nuo- 
monė apie šį rašytoją dėl faktinės medžiagos ir mokslinių įžvalgų stokos 
kol kas nebuvo visiškai išsami ir neatspindėjo jo veiklos abiejų valstybių 
kultūrose visumos. 

Daug naujo parodo surastos ir knygoje nagrinėjamos naujos, lie- 
tuvių literatūros mokslui iki šiol itin mažai žinomos ir visai nežinomos 
jo knygos lenkų kalba: Odrodzenie Litwy wobec idei polskiej („Lietuvos 
atgimimas lenkiškosios idėjos atžvilgiu“, 1905), Potepienie. Tragedya 
duszy na pustyni ktątwy i wygnania („Pasmerkimas. Sielos tragedija. 
Keturi miražai keiksmų ir tremties dykumoje“, 1906, nežinoma), / nie 
wdodž nas na pokuszenie... Wizerunki dusz wspėtczešnie wybitnych 
na t'e myšli dziejowej („Ir neleisk mūsų gundyti... Naujoviškai įžymių 
sielų portretai istorinės minties fone“,1911, nežinoma), Glos bėlu. 


> Herbačiauskas J. A. Lietuvos atgimimas lenkiškosios idėjos atžvilgiu. — V. 2001. P. 49. 

Sprawy odrodzenia narodowego Litwy w związku ze sprawą 
wyzwolenia narodowego Polski („Skausmo balsas. Lietuvos tautinio 
atgimimo reikalai ryšium su Lenkijos tautinio išsilaisvinimo reikalu“, 
1912, nežinoma), Amen. Ironiczna nauka dla umystlowo dojrzatych 
dzieci („Amen. lroniškas mokslas protiškai subrendusiems vaikams“, 
1914, nežinoma), Litwa a Polska. Rozwažania na czasie („Lietuva ar 
Lenkija. Aktualūs svarstymai“, 1921), O Wilno i nie tylko o Wilno („Apie 
Vilnių ir ne tik apie Vilnių“, 1922). Taip pat gausūs straipsniai, amžininkų 
prisiminimai, laiškai... Knygoje pirmąkart stengtasi atskleisti šio rašytojo 
kūrybos ir jos konteksto visumą, iki šiol nenagrinėtą lietuvių ir lenkų 
literatūrologijoje. Atsakyti į daugelį mįslingų Juozapo Albino Herba- 
čiausko biografijos ir pasaulėžiūros klausimų. Užpildyti iki šiol egzis- 
tavusias spragas. Ištirti jo pasaulėžiūrą: ar ji buvo prolenkiška, ar pro- 
lietuviška, dėl kokių motyvų keitėsi, kaip tai veikė rašytojo kūrybą. 
Parodyti Juozapo Albino Herbačiausko vaidmenį, įtaką vykusiems po- 
kyčiams, jo vietą ir žygius XX a. pradžios Lenkijos ir Lietuvos kultūroje 
bei literatūroje. Surasta medžiaga skatina patikslinti lietuvių literatūros 
moksle susiklosčiusią nuomonę ir daryti išvadą, kad Juozapas Albinas 
Herbačiauskas vertintinas kaip įtakingesnis to laikotarpio Lietuvos- 
Lenkijos kultūrų, literatūrų atstovas, daręs įtaką literatūros, kultūrinės 
aplinkos ir Lenkijos-Lietuvos politinių santykių srityse, nei manyta iki 
šiol. Juozapo Albino Herbačiausko vertinimai iš lenkų pusės parodo jį 
kaip vieną ryškiųjų kultūros, literatūros aplinkos figūrų XX a. pradžios 
Krokuvoje. Tuo tarpu kaip tuometinio Kauno kultūros aplinkos dalyvis 
jis dažnai vertinamas gan vienpusiškai, o jo asmenį lydinčios legendos 
ir egzotika neretai nustelbia daug svaresnius dalykus. Nuoseklus šio 
rašytojo, kultūros veikėjo kūrybos kelias rodo dėsningą kūrybiškumo, 
literatūrinės raiškos, pasaulėvaizdžio, politinių nuostatų Lietuvos ir Len- 
kijos tarpusavio santykių atžvilgiu kaitą, nulemtą konkrečių aplinky- 
bių. Taigi privalu atsisakyti ir vienareikšmiškų Herbačiausko pozicijos 

Lietuvos arba Lenkijos atžvilgiu įvertinimų, kadangi ji nebuvo, kaip 
daugelio manyta, vien tik prolenkiška ar vien tik prolietuviška. Ji tiesiog 
keitėsi, veikiant konkrečioms aplinkybėms ir įvykiams. 

Juozapas Albinas Herbačiauskas taip pat vertintinas kaip vienas iš 
paskutiniųjų dvikalbių autorių XX a. lietuvių literatūroje. Jo gyvenimas 
bei kūryba vienu metu atspindi dvi kultūrines zonas ir tokiu būdu leidžia 
žymiai išplėsti ligšiolinį literatūrologinio, kultūrologinio vertinimo aki- 
ratį. Autentiški šio autoriaus ir jo kūrybos vertintojų abiejose kultūrose 
liudijimai leidžia priskirti jo lenkiškuosius kūrinius ir lietuvių literatūrai. 
Bene daugiausia diskusijų, bent istorikams, kėlęs klausimas, rašytojo 
pastangos įsikišti į politiką, taip pat atveria netikėtumų, kadangi Juoza- 
po Albino Herbačiausko vaidmuo Lietuvos — Lenkijos politiniuose 
tarpusavio santykiuose iš dalies nulemtas kitų politinės visuomenės at- 
stovų: L. Wasilewskio siekio pasitelkti prounijinės pozicijos propaga- 
vimui tikrą lietuvį ir atitinkamos I. Paderewskio veiklos. Tikėtina, tai 
paskatins iš naujo įvertinti Herbačiausko vaidmenį mūsų kultūroje. 

Taigi verta pripažinti - rašytojas nebuvo vienpusiškas, nei lenkiškas, 
nei lietuviškas. Atstovavęs dviems kultūroms išsyk, jis gyveno permai- 
ningu įtemptu laikotarpiu, balansuodamas tarp vienos ir kitos. Vienodai 
mylįs „dvi savo tėvynės“, kaip pats mėgdavo sakyti. Būdamas ir čia, ir 
ten, kurdamas ir vieniems, ir kitiems, jisai savo gyvenimu ir kūryba 
išreiškia dviejų, Lietuvos ir Lenkijos, kultūrų sankirtą. 


300 


Pabaigos žodis 


Toks jau buvo tasai Juozapas Albinas Herbačiauskas: emocingas ir 
gyvas, jaunatviškas ir entuziastingas, ekscentriškas, dygus ir aštria- 
liežuvis. Pirmutinis mūsų modernistas ir paskutinysis dvikalbis rašyto- 
jas, iškyląs kaip spalvinga ir daugiareikšmė asmenybė kiek lietuvių, 
tiek ir lenkų XX a. pirmosios pusės kultūroje. Literatas, publicistas, 
vertėjas, politologas, dėstytojas... Savo laiku išgirtas ir išpeiktas, draustas 
ir vėl leistas skaityti, Krokuvoje ir Kaune, Varšuvoje ir Vilniuje lydimas 
legendų... Meno aistros pagautas jaunuolis ar vienišas prieglaudos 
senukas — jis vertas sugrįžti pas skaitytojus. 

Ši knyga turi aiškų ir konkretų tikslą - sudėlioti išsibarsčiusius faktus, 
atskleisti kuo daugiau epochos ir rašytojo gyvenimo, kūrybos realijų. 
Užvesti ant didelio kelio, kuriuo įdomu eiti. Kiekvieną konkrečią knygos 
temą galima drąsiai vystyti ir plėtoti toliau, juolab kad medžiagos tam 
daugiau nei pakanka. Kone kiekvienas „herbačiauskiados“ nutikimas 
atveria mums vis naują mūsų kultūros, istorijos klodą. Paskiras, spal- 
vingas chaosas, sekant įkandin šios neramios literatūrinės sielos, virsta 
aiškia, suprantama įvykių mozaika. 

Juozapo Albino Herbačiausko gyvenimo ir kūrybos tema yra di- 
džiulė: ji dėkinga besidomintiems XX a. pirmosios pusės lietuvių bei 
lenkų kultūra, literatūrinio gyvenimo peripetijomis, politikos užkulisiais, 
filosofinėmis idėjomis. Joje semtis įkvėpimo, atrasti savo nišą gali visi: 
smalsūs skaitytojai, rašytojai, poetai, literatai, istorikai, sociologai, kul- 
tūrologai... 

J. A. Herbačiausko asmuo, gyvenamasis laikotarpis, kontaktai ir 
kūryba - atviras takas į daugelį mįslingų XX a. pirmosios pusės klausimų, 
tiek lietuvių, tiek ir lenkų kultūroje. 

